
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1741 

13 Δεκεμβρίου 2005 


Α ΠΟΦΑΣΕΙ Σ 

Αοιθ. 134865/Ε5 

Εσωτερικός Κανονισμός λειτουργίας του Τεχνολογικού 
Εκπαιδευτικού Ιδρύματος Δυτικής Μακεδονίας (Τ.Ε.Ι. 
Δυτικής Μακεδονίας). 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 5 του άρθρου 36 του Ν.1404/ 
1983 για τη «Δομή και λειτουργία των Τεχνολογικών 
Εκπαιδευτικών Ιδρυμάτων». 

2. Τις διατάξεις της παρ. 1 του άρθρου 32 του ν. 
1404/1983 (ΦΕΚ 173 τ.Α), όπως αυτή αντικαταστάθηκε 
και ισχύει από το άρθρο 4 του ν. 2916/2001 (ΦΕΚ 114/ 
Α/11.6.2001). 

3. Τις διατάξεις της παρ. 9 του άρθρου 6 του ν. 2916/ 
2001 (ΦΕΚ 114/Α/11.6.2001), «για τη διάρθρωση της ανώ¬ 
τατης εκπαίδευσης και ρύθμιση θεμάτων του τεχνολο¬ 
γικού τομέα αυτής». 

4. Την Ε5/1585/27.3.1984 (ΦΕΚ 191/Α/84) Υπουργική Από¬ 
φαση για την «εσωτερική διάρθρωση, οργάνωση και 
λειτουργία των ΤΕΙ». 

5. Το απόσπασμα πρακτικού συνέλευσης 1/2004 του 
ΤΕΙ Δυτικής Μακεδονίας της 15.1.2004, ύστερα από την 
με αρ. Φ.Δ.Υ/11.6/33/12.1.2004 πρόσκληση του Προέδρου 
του ΤΕΙ Δυτικής Μακεδονίας, το οποίο διαβιβάστηκε 
στην υπηρεσία μας με το υπ’αριθμ. Φ.ΔΣ.1/2.1/205/2.2.2005 
έγγραφο. 

6. Την υπ’ αριθμ. 37876 ΣΤ5/26.4.2004, ΦΕΚ608τ.Β 
Υπουργική Απόφαση «Καθορισμός αρμοδιοτήτων Υφυ¬ 
πουργών και Υπουργείου Εθνικής Παιδείας και Θρη¬ 
σκευμάτων». 

7. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε τον Εσωτερικό Κανονισμό λειτουργίας 
του Τεχνολογικού Εκπαιδευτικού Ιδρύματος Δυτικής 
Μακεδονίας, (Τ.Ε.Ι. Δυτικής Μακεδονίας), όπως προτά- 
θηκε από την 1η Έκτακτη Γενική Συνέλευση του ΤΕΙ 
της 15.1.2004, το περιεχόμενο του οποίου έχει ως ακο¬ 
λούθως: 


ΚΕΦΑΛΑΙΟ Α' 

ΘΕΣΜΙΚΟ ΠΛΑΙΣΙΟ-ΓΕΝΙΚΕΣ ΑΡΧΕΣ ΛΕΙΤΟΥΡΓΙΑΣ 
Αρθρο 1 

Θεσμικό πλαίσιο. 

1. Το Τ.Ε.Ι. Δυτικής Μακεδονίας λειτουργεί σύμφωνα με 
τις διατάξεις του ν.1404/1983 (ΦΕΚ 173 Α') και ν.2916/2001 
(ΦΕΚ 114/Α), όπως αυτοί ισχύουν κάθε φορά. Οι διατά¬ 
ξεις των νόμων υπερισχύουν του παρόντος Εσωτερικού 
Κανονισμού, σε περίπτωση που και οι δύο ρυθμίζουν 
διαφορετικά το ίδιο θέμα. 

2. Το Τ.Ε.Ι. Δυτικής Μακεδονίας ανήκει στον τεχνολο¬ 
γικό τομέα της ανώτατης εκπαίδευσης και σύμφωνα με 
τη διάταξη του άρθρου 1 παρ. 1 του ν. 2916/2001 (ΦΕΚ 114 
Α'), ως'Ιδρυμα τέτοιας βαθμίδας, συνδυάζει την ανάπτυ¬ 
ξη του κατάλληλου θεωρητικού υπόβαθρου σπουδών με 
υψηλού επιπέδου εργαστηριακή και πρακτική άσκηση, 
διεξάγει κυρίως εφαρμοσμένη τεχνολογική έρευνα και 
αναπτύσσει τεχνογνωσία και καινοτομίες στα αντίστοι¬ 
χα επαγγελματικά πεδία. Ακόμη, δίνει έμφαση στην 
εκπαίδευση στελεχών εφαρμογών υψηλής ποιοτικής 
στάθμης, τα οποία, με τη θεωρητική και εφαρμοσμένη 
επιστημονική κατάρτισή τους: α) αποτελούν συνδετικό 
κρίκο μεταξύ γνώσης και εφαρμογής, αναπτύσσοντας 
την εφαρμοσμένη διάσταση των επιστημών και των 
τεχνών στα αντίστοιχα επαγγελματικά πεδία και β) 
μεταφέρουν, χρησιμοποιούν και προάγουν σύγχρονη 
τεχνολογία, καθώς επίσης και μεθόδους, πρακτικές και 
τεχνικές στο χώρο των εφαρμογών. 

3. Το Τ.Ε.Ι. Δυτικής Μακεδονίας είναι νομικό πρόσωπο 
δημοσίου δικαίου (Ν.Π.Δ.Δ.) πλήρως αυτοδιοικούμενο, 
σύμφωνα με το άρθρο 16 παράγραφος 5 του Συντάγμα¬ 
τος. Η υλικοτεχνική υποδομή και η λειτουργία του επιχο¬ 
ρηγούνται από το κράτος και οι κάθε φύσης αποδοχές 
του προσωπικού του, ανεξαρτήτως εργασιακής σχέσης, 
βαρύνουν τον κρατικό προϋπολογισμό. Η διοίκησή του 
λειτουργεί σε κεντρικό επίπεδο (Κεντρική Διοίκηση) 
και σε αποκεντρωμένο επίπεδο ανά ακαδημαϊκή μονά¬ 
δα. Οι διοικητικές του υπηρεσίες είναι δομημένες και 
λειτουργούν σύμφωνα με τον Οργανισμό Διοικητικών 
Υπηρεσιών, (ΠΔ 359/2002 ΦΕΚ 301 τ. Α' της 06-12-2002) 
ή τον Οργανισμό που ισχύει κάθε φορά. Η οργάνωση 
και η λειτουργία του διέπονται από τις διατάξεις του 
νόμου, ενώ ειδικότερα θέματα ρυθμίζονται με τον παρό- 

ντα Εσωτερικό Κανονισμό, σύμφωνα με εξουσιοδοτικές 
διατάξεις του νόμου. Η εποπτεία του κράτους στο Τ.Ε.Ι. 
Δυτικής Μακεδονίας ασκείται από τον Υπουργό Εθνικής 
Παιδείας και Θρησκευμάτων. 

Σύμφωνα με το νόμο, το Τ.Ε.Ι. Δυτικής Μακεδονίας: 

α) Παρέχει θεωρητική και πρακτική εκπαίδευση, επαρ¬ 
κή για την εφαρμογή επιστημονικών, τεχνολογικών, καλ¬ 
λιτεχνικών ή άλλων γνώσεων και δεξιοτήτων στο επάγ¬ 
γελμα, συμβάλλει στη δημιουργία υπεύθυνων πολιτών, 
ικανών να συνεισφέρουν ως στελέχη εφαρμογής στο 
πλαίσιο του δημοκρατικού προγραμματισμού, στην οι¬ 
κονομική, κοινωνική και πολιτιστική ανάπτυξη της χώρας 
και υλοποιεί το δικαίωμα δωρεάν παιδείας κάθε'Ελληνα 
πολίτη, ανάλογα με τις κλίσεις του και τις δεξιότητάς 
του και με όσα προβλέπουν οι σχετικοί νόμοι. 

β) Στο πλαίσιο της αποστολής του ιδίως: 

αα) Συμβάλλει στον επαγγελματικό προσανατολισμό, 
τόσο των σπουδαστών του, όσο και των νέων γενικό¬ 
τερα. 

ββ) Διατηρεί αμφίδρομη σχέση με τις αντίστοιχες 
παραγωγικές μονάδες και τους οργανωμένους 
κλάδους της οικονομίας της περιφέρειάς του. 

γγ) Συνεργάζεται με άλλα εκπαιδευτικά ή τεχνολογικά 
ιδρύματα ή φορείς ή υπηρεσίες του εσωτερικού ή 
του εξωτερικού, για την επίτευξη της αποστολής 
του. 

δδ) Υπηρετεί την ανάγκη για συνεχιζόμενη εκπαίδευση 
των αποφοίτων του και για διαρκή επιμόρφωση 
του ελληνικού λαού. 

εε) Ενημερώνει την κοινή γνώμη για την πορεία πραγ¬ 
ματοποίησης των στόχων του. 

στστ) Συντονίζει τις επιδιώξεις του με εκείνες των 
Πανεπιστημίων, όπως προβλέπονται γί αυτά 
με το ν. 1268/1982, στην κοινή προσπάθεια για 
μια αυτοδύναμη οικονομική ανάπτυξη του τό¬ 
που και 

ζζ) Μετέχει σε ερευνητικά προγράμματα άλλων ιδρυ¬ 
μάτων ή ερευνητικών φορέων πάνω σε θέματα 
εφαρμογής της τεχνολογίας. 

4. Η ακαδημαϊκή διδασκαλία, στο πλαίσιο του προ¬ 
γράμματος και του περιεχομένου σπουδών καθεμιάς 
ειδικότητας, καθώς και η διακίνηση ιδεών στο Τ.Ε.Ι Δυτι¬ 
κής Μακεδονίας, είναι ελεύθερες. Η επιβολή ορισμένων 
μόνο επιστημονικών απόψεων και ιδεών απαγορεύεται. 
Όλα τα μέλη του Τ.Ε.Ι. Δυτικής Μακεδονίας μπορούν να 
εκφράζονται ελεύθερα, μέσα στο πλαίσιο των αρχών 
και κανόνων που διέπουν τη λειτουργία του. Όλοι οι 
χώροι του καλύπτονται από το ακαδημαϊκό άσυλο, το 
οποίο αποσκοπεί στην κατοχύρωση της ακαδημαϊκής 
ελευθερίας, της ελεύθερης επιστημονικής αναζήτησης 
και της διακίνησης των ιδεών. Το ακαδημαϊκό άσυλο 
συνίσταται στην απαγόρευση επέμβασης της δημόσιας 
δύναμης στους χώρους του, χωρίς την πρόσκληση ή την 
άδεια του αρμόδιου οργάνου του Τ.Ε.Ι. 

5. Τα μέλη του Εκπαιδευτικού Προσωπικού (Ε.Π.) του 
Τ.Ε.Ι. Δυτικής Μακεδονίας είναι δημόσιοι λειτουργοί, 
απολαμβάνουν λειτουργικής ανεξαρτησίας κατά την 
άσκηση των διδακτικών και ερευνητικών καθηκόντων 
τους και έχουν διδακτικό, ερευνητικό-επιστημονικό και 
διοικητικό έργο, δικαιώματα και λοιπές υποχρεώσεις, 
σύμφωνα με τον Κανονισμό αυτό και την κείμενη νο¬ 
μοθεσία. 


Άρθρο 2 
Γενικές Αρχές. 

Η επιτυχία της αποστολής του Τ.Ε.Ι. Δυτικής Μακεδονί¬ 
ας και η εύρυθμη λειτουργία του βασίζονται πρωτίστως 
στην αρμονική και δημιουργική συνεργασία όλων των 
μελών και των φορέων της ακαδημαϊκής του κοινότητας. 
Η δραστηριότητα κάθε μέλους εκδηλώνεται στο πλαίσιο 
της κείμενης νομοθεσίας και του Εσωτερικού Κανονι¬ 
σμού, ενώ η δραστηριότητα των φορέων εκδηλώνεται, 
επιπλέον, στο πλαίσιο των καταστατικών αρχών τους, 
οι οποίες σε ό,τι γενικώς αφορά το Τ.Ε.Ι. υποχωρούν 
προ των διατάξεων του νόμου και του παρόντος Εσω¬ 
τερικού Κανονισμού. Το σύνολο της λειτουργίας της 
ακαδημαϊκής κοινότητας στηρίζεται, εκτός της κείμενης 
νομοθεσίας, σε μία δέσμη αποδεκτών αρχών, οι οποίες 
προκύπτουν από την αποστολή και τους στόχους του 
Τ.Ε.Ι., τους εκπαιδευτικούς και ερευνητικούς σκοπούς 
του, την κοινωνική του αποστολή, τον σεβασμό στην 
αξιοκρατία και την ελευθερία της σκέψης. 

Οι αρχές αυτές είναι κυρίως οι ακόλουθες: 

α) Η λειτουργία του Τ.Ε.Ι. έχει ως κύριο σκοπό, αφενός 
την παροχή εκπαίδευσης που να εξασφαλίζει αυτο¬ 
δύναμη πρόσβαση στη γνώση και να παρέχει υψηλά 
εφόδια για την εφαρμογή επιστημονικών, τεχνολογικών, 
καλλιτεχνικών ή άλλων γνώσεων και δεξιοτήτων στο 
επάγγελμα, και αφετέρου την εφαρμοσμένη τεχνολο¬ 
γική έρευνα. Η δραστηριότητα όλων των φορέων της 
ακαδημαϊκής κοινότητας έχει ως κανόνα την υποδειγ¬ 
ματική ακαδημαϊκή συμπεριφορά, την επίπονη εργασία, 
την αποτελεσματικότητα, τη συμβολή στην εκπλήρωση 
της αποστολής του Τ.Ε.Ι. και την ομαλή λειτουργία του. 
Με στήριγμα την άρτια οργάνωση και στελέχωση και 
την μέγιστη αξιοποίηση του ανθρώπινου δυναμικού και 
των μέσων που διαθέτει το Τ.Ε.Ι., η δραστηριότητα αυτή 
κατατείνει στη συνεχή βελτίωση της εκπαίδευσης που 
παρέχεται, στην πρόοδο της έρευνας και στη σταθερή 
εκπλήρωση του πρωταγωνιστικού ρόλου του Τ.Ε.Ι. Δυτι¬ 
κής Μακεδονίας στη σύγχρονη τεχνολογική εξέλιξη. 

β) Το Τ.Ε.Ι. επιδιώκει και αποδέχεται τη συνεργασία 
με άλλα φυσικά και νομικά πρόσωπα για την επίτευξη 
των σκοπών του, στο πλαίσιο του ιδρυτικού του νόμου 
και των διατάξεων του παρόντος Εσωτερικού Κανονι¬ 
σμού. 

γ) Το Τ.Ε.Ι. λειτουργεί με σεβασμό στους δημοκρα¬ 
τικούς θεσμούς και πρακτικές και στις ανθρωπιστικές 
αξίες. Η λειτουργία του και οι δραστηριότητες της ακα¬ 
δημαϊκής κοινότητας ασκούνται με τέτοιο τρόπο, ώστε 
να γίνονται απόλυτα σεβαστά τα ανθρώπινα δικαιώματα 
καθώς και τα συνταγματικά δικαιώματα του πολίτη. 

δ) Η δραστηριότητα του Τ.Ε.Ι. προσανατολίζεται, 
ακόμη, στην κοινωνική καταξίωση των μελών του, την 
ανάπτυξη των δεξιοτήτων και των αρετών τους και 
ιδιαίτερα στην κοινωνική ένταξη και καταξίωση των 
σπουδαστών του. 

ε) Η ακαδημαϊκή κοινότητα θεωρεί απαράδεκτη οποια¬ 
δήποτε διάκριση, όπως, ενδεικτικά, αυτές που σχετίζο¬ 
νται με τη φυλή, το χρώμα, το φύλο, την εθνικότητα, 
την ιδεολογία, τις επιλογές του προσωπικού βίου, τις 
σωματικές δυνατότητες ή τη θρησκεία. Ακόμη, θεωρεί 
ανεπίτρεπτες την άσκηση οποιοσδήποτε μορφής βίας 
και κάθε εκτροπή από την υγιή σχέση μεταξύ διδασκό¬ 
ντων και διδασκομένων. 

στ) Το Τ.Ε.Ι. λειτουργεί ως ζωντανός σύνδεσμος της 
ελληνικής κοινωνίας με το ευρύτερο γεωπολιτικό και 
κοινωνικό περιβάλλον. 

ζ) Οι διαδικασίες λήψης αποφάσεων και τα κριτήρια τα 
οποία εφαρμόζονται από τα διάφορα θεσμικά όργανα 
του Τ.Ε.Ι. γίνονται με διαφάνεια, στηρίζονται στην ευρύ¬ 
τερη δυνατή συναίνεση και κατατείνουν στην εμπέδωση 
κλίματος αξιοκρατίας και δικαιοσύνης σε όλους τους 
φορείς της ακαδημαϊκής κοινότητας. 

η) Οι αποφάσεις λαμβάνονται με διαφανή και τεκμηρι¬ 
ωμένη διαδικασία, ώστε να μη δημιουργούνται προϋπο¬ 
θέσεις ή υποψίες άσκησης πιέσεων και ευνοιοκρατικής 
συμπεριφοράς λόγω προσωπικών, συγγενικών, κομμα¬ 
τικών, επαγγελματικών ή άλλων σκοπιμοτήτων 

θ) Στο Τ.Ε.Ι. γίνεται εσωτερική αξιολόγηση-αποτίμηση 
του έργου του Τ.Ε.Ι. σε επίπεδο Τμημάτων (για αξιολό¬ 
γηση του έργου των μελών του Ε.Π., της εκπαίδευσης 
και της έρευνας) και σε επίπεδο διοικητικής λειτουργίας 
όλων των υπηρεσιών του Τ.Ε.Ι. σε κεντρική διοίκηση και 
ακαδημαϊκές μονάδες (για αξιολόγηση των παρεχόμε¬ 
νων υπηρεσιών), σύμφωνα με τις εκάστοτε κείμενες 
διατάξεις. 

ι) Το ακαδημαϊκό άσυλο κατοχυρώνει την ελευθερία 
στη διδασκαλία, την έρευνα, την έκφραση και τη διακί¬ 
νηση ιδεών χωρίς κανένα περιορισμό. 

ια) Όλοι οι φορείς της ακαδημαϊκής κοινότητας έχουν 
υποχρέωση να φυλάσσουν και να προστατεύουν τα 
κτίρια, τα μέσα διδασκαλίας και έρευνας και γενικότερα 
τους πόρους και την περιουσία του Τ.Ε.Ι., ώστε να μην 
υπονομεύεται και να μην περιορίζεται το νόμιμο δικαί¬ 
ωμα χρήσης και αξιοποίησής τους από οποιοδήποτε 
μέλος της κοινότητας. 

ιβ) Η ακαδημαϊκή κοινότητα χρησιμοποιεί και καλλι¬ 
εργεί την ελληνική γλώσσα και προάγει τη χρήση της 
στους τεχνολογικούς κλάδους που θεραπεύει το Τ.Ε.Ι.. 

ΚΕΦΑΛΑΙΟ Β’ 

ΟΡΓΑΝΑ ΔΙΟΙΚΗΣΗΣ 
Α. ΑΝΑΔΕΙΞΗ 
Άρθρο 3 

Διάκριση οργάνων. 

1. Τα όργανα διοίκησης του Τ.Ε.Ι. Δυτικής Μακεδονίας 
διακρίνονται σε μονομελή και συλλογικά. 

2. α) Μονομελή όργανα διοίκησης είναι κατά ιεραρχι¬ 
κή σειρά.: ο Πρόεδρος, οι Αντιπρόεδροι, ο Διευθυντής 
Σχολής, ο Διευθυντής Παραρτήματος, ο Προϊστάμενος 
Τμήματος και ο Υπεύθυνος Τομέα. Στα μονομελή όρ¬ 
γανα ανήκει επίσης ο Διευθυντής του Κέντρου Ξένων 
Γλωσσών και Φυσικής Αγωγής (Κ.Ξ.Γ.Φ.Α.). Η ιεραρχική 
σειρά νοείται ως μία μικρή πυραμίδα για τα μονομελή 
όργανα του ίδιου ακαδημαϊκού συνόλου (Σχολή-Τμήμα- 
Τομέας-Παράρτημα) και ως συνολική πυραμίδα για όλα 
τα μονομελή όργανα του Τ.Ε.Ι.. Ο Πρόεδρος του Τ.Ε.Ι. 
είναι, συνεπώς, το ανώτατο μονομελές όργανο του Τ.Ε.Ι. 
Δυτικής Μακεδονίας. Αυτός το εκπροσωπεί σε κάθε 
αρχή ή δικαστήριο παντός βαθμού και δικαιοδοσίας και 
σε κάθε τρίτο φυσικό ή νομικό πρόσωπο και το διοικεί 
σε συνεργασία με το Συμβούλιο. 

β) Τα μονομελή όργανα αναπληρώνονται σύμφωνα 
με τις διατάξεις του νόμου. Ο Πρόεδρος του Τ.Ε.Ι. ανα¬ 
πληρώνεται από Αντιπρόεδρο, τον οποίο ορίζει στην 


αρχή της θητείας ή ενδιαμέσως αλλά στην αρχή κάθε 
ακαδημαϊκού έτους. Ο Αντιπρόεδρος αυτός αναπλη¬ 
ρώνεται από τον άλλο Αντιπρόεδρο και σε αδυναμία 
αυτού από μέλος του Συμβουλίου του Τ.Ε.Ι., που το ίδιο 
το Συμβούλιο ορίζει, αν το κρίνει απαραίτητο. 

γ) Αν υπάρχει πρόβλημα με τον νόμιμο αναπληρωτή 
άλλου μονομελούς οργάνου διοίκησης, ορίζεται αναπλη¬ 
ρωτής με απόφαση του συλλογικού οργάνου στο οποίο 
προεδρεύει το μονομελές αυτό όργανο. 

3. Συλλογικά όργανα διοίκησης είναι κατά ιεραρχική 
σειρά, με την έννοια που αναφέρθηκε στην παράγραφο 
2: η Συνέλευση του Τ.Ε.Ι., το Συμβούλιο του Τ.Ε.Ι., το 
Συμβούλιο Σχολής, η Γ ενική Συνέλευση (Γ.Σ.) Τ μήματος, 
το Συμβούλιο Τμήματος, το Συμβούλιο του Κ.Ξ.Γ.Φ.Α.. 
Συνεπώς, η Συνέλευση του Τ.Ε.Ι. είναι το ανώτατο συλ¬ 
λογικό όργανο του Τ.Ε.Ι. Δυτικής Μακεδονίας. 

Αρθρο 4 

Γ ενικές διατάξεις συγκρότησης-λειτουργίας οργάνων. 

1. Η ανάδειξη, η θητεία, οι κανόνες λειτουργίας και οι 
αρμοδιότητες των μονομελών οργάνων διοίκησης του 
Τ.Ε.Ι. Δυτικής Μακεδονίας ρυθμίζονται από τις διατάξεις 
της εκάστοτε κείμενης νομοθεσίας και του παρόντος 
Εσωτερικού Κανονισμού. 

2. Η σύνθεση, η συγκρότηση, η θητεία των μελών, οι 
κανόνες λειτουργίας και οι αρμοδιότητες των συλλογι¬ 
κών οργάνων διοίκησης του Τ.Ε.Ι. Δυτικής Μακεδονίας 
ρυθμίζονται από τις διατάξεις της εκάστοτε κείμενης 
νομοθεσίας και του παρόντος Εσωτερικού Κανονι¬ 
σμού. 

3. α) Η κάθε είδους διαδικασία που αναφέρεται στην 
εκλογή των μονομελών οργάνων διοίκησης, καθώς και 
η εκλογή αυτών, αρχίζει και τελειώνει μετά τις σπουδα¬ 
στικές εκλογές και σε κάθε περίπτωση μέσα στον μήνα 
Μάιο και το αργότερο μέχρι 15 Ιουνίου. Σε περίπτωση 
που μείνει κενή μία θέση για οποιονδήποτε λόγο, οι 
σχετικές διαδικασίες ολοκληρώνονται μέσα στην προ¬ 
θεσμία που τάσσει ο νόμος. 

β) Η διάταξη της παραγράφου αυτής ισχύει και για την 
εκλογή μελών Συμβουλίου του Κέντρου Ξένων Γλωσσών 
και Φυσικής Αγωγής (Κ.Ξ.Γ.Φ.Α.). 

4. Στις συνεδριάσεις των συλλογικών οργάνων διοίκη¬ 
σης μετέχουν μόνο τα μέλη που προβλέπονται κατά πε¬ 
ρίπτωση. Απαρτία υπάρχει όταν παρίσταται η απόλυτη 
πλειοψηφία του συνόλου των μελών. Όταν απουσιάζει 
τακτικό μέλος παρίσταται το αναπληρωματικό του μέ¬ 
λος, το οποίο ειδοποιείται από το τακτικό μέλος ή από 
τη γραμματεία του οργάνου, εφόσον αυτή έχει ειδοποι¬ 
ηθεί για την απουσία από το τακτικό μέλος. Παρουσία 
τρίτων δεν επιτρέπεται, εκτός αν καλούνται ειδικά από 
τον προεδρεύοντα του συλλογικού οργάνου ή το ίδιο 
το όργανο, οπότε παραμένουν για όσο χρόνο κρίνεται 
αναγκαία η παρουσία τους από τον προεδρεύοντα και 
αποχωρούν οπωσδήποτε πριν από την ψηφοφορία επί 
του θέματος που κλήθηκαν. 

5. Η διαδικασία σύγκλησης, συνεδρίασης, συζήτησης 
θεμάτων και λήψης αποφάσεων στα συλλογικά όργανα 
διοίκησης του Τ.Ε.Ι. Δυτικής Μακεδονίας στηρίζεται στις 
ακόλουθες γενικές αρχές: 

α) Το οικείο όργανο συνεδριάζει ύστερα από πρόσκλη¬ 
ση του προεδρεύοντα ή του νόμιμου αναπληρωτή του. Η 
πρόσκληση περιέχει ρητά τον τόπο, την ημερομηνία, την 
ημέρα και την ώρα που θα λάβει χώρα η συνεδρίαση, 

διανέμεται με ευθύνη της γραμματείας του οργάνου και 
περιέχει, είτε στο ίδιο το κείμενό της είτε συνημμένα, 
την ημερήσια διάταξη της συνεδρίασης του οργάνου, 
την οποία καταρτίζει αυτός που προσκαλεί. Οι γραπτές 
εισηγήσεις διανέμονται συνημμένα στην πρόσκληση. 
Κατά τη συνεδρίαση διαβάζονται ή αναπτύσσονται, γρα¬ 
πτά ή προφορικά αντίστοιχα, οι εισηγήσεις από τους 
εισηγητές του κάθε θέματος, εκτός αν τα μέλη δεν το 
κρίνουν απαραίτητο. 

β) Η πρόσκληση για συνεδρίαση συλλογικού οργά¬ 
νου κοινοποιείται από τον προεδρεύοντά του στα μέλη 
τρεις τουλάχιστον ημέρες πριν από την ημέρα της συ¬ 
νεδρίασης. Η πρόσκληση, κατ’ εξαίρεση, πρέπει να κοι¬ 
νοποιηθεί το ταχύτερο δυνατό, ακόμη και αυθημερόν, 
όταν καλείται το όργανο σε επείγουσες περιπτώσεις. 
Σε επείγουσες περιπτώσεις μπορεί η πρόσκληση να 
αποστέλλεται και χωρίς εισηγήσεις στα μέλη των ορ¬ 
γάνων και η ειδοποίηση να γίνεται τηλεφωνικώς από τη 
γραμματεία των συλλογικών οργάνων του Τ.Ε.Ι., η οποία 
πρέπει να αποδεικνύεται με σχετική υπογεγραμμένη 
σημείωση σε ειδικό προς τούτο βιβλίο. 

γ) αα) Οι εισηγήσεις ή προτάσεις τίθενται σε φανε¬ 
ρή ψηφοφορία, εάν δεν υπάρχει ομοφωνία των μελών 
του οργάνου που έχουν δικαίωμα ψήφου. Η ψηφοφο¬ 
ρία γίνεται με ανάταση του χεριού, εκτός αν διεξαχθεί 
ονομαστική ψηφοφορία με απόφαση του προεδρεύο¬ 
ντας ή το ζητήσουν τα δύο τρίτα (2/3) των παρόντων 
μελών. Στην περίπτωση αυτή, η ψηφοφορία γίνεται με 
αλφαβητική σειρά, μετά από κλήρωση του γράμματος 
έναρξης. Οι αποφάσεις του οργάνου λαμβάνονται με 
απόλυτη πλειοψηφία των παρόντων μελών, εκτός αν για 
κάποιες περιπτώσεις ορίζεται διαφορετικά από το νόμο. 
Ο προεδρεύων ψηφίζει τελευταίος, ενώ σε περίπτωση 
ισοψηφίας επικρατεί η άποψή του. 

ββ) Μυστική ψηφοφορία γίνεται μόνο στις περιπτώσεις 
που προβλέπεται από τον νόμο ή τον παρόντα Εσωτε¬ 
ρικό Κανονισμό. Στις περιπτώσεις αυτές, οι αποφάσεις 
του οργάνου λαμβάνονται με απόλυτη πλειοψηφία των 
έγκυρων ψήφων των παρόντων μελών, εκτός αν για 
κάποιες περιπτώσεις ορίζεται διαφορετικά από το νόμο, 
ενώ λευκά ψηφοδέλτια και αποχές δεν υπολογίζονται 
στο αποτέλεσμα της ψηφοφορίας, ούτε υπολογίζονται 
στον αριθμό των παρόντων όσοι ψήφισαν λευκό ή απεί¬ 
χαν, χωρίς αυτό να έχει επίδραση σε θέμα απαρτίας. 

γγ) Θέματα εκτός ημερήσιας διάταξης μπορούν να 
συζητηθούν σύμφωνα με το άρθρο 14 του ν.2690/99. 

δ) Για κάθε διαδικαστικό θέμα που προκύπτει καθώς 
και για τη διεξαγωγή ή όχι της συνεδρίασης εάν υπάρχει 
παράβαση όσων προβλέπονται στις παραπάνω περι¬ 
πτώσεις α' και β' που προβάλλεται ευθέως από κάποιο 
μέλος, αποφασίζει το όργανο. 

ε) Εάν σε συλλογικό όργανο τεθούν σε ψηφοφορία 
περισσότερες από δύο προτάσεις, χωρίς κάποια από 
αυτές να λάβει την απόλυτη πλειοψηφία, επαναλαμβά¬ 
νεται η ψηφοφορία μεταξύ των δύο προτάσεων που 
πλειοψήφησαν. 

στ) Η Συνέλευση του Τ.Ε.Ι. και οι Γ.Σ. Τομέων ή Τμη¬ 
μάτων δεν συνεδριάζουν από 15 Ιουλίου έως και 31 Αυ- 
γούστου. Σε έκτακτες περιπτώσεις, μπορεί με απόφαση 
του Συμβουλίου του Τ.Ε.Ι. να συγκληθούν και κατ’ αυτή 
τη χρονική περίοδο. 

ζ) Κατά την πρώτη συνεδρίαση Συμβουλίου εντός του 
ακαδημαϊκού έτους, ορίζεται ημέρα και ώρα της εβδο¬ 


μάδας, κατά την οποία, εφόσον υπάρχουν θέματα, κατά 
κανόνα θα συγκαλείται το όργανο σε τακτική συνεδρί¬ 
αση. Σε εξαιρετικές περιπτώσεις, μπορεί το όργανο, 
με απόφαση του προεδρεύοντά, να συνεδριάσει άλλη 
ημέρα και ώρα. Μπορεί ακόμη, μετά από ειδικώς αιτιο¬ 
λογημένη απόφαση του προεδρεύοντά όταν συντρέχουν 
ειδικοί λόγοι, να συνέρχεται και σε χώρο εκτός του 
Ιδρύματος. 

η) Είναι δυνατή η έκτακτη σύγκληση οργάνου: 
αα) με πρωτοβουλία του προεδρεύοντος, προκειμένου 
να αντιμετωπισθούν επείγουσες περιπτώσεις ή αν το 
αποφασίσει ο προεδρεύων του οργάνου επειδή κρίνει 
ότι ένα θέμα μπορεί να μην είναι επείγον είναι όμως 
σοβαρό και δεν πρέπει να καθυστερήσει η αντιμετώ¬ 
πισή του και 

ββ) αν το ζητήσει με αίτηση προς τον προεδρεύοντά 
το ένα τρίτο (1/3) των μελών του. Η έκτακτη συνεδρία¬ 
ση, στη ββ) υποπερίπτωση που αναφέρεται σε αίτηση 
μελών, αν δεν μεσολαβεί τακτική συνεδρίαση, πραγ¬ 
ματοποιείται υποχρεωτικά εντός πέντε ημερών μετά 
την κατάθεση της αίτησης στο πρωτόκολλο του Τ.Ε.Ι. 
ή της οικείας ακαδημαϊκής μονάδας, κατά περίπτωση. 
Η αίτηση περιέχει τους λόγους που γίνεται χρήση της 
διαδικασίας αυτής καθώς και τα θέματα που προτεί- 
νονται να συζητηθούν. 

θ) Σε περίπτωση έλλειψης απαρτίας, εφαρμόζονται 
αναλόγως οι διατάξεις του ν.2690/99 (ΦΕΚ 45/Α/9-03-99). 
Το συλλογικό όργανο συγκαλείται εκ νέου, με την ίδια 
ακριβώς ημερήσια διάταξη, για την επόμενη προβλεπό- 
μενη συνεδρίαση, και, αν αυτή είναι μακρινή, μέσα σε 
δέκα μέρες από την πρώτη συνεδρίαση. Στην περίπτωση 
αυτή το όργανο ευρίσκεται σε απαρτία όσα μέλη κι αν 
είναι παρόντα, τα οποία σε καμία περίπτωση δεν μπορεί 
να είναι λιγότερα από τρία. Ειδικά για τη Συνέλευση 
Τ.Ε.Ι. και τη Γ.Σ. Τμήματος ή Κ.Ξ.Γ.Φ.Α. δεν μπορεί να είναι 
λιγότερα από το ένα τρίτο (1/3) των μελών τους. 

ι) Τα θέματα της ημερήσιας διάταξης εισηγείται ο 
προεδρεύων ή άλλο μέλος του οργάνου που ορίζεται 
από αυτόν. Ο προεδρεύων κηρύσσει την έναρξη και λήξη 
των συνεδριάσεων, διευθύνει τις εργασίες και φροντίζει 
για την εφαρμογή του νόμου και την εύρυθμη λειτουρ¬ 
γία του οργάνου. 

ια) Κατά τη συζήτηση κάθε θέματος ο προεδρεύων 
δίνει το λόγο σε όσους τον ζητήσουν, ενώ ο εύλογος 
χρόνος ομιλίας κάθε ομιλητή καθορίζεται από τον προ- 
εδρεύοντα. 

ιβ) Μέλος συλλογικού οργάνου που παρεκτρέπεται 
κατά τη διάρκεια συνεδρίασης, ανακαλείται από τον 
προεδρεύοντά στην τάξη. Σε περίπτωση υποτροπής, 
αφαιρείται ο λόγος απ’ αυτόν. Οι λόγοι ανάκλησης στην 
τάξη και αφαίρεσης του λόγου αναγράφονται στα πρα¬ 
κτικά. Συστηματική εμφάνιση τέτοιων συμπεριφορών 
αποτελεί πειθαρχικό αδίκημα. 

ιγ) Ο προεδρεύων μπορεί να διακόπτει τη συνεδρίαση 
για σύντομο διάλειμμα. Με απόφαση του οργάνου, που 
λαμβάνεται με απόλυτη πλειοψηφία, μπορεί η συνεδρί¬ 
αση να διακοπεί για μεγαλύτερο διάστημα, συνεχίζεται 
όμως την ίδια ή την αμέσως επόμενη εργάσιμη ημέρα. 

ιδ) Αποφάσεις του οργάνου μπορεί να εκτελούνται και 
πριν από τη επικύρωση των πρακτικών, εφόσον λαμβά- 
νονται με την ένδειξη ότι επικυρώνονται αυθημερόν. 

ιε) Στα πρακτικά καταχωρούνται συνοπτικώς οι ει¬ 
σηγήσεις, οι προτάσεις, οι συζητήσεις και αποδίδονται 

με ακρίβεια οι αποφάσεις. Καθ’ υπαγόρευση προτά¬ 
σεις, απόψεις κλπ. δεν συμπεριλαμβάνονται στα πρα¬ 
κτικά, εκτός εάν υποβληθούν από το μέλος γραπτώς 
και ενυπογράφως και μόνον κατά την ώρα που ακόμη 
συνεδριάζει το όργανο. Με σύμφωνη γνώμη όλων των 
υπολοίπων μελών, μπορεί αυτές να δοθούν εγγράφως 
μέσα σε προθεσμία που ορίζεται 
ιστ) Ο γραμματέας του οργάνου τηρεί τα πρακτικά 
κάθε συνεδρίασης τα οποία ειδικά: αα) για τη Συνέλευ¬ 
ση Τ.Ε.Ι. επικυρώνονται κατά την ίδια συνεδρίαση και 
υπογράφονται από τον Πρόεδρο και το γραμματέα, ββ) 
Για το Συμβούλιο Τ.Ε.Ι. επικυρώνονται κατά την ίδια ή 
άλλη συνεδρίαση και υπογράφονται από τα παρόντα 
κατά τη συνεδρίαση μέλη και το γραμματέα, γγ) Στην 
περίπτωση όλων των άλλων συλλογικών οργάνων, ο 
γραμματέας έχει την επιμέλεια και την από κοινού με 
τον προεδρεύοντα ευθύνη της τήρησης και σύνταξης 
των οικείων πρακτικών, τα οποία μετά την καθαρο- 
γράφησή τους υπογράφονται από αυτούς. Αν υπάρχει 
έγγραφη αμφισβήτηση σε όλες τις παραπάνω περι¬ 
πτώσεις, το θέμα εισάγεται, μόνο για επιβεβαίωση της 
απόφασης και προτάσσεται στην πρώτη συνεδρίαση 
μετά την κατάθεση της αμφισβήτησης. 

ιζ) Αν μέλος συλλογικού οργάνου διοίκησης αρνεί- 
ται την υπογραφή πρακτικών, γίνεται απλή μνεία του 
γεγονότος στα πρακτικά της επόμενης συνεδρίασης, 
χωρίς να θίγεται το κύρος των πρακτικών. Συστημα¬ 
τική εκδήλωση τέτοιων αρνήσεων συνιστά πειθαρχικό 
παράπτωμα. Αν πρόκειται περί πρακτικών εκλεκτορικού 
σώματος πλήρωσης θέσης εκπαιδευτικού προσωπικού, 
γίνεται μνεία της άρνησης στα ίδια τα πρακτικά, τα 
οποία υπογράφονται από τα λοιπά μέλη. 

ιη) Επικυρωμένα πρακτικά χορηγούνται σε όποιον έχει 
νόμιμο συμφέρον κατά τις κείμενες διατάξεις. 

6. Ουδείς μετέχει σε ένα όργανο με δύο ιδιότητες. Σε 
τέτοια περίπτωση μετέχει υποχρεωτικώς με την ιεραρ- 
χικώς ανώτερη ιδιότητα. 

7. Οι προσκλήσεις για συμμετοχή στη Συνέλευση του 
Τ.Ε.Ι. καταχωρούνται, με επιμέλεια αυτού που τις απευ¬ 
θύνει, στην ιστοσελίδα του Τ.Ε.Ι. στο διαδίκτυο. 

8. Το άρθρο αυτό εφαρμόζεται στις περιπτώσεις που 
δεν υπάρχουν γί αυτές διαφορετικές ειδικές προβλέψεις 
στον Κανονισμό αυτό ή στο νόμο, ενώ εφαρμόζεται συ¬ 
μπληρωματικούς για όσα θέματα ρυθμίζει, τα οποία δεν 
περιλαμβάνονται στις ειδικές αυτές προβλέψεις. 

Άρθρο 5 

Συνελεύσεις για ανάδειξη εκπροσώπων στα 
συλλογικά όργανα ή τα ειδικά σώματα εκλεκτόρων. 

1. α) Η σύγκληση συνελεύσεων εκπαιδευτικού, διοι¬ 
κητικού, ειδικού τεχνικού προσωπικού του Τ.Ε.Ι. Δυτι¬ 
κής Μακεδονίας για την ανάδειξη εκπροσώπων τους 
στη Συνέλευση του Τ.Ε.Ι., σε Συμβούλιο Σχολής ή σε 
Συμβούλιο Τμήματος ή στα ειδικά σώματα εκλεκτόρων 
γίνεται, με γραπτή πρόσκληση του Προέδρου του Τ.Ε.Ι., 
του Διευθυντή της Σχολής ή του Προϊσταμένου του 
Τμήματος, κατά περίπτωση, η οποία κοινοποιείται στους 
συνδικαλιστικούς φορείς των οικείων κατηγοριών προ¬ 
σωπικού δέκα τουλάχιστον πλήρεις ημέρες πριν από 
την ημερομηνία πραγματοποίησης της συνέλευσης. Αν 
δεν υπάρχει συνδικαλιστική εκπροσώπηση επιδίδεται 
προσωπικά σε κάθε μέλος με υπογραφή παραλαβής 
σε κατάσταση. Η πρόσκληση κοινοποιείται και στους 


συλλόγους των σπουδαστών για να λάβουν γνώση, ενώ 
αντίγραφό της αναρτάται στους πίνακες ανακοινώσε¬ 
ων του Ιδρύματος, της Σχολής ή του Τμήματος, κατά 
περίπτωση. Η ανάρτηση αυτή καλύπτει απολύτως μεμο¬ 
νωμένη παράλειψη προσωπικής επίδοσης σε ένα μέλος, 
σε όποιο λόγο και αν αυτή οφείλεται. 

β) Οι συνελεύσεις αυτές δεν αποτελούν θεσμικά όργα¬ 
να του Τ.Ε.Ι., αλλά συναθροίσεις των κατηγοριών αυτών 
του προσωπικού, με μοναδικό σκοπό την ανάδειξη εκ¬ 
προσώπων τους στα ανωτέρω συλλογικά όργανα. 

γ) Στην κατηγορία του Διοικητικού Προσωπικού υπά¬ 
γονται οι υπάλληλοι οι οποίοι είτε είναι μόνιμοι είτε 
υπηρετούν με σύμβαση εργασίας ιδιωτικού δικαίου αο¬ 
ρίστου χρόνου. 

2. Η πρόσκληση, με μοναδικό θέμα την ανάδειξη εκ¬ 
προσώπου ή εκπροσώπων σε συγκεκριμένο συλλογικό 
όργανο ή ειδικό σώμα εκλεκτόρων, αναγράφει ρητά 
τον τόπο, την ημερομηνία, την ημέρα και την ώρα που 
θα λάβει χώρα η συνέλευση. Στην ίδια πρόσκληση τάσ¬ 
σεται ανατρεπτική προθεσμία είκοσι ημερών από την 
ημερομηνία της πρόσκλησης, μέσα στην οποία πρέπει 
να ορισθεί ο εκπρόσωπος ή οι εκπρόσωποι. 

3. Στην αρχή, η συνέλευση ενημερώνεται συνοπτικά 
απ’ αυτόν που είχε την πρωτοβουλία της πρόσκλησης 
ή εκπρόσωπό του και αμέσως εκλέγεται, με ανάταση 
του χεριού, τριμελής εφορευτική επιτροπή για τη δι¬ 
ενέργεια των εκλογών. Εάν τυχόν προβληθούν πάνω 
από πέντε γραπτές ενστάσεις κατά της εκλογής μέ¬ 
λους ή μελών της εφορευτικής επιτροπής με ανάταση 
του χεριού, ακολουθεί ονομαστική μυστική ψηφοφορία 
επί συγκεκριμένων υποψηφιοτήτων που υποβάλλονται. 
Εκλέγονται τελικά όσοι συγκεντρώσουν, κατά σειρά, 
τις περισσότερες ψήφους και σε περίπτωση ισοψηφίας 
γίνεται κλήρωση. Όποιος εκλέγεται με τις περισσότε¬ 
ρες ψήφους ή ο πρώτος από αυτούς που προτείνονται, 
εκτελεί χρέη Προέδρου της εφορευτικής επιτροπής. 

4. Όσοι επιθυμούν να είναι υποψήφιοι εκπρόσωποι, 
πρέπει, πέντε ημέρες πριν από την ημέρα πραγματο¬ 
ποίησης της συνέλευσης, να υποβάλλουν εγγράφως, σε 
αυτόν που είχε την πρωτοβουλία της πρόσκλησης, υπο¬ 
ψηφιότητα. Είναι δυνατή, και κατά την ώρα σύγκλησης 
της συνέλευσης, η πρόταση υποψηφιοτήτων από το ένα 
δέκατο (1/10) των παρισταμένων, εφόσον γίνεται δεκτή 
από τους προτεινόμενους. Με βάση τις υποψηφιότητες 
που υποβλήθηκαν συντάσσεται, με συνεργασία σε τε¬ 
χνικά θέματα του Προέδρου της εφορευτικής επιτροπής 
και αυτού που είχε την πρωτοβουλία της πρόσκλησης, 
ψηφοδέλτιο κατ’ αλφαβητική σειρά των υποψηφίων, 
που παράγεται σε ικανό αριθμό αντιτύπων, τα οποία 
μονογράφονται στο άνω δεξιό μέρος από τον Πρόεδρο 
της εφορευτικής επιτροπής. Οι υποψήφιοι εκπρόσωποι 
μπορούν να ζητήσουν το λόγο πριν από την έναρξη της 
ψηφοφορίας για σύντομη τοποθέτηση. 

5. Η ψηφοφορία είναι μυστική και διεξάγεται με βάση 
την ονομαστική κατάσταση των μελών. Σε κάθε ψη¬ 
φοδέλτιο μπορεί να τίθενται τόσοι σταυροί, όσοι είναι 
και οι τακτικοί εκπρόσωποι που πρόκειται να εκλεγούν. 
Μετά την παρέλευση του χρόνου ψηφοφορίας που είχε 
ορισθεί στην πρόσκληση και ο οποίος σε εξαιρετικές 
μόνο περιπτώσεις μπορεί να παραταθεί για εύλογο 
ακόμη διάστημα με απόφαση της εφορευτικής επιτρο¬ 
πής, ανοίγεται η κάλπη και κάθε ψηφοδέλτιο, χωρίς να 
ανοίγεται, αριθμείται και μονογράφεται από τον πρόε- 

δρο της εφορευτικής επιτροπής. Αφού αναγραφεί στο 
πρακτικό της εφορευτικής επιτροπής ο αριθμός των 
ψηφοδελτίων που βρέθηκαν, παραβάλλεται με τον αριθ¬ 
μό αυτών που ψήφισαν και αν βρεθούν περισσότερα 
ψηφοδέλτια από τον αριθμό που ψήφισε, απορρίπτεται 
στην τύχη ο αριθμός των επιπλέον ψηφοδελτίων και τα 
υπόλοιπα επανατοποθετούνται στην κάλπη, από την 
οποία ανασύρονται πλέον ένα-ένα, ανοίγονται, αριθμού- 
νται, μονογράφονται από τον πρόεδρο δίπλα σε κάθε 
σταυρό και αν αυτός δεν υπάρχει ή είναι άκυρο ή λευκό 
στο κάτω δεξιό μέρος τους, εκφωνούνται οι σταυροί 
προτίμησης και καταχωρούνται. Στο πρακτικό καταγρά¬ 
φονται οι σταυροί προτίμησης κάθε υποψήφιου και οι 
αριθμοί των ψηφοδελτίων που βρέθηκαν οι σταυροί του. 
Λευκά ψηφοδέλτια και αποχές δεν υπολογίζονται στο 
αποτέλεσμα της ψηφοφορίας, ούτε υπολογίζονται στον 
αριθμό των παρόντων όσοι ψήφισαν λευκό ή απείχαν. 

6. α)Εκπρόσωπος ή εκπρόσωποι εκλέγονται εκείνοι που 
συγκέντρωσαν την απόλυτη πλειοψηφία των έγκυρων 
ψήφων και κατά σειρά εκλογής. Αν για μία θέση είναι 
μόνον δύο οι υποψήφιοι, εκλέγεται αυτός που πήρε τις 
περισσότερες ψήφους. Εάν δεν καλύπτεται ο αριθμός 
των εκπροσώπων γιατί κάποιοι δεν συγκέντρωσαν την 
απόλυτη πλειοψηφία κατά την πρώτη ψηφοφορία ή γιατί 
υπάρχει ισοψηφία ή αν για μία θέση είναι περισσότεροι 
από δύο οι υποψήφιοι, η συνέλευση επαναλαμβάνεται 
για τις θέσεις αυτές αμέσως ή μέσα σε τρεις ημέρες 
και πάντως μέσα στην προθεσμία των είκοσι ημερών 
που έχει ταχθεί. Στην επαναληπτική αυτή ψηφοφορία, 
υποψήφιοι είναι όσοι έλαβαν στην πρώτη ψηφοφορία 
τις περισσότερες ψήφους και σε αριθμό διπλάσιο από 
τις θέσεις που απομένουν να καλυφθούν και εκλέγο¬ 
νται όποιοι συγκεντρώσουν τις περισσότερες έγκυρες 
ψήφους κατά σειρά. 

β) Μετά τη συμπλήρωση του αριθμού των εκπροσώ¬ 
πων, οι επόμενοι κατά σειρά μέχρι τη συμπλήρωση ίσου 
αριθμού, εκλέγονται ως αναπληρωματικοί. 

γ) Σε περίπτωση ισοψηφίας και προκειμένου να κριθεί 
ποιοι είναι αυτοί που θα προχωρήσουν σε επαναληπτική 
εκλογή ή σε περίπτωση ισοψηφίας μετά από επαναλη¬ 
πτική εκλογή, διενεργείται κλήρωση από την εφορευτική 
επιτροπή ενώπιον όσων επιθυμούν να παρίστανται και 
σύμφωνα με αυτή προκύπτει το αποτέλεσμα εκλογής 
ή η διενέργεια επαναληπτικής εκλογής. 

7. Το αποτέλεσμα της ψηφοφορίας και η ανακήρυξη 
των εκπροσώπων που πλειοψήφησαν καταχωρούνται 
στα πρακτικά, τα οποία μαζί με το εκλογικό υλικό πα- 
ραδίδονται, με ευθύνη του Προέδρου της εφορευτι¬ 
κής επιτροπής, στο όργανο που είχε την αρμοδιότητα 
σύγκλησης της συνέλευσης. Η παράδοση γίνεται με 
απόδειξη παράδοσης-παραλαβής. 

8. Ειδικά για την ανάδειξη εκπροσώπου στην Επιτροπή 
Ακαδημαϊκού Ασύλου (Ε.Α.Α.), οι εκπρόσωποι του Εκπαι¬ 
δευτικού Προσωπικού (Ε.Π.) και του Ειδικού Διδακτικού 
Προσωπικού (Ε.ΔΙ.Π.) που μετέχουν στη συνέλευση του 
Τ.Ε.Ι., συνέρχονται σε τακτή ημέρα και ώρα με πρόσκλη¬ 
ση του Αντιπροέδρου Ακαδημαϊκών Υποθέσεων και Προ¬ 
σωπικού και εκλέγουν κοινό εκπρόσωπο για την Ε.Α.Α. 
Στη συνεδρίαση προεδρεύει ο Αντιπρόεδρος. Ως προς 
τη διαδικασία εκλογής και ανάδειξης του εκπροσώπου 
ισχύουν αναλόγως οι ίδιες ρυθμίσεις των προηγουμένων 
παραγράφων για τις συνελεύσεις. 

9. Γραπτή πρόσκληση του Προέδρου του Τ.Ε.Ι., του 


Διευθυντή της Σχολής, του Προϊσταμένου του Τμήματος, 
του Διευθυντή του Κ.Ξ.Γ.Φ.Α. ή του Υπεύθυνου του Το¬ 
μέα, κατά περίπτωση, απευθύνεται και στους συλλόγους 
των σπουδαστών για τον ορισμό, μέσα σε είκοσι ημέ¬ 
ρες από την πρόσκληση, εκπροσώπων τους στα ειδικά 
σώματα εκλεκτόρων ή στα συλλογικά όργανα του Τ.Ε.Ι. 
ή της οικείας ακαδημαϊκής μονάδας, σύμφωνα με το 
εδάφ. γ' της παρ. 8 του άρθρου 12 του ν. 1404/1983. Οι 
εκλέκτορες εκπρόσωποι των σπουδαστών προσδιορί¬ 
ζονται σύμφωνα με τη διαδικασία που αποφασίζουν τα 
αντίστοιχα συνδικαλιστικά όργανα, τηρουμένων των δι¬ 
ατάξεων που ισχύουν κάθε φορά και νομιμοποιούνται με 
απόφαση και έγγραφη υπόδειξή τους από το Διοικητικό 
Συμβούλιο του οικείου σπουδαστικού συλλόγου, η οποία 
φέρει τη σφραγίδα του συλλόγου και τις υπογραφές του 
Προέδρου και του Γραμματέα του. Τα νομιμοποιητικά 
έγγραφα για την εκπροσώπησή τους κατατίθενται σε 
αυτόν που έχει την ευθύνη των εκλογών. 

10. Αν δεν ορισθούν εκπρόσωποι μέσα στις προβλεπό- 
μενες προθεσμίες, οι εκλογές διεξάγονται και χωρίς τη 
συμμετοχή τους, ενώ τα όργανα συνεδριάζουν νόμιμα 
και χωρίς την παρουσία τους και στα πρακτικά γίνεται 
μνεία του γεγονότος και της οικείας πρόσκλησης. 

11. Το άρθρο αυτό εφαρμόζεται στις περιπτώσεις που 
δεν υπάρχουν διαφορετικές ειδικές προβλέψεις στον 
Κανονισμό αυτό ή στο νόμο, ενώ εφαρμόζεται συμπλη- 
ρωματικώς για όσα θέματα ρυθμίζει, τα οποία δεν πε¬ 
ριλαμβάνονται σε τέτοιες ειδικές προβλέψεις. 

12. Οι προσκλήσεις για συμμετοχή σε συνέλευση προ¬ 
κειμένου να αναδειχθούν εκπρόσωποι ή για υπόδειξη εκ¬ 
προσώπων, καταχωρούνται, με επιμέλεια αυτού που τις 
απευθύνει, στην ιστοσελίδα του Τ.Ε.Ι. στο διαδίκτυο. 

Αρθρο 6 

Γ ενικές διατάξεις για ειδικά σώματα εκλεκτόρων και 
εκλογές οργάνων διοίκησης. 

1. Σώματα εκλεκτόρων είναι τα σώματα που συγκρο¬ 
τούν, σύμφωνα με το νόμο, εκπρόσωποι φορέων της 
ακαδημαϊκής κοινότητας του Τ.Ε.Ι. Δυτικής Μακεδονίας 
για την ανάδειξη, με εκλογή, μονομελών οργάνων δι¬ 
οίκησης ή των μελών του Συμβουλίου του Κ.Ξ.Γ.Φ.Α.. Η 
αρμοδιότητα για τη σύγκληση των σωμάτων εκλεκτό¬ 
ρων και η ευθύνη για όλη τη διαδικασία εκλογής: 

αα) Προέδρου-Αντιπροέδρων και Διευθυντή Σχολής, 
ανήκουν στον Πρόεδρο του Τ.Ε.Ι., 

ββ) Προϊσταμένου Τμήματος, ανήκουν στον Διευθυντή 
της οικείας Σχολής, 

γγ) Διευθυντή ή των μελών του Συμβουλίου του 
Κ.Ξ.Γ.Φ.Α. ανήκουν στον Πρόεδρο του Τ.Ε.Ι. ή τον Αντι¬ 
πρόεδρο που αυτός ορίζει και 

δδ) Υπεύθυνου Τομέα, ανήκουν στον Προϊστάμενο 
του οικείου Τμήματος. Η πρόσκληση για τη σύγκληση 
κοινοποιείται τουλάχιστον δεκαπέντε πλήρεις ημέρες 
πριν από την ημέρα διεξαγωγής της ψηφοφορίας που 
έχει οριστεί. 

2. Αφού λήξουν οι προθεσμίες υποβολής υποψηφιο¬ 
τήτων ορίζονται, με εξαίρεση την εκλογή Υπεύθυνου 
Τομέα, Εφορευτικές Επιτροπές από μέλη Ε.Π.. Όταν 
πρόκειται για εκλογή Προέδρου και Αντιπροέδρων, η 
Εφορευτική Επιτροπή είναι πενταμελής και θεωρείται 
Κεντρική αν υπάρξουν περισσότερα του ενός εκλογικά 
Τμήματα, οπότε ορίζονται και Εφορευτικές Επιτροπές 
ανά εκλογικό Τμήμα, που είναι τριμελείς. Για την εκλογή 

Διευθυντή Σχολής, με την επιφύλαξη όσων αναφέρονται 
στο άρθρο 8, Προϊσταμένου Τμήματος και του Διευθυντή 
ή των μελών του Συμβουλίου του Κ.Ξ.Γ.Φ.Α., η Εφορευτι¬ 
κή Επιτροπή είναι τριμελής. Τα μέλη για τη συγκρότηση 
των Εφορευτικών Επιτροπών, ανεξαρτήτως για ποιο 
όργανο διεξάγεται εκλογή, υποδεικνύονται, με τους ανα¬ 
πληρωματικούς τους, από το διοικητικό συμβούλιο του 
οικείου συνδικαλιστικού φορέα των μελών του Ε.Π. του 
Τ.Ε.Ι., μέσα σε πέντε ημέρες από την υποβολή σχετικού 
εγγράφου ερωτήματος του αρμόδιου να συγκαλέσει 
τα σώματα εκλεκτόρων μονομελούς οργάνου, το οποίο 
δεσμεύεται απολύτως από την υπόδειξη. Αν παρέλθει 
άπρακτο το χρονικό αυτό διάστημα ή το Δ.Σ. του οικείου 
συνδικαλιστικού φορέα αρνηθεί ν’ απαντήσει, τα μέλη 
των εφορευτικών επιτροπών, και οι αναπληρωτές τους, 
ορίζονται ελεύθερα από το αρμόδιο όργανο. 

3. α) Όσοι επιθυμούν να θέσουν υποψηφιότητα για 
εκλογή σε θέση Προέδρου-Αντιπροέδρων, Διευθυντή 
Σχολής, Προϊσταμένου Τμήματος ή Διευθυντή ή μέλους 
του Συμβουλίου του Κ.Ξ.Γ.Φ.Α., πρέπει να υποβάλουν 
μέσω του πρωτοκόλλου του Τ.Ε.Ι., αν πρόκειται για Πρό- 
εδρο-Αντιπροέδρους, Διευθυντή Σχολής ή Διευθυντή ή 
μέλη του Συμβουλίου του Κ.Ξ.Γ.Φ.Α. ή του πρωτοκόλ¬ 
λου της οικείας Σχολής, αν πρόκειται για Προϊστάμενο 
Τμήματος, δήλωση υποψηφιότητας του συνδυασμού ή 
ατομική, κατά περίπτωση. 

β) Αν υποβληθεί πρόταση εκλογής Προέδρου-Αντι- 
προέδρων από το ένα δέκατο (1/10) τουλάχιστον των 
μελών του σώματος εκλεκτόρων, αυτή συμπληρώνεται 
από δήλωση αποδοχής των προτεινόμενων. 

4. Μετά την κατάρτισή τους ή την επικύρωσή τους, 
όπου αυτή προβλέπεται, οι κατάλογοι των εκλεκτόρων 
όλων των κατηγοριών (εκλογικοί κατάλογοι), δεν επι¬ 
δέχονται απολύτως καμία τροποποίηση και για οποιον- 
δήποτε λόγο, με την επιφύλαξη όσων ορίζονται στη 
διάταξη του εδ.δ της παρ.10 του άρθρου 12 του ν.1404/83, 
όπως εκάστοτε ισχύει. 

5. Η ψηφοφορία για την εκλογή Προέδρου-Αντιπρο- 
έδρων, Διευθυντή Σχολής, Προϊσταμένου Τμήματος 
και Διευθυντή ή μελών του Συμβουλίου του Κ.Ξ.Γ.Φ.Α. 
του Τ.Ε.Ι. είναι μυστική. Ως προς το περιεχόμενο, τις 
κοινοποιήσεις των προσκλήσεων, τα ποσοστά εκλο¬ 
γής, την καταμέτρηση των ψήφων, την καταχώρηση 
του αποτελέσματος στα πρακτικά, τις ισοψηφίες και 
τα λοιπά θέματα διεξαγωγής της ψηφοφορίας, εφαρ¬ 
μόζονται αναλόγως οι διατάξεις του άρθρου 5, με την 
επιφύλαξη όσων προβλέπονται στα επόμενα άρθρα 
κατά περίπτωση. 

6. Τα ψηφοδέλτια, ενόψει της μυστικότητας της ψη¬ 
φοφορίας, είναι άκυρα σύμφωνα με τις διατάξεις που 
ισχύουν για τις βουλευτικές εκλογές και τη σχετική 
νομολογία των δικαστηρίων και ιδίως: 

α) Όταν περιέχονται σε φάκελο που φέρει στίγματα, 
σημεία ή λέξεις, εφόσον αυτά κριθούν ως διακριτικά 
γνωρίσματα που προφανώς παραβιάζουν το απόρρητο 
της ψηφοφορίας, 

β) Όταν είναι διαφορετικά από εκείνα με τα οποία το 
Τ.Ε.Ι. εφόδιασε τα εκλογικά Τμήματα, 

γ) Όταν υπάρχει αλλοίωση στη μορφή ή στο περιε¬ 
χόμενό τους ή έχουν σημειωθεί λέξεις, υπογραμμίσεις, 
στίγματα και εν γένει σημεία και διακριτικά γνωρίσματα 
που παραβιάζουν το απόρρητο της ψηφοφορίας, 


δ) Όταν βρεθούν στον ίδιο φάκελο περισσότερα ψη¬ 
φοδέλτια, έγκυρα ή μη, του ίδιου ή άλλου συνδυασμού 
ή υποψηφιότητας. 

7. Η σύγκληση του σώματος εκλεκτόρων για την ανά¬ 
δειξη Υπεύθυνου Τομέα γίνεται με πρόσκληση του Προ¬ 
ϊσταμένου του οικείου Τμήματος. Οι δηλώσεις υποψηφι¬ 
ότητας υποβάλλονται την ώρα της εκλογής. Η εκλογή, 
την οποία διεξάγει ο Προϊστάμενος του Τμήματος ή 
εκπρόσωπός του που ορίζεται εγγράφως από αυτόν, 
γίνεται με μυστική ψηφοφορία. 

8. Στα εκλεκτορικά σώματα για την εκλογή Προέδρου- 
Αντιπροέδρων, Διευθυντή Σχολής, Προϊσταμένου Τ μήμα¬ 
τος, Διευθυντή ή μελών του Συμβουλίου του Κ.Ξ.Γ.Φ.Α. 
του Τ.Ε.Ι. ή Υπεύθυνου Τομέα μπορούν να μετέχουν όσοι 
απουσιάζουν σε αναρρωτική, εκπαιδευτική ή άλλη άδεια, 
εφόσον το δηλώσουν εγγράφως σε αυτόν που έχει την 
ευθύνη της σύγκλησης των εκλεκτορικών σωμάτων, το 
αργότερο μέχρι να ανακηρυχθούν οι υποψήφιοι. Όσοι 
τελούν σε αναστολή ή απαγόρευση άσκησης καθηκό¬ 
ντων δεν μετέχουν σε αυτά τα εκλεκτορικά σώματα. 

9. Όταν προβλέπονται προθεσμίες πριν από ένα γε¬ 
γονός, οι προθεσμίες υπολογίζονται χωρίς να περιλαμ¬ 
βάνεται η ημέρα που θα λάβει χώρα το γεγονός. Η τε¬ 
λευταία ημέρα κάθε προθεσμίας λογίζεται ότι τελειώνει 
την ώρα που τελειώνει το νόμιμο ωράριο λειτουργίας 
της οικείας διοικητικής υπηρεσίας. Αν μία προθεσμία 
λήγει σε ημέρα που δεν είναι εργάσιμη, μεταφέρεται 
στην αμέσως επόμενη εργάσιμη ημέρα. 

10. Το άρθρο αυτό εφαρμόζεται στις περιπτώσεις που 
δεν υπάρχουν διαφορετικές ειδικές προβλέψεις στον 
Κανονισμό αυτό ή στο νόμο, ενώ εφαρμόζεται συμπλη- 
ρωματικώς για όσα θέματα ρυθμίζει, τα οποία δεν πε¬ 
ριλαμβάνονται σε τέτοιες ειδικές προβλέψεις. 

11. Οι προκηρύξεις εκλογών, οι προσκλήσεις για σύ¬ 
γκληση σωμάτων εκλεκτόρων, οι προσκλήσεις των 
εκλεκτόρων και τα αποτελέσματα των εκλογών κατα- 
χωρούνται, με επιμέλεια αυτού που τις απευθύνει ή έχει 
την ευθύνη των διαδικασιών εκλογής, στην ιστοσελίδα 
του Τ.Ε.Ι. στο διαδίκτυο. 

Άρθρο 7 

Εκλογή Προέδρου-Αντιπροέδρων. 

1. Οι εκλογές για την ανάδειξη Προέδρου-Αντιπρο- 
έδρων προκηρύσσονται από το Συμβούλιο του Τ.Ε.Ι.. 
Την ευθύνη για τη σύγκληση του σώματος εκλεκτόρων 
και τη διεξαγωγή της ψηφοφορίας έχει ο απερχόμενος 
Πρόεδρος του Τ.Ε.Ι.. 

2. Η απόφαση προκήρυξης των εκλογών κοινοποιείται, 
ένα μήνα πριν από την ημερομηνία διεξαγωγής τους, 
σε όλα τα μέλη Ε.Π., Ε.ΔΙ.Π. και ΕΡ.ΔΙ.Π. του Ιδρύματος 
με τη φροντίδα της Γραμματείας του Συμβουλίου του 
Τ.Ε.Ι. και μέσω των Γραμματειών των Σχολών και των 
Τμημάτων, όπως επίσης και σε όλους τους φορείς της 
κοινότητας του Τ.Ε.Ι., οι οποίοι ενημερώνονται για τον 
αριθμό των εκπροσώπων τους στο σώμα εκλεκτόρων. 
Στην προκήρυξη αναφέρεται η ημερομηνία διεξαγωγής 
των εκλογών, η λήξη της προθεσμίας υποβολής υποψη¬ 
φιοτήτων, το εκλογικό Τμήμα ή τα εκλογικά Τμήματα 
στα οποία θα διεξαχθούν, η ώρα έναρξης και λήξης της 
ψηφοφορίας, καθώς και η προθεσμία μέσα στην οποία 
πρέπει να υποδειχθούν οι εκλέκτορες-εκπρόσωποι των 
φορέων μαζί με τους αναπληρωματικούς τους. Ακόμη 

αναφέρονται όσα από αυτά είναι απαραίτητα και κάθε 
άλλο αναγκαίο στοιχείο για την περίπτωση επανάληψης 
της εκλογής. 

3. α) Ο Πρόεδρος του Τ.Ε.Ι. εκδίδει πρόσκληση για 
τη σύγκληση του σώματος εκλεκτόρων, η οποία κοι¬ 
νοποιείται στους εκλέκτορες τουλάχιστον δεκαπέντε 
πλήρεις ημέρες πριν από την ημέρα διεξαγωγής της 
ψηφοφορίας. 

β) Μετά από πρόταση του Συμβουλίου του Τ.Ε.Ι., η 
οποία υποβάλλεται την επόμενη εργάσιμη ημέρα από 
αυτή που λήγει η προθεσμία υποβολής υποψηφιοτή¬ 
των, ορίζεται αυθημερόν με απόφαση του Προέδρου 
του Τ.Ε.Ι. πενταμελής Εφορευτική Επιτροπή, στην οποία 
ανατίθεται η ευθύνη της ομαλής και αδιάβλητης δι¬ 
εξαγωγής των εκλογών. Ένα από τα μέλη βαθμίδας 
Καθηγητή ή Αναπληρωτή Καθηγητή ορίζεται Πρόεδρος 
της Επιτροπής. Σε περίπτωση εφαρμογής της επόμενης 
περίπτωσης γ', η Εφορευτική αυτή Επιτροπή θεωρείται 
Κεντρική Εφορευτική Επιτροπή. 

γ) Το Συμβούλιο του Τ.Ε.Ι. για την εύρυθμη διεξαγωγή 
της εκλογικής διαδικασίας, ορίζει, αν κρίνει ότι είναι 
απαραίτητο, περισσότερα του ενός εκλογικά Τμήματα, 
στα οποία κατανέμει τους ψηφοφόρους στο μικρότερο 
δυνατό αριθμό κτηρίων. Για καθένα εκλογικό Τμήμα 
ορίζει, στην περίπτωση αυτή και στην προθεσμία που 
αναφέρεται στην περίπτωση β', τριμελή Εφορευτική 
Επιτροπή Εκλογικού Τμήματος, η οποία είναι βοηθητική 
του ρόλου της Κεντρικής Εφορευτικής Επιτροπής της 
περίπτωσης β'. Ένα από τα μέλη βαθμίδας Καθηγητή 
ή Αναπληρωτή Καθηγητή ορίζεται Πρόεδρος της Επι¬ 
τροπής. 

δ) Τα μέλη των Εφορευτικών Επιτροπών ορίζονται 
σύμφωνα με την παράγραφο 2 του άρθρου 6. Ο Πρό¬ 
εδρος του Τ.Ε.Ι. ορίζει, με την ίδια απόφαση, ως γραμ¬ 
ματέα για κάθε Εφορευτική Επιτροπή μόνιμο διοικητικό 
υπάλληλο ή μόνιμο μέλος του Ειδικού Τεχνικού Προσω¬ 
πικού (Ε.Τ.Π.) του Τ.Ε.Ι.. 

4. α) Η δήλωση υποψηφιότητας για το αξίωμα του 
Προέδρου και των Αντιπροέδρων υποβάλλεται στο 
Συμβούλιο Τ.Ε.Ι. από τον υποψήφιο ως Πρόεδρο κάθε 
συνδυασμού και κατατίθεται στο Πρωτόκολλο εισερ¬ 
χομένων εγγράφων της Κεντρικής Διοίκησης του Τ.Ε.Ι., 
οκτώ ημερολογιακές ημέρες τουλάχιστον πριν από την 
ημέρα διεξαγωγής της ψηφοφορίας. Η δήλωση υπο¬ 
ψηφιότητας περιλαμβάνει οπωσδήποτε τον υποψήφιο 
Πρόεδρο και τους δύο υποψήφιους Αντιπροέδρους του 
συνδυασμού και υπογράφεται και από τους τρεις. Η δή¬ 
λωση υποψηφιότητας απορρίπτεται αν το κείμενο της 
υποψηφιότητας δεν εμπεριέχει ρητή διαβεβαίωση και 
των τριών υποψηφίων ότι δεν συντρέχουν ασυμβίβαστα 
στο πρόσωπό τους (κατά την έννοια του άρθρου 12 του 
ν.2530/1997 ή της ανάλογης διάταξης που θα ισχύει κάθε 
φορά) και ότι, αν εκλεγούν, δεν καταλαμβάνονται κατά 
το χρόνο της θητείας από το όριο ηλικίας για την έξοδό 
τους από την υπηρεσία. Οι υποψήφιοι μπορούν να υπο¬ 
βάλουν και σε χωριστό έντυπο, συνημμένο στο έγγραφο 
της υποψηφιότητας, τη διαβεβαίωση αυτή. Συμπλήρωση 
της υποψηφιότητας με τη διαβεβαίωση αυτή μπορεί να 
γίνει μέχρι και την ανακήρυξη των υποψηφίων. 

β) Μπορεί επίσης, μέσα στην ίδια προθεσμία, να 
προταθεί υποψηφιότητα συνδυασμού, με έγγραφο που 
υπογράφεται από το ένα δέκατο (1/10) των μελών του 
σώματος εκλεκτόρων, το οποίο κατατίθεται όπως προ- 


βλέπεται στην ανωτέρω περίπτωση α' και περιλαμβάνει 
τον υποψήφιο Πρόεδρο και τους υποψήφιους Αντιπροέ¬ 
δρους του συνδυασμού. Η πρόταση αυτή απορρίπτεται, 
εάν, το αργότερο μέχρι και την ανακήρυξη των υποψη¬ 
φίων, δεν υποβληθεί στον Πρόεδρο του Τ.Ε.Ι. έγγραφη 
δήλωση αποδοχής της υποψηφιότητας από τους προ- 
τεινόμενους, οι οποίοι μαζί με τη δήλωση αποδοχής 
πρέπει να καταθέσουν και τη διαβεβαίωση που προ- 
βλέπεται στην ανωτέρω περίπτωση α'. 

γ) Η ανακήρυξη των υποψηφίων γίνεται από το Συμ¬ 
βούλιο του Τ.Ε.Ι. την επόμενη εργάσιμη ημέρα από αυτή 
που λήγει η προθεσμία υποβολής υποψηφιοτήτων. Στη 
συνέχεια, με φροντίδα του Προέδρου τυπώνεται αριθ¬ 
μός ψηφοδελτίων κατά συνδυασμό και προετοιμάζεται 
αριθμός λευκών ψηφοδελτίων, όλα σε ικανό αριθμό. 

5. α) Με φροντίδα του Προέδρου του Τ.Ε.Ι. καταρτίζο¬ 
νται, την ημέρα ανακήρυξης των υποψηφίων, οι κατάλο¬ 
γοι των εκλεκτόρων (εκλογικοί κατάλογοι). Οι κατάλογοι 
των εκλεκτόρων περιέχουν τα ονόματα των μελών Ε.Π. 
και Ε.ΔΙ.Π., τα οποία υπηρετούν στο Τ.Ε.Ι. την ημέρα 
έκδοσης της πρόσκληση σύγκλησης του σώματος εκλε¬ 
κτόρων, καθώς επίσης και τα ονόματα των εκπροσώπων 
των άλλων φορέων της Κοινότητας του Τ.Ε.Ι., οι οποίοι 
έχουν δικαίωμα συμμετοχής στις εκλογές και σε αριθμό 
αντίστοιχο, κατά το νόμο, με τον αριθμό των μελών Ε.Π. 
και Ε.ΔΙ.Π. της ημέρας αυτής. Οι σπουδαστές μπορούν 
κάθε φορά να ορίζουν τους δικούς τους εκλέκτορες. 

β) Οι επικυρωμένοι κατάλογοι μαζί με το υπόλοιπο 
εκλογικό υλικό παραδίδονται στον Πρόεδρο της Κεντρι¬ 
κής Εφορευτικής Επιτροπής και είναι στη διάθεση των 
υποψηφίων. Ο Πρόεδρος της Κεντρικής Εφορευτικής 
Επιτροπής παραδίδει στον Πρόεδρο της Εφορευτικής 
Επιτροπής κάθε εκλογικού Τμήματος το εκλογικό υλικό 
και τον εκλογικό κατάλογο των εκλεκτόρων που ψηφί¬ 
ζουν στο Τμήμα του. 

6. α) Η ψηφοφορία αρχίζει και λήγει σύμφωνα με το 
πρόγραμμα που έχει ορίσει το Συμβούλιο του Τ.Ε.Ι.. Κατά 
τη διάρκεια της ψηφοφορίας και της καταμέτρησης 
παρίστανται εντός του εκλογικού Τμήματος μόνον τα 
μέλη της εφορευτικής επιτροπής, ο γραμματέας της και 
είτε υποψήφιοι είτε τυχόν εκπρόσωποι των υποψηφίων, 
ένας για κάθε συνδυασμό, οι οποίοι ορίζονται εγγράφως 
από τον υποψήφιο Πρόεδρο του συνδυασμού. 

β) Πριν από την έναρξη της ψηφοφορίας, οι εφορευ¬ 
τικές επιτροπές ελέγχουν αν οι κάλπες είναι κενές και 
τις σφραγίζουν με βουλοκέρι ή, σε έσχατη περίπτωση, 
τις κλείνουν με άλλο πρόσφορο μέσο. 

γ) Οι εκλέκτορες προσέρχονται και ψηφίζουν σε εκλο¬ 
γικά Τμήματα σύμφωνα με το πρόγραμμα, όπως αυτό 
ορίζεται στη σχετική απόφαση του Συμβουλίου του Τ.Ε.Ι.. 
Οι εφορευτικές επιτροπές αναγνωρίζουν τα στοιχεία 
της ταυτότητας των εκλογέων και επαληθεύουν την 
εγγραφή τους στον εκλογικό κατάλογο. Στη συνέχεια 
διαγράφουν με γραμμή το οικείο όνομα και ακολούθως 
οι εκλογείς υπογράφουν στον εκλογικό κατάλογο πα- 
ραπλεύρως από το όνομά τους. 

δ) Σε κάθε εκλογέα οι επιτροπές παραδίδουν φάκελο, 
πλήρη σειρά ψηφοδελτίων των συνδυασμών και λευκό 
ψηφοδέλτιο. Οι φάκελοι πρέπει να φέρουν τη σφραγί¬ 
δα του Τ.Ε.Ι. και μονογραφή του προέδρου της οικείας 
Εφορευτικής Επιτροπής. Ο εκλογέας αποσύρεται σε 
ιδιαίτερο χώρο και εκεί κλείνει ένα ψηφοδέλτιο μέσα 
στο φάκελο, τον οποίο ρίχνει ιδιοχείρως στην κάλπη. 

ε) Μετά τη λήξη της ψηφοφορίας οι εφορευτικές επι¬ 
τροπές κηρύσσουν την περάτωσή της, κλείνουν τη θύρα 
της αίθουσας και αρχίζει η διαδικασία καταμέτρησης 
των ψηφοδελτίων. Για την καταμέτρηση εφαρμόζονται 
αναλόγως όσα προβλέπονται στην παράγραφο 5 του 
άρθρου 5 του παρόντος. 

7. α) Οι Εφορευτικές Επιτροπές τηρούν σχετικό 
πρακτικό, στο οποίο αναγράφονται, εκτός των συνή¬ 
θων στοιχείων, ο αριθμός: αα) των εγγεγραμμένων, ββ) 
αυτών που ψήφισαν, γγ) των έγκυρων, άκυρων ή λευκών 
ψηφοδελτίων και δδ) των έγκυρων ψηφοδελτίων κάθε 
συνδυασμού. Αναγράφεται επίσης ο αριθμός τον οποίο 
φέρει κάθε ψηφοδέλτιο που έλαβε κάθε συνδυασμός. Το 
πρακτικό και το πρωτόκολλο ψηφοφορίας υπογράφο¬ 
νται από τον πρόεδρο και τα μέλη της Επιτροπής. 

β) Μετά το πέρας της διαλογής οι Εφορευτικές Επι¬ 
τροπές τοποθετούν μέσα σε φάκελο το πρακτικό, τους 
εκλογικούς καταλόγους, τα ψηφοδέλτια τακτοποιημένα 
κατά συνδυασμό, τυχόν ενστάσεις και κάθε άλλο σχε¬ 
τικό έγγραφο και τα διαβιβάζουν όλα αμελλητί στην 
Κεντρική Εφορευτική Επιτροπή. Μετά την υπογραφή του 
πρακτικού, κάθε Επιτροπή ανακοινώνει τα αποτελέσμα¬ 
τα των εκλογών στο Τμήμα της και τα γνωστοποιεί στην 
ακαδημαϊκή κοινότητα με κάθε πρόσφορο τρόπο. 

8. Οι ενστάσεις υποβάλλονται εγγράφως στις επί 
μέρους Εφορευτικές Επιτροπές ή στην Κεντρική Εφο¬ 
ρευτική Επιτροπή, χωρίς να διακόπτεται η ψηφοφο¬ 
ρία. Αρμόδια για να αποφανθεί επί ενστάσεων είναι 
η Κεντρική Εφορευτική Επιτροπή. Οι αποφάσεις που 
εκδίδονται εκτελούνται, χωρίς δικαίωμα κρίσης, από 
τις Εφορευτικές Επιτροπές των Τμημάτων. 

9. α) Για την εκλογή των υποψηφίων, η Κεντρική Εφο¬ 
ρευτική Επιτροπή, αφού ελέγξει τα στοιχεία των φα¬ 
κέλων των επί μέρους Επιτροπών, συντάσσει τελικό 
συνολικό πρακτικό στο οποίο περιέχονται, εκτός των 
συνήθων στοιχείων ο αριθμός: αα) του συνόλου των 
εκλεκτόρων, ββ) αυτών που ψήφισαν, γγ) των έγκυρων, 
άκυρων ή λευκών ψηφοδελτίων, δδ) των έγκυρων ψη¬ 
φοδελτίων κάθε συνδυασμού και εε) οι αποφάσεις για 
τυχόν ενστάσεις που υποβλήθηκαν. Το πρακτικό υπο¬ 
γράφεται από όλα τα μέλη της Κεντρικής Εφορευτικής 
Επιτροπής και διαβιβάζεται αμελλητί στον απερχόμενο 
Πρόεδρο. Μετά την υπογραφή του πρακτικού, η Κεντρι¬ 
κή Εφορευτική Επιτροπή ανακοινώνει τα αποτελέσματα 
των εκλογών στον Πρόεδρο και το Συμβούλιο του Τ.Ε.Ι. 
και τα γνωστοποιεί στην ακαδημαϊκή κοινότητα με κάθε 
πρόσφορο τρόπο. 

β) αα) Εκλέγεται ο συνδυασμός που συγκεντρώνει 
την απόλυτη πλειοψηφία των έγκυρων ψήφων των με¬ 
λών του εκλεκτορικού σώματος που ψήφισαν. Λευκά 
ψηφοδέλτια δεν λαμβάνονται υπόψη για τον σχηματι¬ 
σμό της πλειοψηφίας. Αν κανείς συνδυασμός δεν συ¬ 
γκεντρώνει κατά την πρώτη ψηφοφορία την απόλυτη 
αυτή πλειοψηφία ή αν υπάρχει ισοψηφία, η ψηφοφορία 
επαναλαμβάνεται μέσα σε τρεις ημέρες μεταξύ των δύο 
πρώτων συνδυασμών που πλειοψήφησαν. Κατά την επα¬ 
ναληπτική εκλογή εκλέγεται όποιος συνδυασμός λάβει 
τις περισσότερες ψήφους. Αν υπάρξει νέα ισοψηφία, 
γίνεται κλήρωση ενώπιον της Εφορευτικής Επιτροπής, 
κατά τη διάρκεια της οποίας μπορούν να παρίστανται 
εκπρόσωποι των υποψηφίων συνδυασμών. 


ββ) Αν οι υποψήφιοι συνδυασμοί είναι μόνον δύο, εκλέ¬ 
γεται κατά την πρώτη ψηφοφορία όποιος συνδυασμός 
λάβει τις περισσότερες ψήφους. 

γ) Το πρακτικό, είτε πρώτης είτε επαναληπτικής εκλο¬ 
γής, από το οποίο προκύπτει εκλογή συνδυασμού, απο- 
στέλλεται αμελλητί, από τον Πρόεδρο του Τ.Ε.Ι., στον 
Υπουργό Εθνικής Παιδείας και Θρησκευμάτων, ο οποίος 
εκδίδει τη διαπιστωτική πράξη εκλογής Προέδρου και 
Αντιπροέδρων του Τ.Ε.Ι., η οποία δημοσιεύεται στην 
Εφημερίδα της Κυβερνήσεως. 

10. Αν η ψηφοφορία διεξάγεται σε ένα μόνο εκλογικό 
Τμήμα, τα ανωτέρω τηρούνται αναλόγως από την μόνη 
Εφορευτική Επιτροπή. 

Αρθρο 8 

Εκλογή Διευθυντή Σχολής. 

1. Οι εκλογές για την ανάδειξη Διευθυντή Σχολής προ¬ 
κηρύσσονται από τον Πρόεδρο του Τ.Ε.Ι., ο οποίος έχει 
και την ευθύνη για τη σύγκληση του σώματος εκλεκτό¬ 
ρων και την όλη διεξαγωγή της ψηφοφορίας. 

2. Η απόφαση προκήρυξης των εκλογών, με τη φρο¬ 
ντίδα της γραμματείας του Συμβουλίου της Σχολής και 
μέσω των γραμματειών των Τμημάτων, κοινοποιείται, 
τουλάχιστον δεκαπέντε ημέρες πριν από την ημερομη¬ 
νία διεξαγωγής τους, σε όλα τα μέλη Ε.Π. και ΕΡ.ΔΙ.Π. 
της Σχολής, όπως επίσης και σε όλους τους οικείους 
φορείς, οι οποίοι ενημερώνονται για τον αριθμό των εκ¬ 
προσώπων τους στο σώμα εκλεκτόρων. Στην προκήρυξη 
αναφέρεται η ημερομηνία διεξαγωγής των εκλογών, 
η λήξη της προθεσμίας υποβολής υποψηφιοτήτων, το 
εκλογικό ή τα εκλογικά Τμήματα στα οποία θα διεξα- 
χθούν, η ώρα έναρξης και λήξης της ψηφοφορίας, όπως 
επίσης και η προθεσμία μέσα στην οποία πρέπει να 
υποδειχθούν οι εκλέκτορες-εκπρόσωποι των φορέων. 
Ακόμη αναφέρονται όσα από αυτά είναι απαραίτητα 
και κάθε άλλο αναγκαίο στοιχείο για την περίπτωση 
επανάληψης της εκλογής. 

3. α) Με απόφασή του, η οποία εκδίδεται την επόμε¬ 
νη εργάσιμη ημέρα από αυτή που λήγει η προθεσμία 
υποβολής υποψηφιοτήτων, ο Πρόεδρος του Τ.Ε.Ι. ορίζει 
τριμελή Εφορευτική Επιτροπή, στην οποία ανατίθεται 
η ευθύνη της ομαλής και αδιάβλητης διεξαγωγής των 
εκλογών/Ενα από τα μέλη βαθμίδας Καθηγητή ή Ανα¬ 
πληρωτή Καθηγητή ορίζεται Πρόεδρος της Επιτροπής. 
Σε περίπτωση εφαρμογής της επόμενης περίπτωσης 
β', η Εφορευτική αυτή Επιτροπή θεωρείται Κεντρική 
Εφορευτική Επιτροπή. 

β) Ο Πρόεδρος του Τ.Ε.Ι., για την εύρυθμη διεξαγωγή 
της εκλογικής διαδικασίας, ορίζει, αν κρίνει ότι είναι 
απαραίτητο, περισσότερα του ενός εκλογικά Τμήματα, 
στα οποία κατανέμει τους ψηφοφόρους στο μικρότερο 
δυνατό αριθμό κτηρίων. Για καθένα εκλογικό Τμήμα 
ορίζει, στην περίπτωση αυτή και μέσα στην προθεσμία 
που αναφέρεται στην περίπτωση α', τριμελή Εφορευτική 
Επιτροπή Εκλογικού Τμήματος, η οποία είναι βοηθητική 
του ρόλου της Κεντρικής Εφορευτικής Επιτροπής της 
περίπτωσης α'.'Ενα από τα μέλη βαθμίδας Καθηγητή 
ή Αναπληρωτή Καθηγητή ορίζεται Πρόεδρος της Επι¬ 
τροπής. 

γ) Τα μέλη των Εφορευτικών Επιτροπών ορίζονται 
σύμφωνα με την παράγραφο 2 του άρθρου 6. Ο Πρό¬ 
εδρος του Τ.Ε.Ι. ορίζει, με την ίδια απόφαση, ως γραμ¬ 
ματέα για κάθε Εφορευτική Επιτροπή μόνιμο διοικητικό 
υπάλληλο ή μόνιμο μέλος του Ε.Τ.Π. του Τ.Ε.Ι.. 

4. α) Η δήλωση υποψηφιότητας για το αξίωμα του 
Διευθυντή Σχολής κατατίθεται στο Πρωτόκολλο εισερ¬ 
χομένων εγγράφων της Κεντρικής Διοίκησης του Τ.Ε.Ι., 
οκτώ ημερολογιακές ημέρες τουλάχιστον πριν από την 
ημέρα της εκλογής. Η δήλωση υποψηφιότητας απορρί¬ 
πτεται αν το κείμενο της υποψηφιότητας δεν εμπεριέχει 
ρητή διαβεβαίωση ότι δεν συντρέχουν ασυμβίβαστα στο 
πρόσωπο του υποψηφίου (κατά την έννοια του άρθρου 
12 του ν.2530/1997 ή της ανάλογης διάταξης που θα 
ισχύει κάθε φορά) και ότι, αν εκλεγεί, δεν καταλαμβά¬ 
νεται κατά το χρόνο της θητείας από το όριο ηλικίας 
για την έξοδό του από την υπηρεσία. Συμπλήρωση της 
υποψηφιότητας με τη διαβεβαίωση αυτή μπορεί να γίνει 
μέχρι και την ανακήρυξη των υποψηφίων. 

β) Η ανακήρυξη των υποψηφίων γίνεται από το Συμ¬ 
βούλιο του Τ.Ε.Ι. την επόμενη εργάσιμη ημέρα από αυτή 
που λήγει η προθεσμία υποβολής υποψηφιοτήτων. Στη 
συνέχεια, με φροντίδα του Προέδρου, τυπώνεται ένα 
ψηφοδέλτιο, που περιλαμβάνει τους υποψήφιους Διευ¬ 
θυντές και προετοιμάζεται αριθμός λευκών ψηφοδελ¬ 
τίων, όλα σε ικανό αριθμό. 

5. α) Με φροντίδα του Προέδρου του Τ.Ε.Ι. καταρτίζο¬ 
νται, την ημέρα ανακήρυξης των υποψηφίων, οι κατάλο¬ 
γοι των εκλεκτόρων (εκλογικοί κατάλογοι). 

β) Οι εκλέκτορες εκπρόσωποι των σπουδαστών φοι¬ 
τούν στη Σχολή ή το Παράρτημα για τα οποία διεξά¬ 
γονται εκλογές και νομιμοποιούνται με απόφαση και 
έγγραφη υπόδειξή τους από το Διοικητικό Συμβούλιο 
του οικείου σπουδαστικού συλλόγου της οικείας Σχολής 
ή Παραρτήματος και αν δεν υπάρχει από το Διοικητικό 
Συμβούλιο του οικείου σπουδαστικού συλλόγου, έστω 
και αν η εμβέλειά του είναι μεγαλύτερη από τη Σχολή ή 
το Παράρτημα στην οποία αφορά η εκπροσώπηση. 

γ) Μετά την κατάρτισή τους οι κατάλογοι των εκλε¬ 
κτόρων μαζί με το υπόλοιπο εκλογικό υλικό παραδί- 
δονται στον Πρόεδρο της Εφορευτικής Επιτροπής και 
είναι στη διάθεση των υποψηφίων. 

6. α) Εκλέγεται ο υποψήφιος που συγκεντρώνει την 
απόλυτη πλειοψηφία των έγκυρων ψήφων των μελών 
που ψήφισαν. Λευκά ψηφοδέλτια δεν λαμβάνονται υπό¬ 
ψη για τον σχηματισμό της πλειοψηφίας. Αν κανείς δεν 
συγκεντρώνει κατά την πρώτη ψηφοφορία την απόλυτη 
αυτή πλειοψηφία ή αν υπάρχει ισοψηφία, η ψηφοφορία 
επαναλαμβάνεται μέσα σε τρεις ημέρες μεταξύ των 
δύο πρώτων που πλειοψήφησαν. Κατά την επαναλη¬ 
πτική εκλογή εκλέγεται όποιος υποψήφιος λάβει τις 
περισσότερες ψήφους. Αν υπάρξει νέα ισοψηφία, γίνεται 
κλήρωση ενώπιον της Εφορευτικής Επιτροπής, κατά 
τη διάρκεια της οποίας μπορούν να παρίστανται οι 
εκπρόσωποι των υποψηφίων. 

β) Αν οι υποψήφιοι είναι μόνον δύο, εκλέγεται κατά 
την πρώτη ψηφοφορία όποιος λάβει τις περισσότερες 
ψήφους. 

7. Αν η ψηφοφορία διεξαχθεί σε ένα μόνο εκλογικό 
Τμήμα, τα ανωτέρω τηρούνται αναλόγως από την μόνη 
Εφορευτική Επιτροπή. 

8. Για τα θέματα εκλογικής διαδικασίας, ακυρότητας 
των ψηφοδελτίων, εκδίκασης ενστάσεων, πρακτικών, 
ανακοίνωσης των αποτελεσμάτων και κάθε σχετικό 
θέμα εφαρμόζονται αναλόγως οι διατάξεις των άρθρων 
6 και 7. Το πρακτικό, είτε πρώτης είτε επαναληπτικής 
εκλογής, από το οποίο προκύπτει εκλογή υποψηφίου και 
το εκλογικό υλικό διαβιβάζονται αμελλητί στον Πρόε¬ 


δρο του Τ.Ε.Ι., ο οποίος εκδίδει τη διαπιστωτική πράξη 
εκλογής του Διευθυντή Σχολής. 

Αρθρο 9 

Εκλογή Προϊσταμένου Τμήματος. 

1. Οι εκλογές για την ανάδειξη Προϊσταμένου Τμήμα¬ 
τος προκηρύσσονται από τον Διευθυντή της οικείας 
Σχολής, ο οποίος έχει και την ευθύνη για τη σύγκληση 
του σώματος εκλεκτόρων και την όλη διεξαγωγή της 
ψηφοφορίας. 

2. Η απόφαση προκήρυξης των εκλογών, με τη φρο¬ 
ντίδα της γραμματείας του Συμβουλίου του Τμήματος, 
κοινοποιείται, τουλάχιστον δεκαπέντε ημέρες πριν από 
την ημερομηνία διεξαγωγής τους, σε όλα τα μέλη του 
εκλεκτορικού σώματος του Τμήματος, όπως επίσης και 
σε όλους τους οικείους φορείς, οι οποίοι ενημερώνο¬ 
νται για τον αριθμό των εκπροσώπων τους στο σώμα 
εκλεκτόρων. Στην προκήρυξη αναφέρεται η ημερομηνία 
διεξαγωγής των εκλογών, το εκλογικό Τμήμα στο οποίο 
θα διεξαχθούν, η λήξη της προθεσμίας υποβολής υπο¬ 
ψηφιοτήτων, η ώρα έναρξης και λήξης της ψηφοφορίας, 
όπως επίσης και η προθεσμία μέσα στην οποία πρέπει 
να υποδειχθούν οι εκλέκτορες-εκπρόσωποι των φορέων. 
Ακόμη αναφέρονται όσα από αυτά είναι απαραίτητα 
και κάθε άλλο αναγκαίο στοιχείο για την περίπτωση 
επανάληψης της εκλογής. 

3. Το Συμβούλιο της Σχολής ορίζει για το σκοπό αυτόν 
με απόφασή του, η οποία εκδίδεται την επόμενη εργά¬ 
σιμη ημέρα από αυτή που λήγει η προθεσμία υποβολής 
υποψηφιοτήτων, τριμελή Εφορευτική Επιτροπή, στην 
οποία ανατίθεται η ευθύνη της ομαλής και αδιάβλητης 
διεξαγωγής των εκλογών/Ενα από τα μέλη βαθμίδας 
Καθηγητή ή Αναπληρωτή Καθηγητή ορίζεται Πρόεδρος 
της Επιτροπής. Τα μέλη της Εφορευτικής Επιτροπής 
ορίζονται σύμφωνα με την παράγραφο 2 του άρθρου 
6. Ο Διευθυντής της Σχολής ορίζει ως γραμματέα της 
Εφορευτικής Επιτροπής, με την ίδια απόφαση, μόνι¬ 
μο διοικητικό υπάλληλο ή μόνιμο μέλος του Ε.Τ.Π. της 
Σχολής. 

4. α) Η δήλωση υποψηφιότητας για το αξίωμα του 
Προϊσταμένου Τμήματος κατατίθεται στο Πρωτόκολλο 
της οικείας Σχολής του Τ.Ε.Ι., οκτώ ημερολογιακές ημέ¬ 
ρες τουλάχιστον πριν από την ημέρα της εκλογής. Η 
δήλωση υποψηφιότητας απορρίπτεται αν το κείμενο της 
υποψηφιότητας δεν εμπεριέχει ρητή διαβεβαίωση ότι 
δεν συντρέχουν ασυμβίβαστα στο πρόσωπο του υπο¬ 
ψηφίου (κατά την έννοια του άρθρου 12 του ν.2530/1997 
ή της ανάλογης διάταξης που θα ισχύει κάθε φορά) 
και ότι, αν εκλεγεί, δεν καταλαμβάνεται κατά το χρόνο 
της θητείας από το όριο ηλικίας για την έξοδό του 
από την υπηρεσία. Συμπλήρωση της υποψηφιότητας 
με τη διαβεβαίωση αυτή μπορεί να γίνει μέχρι και την 
ανακήρυξη των υποψηφίων. 

β) Η ανακήρυξη των υποψηφίων γίνεται από το Συμ¬ 
βούλιο της Σχολής την επόμενη εργάσιμη ημέρα από 
αυτή που λήγει η προθεσμία υποβολής υποψηφιοτήτων. 
Στη συνέχεια, με φροντίδα του Διευθυντή, τυπώνεται 
ένα ψηφοδέλτιο, που περιλαμβάνει τους υποψήφιους 
Προϊσταμένους Τμήματος και προετοιμάζεται αριθμός 
λευκών ψηφοδελτίων, όλα σε ικανό αριθμό. 

5. α) Με φροντίδα του Διευθυντή της Σχολής καταρ¬ 
τίζονται, την ημέρα ανακήρυξης των υποψηφίων, οι κα¬ 
τάλογοι των εκλεκτόρων (εκλογικοί κατάλογοι). 

β) Οι εκλέκτορες εκπρόσωποι των σπουδαστών και οι 
αναπληρωματικοί τους φοιτούν στο Τμήμα για το οποίο 
διεξάγονται εκλογές και νομιμοποιούνται με απόφαση 
και έγγραφη υπόδειξή τους από το Διοικητικό Συμβούλιο 
του οικείου σπουδαστικού συλλόγου. 

γ) Μετά την κατάρτισή τους οι κατάλογοι των εκλε¬ 
κτόρων μαζί με το υπόλοιπο εκλογικό υλικό παραδί- 
δονται στον Πρόεδρο της Εφορευτικής Επιτροπής και 
είναι στη διάθεση των υποψηφίων. 

6. α) Εκλέγεται ο υποψήφιος που συγκεντρώνει την 
απόλυτη πλειοψηφία των έγκυρων ψήφων των μελών 
που ψήφισαν. Λευκά ψηφοδέλτια δεν λαμβάνονται υπό¬ 
ψη για τον σχηματισμό της πλειοψηφίας. Αν κανείς δεν 
συγκεντρώνει κατά την πρώτη ψηφοφορία την απόλυτη 
αυτή πλειοψηφία ή αν υπάρχει ισοψηφία, η ψηφοφορία 
επαναλαμβάνεται μέσα σε τρεις ημέρες μεταξύ των 
δύο πρώτων που πλειοψήφησαν. Κατά την επαναλη¬ 
πτική εκλογή εκλέγεται όποιος υποψήφιος λάβει τις 
περισσότερες ψήφους. Αν υπάρξει νέα ισοψηφία, γίνεται 
κλήρωση ενώπιον της Εφορευτικής Επιτροπής, κατά 
τη διάρκεια της οποίας μπορούν να παρίστανται οι 
εκπρόσωποι των υποψηφίων. 

β) Αν οι υποψήφιοι είναι μόνον δύο, εκλέγεται κατά 
την πρώτη ψηφοφορία όποιος λάβει τις περισσότερες 
ψήφους. 

7. Για τα θέματα εκλογικής διαδικασίας, ακυρότητας 
των ψηφοδελτίων, εκδίκασης ενστάσεων, πρακτικών, 
ανακοίνωσης των αποτελεσμάτων και κάθε σχετικό 
θέμα εφαρμόζονται αναλόγως οι διατάξεις των άρθρων 
6 και 7. Το πρακτικό, είτε πρώτης είτε επαναληπτικής 
εκλογής, από το οποίο προκύπτει εκλογή υποψηφίου 
και το εκλογικό υλικό διαβιβάζονται αμελλητί στον Δι¬ 
ευθυντή της Σχολής, ο οποίος εκδίδει τη διαπιστωτική 
πράξη εκλογής του Προϊσταμένου του Τμήματος. 

8. α) Προκειμένου για την εκλογή Προϊσταμένων στα 
ανεξάρτητα Τμήματα του Παραρτήματος Καστοριάς, 
εφαρμόζονται οι διατάξεις του παρόντος άρθρου και 
όπου αναφέρεται Διευθυντής Σχολής νοείται ο Διευθυ¬ 
ντής του Παραρτήματος, ενώ όπου αναφέρεται Συμβού¬ 
λιο Σχολής ή γραμματεία Σχολής νοείται το Συμβού¬ 
λιο του Παραρτήματος ή η γραμματεία Παραρτήματος 
αντίστοιχα. 

β) Προκειμένου για την εκλογή Προϊσταμένου στο 
ανεξάρτητο Τμήμα του Παραρτήματος Γρεβενών εφαρ¬ 
μόζονται οι διατάξεις του παρόντος άρθρου και όπου 
αναφέρεται Διευθυντής Σχολής νοείται ο Πρόεδρος 
του Τ.Ε.Ι., ενώ όπου αναφέρεται Συμβούλιο Σχολής ή 
γραμματεία Σχολής νοείται το Συμβούλιο του Τ.Ε.Ι. ή η 
γραμματεία του Τ.Ε.Ι. αντίστοιχα. 

Άρθρο 10 

Εκλογή Διευθυντή και μελών Συμβουλίου 
του Κ.Ξ.Γ.Φ.Α.. 

1. Οι εκλογές για την ανάδειξη του Διευθυντή και των 
μελών Συμβουλίου του Κ.Ξ.Γ.Φ.Α. προκηρύσσονται είτε 
από τον Πρόεδρο του Τ.Ε.Ι. είτε από Αντιπρόεδρο του 
Τ.Ε.Ι., ο οποίος ορίζεται από τον Πρόεδρο του Τ.Ε.Ι. και 
έχει την ευθύνη για τη σύγκληση του σώματος εκλε¬ 
κτόρων και την όλη διεξαγωγή της ψηφοφορίας. Οταν 
συμπίπτουν εκλογές για Διευθυντή και για μέλη του 
Συμβουλίου του Κ.Ξ.Γ.Φ.Α., διεξάγονται ταυτόχρονα με 
δύο διαφορετικές κάλπες και δύο ψηφοδέλτια κατά κα¬ 
τηγορία υποψηφίων. Οι εκλογές για Διευθυντή Κ.Ξ.Γ.Φ.Α. 


διεξάγονται χρονικώς την περίοδο που διεξάγονται οι 
εκλογές Προϊσταμένων Τμημάτων του Τ.Ε.Ι. Οι εκλογές 
για μέλη Συμβουλίου Κ.Ξ.Γ.Φ.Α. διεξάγονται χρονικώς την 
περίοδο που διεξάγονται οι εκλογές για Υπεύθυνους 
Τομέα των Τμημάτων του Τ.Ε.Ι.. 

2. Η απόφαση προκήρυξης των εκλογών, με τη φρο¬ 
ντίδα της γραμματείας του Συμβουλίου του Κ.Ξ.Γ.Φ.Α. 
κοινοποιείται, τουλάχιστον δεκαπέντε ημέρες πριν από 
την ημερομηνία διεξαγωγής τους, σε όλα τα μέλη Ε.ΔΙ. 
Π., όπως επίσης και στον σπουδαστικό σύλλογο, που 
ενημερώνεται για τον αριθμό των εκπροσώπων του στο 
σώμα εκλεκτόρων. Στην προκήρυξη αναφέρεται η ημε¬ 
ρομηνία διεξαγωγής των εκλογών, το εκλογικό Τμήμα 
στο οποίο θα διεξαχθούν, η λήξη της προθεσμίας υπο¬ 
βολής υποψηφιοτήτων, η ώρα έναρξης και λήξης της 
ψηφοφορίας, όπως επίσης και η προθεσμία μέσα στην 
οποία πρέπει να υποδειχθούν οι εκλέκτορες-εκπρόσω- 
ποι των σπουδαστών. Ακόμη αναφέρονται όσα από αυτά 
είναι απαραίτητα και κάθε άλλο αναγκαίο στοιχείο για 
την περίπτωση επανάληψης της εκλογής. 

3. Ο Πρόεδρος ή ο Αντιπρόεδρος του Τ.Ε.Ι. ορίζει για 
το σκοπό αυτόν με απόφασή του, η οποία εκδίδεται την 
επόμενη εργάσιμη ημέρα από αυτή που λήγει η προ¬ 
θεσμία υποβολής υποψηφιοτήτων, τριμελή Εφορευτική 
Επιτροπή, στην οποία ανατίθεται η ευθύνη της ομαλής 
και αδιάβλητης διεξαγωγής των εκλογών. Η Εφορευτική 
Επιτροπή αποτελείται από μέλη Ε.ΔΙ.Π. του Κ.Ξ.Γ.Φ.Α., 
που υποδεικνύονται από το σύνολο των μελών Ε.ΔΙ.Π. Σε 
περίπτωση που δεν υπηρετεί σε αυτό ικανός αριθμός 
μελών Ε.ΔΙ.Π., η Επιτροπή συμπληρώνεται σύμφωνα με 
τις διατάξεις του τελευταίου εδαφίου της παραγρά¬ 
φου 2 του άρθρου 6 του παρόντος. Γραμματέας της 
Εφορευτικής Επιτροπής ορίζεται με την ίδια απόφαση 
μόνιμος διοικητικός υπάλληλος ή μόνιμο μέλος του Ε.Τ.Π. 
του Τ.Ε.Ι.. 

4. α) Η δήλωση υποψηφιότητας για το αξίωμα του 
Διευθυντή του Κ.Ξ.Γ.Φ.Α. ή μέλους Συμβουλίου του 
Κ.Ξ.Γ.Φ.Α. κατατίθεται στο Πρωτόκολλο του Τ.Ε.Ι., οκτώ 
ημερολογιακές ημέρες τουλάχιστον πριν από την ημέ¬ 
ρα της εκλογής. Η δήλωση υποψηφιότητας Διευθυντή 
του Κ.Ξ.Γ.Φ.Α. απορρίπτεται, αν το κείμενο της υπο¬ 
ψηφιότητας δεν εμπεριέχει ρητή διαβεβαίωση ότι δεν 
συντρέχουν ασυμβίβαστα στο πρόσωπο του υποψηφίου 
(κατά την έννοια του άρθρου 12 του ν.2530/1997 ή της 
ανάλογης διάταξης που θα ισχύει κάθε φορά) και ότι, 
αν εκλεγεί, δεν καταλαμβάνεται κατά το χρόνο της 
θητείας από το όριο ηλικίας για την έξοδό του από 
την υπηρεσία. Συμπλήρωση της υποψηφιότητας με τη 
διαβεβαίωση αυτή μπορεί να γίνει μέχρι και την ανα¬ 
κήρυξη των υποψηφίων. 

β) Η ανακήρυξη των υποψηφίων γίνεται από τον Πρόε¬ 
δρο ή τον Αντιπρόεδρο του Τ.Ε.Ι. την επόμενη εργάσιμη 
ημέρα από αυτή που λήγει η προθεσμία υποβολής υπο¬ 
ψηφιοτήτων. Στη συνέχεια, με φροντίδα του Προέδρου ή 
του Αντιπροέδρου του Τ.Ε.Ι. τυπώνεται ένα ψηφοδέλτιο, 
που περιλαμβάνει τους υποψήφιους για τη θέση του 
Διευθυντή ή μέλους Συμβουλίου του Κ.Ξ.Γ.Φ.Α., κατά 
περίπτωση, και προετοιμάζεται αριθμός λευκών ψηφο¬ 
δελτίων, όλα σε ικανό αριθμό. 

5. α) Με φροντίδα του Προέδρου ή του Αντιπροέδρου 
του Τ.Ε.Ι. καταρτίζονται, την ημέρα ανακήρυξης των 
υποψηφίων, οι κατάλογοι των εκλεκτόρων (εκλογικοί 
κατάλογοι). 

β) Μετά την κατάρτισή τους οι κατάλογοι των εκλε¬ 
κτόρων μαζί με το υπόλοιπο εκλογικό υλικό παραδί- 
δονται στον Πρόεδρο της Εφορευτικής Επιτροπής και 
είναι στη διάθεση των υποψηφίων. 

6. α) Εκλέγεται ο υποψήφιος Διευθυντής που συγκε¬ 
ντρώνει την απόλυτη πλειοψηφία των έγκυρων ψήφων 
των μελών που ψήφισαν. Λευκά ψηφοδέλτια δεν λαμβά- 
νονται υπόψη για τον σχηματισμό της πλειοψηφίας. Αν 
κανείς δεν συγκεντρώνει κατά την πρώτη ψηφοφορία 
την απόλυτη αυτή πλειοψηφία ή αν υπάρχει ισοψηφία, 
η ψηφοφορία επαναλαμβάνεται μέσα σε τρεις ημέρες 
μεταξύ των δύο πρώτων που πλειοψήφησαν. Κατά την 
επαναληπτική εκλογή εκλέγεται όποιος υποψήφιος λά¬ 
βει τις περισσότερες ψήφους. Αν υπάρξει νέα ισοψηφία, 
γίνεται κλήρωση ενώπιον της Εφορευτικής Επιτροπής, 
κατά τη διάρκεια της οποίας μπορούν να παρίστανται 
οι εκπρόσωποι των υποψηφίων. 

β) Αν οι υποψήφιοι Διευθυντές είναι μόνον δύο, εκλέ¬ 
γεται κατά την πρώτη ψηφοφορία όποιος λάβει τις πε¬ 
ρισσότερες ψήφους. 

γ) αα) Ως προς τα μέλη του Συμβουλίου ισχύουν τα 
ακόλουθα: Εκλέγονται όσοι λαμβάνουν, κατά σειρά, τις 
περισσότερους ψήφους, μέχρι να συμπληρωθεί ο προ- 
βλεπόμενος αριθμός. Αν ο δεύτερος στη σειρά εκλογής 
έχει την ίδια ειδικότητα με τον πρώτο, παραλείπεται 
και εκλέγεται ο επόμενος κατά σειρά που έχει άλλη 
ειδικότητα και ούτω καθ’ εξής, μέχρι να συμπληρωθεί ο 
προβλεπόμενος αριθμός. Αν εξαντληθεί η σειρά εκλογής 
και δεν υπάρχουν υποψήφιοι άλλης ειδικότητας για να 
συμπληρωθεί ο προβλεπόμενος αριθμός, τότε ο αριθμός 
συμπληρώνεται από την αρχή της σειράς ανεξαρτήτως 
ειδικότητας. Η ίδια διαδικασία εφαρμόζεται και για την 
επιλογή τριών αναπληρωματικών μελών. 

ββ) Σε περίπτωση ισοψηφίας, για την εκλογή διενερ- 
γείται κλήρωση από την εφορευτική επιτροπή ενώπιον 
όσων επιθυμούν να παρίστανται. 

7. Το Συμβούλιο του Κ.Ξ.Γ.Φ.Α. δεν λειτουργεί αν υπη¬ 
ρετούν λιγότερα από τρία μέλη Ε.ΔΙ.Π.. Στην περίπτωση 
αυτή τις αρμοδιότητές του ασκεί το Συμβούλιο του 
Τ.Ε.Ι.. 

8. Για τα θέματα εκλογικής διαδικασίας, ακυρότητας 
των ψηφοδελτίων, εκδίκασης ενστάσεων, πρακτικών, 
ανακοίνωσης των αποτελεσμάτων και κάθε σχετικό 
θέμα εφαρμόζονται αναλόγως οι διατάξεις των άρθρων 
6 και 7. Το πρακτικό, είτε πρώτης είτε επαναληπτικής 
εκλογής, από το οποίο προκύπτει εκλογή υποψηφίου και 
το εκλογικό υλικό διαβιβάζονται αμελλητί στον Πρόεδρο 
ή τον Αντιπρόεδρο του Τ.Ε.Ι., ο οποίος εκδίδει τη δια- 
πιστωτική πράξη εκλογής του Διευθυντή ή του μέλους 
Συμβουλίου του Κ.Ξ.Γ.Φ.Α.. 

Αρθρο 11 

Εκλογή Υπεύθυνου Τομέα. 

1. Οι εκλογές για την ανάδειξη Υπεύθυνου Τομέα προ¬ 
κηρύσσονται από τον Προϊστάμενο του οικείου Τμή¬ 
ματος, ο οποίος έχει και την ευθύνη για τη σύγκληση 
της Γ.Σ. του Τομέα και την όλη διεξαγωγή της ψηφο¬ 
φορίας. 

2. Η απόφαση προκήρυξης των εκλογών κοινοποιείται, 
τουλάχιστον πέντε ημέρες πριν από την ημερομηνία 
διεξαγωγής τους, σε όλα τα μέλη Ε.Π. του Τομέα και 
τους εκπροσώπους των σπουδαστών που μετέχουν στη 
Γ.Σ. του Τομέα, με τη φροντίδα της γραμματείας του 


Συμβουλίου του Τμήματος. Στην προκήρυξη αναφέρεται 
ο χώρος, η ημερομηνία και η ώρα έναρξης της συνε¬ 
δρίασης της Γ.Σ. του Τομέα για την εκλογή Υπεύθυνου 
Τομέα. 

3. Οι δηλώσεις υποψηφιότητας υποβάλλονται προ¬ 
φορικούς την ώρα της εκλογής και καταχωρούνται στα 
πρακτικά. Η εκλογή, την οποία διεξάγει ο Προϊστάμενος 
του Τμήματος ή εκπρόσωπός του που ορίζεται εγγρά- 
φως από αυτόν, γίνεται με μυστική ψηφοφορία. Σε περί¬ 
πτωση ισοψηφίας, γίνεται επαναληπτική ψηφοφορία και 
σε νέα ισοψηφία η εκλογή γίνεται ύστερα από κλήρωση 
μεταξύ αυτών που κατέλαβαν τις δύο πρώτες θέσεις, 
έστω και αν ισοψηφούν περισσότεροι σε κάποια από 
τις θέσεις αυτές. 

4. Το πρακτικό της εκλογής διαβιβάζεται αμελλητί από 
τον Υπεύθυνο του Τομέα στον Προϊστάμενο του Τμήμα¬ 
τος, ο οποίος εκδίδει τη διαπιστωτική πράξη εκλογής 
του Υπεύθυνου Τομέα. 

Β. ΛΕΙΤΟΥΡΓΙΑ-ΑΡΜΟΔΙΟΤΗΤΕΣ 
Αρθρο 12 
Συνέλευση Τ.Ε.Ι.. 

1. Η Συνέλευση του Τ.Ε.Ι. απαρτίζεται από τα μέλη που 
προβλέπονται από την κείμενη νομοθεσία. Χρέη γραμ¬ 
ματέα της Συνέλευσης ασκεί διοικητικός υπάλληλος του 
Τ.Ε.Ι., που ορίζεται με πράξη του Προέδρου του Τ.Ε.Ι.. 

2. Η Συνέλευση είναι το κυρίαρχο όργανο του Τ.Ε.Ι. 
Δυτικής Μακεδονίας, το οποίο χαράσσει και εποπτεύει 
την εκπαιδευτική, ερευνητική και κοινωνική πολιτική του 
Τ.Ε.Ι.. Η Συνέλευση ιδίως: 

α)Έχει τη γενική εποπτεία της λειτουργίας του Τ.Ε.Ι. 
και της τήρησης του νόμου και του Εσωτερικού Κανο¬ 
νισμού. 

β) Γνωμοδοτεί για την ίδρυση Σχολών ή Τμημάτων του 
Τ.Ε.Ι., και για τα θέματα που αναφέρεται στην κείμενη 
νομοθεσία ότι απαιτείται η γνώμη της. 

γ) Συντονίζει τα θέματα σπουδών και ιδίως διδασκαλί¬ 
ας, ασκήσεων, έρευνας, εξετάσεων και τίτλων σπουδών 
των Σχολών. 

δ) Ψηφίζει τον ετήσιο προϋπολογισμό του Τ.Ε.Ι.. 

ε) Καταρτίζει, μετά από γνώμη των Συμβουλίων των 
Σχολών, τον Εσωτερικό Κανονισμό του Τ.Ε.Ι. και τον 
υποβάλλει για έγκριση στον Υπουργό Εθνικής Παιδείας 
και Θρησκευμάτων. 

στ) Εκλέγει τον γενικό γραμματέα του Τ.Ε.Ι., σύμφω¬ 
να με τη διαδικασία και τους όρους που ορίζει η ΥΑ 
Ε5/138/20-1-1999 (ΦΕΚ 60, τ. β/2-2-1999) ή η εκάστοτε 
ισχύουσα νομοθεσία. 

ζ) Ασκεί όσες αρμοδιότητες παραπέμπονται σ’ αυτή 
λόγω σπουδαιότητας ή για δευτεροβάθμια κρίση με 
απόφαση του Συμβουλίου του Τ.Ε.Ι. ή ύστερα από προ¬ 
σφυγή άλλων οργάνων. 

3. Η Συνέλευση συγκαλείται τακτικά μια φορά το εξά¬ 
μηνο. Ακόμη συγκαλείται εκτάκτως για να αντιμετωπίσει 
έκτακτα ή επείγοντα θέματα, όταν το κρίνει ο Πρόεδρος 
του Τ.Ε.Ι. ή αν ζητηθεί γραπτώς από το ένα τρίτο (1/3) 
του συνόλου των μελών της. Η σύγκληση γίνεται με γρα¬ 
πτή πρόσκληση του Προέδρου, η οποία κοινοποιείται 
οπωσδήποτε οκτώ τουλάχιστον ημέρες πριν από την 
οριζόμενη ημέρα συνεδρίασης σε όλα τα μέλη της. 

4. α) Η προθεσμία για την κοινοποίηση της πρόσκλη¬ 
σης συντέμνεται στο μισό, όταν η Συνέλευση συγκαλεί- 

ται εκτάκτως, ή στη μία μέρα, αν πρόκειται να αντιμε¬ 
τωπιστούν ιδιαιτέρως έκτακτα ή επείγοντα θέματα. 

β) Η Συνέλευση μπορεί να κληθεί και αυθημερόν αν 
ζητηθεί εκτάκτως η σύγκλησή της από την Επιτροπή 
Ακαδημαϊκού Ασύλου. Στην περίπτωση αυτή ειδοποι¬ 
ούνται απαραιτήτως όλα τα μέλη της Συνέλευσης με 
τηλέφωνο, τηλεγράφημα, τηλεομοιοτυπία ή άλλο πρό¬ 
σφορο μέσο και αν μετά πάροδο δύο ωρών από την 
ώρα σύγκλησης της Συνέλευσης που καθορίστηκε δεν 
επιτευχθεί η προβλεπόμενη απαρτία, εφαρμόζεται η 
παράγραφος 2 του άρθρου 7 του ν. 1404/1983. 

5. α) Ο Πρόεδρος του Τ.Ε.Ι. είναι και πρόεδρος της 
Συνέλευσης. Ο Πρόεδρος εισηγείται τα θέματα ημερή¬ 
σιας διάταξης, μπορεί να ορίζει άλλα μέλη ως εισηγητές 
και μπορεί να καλεί στη Συνέλευση, χωρίς δικαίωμα 
ψήφου, διάφορα άτομα, μέλη ή μη του Τ.Ε.Ι., ως εμπει¬ 
ρογνώμονες ή ειδικούς εισηγητές, λόγω ειδικότητας 
σε συζητούμενα θέματα. Τον Πρόεδρο σε περίπτωση 
κωλύματος ή απουσίας, αναπληρώνει στα καθήκοντα 
προέδρου της Συνέλευσης Αντιπρόεδρος του Τ.Ε.Ι., που 
ορίζεται από τον Πρόεδρο. 

β) Κάθε εισήγηση περιέχει πάντοτε και κείμενο που 
θα αποτελεί σχέδιο της απόφασης της Συνέλευσης, αν 
γίνει δεκτό ή όπως ήθελε τροποποιηθεί. 

γ) Στην αρχή της συνεδρίασης καθορίζεται και η ώρα 
λήξης, η οποία μπορεί να παραταθεί με απόφαση της 
Συνέλευσης. 

δ) Τα θέματα της ημερήσιας διάταξης τα οποία έχουν 
νομικό περιεχόμενο συνοδεύονται απαραίτητα από γρα¬ 
πτή εισήγηση της νομικής υπηρεσίας. 

ε) Προ της ημερήσιας διάταξης είναι δυνατόν να γί¬ 
νουν ανακοινώσεις από τον Πρόεδρο και τους Αντι¬ 
προέδρους. 

6. Η Συνέλευση βρίσκεται σε απαρτία εάν παρίσταται 
η απόλυτη πλειοψηφία του συνόλου των μελών. Εάν πα- 
ρέλθει μισή ώρα από την ώρα έναρξης της συνεδρίασης 
και με τα παρόντα μέλη δεν υφίσταται απαρτία, ο Πρό¬ 
εδρος ματαιώνει τη συνεδρίαση για έλλειψη απαρτίας. 
Στην περίπτωση αυτή η συνεδρίαση ορίζεται την ίδια 
ημέρα και ώρα της επόμενης εβδομάδας. Αν και στη 
δεύτερη αυτή συνεδρίαση δεν επιτευχθεί απαρτία, η 
Συνέλευση συνέρχεται και αποφασίζει νόμιμα αν παρί- 
σταται τουλάχιστον το 1/3 του όλου αριθμού των μελών 
της. Οι αποφάσεις λαμβάνονται με την πλειοψηφία των 
παρόντων μελών. 

7. Ανακοινώσεις και ερωτήσεις γίνονται προ της ημε¬ 
ρήσιας διάταξης, εφόσον δεν προκαλούν γενικότερη 
συζήτηση. Η διάρκεια των συζητήσεων πάνω σε ερωτή¬ 
σεις ή ανακοινώσεις καθώς και στα θέματα ημερήσιας 
διάταξης, ορίζεται με απόφαση του Προέδρου της Συ¬ 
νέλευσης. Διάρκεια ομιλίας μπορεί να ορισθεί επίσης, 
με όμοιο τρόπο, και για τους ομιλητές. 

8. Κατά τη διάρκεια των συζητήσεων ενώπιον της 
Συνέλευσης, ο Πρόεδρος δίνει το λόγο στα μέλη κατά 
τη σειρά που ζήτησαν να μιλήσουν, εκτός αν το θέμα 
που συζητείται απαιτεί ειδικές γνώσεις, οπότε ο λόγος 
δίνεται πρώτα σ’ εκείνον ο οποίος κατά την κρίση του 
Προέδρου, μπορεί, λόγω ειδικότητας, να διαφωτίσει 
αποτελεσματικότερα τα μέλη της Συνέλευσης για το 
υπό συζήτηση θέμα. Εάν ομιλητής κινείται εκτός του 
συζητούμενου θέματος, ο Πρόεδρος δικαιούται να του 
υποδείξει να περιοριστεί στο θέμα ή και να του αφαι- 
ρέσει τον λόγο, αν επιμένει να μη συμμορφώνεται. 


9. Η ψηφοφορία αρχίζει μετά από την τελική συζήτηση 
κάθε θέματος και τη διαμόρφωση του τελικού κειμένου 
του σχεδίου της απόφασης που περιέχεται στην εισήγη¬ 
ση. Ο πρόεδρος ψηφίζει τελευταίος. Τα μέλη ψηφίζουν 
ελεύθερα και κατά την κρίση τους παίρνοντας υπόψη 
το νόμο, τον Εσωτερικό Κανονισμό και το συμφέρον 
του ιδρύματος. 

10. Οι αποφάσεις της Συνέλευσης καταχωρούνται κατά 
τρόπο συνοπτικό και σαφή στα πρακτικά, που τηρούνται 
από το γραμματέα της Συνέλευσης. Τα πρακτικά της 
Συνέλευσης επικυρώνονται αυθημερόν και, αφού κα- 
θαρογραφούν, υπογράφονται από τον Πρόεδρο και το 
γραμματέα και αρχειοθετούνται κατά αύξοντα αριθμό. 
Τα πρακτικά αρχειοθετούνται κατά αύξοντα αριθμό, 
βιβλιοδετούνται στο τέλος κάθε έτους και αποτελούν 
επίσημα στοιχεία του Τ.Ε.Ι.. Η αρχειοθέτηση μπορεί να 
γίνει και με ηλεκτρονικό τρόπο. Κάθε μέλος του Τ.Ε.Ι. 
μπορεί να λαμβάνει γνώση των πρακτικών. Στα μέλη 
του Τ.Ε.Ι. και στους ενδιαφερομένους ιδιώτες που έχουν 
έννομο συμφέρον χορηγείται κυρωμένο αντίγραφο των 
πρακτικών μετά από γραπτό αίτημά τους και με δαπά¬ 
νες τους. 

11. Οι Συνεδριάσεις της Συνέλευσης δύνανται να μα¬ 
γνητοφωνούνται. Οι μαγνητοταινίες χρησιμοποιούνται 
από τη Γραμματεία της Συνέλευσης για υποβοήθηση 
στη σύνταξη των πρακτικών. Η μαγνητοφώνηση δεν 
αποτελεί επίσημα καταγραφή των συζητήσεων της 
Συνέλευσης. Στα επίσημα πρακτικά καταχωρούνται οι 
αποφάσεις που έχουν ληφθεί για κάθε θέμα με περί¬ 
ληψη του σχετικού τους, οι προτάσεις που υποβλήθη¬ 
καν, όπως επίσης και τα αποτελέσματα των σχετικών 
ψηφοφοριών. 

12. Στα πρακτικά δεν καταχωρούνται εκφράσεις ή 
χαρακτηρισμοί, που στοιχειοθετούν ποινικά αδικήμα¬ 
τα, εκτός αν επιμένει με δική του ευθύνη ο σμιλών, ο 
θίγόμενος ή άλλο μέλος της Συνέλευσης. 

Άρθρο 13 
Συμβούλιο Τ.Ε.Ι.. 

1. Το Συμβούλιο του Τ.Ε.Ι. απαρτίζεται από τα μέλη που 
προβλέπονται από την κείμενη νομοθεσία. Χρέη γραμ¬ 
ματέα του Συμβουλίου ασκεί διοικητικός υπάλληλος του 
Τ.Ε.Ι., ο οποίος ορίζεται με πράξη του Προέδρου. 

2. Το Συμβούλιο του Τ.Ε.Ι. είναι το δεύτερο σε σπου- 
δαιότητα συλλογικό όργανο του Τ.Ε.Ι. και έχει τις ακό¬ 
λουθες αρμοδιότητες: 

α) Μεριμνά για την ομαλή και εύρυθμη λειτουργία του 
Τ.Ε.Ι. στο πλαίσιο των αποφάσεων της Συνέλευσης του 
Τ.Ε.Ι., του Εσωτερικού Κανονισμού και του νόμου και 
ασκεί τις αρμοδιότητες που του αναθέτει η Συνέλευση 
με απόφασή της. 

β) Εισηγείται στη Συνέλευση του Τ.Ε.Ι. τον προϋπολο¬ 
γισμό και το πρόγραμμα έργων του Τ.Ε.Ι. και μεριμνά για 
την εκτέλεση των σχετικών αποφάσεων της Συνέλευ¬ 
σης. Ακόμη, εγκρίνει τον απολογισμό, τον ισολογισμό, 
τις τροποποιήσεις του προϋπολογισμού και ψηφίζει τον 
προϋπολογισμό σε περίπτωση που αδυνατεί να το πρά- 
ξει η Συνέλευση του Τ.Ε.Ι.. 

γ) Κατανέμει τις σχετικές πιστώσεις του προϋπολογι¬ 
σμού και εγκρίνει τις δαπάνες του ιδρύματος που είναι 
πέραν της αρμοδιότητας του Προέδρου. 

δ) Μεριμνά για την οργάνωση και λειτουργία των Υπη¬ 
ρεσιών Διοικητικής Μέριμνας του Τ.Ε.Ι., καθώς και για 

την επιλογή, τοποθέτηση ή ανακατανομή μελών του 
Διοικητικού Προσωπικού (Δ.Π.) σε αυτές τις Σχολές και 
τα Παραρτήματα ανάλογα με τις υπηρεσιακές ανάγκες. 
Αποφασίζει για την προκήρυξη των θέσεων, το διορισμό 
και τη μονιμοποίηση των μελών του Ε.Τ.Π. 

ε) Αναπέμπει αποφάσεις των οργάνων των ακαδημα¬ 
ϊκών μονάδων ή τις τροποποιεί, εφόσον πρόκειται για 
επείγοντα θέματα ή τις παραπέμπει στη Συνέλευση του 
Τ.Ε.Ι. για δευτεροβάθμια κρίση. Μόνον η παραπομπή στη 
Συνέλευση έχει ανασταλτικό χαρακτήρα. Τα άλλα όρ¬ 
γανα έχουν σε περίπτωση αναπομπής ή τροποποίησης 
δικαίωμα προσφυγής στη Συνέλευση του Τ.Ε.Ι. κατά της 
απόφασης του Συμβουλίου. 

στ) Απονέμει σε μέλη του Τ.Ε.Ι. ηθικές αμοιβές για 
εξαιρετικές πράξεις ή δραστηριότητες που μαρτυρούν 
εξαιρετικό ήθος ή συμβάλλουν αποφασιστικά στην 
εφαρμογή των τεχνολογικών δεδομένων σε κοινωνικούς 
και παραγωγικούς τομείς, με ευεργετικές επιδράσεις 
για το κοινό και την εκπαίδευση. 

ζ) Εγκρίνει, ύστερα από γνώμη του Συμβουλίου της 
Σχολής, αποφάσεις των Τμημάτων για τιμητική απονομή 
ακαδημαϊκών τίτλων σε πρόσωπα εκτός της ακαδημαϊ¬ 
κής κοινότητας του Τ.Ε.Ι. ή προτάσεις τους για απονομή 
τίτλου Ομότιμου Καθηγητή σε μέλη του Ε.Π. που εξέρ¬ 
χονται της υπηρεσίας και διακρίθηκαν για το έργο και 
την προσφορά τους. 

η) Ασκεί πειθαρχική δικαιοδοσία σύμφωνα με τις οι¬ 
κείες διατάξεις. 

θ) Συγκροτεί επιτροπές και ομάδες εργασίας, για τη 
μελέτη, υλοποίηση ή διεκπεραίωση συγκεκριμένων θε¬ 
μάτων. 

ι) Μπορεί να επιλαμβάνεται όταν όργανα διοίκησης 
του Τ.Ε.Ι. αδυνατούν ή παραλείπουν να λάβουν αποφά¬ 
σεις ή να ενεργήσουν σύμφωνα με τις προβλεπόμενες 
αρμοδιότητές τους, να παραγγέλνει στον Πρόεδρο του 
Τ.Ε.Ι. να εκτιμήσει αν θα ασκήσει εναντίον τους τις πει¬ 
θαρχικές του αρμοδιότητες και να τάσσει σε αυτά, σε 
περίπτωση παράλειψης, προθεσμία εντός της οποίας 
οφείλουν να ενεργήσουν νομίμως, δικαιούμενο, αν πρό¬ 
κειται για συλλογικά όργανα, να τα υποκαθιστά σε πε¬ 
ρίπτωση που παρέλθει άπρακτη η προθεσμία που έταξε 
σε αυτά, μέσα στην οποία έπρεπε να ενεργήσουν. 

ια) Συμπληρώνει, όταν προβλέπεται, τα εκλεκτορικά 
σώματα του άρθρου 16 του ν. 1404/1983. 

ιβ) Αποφασίζει για τις δαπάνες του Τ.Ε.Ι. που δεν υπά¬ 
γονται στην αρμοδιότητα του Προέδρου και για όλα τα 
τρέχοντα θέματα που δεν ανάγονται στην αρμοδιότητα 
άλλων συλλογικών οργάνων του Τ.Ε.Ι. ή που του αναθέ¬ 
τει ο νόμος, ο Εσωτερικός Κανονισμός ή ο Κανονισμός 
Σπουδών. 

ιγ) Σε εξαιρετικά επείγουσες για το Τ.Ε.Ι. περιπτώσεις 
ή για θέματα τρέχοντα και συνήθη των Παραρτημάτων 
που κρίνεται σκόπιμο να μην καθυστερούν, ο Πρόεδρος 
μπορεί να προκαλέσει απόφαση του Συμβουλίου Τ.Ε.Ι. 
με αποστολή προς τα μέλη σχετικής πράξης προς υπο¬ 
γραφή. Στην περίπτωση αυτή η απόφαση λαμβάνεται, 
εφόσον όλα τα μέλη του Συμβουλίου Τ.Ε.Ι. ομοφωνούν, 
διαφορετικά το θέμα παραπέμπεται προς συζήτηση 
στην αμέσως επόμενη συνεδρίαση του Συμβουλίου Τ.Ε.Ι.. 
Η δια περιφοράς απόφαση αναγράφεται ως απόφαση 
ειδικής συνεδρίας. 

3. Το Συμβούλιο του Τ.Ε.Ι. ασκεί ακόμη και τις ακόλου¬ 
θες αρμοδιότητες: 


α) Εγκρίνει την, πέραν των αρμοδιοτήτων του Προέ¬ 
δρου, διενέργεια μειοδοτικών διαγωνισμών προμήθει¬ 
ας εξοπλισμού του Τ.Ε.Ι. κάθε φύσης ή την κατασκευή, 
επισκευή ή συντήρηση κτιριακών εργαστηριακών ή μη¬ 
χανολογικών εγκαταστάσεων του Τ.Ε.Ι., προβαίνει στην 
οριστική κατακύρωση του σχετικού αποτελέσματος 
στον ή στους τελευταίους μειοδότες, με βάση γραπτή 
εισήγηση αρμόδιας επιτροπής προμηθειών, εντέλλεται 
την πληρωμή της σχετικής δαπάνης και εξουσιοδοτεί 
τον Πρόεδρο για την υπογραφή της οικείας σύμβασης 
με τον ή τους αναδόχους. 

β) Αποφασίζει για όλα τα θέματα λειτουργίας, δια¬ 
χείρισης και εκμετάλλευσης της κινητής και ακίνητης 
περιουσίας του Τ.Ε.Ι., των εγκαταστάσεων, εστιατορί¬ 
ων, κυλικείων και σπουδαστικών εστιών, εφόσον για 
τα τελευταία αυτά θέματα δεν προβλέπεται ειδική 
αρμοδιότητα της «Σπουδαστικής Λέσχης» ή δεν πα- 
ραχωρήθηκαν σ’ αυτήν, καθώς και για την αξιοποίηση 
τυχόν ερευνητικών πορισμάτων και για την εκποίηση 
με πλειοδοτικό ή μη διαγωνισμό κάθε είδους προϊόντων 
και υλικών, που προέρχονται από τη δραστηριότητα ή 
τη χρήση του Τ.Ε.Ι.. 

γ) Εγκρίνει την πρόσληψη και αποφασίζει για τα θέ¬ 
ματα της απασχόλησης του εκπαιδευτικού προσωπικού 
του άρθρου 19 του ν. 1404/1983, μετά από αιτιολογημένη 
πρόταση του Συμβουλίου του οικείου Τμήματος. 

δ) Απαλλάσσει τον Πρόεδρο και τους Αντιπροέδρους 
από τα διδακτικά τους καθήκοντα και αποφασίζει απαλ¬ 
λαγή από διδακτικές υποχρεώσεις των διευθυντών και 
των προϊσταμένων των Κέντρων ΤεχνολογικήςΈρευνας 
(Κ.Τ.Ε.) και μελών του διδακτικού προσωπικού που έχουν 
επιφορτιστεί με ειδικά καθήκοντα, κατά μέρος που κατά 
περίπτωση ορίζει, σύμφωνα με το νόμο και τον παρόντα 
Εσωτερικό Κανονισμό. 

ε) Αναθέτει, ύστερα από γνώμη του Συμβουλίου του 
οικείου Τμήματος, σε μέλη του Ε.Π. τη διδασκαλία μαθή¬ 
ματος σε Τμήμα άλλης Σχολής και στα ίδια μέλη καθώς 
και σε οποιοδήποτε μέλος της ακαδημαϊκής κοινότητας 
τη μελέτη και διεκπεραίωση συγκεκριμένων θεμάτων, 
ενώ συνεργάζεται με το Συμβούλιο του Κ.Ξ.Γ.Φ.Α. για την 
κάλυψη από μέλη Ε.ΔΙ.Π. των αναγκών των Τμημάτων 
και του Τ.Ε.Ι. ανάλογα με τις ειδικότητάς τους. 

στ) Εγκρίνει τη διδακτική απασχόληση Ε.Π. σε άλλα 
Ιδρύματα, σύμφωνα με τους περιοριστικούς όρους της 
εκάστοτε ισχύουσας Νομοθεσίας. 

ζ) Εγκρίνει προτάσεις των Σχολών για συμμετοχή με¬ 
λών του Τ.Ε.Ι. σε εκπαιδευτικές, ερευνητικές, πολιτιστι¬ 
κές ή άλλες δραστηριότητες εκτός Τ.Ε.Ι. που γίνονται με 
πρωτοβουλία του Τ.Ε.Ι. ή τη διοργάνωση και διεξαγωγή 
επιμορφωτικών σεμιναρίων και διαλέξεων, μετά από 
αιτιολογημένες προτάσεις των Τμημάτων και γνώμη 
του Συμβουλίου της οικείας Σχολής, όταν απαιτείται 
χρηματοδότηση. 

η) Εκφράζει γνώμη προς τον Υπουργό Εθνικής Παι¬ 
δείας και Θρησκευμάτων για θέματα τοποθέτησης Ε.Π., 
ΕΡ.ΔΙ.Π. ή Ε.Τ.Π. σύμφωνα με τις διατάξεις του άρθρου 
34 του ν. 1404/1983. 

θ) Αποφασίζει μέχρι την ολοκλήρωση των διαδικασιών 
λειτουργίας του Δ.Σ. της «Σπουδαστικής Λέσχης» για 
όλα τα θέματα σπουδαστικής μέριμνας που ανήκουν 
σε αυτό. 

ι) Αποφασίζει για τις εκπαιδευτικές άδειες των μελών 
Ε.Π., Ε.ΔΙ.Π. και ΕΡ.ΔΙ.Π. του Τ.Ε.Ι.. 

ια) Επιλέγει τους σπουδαστές που απασχολούνται στο 
Τ.Ε.Ι. και καθορίζει την ωριαία αποζημίωσή τους, ύστερα 
από γνώμη του Συμβουλίου του οικείου Τμήματος. 

ιβ) Αποφασίζει, ύστερα από γνώμη της οικείας Διεύ¬ 
θυνσης, για την παραχώρηση σε ΟΤΑ ή σχολεία υλικού 
που πλεονάζει. 

ιγ) Χειρίζεται, τέλος, και αποφασίζει για κάθε θέμα που 
ήθελε προκύψει και δεν αναφέρεται στις αρμοδιότητές 
του που προβλέπει ο νόμος ή ο παρών Εσωτερικός 
Κανονισμός, αλλά θεωρείται από τον Πρόεδρο ότι είναι 
σημαντικό για το Τ.Ε.Ι. και πρέπει να εξετασθεί από το 
Συμβούλιο του Τ.Ε.Ι., το οποίο και μπορεί να αποφασίσει 
αν θα το παραπέμψει ή όχι στη Συνέλευση. 

ιδ) Εγκρίνει τον «Εσωτερικό Κανινισμό Λειτουργίας 
Αγροκτήματος». 

4. Το Συμβούλιο του Τ.Ε.Ι. συνεδριάζει τακτικά τουλά¬ 
χιστον δύο φορές το μήνα και έκτακτα όταν κληθεί από 
τον Πρόεδρο ή αν ζητηθεί γραπτώς, για τη συζήτηση 
έκτακτων ή επειγόντων θεμάτων, από το ένα δεύτερο 
(1/2) των μελών του Συμβουλίου. 

5. Η πρόσκληση κοινοποιείται στα μέλη του Συμβου¬ 
λίου τρεις τουλάχιστον ημέρες πριν από την ημέρα 
που ορίζεται η συνεδρίαση. Σε περιπτώσεις επείγου¬ 
σας ανάγκης ή έκτακτων περιστάσεων η σύγκληση 
του Συμβουλίου μπορεί να γίνει χωρίς την τήρηση της 
προθεσμίας αυτής. 

6. Το Συμβούλιο βρίσκεται σε απαρτία αν παρίσταται 
η απόλυτη πλειοψηφία του συνόλου των μελών του, 
περιλαμβανομένου και του Προέδρου και του ή των 
Αντιπροέδρων. Η συμμετοχή των μελών στις συνεδριά¬ 
σεις του Συμβουλίου είναι υποχρεωτική. Αν μετά πάροδο 
μισής ώρας από την ώρα που ορίστηκε η συνεδρίαση 
δεν επιτευχθεί απαρτία, ο Πρόεδρος ματαιώνει τη συ¬ 
νεδρίαση για έλλειψη απαρτίας και ορίζει συγχρόνως 
νέα συνεδρίαση αναφέροντας και το λόγο της ματαί¬ 
ωσης. 

7. Οι αποφάσεις και γνώμες του Συμβουλίου πρέπει 
να είναι ειδικά αιτιολογημένες, λαμβάνονται με φανερή 
ψηφοφορία και κατά απόλυτη πλειοψηφία των παρό¬ 
ντων μελών, ενώ σε περίπτωση ισοψηφίας επικρατεί η 
ψήφος του Προέδρου. 

8. Τα πρακτικά του Συμβουλίου τηρούνται σύμφωνα με 
τις διατάξεις της παρ. 10 του άρθρου 12 του παρόντος 
κανονισμού. 

Άρθρο 14 
Πρόεδρος Τ.Ε.Ι. 

1. Ο Πρόεδρος πρόΐσταται του Τ.Ε.Ι. και το εκπροσωπεί 
δικαστικά και εξώδικα, το διοικεί σε συνεργασία με το 
Συμβούλιο του Τ.Ε.Ι. και παρακολουθεί και συντονίζει το 
έργο του ιδρύματος και των οργάνων διοίκησης. 

2. Ο Πρόεδρος ασκεί τις εξής αρμοδιότητες: 

α) Συγκαλεί το Συμβούλιο και τη Συνέλευση του Τ.Ε.Ι., 
προεδρεύει στις συνεδριάσεις τους, καταρτίζει την ημε¬ 
ρήσια διάταξη, εισηγείται τα θέματα της ημερήσιας διά¬ 
ταξης ή ορίζει εισηγητές και μεριμνά για την εκτέλεση 
των αποφάσεών τους. 

β) Μπορεί να μετέχει και να προεδρεύει στις συνε¬ 
δριάσεις των συλλογικών οργάνων διοίκησης του Τ.Ε.Ι. 
ή επιτροπών. 

γ) Κατευθύνει και εποπτεύει το έργο των Υπηρεσιών 
Διοικητικής Μέριμνας. 


δ) Υπογράφει τα πτυχία των αποφοίτων του ιδρύ¬ 
ματος. 

ε)Έχει πειθαρχική δικαιοδοσία σύμφωνα με τις οικείες 
διατάξεις. 

στ) Υποβάλλει κάθε χρόνο, στη Συνέλευση, έκθεση 
πεπραγμένων για το εκπαιδευτικό και διοικητικό έργο 
του ιδρύματος. 

ζ) Υπογράφει τις προκηρύξεις πλήρωσης των κενών 
θέσεων, ασκεί έλεγχο νομιμότητας στα πρακτικά των 
εκλεκτορικών σωμάτων του άρθρου 16 του ν. 1404/1983 
και διορίζει τα μέλη Ε.Π., Ε.ΔΙ.Π και ΕΡ.ΔΙ.Π. που εκλέγο¬ 
νται ή μετακαλούνται, έχοντας τη δυνατότητα να παρα¬ 
τείνει μέχρι τρεις μήνες την προθεσμία που ορίζεται για 
ορκωμοσία και ανάληψη των καθηκόντων τους και 

η) Διαπιστώνει με πράξη του όσα αναφέρονται στην 
περαιτέρω υπηρεσιακή κατάσταση των μελών Ε.Π. και 
Ε.ΔΙ.Π., όπως τα έτη υπηρεσίας, άδειες, αναστολή άσκη¬ 
σης καθηκόντων, επιδόματα και παροχές. 

3. Ο Πρόεδρος έχει ακόμα και τις ακόλουθες αρμο¬ 
διότητες: 

α) Ασκεί όλα τα νόμιμα μέσα ενώπιον των δικαστη¬ 
ρίων για την υπεράσπιση των συμφερόντων του Τ.Ε.Ι. 
και νομιμοποιεί τους δικηγόρους του για παράσταση 
ενώπιον δικαστηρίων κάθε βαθμού. 

β) Αποφασίζει και εγκρίνει τις κάθε είδους προμήθειες 
για εκτέλεση έργων καθώς και τις κάθε φύσης δαπάνες 
του Τ.Ε.Ι, αξίας μέχρι του ποσού που ορίζεται από τον 
Υπουργό Οικονομίας και Οικονομικών σύμφωνα με την 
παρ. 1 του άρθρου 83 του ν. 2362/1995, όπως εκάστοτε 
ισχύει. 

γ)Υπογράφει τα χρηματικά εντάλματα, τακτικά ή προ¬ 
πληρωμής, ως και τις αποφάσεις έκδοσής τους, ανε¬ 
ξάρτητα από ποσόν, τις διακηρύξεις προς τον τύπο των 
κάθε φύσης δημοπρασιών, τις συμβάσεις προμήθειας 
υλικών και εξοπλισμού του Τ.Ε.Ι., τους τίτλους είσπραξης 
χρημάτων, όπως και κάθε άλλο έγγραφο που σχετίζεται 
με την εκτέλεση του προϋπολογισμού του Τ.Ε.Ι. 

δ) Εκδίδει τις διαπιστωτικές πράξεις για τη χορήγηση 
του χρονοεπιδόματος και τριετιών στο προσωπικό του 
Τ.Ε.Ι. κάθε φύσης και εργασιακής σχέσης. 

ε) Μέχρι τη συγκρότηση και λειτουργία της «Σπουδα¬ 
στικής Λέσχης» διεκπεραιώνει όλα τα θέματα σπουδα¬ 
στικής μέριμνας σε συνεργασία με το Συμβούλιο του 
Τ.Ε.Ι.. 

στ) Υπογράφει ή κινεί με πράξεις του τις σχετικές 
διαδικασίες ολοκλήρωσης όλων των υπηρεσιακών με¬ 
ταβολών του προσωπικού του Τ.Ε.Ι., εφόσον μέρος των 
αρμοδιοτήτων αυτών δεν ανατίθεται σε άλλα όργανα, 
τάσσοντας σχετικά σύντομες προθεσμίες ενέργειας ή 
απάντησης. 

ζ) Λαμβάνει γνώση της εισερχόμενης και εξερχόμενης 
αλληλογραφίας του Τ.Ε.Ι. και χαρακτηρίζει τυχόν έγγρα¬ 
φα τα οποία απαιτούν σύντομη ή άμεση απάντηση από 
μέρους των ακαδημαϊκών μονάδων και των υπηρεσιών 
του Τ.Ε.Ι., τάσσοντας σχετικά σύντομες προθεσμίες 
ενέργειας ή απάντησης. 

η) Εγκρίνει τη μετακίνηση εκτός έδρας του εκπαιδευ¬ 
τικού και διοικητικού προσωπικού και των μελών του 
Ε.Τ.Π., για εκτέλεση υπηρεσίας σύμφωνα με τις κείμενες 
διατάξεις. 

θ) Αναθέτει ή εκχωρεί άσκηση αρμοδιοτήτων του 
στους Αντιπροέδρους, στο Γ ενικό Γ ραμματέα ή σε δι¬ 
οικητικούς Διευθυντές του Τ.Ε.Ι. 

ι) Στο τέλος κάθε χρόνου συντάσσει εκθέσεις υπη¬ 
ρεσιακής επίδοσης του Γενικού Γραμματέα, των διοι¬ 
κητικών Διευθυντών και των Προϊσταμένων των Γραμ- 
ματειών των Σχολών και των Τμημάτων του Τ.Ε.Ι., ως 
δεύτερος κριτής. 

ια) Μπορεί να επιλαμβάνεται όταν μονομελή όργανα 
διοίκησης του Τ.Ε.Ι. αδυνατούν ή παραλείπουν να λάβουν 
αποφάσεις ή να ενεργήσουν σύμφωνα με τις προβλεπό- 
μενες αρμοδιότητές τους, δικαιούμενος να τα υποκαθι- 
στά, σε περίπτωση παράλειψης, αν παρέλθει άπρακτη 
η προθεσμία που έταξε προς αυτά το Συμβούλιο του 
Τ.Ε.Ι., μέσα στην οποία έπρεπε να ενεργήσουν. 

ιβ) Ασκεί κάθε άλλη αρμοδιότητα που του ανατίθεται 
κατά την κείμενη νομοθεσία ή τον παρόντα Εσωτερικό 
Κανονισμό ή που δεν έχει σχέση με αρμοδιότητα άλ¬ 
λου μονομελούς οργάνου του Τ.Ε.Ι. και συμβάλλει στην 
ομαλή και εύρυθμη λειτουργία του Τ.Ε.Ι.. 

Άρθρο 15 

Αντιπρόεδροι Τ.Ε.Ι.. 

1. Ο Πρόεδρος κατά την άσκηση των καθηκόντων του 
επικουρείται από τους δύο Αντιπροέδρους, από τους 
οποίους ορίζεται ο ένας Αντιπρόεδρος Οικονομικού 
Προγραμματισμού και Ανάπτυξης και ο άλλος Αντι¬ 
πρόεδρος Ακαδημαϊκών Υποθέσεων και Προσωπικού. 
Ο ορισμός γίνεται από τον Πρόεδρο στην αρχή της 
θητείας ή, ενδιαμέσως, αλλά στην αρχή ακαδημαϊκού 
έτους ή κατά τη διάρκεια του ακαδημαϊκού έτους, μόνο 
αν υπάρχουν, κατά την κρίση του, σοβαροί λόγοι λει¬ 
τουργίας του Τ.Ε.Ι.. 

2. Η αρμοδιότητα κάθε Αντιπροέδρου προσδιορίζεται 
συνολικώς από τον αντίστοιχο τίτλο του και σε περί¬ 
πτωση αμφιβολίας με απόφαση του Προέδρου. Οι αρμο¬ 
διότητες των Αντιπροέδρων όταν δεν έχουν εισηγητική 
μορφή προς όργανα που αποφασίζουν, είναι εκτελεστές. 
Ο Πρόεδρος μπορεί και αυτός να ασκεί παράλληλα τις 
αρμοδιότητές τους. Σε περίπτωση διαφωνίας ως προς 
κάποια δεσμευτική ενέργεια, επικρατεί η άποψη του 
Προέδρου. Οι Αντιπρόεδροι μετέχουν στη Συνέλευση 
και το Συμβούλιο του Τ.Ε.Ι., στα οποία εισηγούνται τα 
θέματα της αρμοδιότητάς τους, συντονίζουν το έργο 
των οργάνων και των υπηρεσιών κατά το μέρος που 
αναφέρεται στην αρμοδιότητά τους και ασκούν και 
όποιες από τις αρμοδιότητές του τους αναθέτει κατά 
περίπτωση ο Πρόεδρος. 

3. Ειδικότερα, εκτός των όσων προβλέπονται σε επι- 
μέρους διατάξεις του παρόντος Εσωτερικού Κανονι¬ 
σμού: 

α) Ο Αντιπρόεδρος Οικονομικού Προγραμματισμού 
και Ανάπτυξης ιδίως: 

1. Έχει την ευθύνη του προγραμματισμού, της επί¬ 
βλεψης, της βελτίωσης και της συντήρησης των κάθε 
φύσης τεχνικών έργων, των κτιριακών εγκαταστάσεων 
και της υλικοτεχνικής υποδομής και του εξοπλισμού 
του Τ.Ε.Ι., των ακαδημαϊκών του μονάδων και των ερ¬ 
γαστηρίων καθώς και την ευθύνη της οργάνωσης και 
λειτουργίας των υπηρεσιών του Τ.Ε.Ι. που ασχολούνται 
με τα θέματα αυτά. 

2. Εισηγείται τον προϋπολογισμό και παρακολουθεί 
την πορεία υλοποίησής του. 

3. Προεδρεύει στην Επιτροπή Διαχείρισης Ειδικού Λο¬ 
γαριασμού και στην ΕπιτροπήΈρευνας. 

4. Έχει την ευθύνη των παραγωγικών μονάδων του 


Τ.Ε.Ι., όπως των μονάδων εκτύπωσης, αγροκτήματος 
κ.λπ. 

5. Εισηγείται για θέματα χρηματοδοτήσεων ερευνητι¬ 
κών, εκπαιδευτικών, επιμορφωτικών, πολιτιστικών κ.λπ. 
προγραμμάτων, οργανώσεων, διαλέξεων, σεμιναρίων, 
συνεδρίων ή εκδηλώσεων. 

β) Ο Αντιπρόεδρος Ακαδημαϊκών Υποθέσεων και Προ¬ 
σωπικού ιδίως: 

1. Είναι υπεύθυνος για θέματα εκπαιδευτικής διαδι¬ 
κασίας και δράσης, σπουδαστικών εκδηλώσεων κάθε 
μορφής καθώς και για τα θέματα πτυχιακών και μετα¬ 
πτυχιακών σπουδών. 

2. Είναι υπεύθυνος για τις άδειες και τα θέματα υπη¬ 
ρεσιακής κατάστασης του κάθε είδους εκπαιδευτικού 
προσωπικού. 

3. Είναι υπεύθυνος για θέματα σχέσεων και ανταλλα¬ 
γών με άλλα ιδρύματα της χώρας ή της αλλοδαπής. 

4. Συντάσσει, ως πρώτος κριτής, εκθέσεις υπηρεσιακής 
επίδοσης του Γ ενικού Γ ραμματέα του Τ.Ε.Ι. 

Αρθρο 16 

Συμβούλιο Σχολής Τ.Ε.Ι.. 

1. Το Συμβούλιο Σχολής συγκροτείται από τα μέλη 
που προβλέπονται από την κείμενη νομοθεσία. Χρέη 
γραμματέα του Συμβουλίου, για την τήρηση των πρακτι¬ 
κών, ασκεί διοικητικός υπάλληλος της Σχολής, ο οποίος 
ορίζεται με πράξη του Διευθυντή. 

2. Το Συμβούλιο της Σχολής ασκεί τις αρμοδιότητες 
που ο νόμος αναθέτει στη Σχολή και ειδικότερα: 

α) Κατανέμει τις πιστώσεις στα Τμήματα και στα ερ¬ 
γαστήρια της Σχολής. 

β) Επεξεργάζεται προτάσεις των Τμημάτων για τη 
δημιουργία νέων θέσεων Ε.Π., ΕΡ.ΔΙ.Π. ή Ε.Τ.Π και τις 
υποβάλλει στο Συμβούλιο του Τ.Ε.Ι.. 

γ) Αποφασίζει, ύστερα από γνώμη του Γ ενικού Γ ραμ¬ 
ματέα του Τ.Ε.Ι., για την οργάνωση των υπηρεσιών της 
Σχολής, καθώς και για την τοποθέτηση του διοικητικού 
προσωπικού και Ε.Τ.Π. στα Τμήματα, στις υπηρεσίες και 
στα εργαστήρια της Σχολής και 

δ) Συντονίζει κοινές εκπαιδευτικές δραστηριότητες 
Τμημάτων της Σχολής. 

3. Το Συμβούλιο της Σχολής ασκεί ακόμη τις ακόλου¬ 
θες αρμοδιότητες: 

α) Αναθέτει, ύστερα από γνώμη του Συμβουλίου του 
οικείου Τμήματος, σε μέλη του Ε.Π. τη διδασκαλία μα¬ 
θήματος που ανήκει στον Τομέα άλλου Τμήματος της 
ίδιας Σχολής. 

β) Εκφέρει γνώμη στο Συμβούλιο του Τ.Ε.Ι. σε αποφά¬ 
σεις των Τμημάτων για τιμητική απονομή ακαδημαϊκών 
τίτλων σε πρόσωπα εκτός της ακαδημαϊκής κοινότη¬ 
τας του Τ.Ε.Ι. ή προτάσεις τους για απονομή τίτλου 
Ομότιμου Καθηγητή σε μέλη του Ε.Π. που εξέρχονται 
της υπηρεσίας και διακρίθηκαν για το έργο και την 
προσφορά τους. 

γ) Αποφασίζει για όλα τα τρέχοντα θέματα που δεν 
ανάγονται στην αρμοδιότητα άλλων συλλογικών οργά¬ 
νων της Σχολής ή που του αναθέτει ο νόμος, ο Εσωτε¬ 
ρικός Κανονισμός ή ο Κανονισμός Σπουδών. 

4. Γ ια τα θέματα σύγκλησης, απαρτίας και λειτουργίας 
του Συμβουλίου της Σχολής ισχύουν αναλόγως οι δια¬ 
τάξεις των άρθρων 4 και 13 που αφορούν τη λειτουργία 
του Συμβουλίου του Τ.Ε.Ι. 

Άρθρο 17 

Διευθυντής Σχολής Τ.Ε.Ι.. 

1. Ο Διευθυντής Σχολής έχει τις ακόλουθες αρμοδι¬ 
ότητες: 

α) Προΐσταται των ακαδημαϊκών μονάδων της Σχο¬ 
λής. 

β) Καταρτίζει την ημερήσια διάταξη, συγκαλεί το Συμ¬ 
βούλιο της Σχολής, προεδρεύει στις συνεδριάσεις του 
και εισηγείται τα θέματα της ημερήσιας διάταξης. 

γ) Συντονίζει και εναρμονίζει τη δραστηριότητα των 
Τμημάτων της Σχολής και των οργάνων τους. 

δ) Μεριμνά για την εκτέλεση των αποφάσεων του 
Συμβουλίου της Σχολής. 

ε)Έχει πειθαρχική δικαιοδοσία σύμφωνα με τις οικείες 
διατάξεις. 

στ) Συγκροτεί επιτροπές για τη μελέτη και διεκπεραί¬ 
ωση συγκεκριμένων θεμάτων. 

2. Ο Διευθυντής της Σχολής ασκεί ακόμη και τις ακό¬ 
λουθες αρμοδιότητες: 

α) Αίρει με απόφασή του τυχόν συγκρούσεις μεταξύ 
Τμημάτων ως προς την άσκηση ορισμένης αρμοδιό¬ 
τητας. 

β) Λαμβάνει γνώση της εισερχόμενης αλληλογραφίας 
της Σχολής, τη χαρακτηρίζει και τάσσει σύντομες προ¬ 
θεσμίες ενέργειας ή απάντησης, όπου αυτό απαιτείται 
κατά την κρίση του. 

γ) Υπογράφει και διεξάγει τη σχετική αλληλογραφία 
της Σχολής.^ 

δ) Μεριμνά για την κανονική λειτουργία της Σχολής 
και των Τμημάτων της και παρακολουθεί την εφαρμογή 
των προγραμμάτων εκπαίδευσης που εκτελούνται από 
τα Τμήματα και τους Τομείς της Σχολής. 

ε) Συνεργάζεται και αναπτύσσει δημόσιες σχέσεις με 
άλλες Σχολές και ιδρύματα του εσωτερικού και εξωτε¬ 
ρικού με στόχο την παρακολούθηση των εξελίξεων στον 
εκπαιδευτικό τομέα, τη βελτίωση των εκπαιδευτικών 
μεθόδων, την προώθηση σπουδαστών για παρακολού¬ 
θηση μετεκπαιδευτικών προγραμμάτων, την ανταλλαγή 
εμπειριών σε τομείς οργάνωσης, διοίκησης και εκπαί¬ 
δευσης, την ανταλλαγή εκπαιδευτικών επισκέψεων Ε.Π., 
σπουδαστών κ.λπ. και ενημερώνει σχετικά τους Προϊ¬ 
σταμένους Τμημάτων της Σχολής. 

στ) Αναθέτει με αποφάσεις του σε μέλη του Ε Π. 
την εκτέλεση και άλλων υπηρεσιών συναφών προς την 
ιδιότητα και ειδικότητά τους. 

ζ) Μπορεί να μετέχει και να προεδρεύει στις συνεδρι¬ 
άσεις των Τ μημάτων και των Τ ομέων και των διαφόρων 
επιτροπών που ο ίδιος συγκροτεί. 

η) Ασκεί, τέλος, κάθε άλλη αρμοδιότητα που η κείμενη 
νομοθεσία ή ο Πρόεδρος του ιδρύματος με πράξη του 
αναθέτει σ’ αυτόν ή που δεν έχει σχέση με αρμοδιότητα 
άλλου μονομελούς οργάνου ακαδημαϊκής μονάδας της 
Σχολής και συμβάλλει στην ομαλή και εύρυθμη λειτουρ¬ 
γία της Σχολής. 

θ) Προτείνει στο Συμβούλιο της Σχολής, προκειμένου 
για τη Σχολή Τεχνολογίας Γεωπονίας, τον «Εσωτερικό 
Κανονισμό Λειτουργίας Αγροκτήματος». 

Αρθρο 17α 

Διευθυντής Παραρτήματος Τ.Ε.Ι.. 

1. Στο Τ.Ε.Ι. λειτουργούν τρία Παραρτήματα: ένα στη 
Φλώρινα, με τη Σχολή Τ εχνολογίας Γ εωπονίας, ένα στην 


Καστοριά, με τα ανεξάρτητα Τμήματα α) Διεθνούς Εμπο¬ 
ρίου, β) Δημοσίων Σχέσεων και Επικοινωνίας και γ) Πλη¬ 
ροφορικής και Τεχνολογίας Υπολογιστών και ένα στα 
Γρεβενά, με το μόνο Τμήμα Εφαρμογών Πληροφορικής 
στη Διοίκηση και Οικονομία. Διευθυντής του Παραρτή¬ 
ματος Φλώρινας είναι ο Διευθυντής της Σχολής Τεχνο¬ 
λογίας Γεωπονίας. Ο Διευθυντής του Παραρτήματος 
Καστοριάς (το οποίο θεωρείται Σχολή), εκλέγεται σύμ¬ 
φωνα με τις διατάξεις του άρθρου 12 του ν. 1404/1983, οι 
οποίες εφαρμόζονται αναλόγως. Για τον Διευθυντή και 
το Συμβούλιο του Παραρτήματος αυτού εφαρμόζεται το 
άρθρο 10 του ν. 1404/1983, σύμφωνα με την παρ. 7 του 
άρθρου 25 του ν. 1824/1988. Ο Προϊστάμενος του μόνου 
Τμήματος που λειτουργεί στο Παράρτημα Γρεβενών 
έχει, εκτός από τις αρμοδιότητές του και τις αρμοδιό¬ 
τητες που αναφέρονται στην επόμενη παράγραφο 2, η 
οποία εφαρμόζεται αναλόγως και γί αυτόν. 

2. Ο Διευθυντής Παραρτήματος Τ.Ε.Ι. έχει τις αρμοδι¬ 
ότητες Διευθυντή Σχολής, ενώ στις αρμοδιότητές του 
ανήκουν ακόμη: 

α) Η έγκριση δαπάνης συντήρησης των εγκαταστά¬ 
σεων που στεγάζονται τα Τμήματα και υπηρεσίες του 
Παραρτήματος, γραφικής ύλης, ύδρευσης, φωτισμού 
κλπ. μέχρι του ποσού των δέκα χιλιάδων ευρώ, που 
αναπροσαρμόζεται με απόφαση του Συμβουλίου του 
Τ.Ε.Ι.. 

β) Η υπογραφή της αλληλογραφίας που απευθύνεται 
στην κεντρική διοίκηση ή τις λοιπές ακαδημαϊκές μο¬ 
νάδες του Τ.Ε.Ι., αλλά και προς όλες τις υπηρεσίες του 
νομού στον οποίο εδρεύει το Παράρτημα, για θέματα 
εκπαιδευτικά και διοικητικής μέριμνας του Παραρτή¬ 
ματος. 

γ) Η έγκριση μετακίνησης εκπαιδευτικού, διοικητι¬ 
κού και Ειδικού Τεχνικού Προσωπικού εκτός έδρας για 
εκτέλεση συγκεκριμένης υπηρεσίας, σύμφωνα με τις 
κείμενες διατάξεις. 

δ) Η κατανομή και ανακατανομή του διοικητικού, Ει¬ 
δικού Τεχνικού και βοηθητικού προσωπικού μεταξύ της 
Σχολής, των Τμημάτων, γραφείων και υπηρεσιών του 
Παραρτήματος, ανάλογα με τις πραγματικές υπηρεσι¬ 
ακές τους ανάγκες και γενικά, οποιαδήποτε ενέργεια 
επιβάλλεται να αναληφθεί από το Διευθυντή Παραρτή¬ 
ματος λόγω αποστάσεων και τοπικών συνθηκών, που 
τυχόν αναβολή στη λήψη άμεσης απόφασης θα δημι¬ 
ουργούσε κίνδυνο διαταραχής της ομαλής εκπαιδευτι¬ 
κής διαδικασίας και διοικητικής λειτουργικότητας του 
Παραρτήματος. 

ε) Ασκεί, τέλος, όσες αρμοδιότητες, γενικές ή κατά 
περίπτωση του αναθέτει με αποφάσεις του το Συμβού¬ 
λιο του Τ.Ε.Ι. 

3. Στο Συμβούλιο του Τ.Ε.Ι. μετέχει ο Διευθυντής Πα¬ 
ραρτήματος που είναι και Διευθυντής Σχολής. 

Άρθρο 18 

Γ ενική Συνέλευση Τ μήματος Τ.Ε.Ι.. 

1. Η Γ.Σ. Τμήματος απαρτίζεται από τα μέλη που προ- 
βλέπονται από την κείμενη νομοθεσία. Χρέη γραμμα¬ 
τέα για την τήρηση των πρακτικών, ασκεί διοικητικός 
υπάλληλος του Τμήματος, ο οποίος ορίζεται με πράξη 
του Προϊσταμένου του Τ μήματος. 

2. Η Γ.Σ. έχει την ευθύνη για όλα τα θέματα σπουδών 
του Τμήματος και ιδίως: 

α) Εκφέρει, με πρωτοβουλία της ή με πρόταση του 




23940 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Συμβουλίου του Τμήματος, γνώμη προς τον Υπουργό 
Εθνικής Παιδείας και Θρησκευμάτων για σύσταση, συγ¬ 
χώνευση, κατάτμηση, κατάργηση ή μετονομασία Τομέα 
του Τμήματος, τα γνωστικά αντικείμενα-μαθήματα που 
ανήκουν στους Τομείς ή και τροποποίηση του γνωστικού 
αντικειμένου Τομέα. 

β) Εισηγείται την αναστολή διοργάνωσης μαθημάτων 
ορισμένης κατεύθυνσης ή κατ’ επιλογή υποχρεωτικών 
ή προαιρετικών μαθημάτων, αν ο αριθμός αυτών που 
παρακολουθούν είναι περιορισμένος. 

γ) Αποφασίζει την προσωρινή αναπλήρωση των θέσε¬ 
ων που κενώνονται κατά το διάστημα της θητείας των 
οργάνων και μέχρι την εκλογή των νέων οργάνων ή τη 
λήξη της θητείας που προβλέπονταν, αν είναι μικρό το 
διάστημα που απομένει. 

δ) Χορηγεί σε μέλη Ε.Π. άδεια μέχρι δύο εβδομάδες 
ανά εξάμηνο ή ένα εξάμηνο ανά ακαδημαϊκό έτος για 
συνέδρια κλπ., σύμφωνα με την παρ. 5 του άρθρου 8 
του ν. 2530/1997. 

ε) Γνωμοδοτεί για τη μετάκληση Ελλήνων ή ξένων 
επιστημόνων σε κενές θέσεις ή ως επισκεπτών καθη¬ 
γητών για την κάλυψη ειδικών εκπαιδευτικών αναγκών 
ή για παροχή ειδικών τεχνικών συμβουλών. 

στ) Αποφασίζει την κατανομή των πληρωμένων θέσε¬ 
ων των μελών Ε.Π. στους Τομείς, σε περίπτωση τροπο¬ 
ποίησης του γνωστικού αντικειμένου τους ή αναδιάρ¬ 
θρωσής τους. 

ζ) Καταρτίζει το πρόγραμμα σπουδών του Τμήμα¬ 
τος. 

η) Έχει την ευθύνη για τα θέματα των εργαστηρίων 
και ορίζει τους υπεύθυνους αυτών. 

θ) Προτείνει για τιμητική απονομή ακαδημαϊκών τίτ¬ 
λων σε πρόσωπα εκτός της ακαδημαϊκής κοινότητας 
του Τ.Ε.Ι. ή την απονομή τίτλου Ομότιμου Καθηγητή 
σε μέλη του Ε.Π. βαθμίδας Καθηγητή που εξέρχονται 
της υπηρεσίας και διακρίθηκαν για το έργο και την 
προσφορά τους. 

3. Η Γ.Σ. του Τμήματος συνέρχεται τακτικά μεν δύο 
φορές το εξάμηνο και εκτάκτως όταν τη συγκαλέσει ο 
Προϊστάμενος του Τμήματος ή το ζητήσει γραπτά το 
ένα τρίτο (1/3) του συνόλου των μελών της, προκειμένου 
να αντιμετωπισθούν έκτακτα ή επείγοντα θέματα. Αν 
παρά το αίτημα αυτό ο Προϊστάμενος του Τμήματος 
δεν τη συγκαλεί, ο Πρόεδρος του Τ.Ε.Ι. ή Αντιπρόεδρος 
που αυτός ορίζει, καταρτίζει την ημερήσια διάταξη και 
ενεργεί περαιτέρω τις σχετικές πράξεις που ανήκουν 
στην αρμοδιότητα του Προϊσταμένου του Τμήματος. 

4. Για τα θέματα σύγκλησης, απαρτίας και λειτουργί¬ 
ας της Γ.Σ. του Τμήματος και τήρησης των πρακτικών 
ισχύουν αναλόγως οι διατάξεις των άρθρων 4 και 12 που 
αφορούν τη λειτουργία της Συνέλευσης του Τ.Ε.Ι. 

Άρθρο 19 

Συμβούλιο Τμήματος Τ.Ε.Ι. 

1. Το Συμβούλιο Τμήματος Τ.Ε.Ι. απαρτίζεται από τα 
μέλη που προβλέπονται από την κείμενη νομοθεσία. 
Χρέη γραμματέα για την τήρηση των πρακτικών, ασκεί 
διοικητικός υπάλληλος του Τμήματος, ο οποίος ορίζεται 
με πράξη του Προϊσταμένου του Τμήματος. 

2. Το Συμβούλιο του Τμήματος ασκεί τις αρμοδιότητες 
που ο νόμος αναθέτει στο Τμήμα και ειδικότερα: 

α) Συντονίζει τα εκπαιδευτικά και διοικητικά θέματα 
του Τ μήματος. 


β) Αποφασίζει την κατανομή των πιστώσεων στις διά¬ 
φορες δραστηριότητες του Τμήματος και την κατανομή 
των κενών θέσεων Ε.Π. κατά Τομέα και κατά βαθμίδα 
Ε.Π., σύμφωνα με τις ανάγκες του Τ μήματος. 

γ) Υποβάλλει διαμέσου της Σχολής στο Συμβούλιο 
του Τ.Ε.Ι. προτάσεις για δημιουργία νέων θέσεων Ε.Π., 
ΕΡ.ΔΙ.Π. ή Ε.Τ.Π. 

δ)Έχει πειθαρχική δικαιοδοσία σύμφωνα με τις οικείες 
διατάξεις. 

ε) Αποφασίζει για όλες τις ατομικές διοικητικές υπο¬ 
θέσεις των σπουδαστών. 

στ) Αποφασίζει για την τοποθέτηση του Ε.Τ.Π. και 
για τα καθήκοντα των μελών του ή, σε συνεργασία με 
το αντίστοιχο Συμβούλιο Τμήματος της ίδιας ή άλλης 
Σχολής, για τη συμπλήρωση σε αυτό το Τμήμα του 
ωραρίου των μελών του Ε.Τ.Π., ύστερα από γνώμη της 
Γ.Σ. του οικείου Τομέα. 

ζ) Ασκεί όσες αρμοδιότητες του αναθέτει η Γ.Σ. με 
ειδική απόφασή της. 

η) Εκδίδει τις αποφάσεις συγκρότησης των εκλεκτο- 
ρικών σωμάτων του άρθρου 16 του ν. 1404/1983. 

θ) Προτείνει στη Γ.Σ. του Τμήματος να εκφέρει γνώμη 
προς τον Υπουργό Εθνικής Παιδείας και Θρησκευμάτων 
για σύσταση, συγχώνευση, κατάτμηση, κατάργηση ή 
μετονομασία Τομέα του Τμήματος ή και τροποποίηση 
του γνωστικού αντικειμένου Τομέα. 

ι) Ορίζει τον Αναπληρωτή Προϊσταμένου του Τμήμα¬ 
τος. 

3. Το Συμβούλιο του Τμήματος ασκεί ακόμη και τις 
ακόλουθες αρμοδιότητες: 

α) Εισηγείται στο Συμβούλιο του Τ.Ε.Ι. για τα θέματα 
που έχουν σχέση με τους εκπαιδευτικούς του άρθρου 
19 του ν. 1404/1983. 

β) Εισηγείται στο Συμβούλιο του Τ.Ε.Ι. τη χορήγηση 
εκπαιδευτικής άδειας σε μέλη του Ε.Π. του Τ μήματος. 

γ) Προτείνει στο Συμβούλιο του Τ.Ε.Ι. την προκήρυξη 
θέσεων μελών Ε.Τ.Π. που ανήκουν στο Τμήμα, την επιλο¬ 
γή αυτών για πλήρωση των θέσεων και εκφέρει γνώμη 
για τη μονιμοποίησή τους. 

δ) Εκφράζει γνώμη για τη διοργάνωση και λειτουρ¬ 
γία ειδικών κλιμακίων για τους εργαζόμενους σπου¬ 
δαστές. 

ε) Προγραμματίζει την τοποθέτηση των σπουδαστών 
Τμήματος σε θέσεις του δημόσιου και ιδιωτικού τομέα 
για την πρακτική άσκησή τους στο επάγγελμα. 

στ) Καταρτίζει, εγκρίνει και δημοσιεύει τα προγράμ¬ 
ματα εξετάσεων και ορίζει τους επιτηρητές. 

ζ) Προτείνει την οργάνωση και εκτέλεση προγραμμά¬ 
των έρευνας καθώς και τη σύμπραξη ή τη συνδιοργά- 
νωση με πανεπιστήμια προγραμμάτων μεταπτυχιακών 
σπουδών. 

η) Επιλαμβάνεται κάθε θέματος που παραπέμπεται 
στο Συμβούλιο από τον Προϊστάμενο του Τ μήματος. 

θ) Εισηγείται στο Συμβούλιο του Τ.Ε.Ι. για την επιλογή 
σπουδαστών που επιθυμούν να απασχοληθούν στο ΤΕΙ 
με αμοιβή. 

ι) Αποφασίζει για όλα τα τρέχοντα θέματα που δεν 
ανάγονται στην αρμοδιότητα άλλων συλλογικών ορ¬ 
γάνων του Τμήματος ή που του αναθέτει ο νόμος, ο 
Εσωτερικός Κανονισμός ή ο Κανονισμός Σπουδών, 
ια) Αποφασίζει, μετά από εισήγηση του αρμόδιου Το- 

μέα Μαθημάτων, για την επιλογή του διδακτικού βιβλίου 
που διανέμεται στους σπουδαστές για κάθε μάθημα. 

4. Για τα θέματα σύγκλησης, απαρτίας και λειτουρ¬ 
γίας του Συμβουλίου του Τμήματος και τήρησης των 
πρακτικών ισχύουν αναλόγως οι διατάξεις των άρθρων 
4 και 13 που αφορούν τη λειτουργία του Συμβουλίου 
του Τ.Ε.Ι.. 

Άρθρο 20 

Προϊστάμενος Τμήματος Τ.Ε.Ι.. 

1. Ο Προϊστάμενος Τμήματος έχει τις ακόλουθες αρ¬ 
μοδιότητες: 

α) Καταρτίζει την ημερήσια διάταξη της Γ.Σ. και του 
Συμβουλίου, συγκαλεί τα όργανα αυτά, προεδρεύει στις 
εργασίες τους, εισηγείται τα διάφορα θέματα και μερι¬ 
μνά για την εκτέλεση των αποφάσεών τους. 

β) Ελέγχει τις ώρες διδασκαλίας και παρουσίας του 
Ε.Π., του ΕΡ.ΔΙ.Π. και του προσωπικού του άρθρου 19 του 
ν. 1404/1983 του Τμήματος. 

γ)Έχει πειθαρχική δικαιοδοσία σύμφωνα με τις οικείες 
διατάξεις. 

δ) Συγκροτεί επιτροπές για τη μελέτη και διεκπε¬ 
ραίωση συγκεκριμένων θεμάτων και προΐσταται των 
υπηρεσιών του Τμήματος. 

2. Ο Προϊστάμενος Τμήματος ασκεί ακόμα και τις ακό¬ 
λουθες αρμοδιότητες: 

α) Λαμβάνει τα κατάλληλα μέτρα για την αποτελεσμα¬ 
τικότερη διεξαγωγή των σπουδών του Τ μήματος. 

β) Μεριμνά για την προμήθεια και κανονική λειτουργία 
των εκπαιδευτικών εγκαταστάσεων του Τμήματος. 

γ) Έχει τη γενική ευθύνη εύρυθμης διεξαγωγής των 
εξετάσεων και σε συνεργασία με τους υπεύθυνους των 
Τομέων λαμβάνει τα κατάλληλα μέτρα. 

δ) Εποπτεύει και καθοδηγεί στο έργο του το Ε.Τ.Π. 
που υπηρετεί στο Τμήμα. 

ε) Παρακολουθεί τη διεξαγόμενη εκπαίδευση και συ¬ 
ντονίζει το έργο των οργάνων των Τομέων και των 
εκπαιδευτικών. 

στ) Προσυπογράφει τα πτυχία και υπογράφει τα επι¬ 
κυρωμένα αντίγραφά τους. 

ζ) Προβαίνει στη συγκρότηση γραφείου ενημέρωσης 
από εκπαιδευτικούς και διοικητικούς υπαλλήλους του 
Τμήματος για την παροχή κατευθύνσεων και συμβου¬ 
λών στους σπουδαστές σχετικά με τα προγράμματα 
σπουδών και της πρακτικής τους άσκησης. 

η) Υπογράφει και διεξάγει τη σχετική αλληλογραφία 
του Τ μήματος. 

θ) Επιλαμβάνεται κάθε θέματος που ήθελε ανακύψει 
ή προβλέπεται από τον Κανονισμό Σπουδών ή ασκεί 
κάθε άλλη δραστηριότητα που δεν έχει σχέση με αρ¬ 
μοδιότητα άλλου μονομελούς οργάνου του Τμήματος 
και συμβάλλει στην ομαλή και εύρυθμη λειτουργία του 
Τ μήματος. 

Άρθρο 21 

Γ ενική Συνέλευση, Συμβούλιο, Διευθυντής Κ.Ξ.Γ.Φ.Α.. 

1. Η Γ.Σ. του Κ.Ξ.Γ.Φ.Α. απαρτίζεται από τα μέλη που 
προβλέπονται από την κείμενη νομοθεσία. Χρέη γραμ¬ 
ματέα για την τήρηση των πρακτικών, ασκεί διοικητικός 
υπάλληλος του Κ.Ξ.Γ.Φ.Α., ο οποίος ορίζεται με πράξη 
του Διευθυντή του Κ.Ξ.Γ.Φ.Α.. 


2. Η Γ.Σ. του Κ.Ξ.Γ.Φ.Α. έχει τις αρμοδιότητες της Γ.Σ. 
Τμήματος. Η Γ.Σ. του Κ.Ξ.Γ.Φ.Α. συνέρχεται τακτικά δύο 
φορές το εξάμηνο και έκτακτα όταν τη συγκαλέσει ο 
Διευθυντής του Κ.Ξ.Γ.Φ.Α. ή, προκειμένου να αντιμετω- 
πισθούν έκτακτα ή επείγοντα θέματα, όταν το ζητήσει 
γραπτά το ένα τρίτο (1/3) του συνόλου των μελών της. 
Γ ια τα θέματα σύγκλησης, απαρτίας και λειτουργίας 
της Γ.Σ. του Κ.Ξ.Γ.Φ.Α. ισχύουν αναλόγως οι διατάξεις 
οι διατάξεις των άρθρων 4 και 12 που αφορούν τη λει¬ 
τουργία της Συνέλευσης του Τ.Ε.Ι.. 

3. Το Συμβούλιο του Κ.Ξ.Γ.Φ.Α. απαρτίζεται από τα 
μέλη που προβλέπονται από την κείμενη νομοθεσία. 
Χρέη γραμματέα για την τήρηση των πρακτικών, ασκεί 
διοικητικός υπάλληλος του Κ.Ξ.Γ.Φ.Α., ο οποίος ορίζεται 
με πράξη του Διευθυντή του Κ.Ξ.Γ.Φ.Α.. Γ ια τις αρμοδιό¬ 
τητες του Συμβουλίου του Κ.Ξ.Γ.Φ.Α. εφαρμόζονται ανα¬ 
λόγως οι διατάξεις του παρόντος Εσωτερικού Κανονι¬ 
σμού και του νόμου που αναφέρονται στις αρμοδιότητες 
του Συμβουλίου Τ μήματος. Για τα θέματα σύγκλησης, 
απαρτίας και λειτουργίας του Συμβουλίου του Κ.Ξ.Γ.Φ.Α. 
ισχύουν αναλόγως οι διατάξεις των άρθρων 4 και 13 που 
αφορούν τη λειτουργία του Συμβουλίου του Τ.Ε.Ι.. 

4. Γ ια τις αρμοδιότητες του Διευθυντή Κ.Ξ.Γ.Φ.Α. εφαρ¬ 
μόζονται αναλόγως οι διατάξεις του παρόντος Εσω¬ 
τερικού Κανονισμού και του νόμου που αναφέρονται 
στις αρμοδιότητες του Προϊσταμένου Τμήματος. Ως 
αναπληρωτής του ορίζεται στην αρχή του ακαδημαϊκού 
έτους από το Συμβούλιο του Κ.Ξ.Γ.Φ.Α. ένα μέλος του 
Συμβουλίου. 

5. Όπου στον παρόντα Εσωτερικό Κανονισμό υπάρχει 
αναφορά σε Τ μήμα ή σε όργανα Τ μήματος και δεν μνη¬ 
μονεύονται το Κ.Ξ.Γ.Φ.Α. ή όργανά του, οι σχετικές ρυθ¬ 
μίσεις εφαρμόζονται αναλόγως και για το Κ.Ξ.Γ.Φ.Α. ή τα 
αντίστοιχα όργανα του Κ.Ξ.Γ.Φ.Α., με την αντιστοιχία που 
αναφέρθηκε προηγουμένως, εκτός αν εξ αντικειμένου 
αυτό δεν μπορεί να συμβεί, όπως με την αρμοδιότητα 
υπογραφής πτυχίου από τον Προϊστάμενο Τ μήματος, τα 
θέματα έρευνας, μεταπτυχιακών σπουδών κ.ά.. 

Αρθρο 22 

Γενική Συνέλευση Τομέα Τ.Ε.Ι.. 

1. Η Γ.Σ. Τομέα απαρτίζεται από τα μέλη που προβλέ- 
πονται από την κείμενη νομοθεσία. 

2. Η Γ.Σ. έχει τις ακόλουθες αρμοδιότητες: 

α) Εκλέγει τον Υπεύθυνο Τομέα με τον αναπληρωτή 
του, 

β) Εποπτεύει τη λειτουργία των εργαστηρίων, 

γ) Αναθέτει καθήκοντα Υπευθύνου Εργαστηρίου, 

δ) Κατανέμει το διδακτικό έργο στα μέλη του Ε.Π. 
του Τομέα, 

ε) Εισηγείται την προκήρυξη πλήρωσης κενών θέσεων 
Ε.Π. του Τομέα ή τη μετάκληση Ελλήνων ή ξένων επι¬ 
στημόνων σε κενές θέσεις ή ως επισκεπτών καθηγητών 
για την κάλυψη ειδικών εκπαιδευτικών αναγκών ή για 
παροχή ειδικών τεχνικών συμβουλών, 

στ) Υποβάλλει στο Συμβούλιο του Τμήματος γνώμη 
για τα καθήκοντα και το ωράριο των μελών του Ε.Τ.Π. 
του Τομέα 

ζ) Υποβάλλει προτάσεις στη Γ.Σ. του Τμήματος για 
αναμόρφωση προγραμμάτων σπουδών και εισαγωγή 
νέων εκπαιδευτικών και εξεταστικών μεθόδων, 

η) Διοργανώνει εκπαιδευτικά σεμινάρια και άλλες μορ¬ 
φωτικές διαλέξεις, 

θ) Προβαίνει στην αγορά εργαστηριακού και άλλου 
εξοπλισμού κλπ. 

3. Πρόεδρος της Γ.Σ. είναι ο Υπεύθυνος του Τομέα. Η 
Γ.Σ. συνέρχεται σε τακτά χρονικά διαστήματα, όποτε τη 
συγκαλέσει ο Πρόεδρός της, αν το ζητήσει γραπτώς το 
ένα δεύτερο (1/2) των μελών της ή το επιβάλουν επεί¬ 
γουσες ή έκτακτες υπηρεσιακές ανάγκες. Με γραπτή 
ή προφορική πρόσκληση του Προέδρου της Γ.Σ. που 
κοινοποιείται δύο ημέρες πριν και σε επείγουσες περι¬ 
πτώσεις αυθημερόν, καλούνται τα μέλη σε τακτή ημέρα 
και ώρα για συζήτηση συγκεκριμένων θεμάτων. 

4. Η συμμετοχή των μελών στη Γ.Σ. είναι υποχρεωτική. 
Οι αποφάσεις λαμβάνονται με φανερή ψηφοφορία και 
κατά απόλυτη πλειοψηφία των παρόντων μελών. Οι συ¬ 
νεδριάσεις λαμβάνεται πρόνοια να γίνονται σε ημέρα και 
ώρα που να μην παρακωλύεται ή να μην παρακωλύεται 
αισθητά το εκπαιδευτικό έργο. Χρέη γραμματέα ασκεί 
οποιοσδήποτε υπάλληλος ή εκπαιδευτικός του Τομέα 
που ορίζεται με πράξη του Υπεύθυνου του Τομέα. 

Άρθρο 23 

Υπεύθυνος Τομέα Τ.Ε.Ι.. 

1. Ο Υπεύθυνος Τομέα: 

α) συντονίζει το εκπαιδευτικό έργο που διεξάγει ο 
Τομέας, 

β) μεριμνά για τον εφοδιασμό των σπουδαστών με τα 
ανάλογα εκπαιδευτικά βοηθήματα, 
γ) προτείνει, με εισήγηση του Υπεύθυνου εργαστηρί¬ 
ου, την προδιαγραφή και τις προμήθειες εργαστηριακού 
εξοπλισμού, 

δ) φροντίζει για γραφική ύλη, για τις φροντιστηριακές 
ασκήσεις και εξετάσεις μαθημάτων, 
ε) εποπτεύει και καθοδηγεί το έργο των μελών του 
Ε.Τ.Π. που υπηρετούν στον Τομέα, 
στ) ελέγχει την καθημερινή παρουσία τους και συ¬ 
ντάσσει έκθεση με πρόταση για τη μονιμοποίησή τους 
ή επίδοσή τους ως πρώτος κριτής και 
ζ) συγκαλεί τη Γ.Σ., καταρτίζει την ημερήσια διάταξη, 
προεδρεύει στις εργασίες της, εισηγείται τα διάφορα 
θέματα και φροντίζει για την εκτέλεση των λαμβανο- 
μένων αποφάσεών της. 

2. Ο Υπεύθυνος Τομέα έχει μειωμένο ωράριο διδασκα¬ 
λίας κατά δύο ώρες την εβδομάδα. 

Άρθρο 24 

Εργαστήρια-Υπεύθυνος Εργαστηρίου. 

1. Τα εργαστήρια παρέχουν εκπαιδευτικές και ερευνη¬ 
τικές υπηρεσίες υψηλής ποιότητας, με σκοπό την προ¬ 
ώθηση της γνώσης και της εκπαίδευσης. Για να αξιο- 
ποιηθούν στο μέγιστο δυνατό βαθμό οι επιστημονικές 
και τεχνικές γνώσεις του εκπαιδευτικού προσωπικού, 
η Γ.Σ. του Τμήματος, στο οποίο ανήκει το εργαστήριο, 
καταρτίζει οργανωτικό σχέδιο που προσδιορίζει τις λει¬ 
τουργίες του εργαστηρίου και καθορίζει γραπτώς τα 
καθήκοντα και τις υποχρεώσεις σε αυτό του Υπεύθυνου 
Εργαστηρίου, του Ε.Π., του Ε.Τ.Π. και των σπουδαστών. Η 
Γ.Σ. είναι δυνατόν να αναθέσει την εκπόνηση του οργα¬ 
νωτικού σχεδίου σε επιτροπή μελών Ε.Π. του Τμήματος, 
η οποία μπορεί να συνεργάζεται και με εξειδικευμένα 
μέλη Ε.Π. άλλου Τμήματος του Τ.Ε.Ι. ή άλλου Τ.Ε.Ι. ή 


πανεπιστημίου. Το εκπαιδευτικό, ερευνητικό και ειδικό 
τεχνικό προσωπικό των εργαστηρίων και οι σπουδαστές 
οφείλουν να τηρούν τα καθήκοντα, τις υποχρεώσεις και 
τις διαδικασίες που ορίζει η Γ.Σ. 

2. Οι χώροι του εργαστηρίου είναι καθαροί και τα¬ 
κτοποιημένοι και είναι σχεδιασμένοι ώστε να υπάρχει: 
α) Κατάλληλη θερμοκρασία και υγρασία, β) Μέριμνα 
για την αποφυγή σκόνης, γ) Επαρκείς πηγές ενέργειας 
και παροχών, δ) Προστασία από τις ενεργειακές δια¬ 
κυμάνσεις. ε) Παθητική και Ενεργητική πυροπροστασία, 
στ) Ασφάλεια κατά πλημμύρας και άλλων φυσικών κα¬ 
ταστροφών. 

3. α) Όλες οι συσκευές που χρησιμοποιούνται στο ερ¬ 
γαστήριο για ασκήσεις και πειράματα είναι κατάλληλες 
για τον σκοπό που θα χρησιμοποιηθούν, σύμφωνα με 
τις διεθνείς προδιαγραφές. 

β) Οι συσκευές είναι εγκατεστημένες με τέτοιο τρόπο, 
ώστε να είναι εύκολο να χρησιμοποιηθούν, να καθαρι- 
σθούν και να επισκευασθούν. 

γ) Ο εξοπλισμός είναι σε άριστη λειτουργική κατά¬ 
σταση. 

δ) Οι επικίνδυνες χημικές και ραδιενεργές ουσίες φυ¬ 
λάσσονται, χρησιμοποιούνται, μεταφέρονται και απορ¬ 
ρίπτονται σύμφωνα με τις διεθνείς προδιαγραφές. 

4. Ο εργαστηριακός εξοπλισμός διακρίνεται σε αμι- 
γώς εργαστηριακό εξοπλισμό και σε βοηθητικό εργα¬ 
στηριακό εξοπλισμό. Στον δεύτερο κατατάσσονται τα 
γραφεία, οι πάγκοι και τα έπιπλα, τα μέσα διδασκαλίας 
και τα πολυμέσα. 

5. Ο Υπεύθυνος Εργαστηρίου μεριμνά κυρίως, ώστε το 
εργαστηριακό, ερευνητικό και εκπαιδευτικό έργο του 
εργαστηρίου να εξυπηρετεί και να υποστηρίζει επαρ- 
κώς το εφαρμοζόμενο πρόγραμμα σπουδών και τους 
προδιαγραμμένους ερευνητικούς στόχους του Τμήμα¬ 
τος. Συνεργάζεται με τον Υπεύθυνο του Τομέα και το 
εκπαιδευτικό και τεχνικό προσωπικό του εργαστηρίου 
για τον καθορισμό του είδους, του περιεχομένου και 
του επιπέδου των εργαστηριακών ασκήσεων καθώς και 
για την επίλυση των σχετικών τεχνικών προβλημάτων 
που έχουν σχέση με το συνολικό έργο του εργαστηρίου. 
Στο πλαίσιο αυτό: α) Εξασφαλίζει την πληρότητα του 
εργαστηρίου σε χώρους, υποδομές, εξοπλισμό, προσω¬ 
πικό και εκπαίδευση προσωπικού, β) Εξασφαλίζει ότι το 
παρεχόμενο επίπεδο εκπαίδευσης και έρευνας ανταπο- 
κρίνεται στις σύγχρονες εκπαιδευτικές και ερευνητικές 
ανάγκες, γ) Είναι υπεύθυνος για την τήρηση του Οργα¬ 
νωτικού Σχεδίου του Εργαστηρίου και των κανονισμών 
λειτουργίας του εργαστηρίου, δ) Είναι υπεύθυνος για 
την καλή λειτουργία και την ηλεκτρονική καταγραφή 
στοιχείων του εξοπλισμού του εργαστηρίου, ε) Εισηγεί- 
ται στη Γ.Σ. του Τομέα για την προμήθεια εργαστηρια¬ 
κού εξοπλισμού και υλικών, στ) Είναι υπεύθυνος για την 
ηλεκτρονική τήρηση των αρχείων του εργαστηρίου. 

6. Οι Υπεύθυνοι Εργαστηριακών Μαθημάτων: α) Επι¬ 
βλέπουν, σε συνεργασία με τον Υπεύθυνο Εργαστηρί¬ 
ου, την εγκατάσταση του εξοπλισμού, σύμφωνα με τις 
προδιαγραφές του κατασκευαστή. 

β) Λειτουργούν τον εργαστηριακό εξοπλισμό και ελέγ¬ 
χουν την τήρηση του βιβλίου συντήρησης για κάθε συ¬ 
σκευή, στο οποίο καταγράφονται επισκευές, βλάβες, 
ρυθμίσεις, αναβαθμίσεις κλπ. γ) Μεριμνούν, σε συνερ¬ 
γασία με τον Υπεύθυνο Εργαστηρίου, να τηρούνται οι 
λειτουργικές διαδικασίες του εργαστηρίου. 

Γ. ΥΠΟΧΡΕΩΣΕΙΣ ΕΚΠΡΟΣΩΠΩΝ-ΕΠΙΤΡΟΠΕΣ 
Άρθρο 25 

Υποχρεώσεις εκπροσώπων στα συλλογικά όργανα. 

Όλοι οι εκπρόσωποι προσωπικού ή σπουδαστών που 
μετέχουν στα συλλογικά όργανα διοίκησης του Τ.Ε.Ι. 
υποστηρίζουν στα όργανα αυτά τις απόψεις των φορέ¬ 
ων ή των οργάνων που εκπροσωπούν και υποχρεούνται 
να ενημερώνουν τόσο τους φορείς από τους οποίους 
προέρχονται όσο και τις ακαδημαϊκές μονάδες τους 
για την πορεία των πλέον σημαντικών υποθέσεων που 
συζητούνται εκάστοτε στα συλλογικά όργανα διοίκησης 
του Τ.Ε.Ι.. 

Άρθρο 26 

Συγκρότηση και λειτουργία διαφόρων επιτροπών. 

1. α) Για την έρευνα και μελέτη διαφόρων θεμάτων, 
τη λειτουργία σημαντικών τομέων, τον έλεγχο των 
διδακτικών βοηθημάτων κλπ. θέματα, είναι δυνατή η 
συγκρότηση πάγιων επιτροπών από το Συμβούλιο του 
Τ.Ε.Ι., το Συμβούλιο της Σχολής ή το Συμβούλιο του 
Τμήματος και το Συμβούλιο του Κ.Ξ.Γ.Φ.Α., στο πλαίσιο 
πάντοτε της αρμοδιότητας κάθε οργάνου. 

β) Ενδεικτικά μπορούν να συγκροτηθούν σε επίπεδο 
Τ.Ε.Ι. επιτροπές για θέματα σπουδών, εγκαταστάσε¬ 
ων, θεσμών, συγγραμμάτων και εκδόσεων, πολιτισμού, 
επενδύσεων, περιουσίας και έρευνας. Οι επιτροπές του 
επιπέδου αυτού καταθέτουν στο Συμβούλιο του Τ.Ε.Ι. 
ετήσιο πρόγραμμα δράσης και στόχων με συγκεκριμένα 
χρονοδιαγράμματα. Στο τέλος του ακαδημαϊκού έτους 
καταθέτουν απολογισμό δράσης. Το Συμβούλιο του Τ.Ε.Ι. 
αναθέτει σε Αντιπρόεδρο την ευθύνη της λειτουργίας 
κάθε επιτροπής και τον συντονισμό της. 

γ) Το ειδικότερο έργο των επιτροπών, ο αριθμός των 
μελών και ο χρόνος της θητείας τους καθορίζονται με 
την απόφαση συγκρότησης. Ο χρόνος της θητείας δεν 
μπορεί να υπερβαίνει το χρόνο θητείας του μονομελούς 
οργάνου διοίκησης, που προεδρεύει στο όργανο που 
συγκροτεί την επιτροπή. Επίσης, λαμβάνεται μέριμνα 
ώστε ο αριθμός των μελών να είναι ο απαραίτητος 
ανάλογα με το αντικείμενο, για να μην προκαλούνται 
δυσλειτουργίες που παρουσιάζονται σε πολυμελείς 
επιτροπές. 

2. Η συγκρότηση των επιτροπών αυτών γίνεται από 
τακτικά ή έκτακτα, σύμφωνα με την έννοια του άρθρου 3 
παρ. 1 του ν. 1404/1983, μέλη του Τ.Ε.Ι., της Σχολής ή του 
Τμήματος, κατά περίπτωση, τα οποία ως εκ του αντικει¬ 
μένου ενασχόλησής τους, την πείρα ή τις εξειδικεύσεις 
τους, προσφέρονται, κατά την κρίση του αρμόδιου ορ¬ 
γάνου, για τη συγκρότηση συγκεκριμένων επιτροπών. 
Λαμβάνεται μέριμνα, κατά το δυνατόν, ώστε όλα τα μέλη 
να μετέχουν σε επιτροπές εκ περιτροπής. 

3. Ο Πρόεδρος της επιτροπής, ο αναπληρωτής του και 
η γραμματειακή και διοικητική γενικώς υποστήριξη, όπου 
είναι αναγκαία, καθορίζονται ταυτόχρονα με την πράξη 
συγκρότησης της επιτροπής. Στις συνεδριάσεις των 
επιτροπών μετέχουν υποχρεωτικά όλα τα μέλη τους. 

4. Ο Πρόεδρος της επιτροπής συγκαλεί το όργανο και 
προεδρεύει στις συνεδριάσεις του. 

5. Το όργανο βρίσκεται σε απαρτία, όταν παρίσταται 
η απόλυτη πλειοψηφία του συνόλου των μελών του. 
Διαφορετικά, το όργανο συγκαλείται εκ νέου μέσα σε 


πέντε ημέρες, οπότε τελεί σε απαρτία όσα μέλη και 
αν είναι παρόντα. Σε κάθε περίπτωση το όργανο δεν 
μπορεί να λειτουργήσει νόμιμα, εφόσον δεν παρίσταται 
τουλάχιστον το ένα τρίτο των μελών. 

6. Τα θέματα της ημερήσιας διάταξης συζητούνται 
ελεύθερα, με τη χρήση εύλογου χρόνου για την ανάπτυ¬ 
ξη των απόψεων. Εισηγητής των θεμάτων της ημερή¬ 
σιας διάταξης είναι ο Πρόεδρος ή μέλος του οργάνου 
που έχει ορισθεί εισηγητής από αυτόν. Οι αποφάσεις 
λαμβάνονται με απόλυτη πλειοψηφία των παρόντων 
μελών. Γ ια την εκτέλεση των αποφάσεων μεριμνά ο 
Πρόεδρος, ο οποίος μπορεί επίσης να συγκροτεί μικρές 
ομάδες εργασίας μεταξύ των μελών για τη μελέτη ή τη 
διεκπεραίωση ορισμένων θεμάτων. 

7. Για κάθε συνεδρίαση τηρούνται συνοπτικά πρακτικά 
από μέλος της επιτροπής, που ορίζει η ίδια. Τα πρακτικά 
μετά την καθαρογράφησή τους υπογράφονται από τον 
Πρόεδρο και τα μέλη. Με έγγραφο του Προέδρου της 
επιτροπής τα πρακτικά υποβάλλονται, δια του πρω¬ 
τοκόλλου, στο αρμόδιο όργανο που συγκρότησε την 
επιτροπή και αποτελούν τη γνώμη της επιτροπής επί 
των ειδικότερων θεμάτων. 

8. Το όργανο που συγκροτεί επιτροπή ή ο Αντιπρόε¬ 
δρος που έχει την ευθύνη μπορεί να παρεμβαίνουν στις 
εργασίες της κατά το χρόνο της λειτουργίας της, αν 
διαπιστώνουν δυσλειτουργίες. 

9. Τα όργανα και οι υπηρεσίες καθώς και τα μέλη της 
ακαδημαϊκής κοινότητας του Τ.Ε.Ι. παρέχουν κάθε συν¬ 
δρομή για την ευόδωση του έργου των επιτροπών. 

10. Εκτός από τις πάγιες επιτροπές μπορούν να συ- 
σταθούν επιτροπές κατά περίσταση, όπως τη διενέργεια 
προμηθειών, μειοδοτικών ή πλειοδοτικών διαγωνισμών, 
την απογραφή ή παραλαβή εξοπλισμού κ.ά. 

ΚΕΦΑΛΑΙΟ Γ 
ΟΡΓΑΝΩΣΗ ΥΠΗΡΕΣΙΩΝ 
Αρθρο 27 

Οργανισμός διοικητικών υπηρεσιών. 

1. Η υπηρεσία διοικητικής μέριμνας (Υ.Δ.Μ.) του Τ.Ε.Ι. 
Δυτικής Μακεδονίας διαρθρώνεται σε οργανικές μονά¬ 
δες, σύμφωνα με τον «Οργανισμό διοικητικών υπηρεσιών 
Τεχνολογικού Εκπαιδευτικού Ιδρύματος Δυτικής Μακε¬ 
δονίας», που προβλέπεται με το ΠΔ 359/2002, ΦΕΚ 301 
τ. Α' της 06/12/2002. Με τον οργανισμό αυτό, προβλέ- 
πονται Διευθύνσεις και Τμήματα και οι αρμοδιότητές 
τους, οι κατηγορίες, οι κλάδοι κατά κατηγορία και οι 
θέσεις του προσωπικού, καθώς και τα θέματα ορισμού 
προϊσταμένων των οργανικών μονάδων. 

2. Η εσωτερική διάρθρωση της Υ.Δ.Μ. και τα θέματα 
οργάνωσης, λειτουργίας και στελέχωσης ρυθμίζονται 
με τον Εσωτερικό Κανονισμό, σύμφωνα με το άρθρο 6 
παρ. 2 του ν. 1404/1983. Το ΠΔ που αναφέρεται στην 
προηγούμενη παράγραφο εκδόθηκε με εξουσιοδότηση 
άλλου νόμου, του ν. 2503/1997 (ΦΕΚ 107 Α') και παρα¬ 
μένει σε ισχύ. 

3. Η Υ.Δ.Μ. στηρίζει την επιτελική και οργανωτική δρά¬ 
ση του Τ.Ε.Ι., των μονομελών και συλλογικών οργάνων, 
των ακαδημαϊκών του μονάδων και των κάθε είδους 
επιτροπών, ομάδων εργασίας ή δράσεων. Ο Πρόεδρος 
και το Συμβούλιο του Τ.Ε.Ι. λαμβάνουν μέριμνα για την 
καλύτερη δυνατή στελέχωση των υπηρεσιών. 

4. Στις υπηρεσίες που προβλέπονται στον Οργανισμό 

προστίθενται οι υπηρεσίες και επκρέρονται οι αλλαγές 
που αναφέρονται στα επόμενα άρθρα του παρόντος 
κεφαλαίου, σύμφωνα και με την εξουσιοδοτική διάτα¬ 
ξη του άρθρου 6 παρ. 2 του ν. 1404/1983, η οποία είναι 
πάντοτε σε ισχύ. 

Αρθρο 28 
Νομική Υπηρεσία. 

1. Στο Τ.Ε.Ι. λειτουργεί Νομική Υπηρεσία, η οποία έχει 
το χαρακτήρα ανεξάρτητης διοικητικής υπηρεσίας και 
υπάγεται απ’ ευθείας στο Συμβούλιο του Τ.Ε.Ι.. 

2. α) Η Νομική Υπηρεσία χειρίζεται τις νομικές υπο¬ 
θέσεις του Τ.Ε.Ι. ενώπιον των δικαστηρίων και εξωδί- 
κως, υπερασπίζεται, αρμοδίως, τα δικαιώματα και τα 
συμφέροντα του Τ.Ε.Ι., παρακολουθεί την πορεία των 
υποθέσεων που, με πρότασή της ή σύμφωνη γνώμη της, 
έχουν τυχόν ανατεθεί από το Συμβούλιο του Τ.Ε.Ι. σε 
εξωτερικούς δικηγόρους και καθοδηγεί νομικώς, ύστερα 
από σχετικό αίτημα, τις υπηρεσίες του Τ.Ε.Ι.. Επίσης 
επικουρεί τον Πρόεδρο και τις υπηρεσίες στην άσκηση 
ελέγχου νομιμότητας της διαδικασίας εκλογής προσω¬ 
πικού. Οι υπάλληλοι των υπηρεσιών και τα όργανα του 
Τ.Ε.Ι. υποχρεούνται να παρέχουν τα στοιχεία που είναι 
απαραίτητα στη Νομική Υπηρεσία για την υπεράσπιση 
των υποθέσεων του Τ.Ε.Ι., διαφορετικά διαπράττουν 
βαρύ πειθαρχικό παράπτωμα. 

β) Η Νομική Υπηρεσία γνωμοδοτεί σε ερωτήματα που 
θέτουν το Συμβούλιο του Τ.Ε.Ι. ή ο Πρόεδρος. Ερω¬ 
τήματα μπορούν να θέτουν μέσω του Προέδρου και 
οι υπηρεσίες ή οι ακαδημαϊκές μονάδες. Ο Πρόεδρος 
διαβιβάζει τα ερωτήματα αυτά στη Νομική Υπηρεσία, 
εφόσον κρίνει ότι είναι βάσιμα ή απαραίτητη η διερεύ- 
νησή τους. Κάθε γνωμοδότηση της Νομικής Υπηρεσίας 
αν γίνει δεκτή από τον Πρόεδρο του Τ.Ε.Ι. εφαρμόζεται 
υποχρεωτικώς από τις υπηρεσίες και τα κάθε είδους 
όργανα του Τ.Ε.Ι.. Γνωμοδοτήσεις που έγιναν δεκτές 
και αναφέρονται σε θέματα εκπαίδευσης, εκλογών ορ¬ 
γάνων διοίκησης και πλήρωσης θέσεων εκπαιδευτικού 
προσωπικού, γνωστοποιούνται από τη γραμματεία του 
Προέδρου στις Σχολές και τα Τμήματα. 

3. Η Νομική Υπηρεσία στελεχώνεται από διοικητικούς 
υπαλλήλους που υπηρετούν στο Τ.Ε.Ι.. Επίσης, εκτός από 
δικηγόρους που κατέχουν οργανική θέση, μπορεί να 
στελεχωθεί για πλήρη απασχόληση και από τακτικά ή 
έκτακτα μέλη εκπαιδευτικού προσωπικού του Τ.Ε.Ι. που 
είναι νομικοί και με πρόταση του προϊσταμένου της 
Νομικής Υπηρεσίας, γνώμη του Συμβουλίου του οικείου 
Τμήματος και απόφαση του Συμβουλίου του Τ.Ε.Ι., τους 
ανατίθενται ειδικά καθήκοντα και ειδικότερα προετοι¬ 
μασία δικογραφιών και υποθέσεων, στο πλαίσιο της 
λειτουργίας της Νομικής Υπηρεσίας. 

4. Προϊστάμενος της Νομικής Υπηρεσίας και του προ¬ 
σωπικού της είναι ο δικηγόρος, ο οποίος κατέχει ορ¬ 
γανική θέση δικηγόρου που έχει κατανεμηθεί στο Τ.Ε.Ι. 
και σε περίπτωση αύξησης των θέσεων ο αρχαιότερος 
σύμφωνα με το χρόνο διορισμού ή ο αρχαιότερος ως 
δικηγόρος σε περίπτωση ταυτόχρονου διορισμού. Ανα¬ 
πληρωτής του, όταν δεν υπάρχει, απουσιάζει ή κωλύεται, 
είναι ο αρχαιότερος, κατά σειρά, δικηγόρος και αν δεν 
υπάρχει, το αρχαιότερο μέλος Ε.Π. που είναι νομικός και 
υπηρετεί και στην Νομική Υπηρεσία κατά τα ανωτέρω. 
Ο προϊστάμενος της Νομικής Υπηρεσίας αναφέρεται και 


υπάγεται στο Συμβούλιο του Τ.Ε.Ι. και είναι αρμόδιος για 
τον τρόπο οργάνωσης και λειτουργίας της υπηρεσίας 
και του κάθε φύσεως προσωπικού της. 

5. Η Νομική Υπηρεσία λειτουργεί όλες τις εργάσιμες 
ημέρες και ώρες, ενώ ο προϊστάμενος, οι δικηγόροι ή 
τα μέλη Ε.Π. παρίστανται σύμφωνα με τις διατάξεις του 
Κώδικα περί Δικηγόρων, κατά τις εθισμένες για τους 
δικηγόρους ώρες εργασίας, τις αποφάσεις του προϊ¬ 
σταμένου και κατά τον προγραμματισμό των εργασιών 
της Νομικής Υπηρεσίας. 

Αρθρο 29 

Βιβλιοθήκη και Κέντρο Πληρφόρησης 
ΤΕΙ Δ. Μακεδονίας 

1. Στο Τ.Ε.Ι. Δυτικής Μακεδονίας ιδρύεται ενιαία, κε¬ 
ντρική Βιβλιοθήκη που λειτουργεί ως αυτοτελής και 
αποκεντρωμένη μονάδα σε επίπεδο Διεύθυνσης, με 
τίτλο «Βιβλιοθήκη και Κέντρο Πληροφόρησης Δ.Μακε- 
δονίας». Αποστολή της Κεντρικής Βιβλιοθήκης είναι η 
ενίσχυση και υποστήριξη των των εκπαιδευτικών και 
ερευνητικών δραστηριοτήτων του Ιδρύματος, η συμβολή 
της στη διαχείριση, παροχή κα διάθεση εξειδικευμένων 
πληροφοριών στην ευρύτερη εθνική και διεθνή κοινότη¬ 
τα και η ουσιαστική συμμετοχή της σε κάθε δραστηρι¬ 
ότητα για την παιδεία και τον πολιτισμό. 

2. Η διοικητιή ανάπτυξη της Κεντρικής Βιβλιοθήκης 
σε επίπεδο Σχολής ή σε μονάδες γίνεται ύστερα από 
απόφαση της Γενικής Συνέλευσης του Ιδρύματος και 
προϋποθέτει την εξασφάλιση από το Ίδρυμα των συν¬ 
θηκών απρόσκοπτης λειτουργίας τους με την διάθεση 
επαρκούς αριθμού επιστημονικού και λοιπού προσωπι¬ 
κού και οικονομικών πόρων. Τα Παραρτήματα ή οι Μο¬ 
νάδες υπάγονται διοικητικά στην Κεντρική Βιβλιοθήκη 
του Ιδρύματος και αποτελούν ενιαίο με αυτή σύνολο 
τόσο ως προς τους ανθρώπινους πόρους όσο και ως 
προς την πολιτική ανάπτυξης και τη διαχείριση οικο¬ 
νομικών πόρων. 

3. Ο Προϊστάμενος της Κεντρικής Βιβλιοθήκης επιλέ¬ 
γεται από την Γενική Συνέλευση του ΤΕΙ. Τα προσόντα 
και η διαδικασία για την επιλογή στη θέση του Προϊστα¬ 
μένου καθώς και οι αρμοδιότητες του καθορίζονται με 
Προεδρικό Διάταγμα που εκδίδεται από το Υπουργείο 
Εθνικής Παιδείας και Θρησκευμάτων. 

4. Σκοπός της βιβλιοθήκης είναι η κάλυψη, η υποστήρι¬ 
ξη και η προώθηση των εκπαιδευτικών και ερευνητικών 
διαδικασιών, οι οποίες αναπτύσσονται στο πλαίσιο των 
προγραμμάτων σπουδών των Τμημάτων, τόσο σε προ¬ 
πτυχιακό όσο και σε μεταπτυχιακό επίπεδο και επιπλέον 
η υποστήριξη των προοπτικών για τη συνεχή ανάπτυξη 
και διεύρυνση των εκπαιδευτικών στόχων της ακαδη¬ 
μαϊκής κοινότητας, και του κοινωνικού ρόλου του Τ.Ε.Ι. 
Δυτικής Μακεδονίας. 

5. Την επιτυχία του σκοπού εξασφαλίζουν: 

α) Η συνεχής επιδίωξη για την κατάρτιση μιας ποιο¬ 
τικής, σύγχρονης και πλούσιας Συλλογής. 

β) Η στελέχωση των υπηρεσιών της βιβλιοθήκης με 
κατάλληλο και επαρκές προσωπικό. 

γ) Η εξασφάλιση επαρκούς χώρου και η διαμόρφωση 
κατάλληλου περιβάλλοντος για την ανάπτυξη ποικίλων 
εκπαιδευτικών δραστηριοτήτων και την προώθηση της 
ατομικής και ομαδικής μελέτης και έρευνας. 

δ) Η αποτελεσματική οργάνωση και διαχείριση του 

Υλικού της Συλλογής, έτσι ώστε να εξασφαλίζεται η 
έγκαιρη και έγκυρη αντιμετώπιση των αναγκών των 
χρηστών της βιβλιοθήκης. Ως Υλικό νοείται κάθε αντι¬ 
κείμενο που δημιουργείται για να αποθηκεύσει ή να 
μεταφέρει, με οποιοδήποτε μέσο, πληροφορίες σε χει¬ 
ρόγραφη, έντυπη, γραφική, ψηφιακή, οπτική, ακουστική 
ή οποιαδήποτε άλλη δυνατή μορφή. Ως Συλλογή νοείται 
το σύνολο του Υλικού που εισέρχεται στη Βιβλιοθήκη 
και καταγράφεται στους καταλόγους της. 

ε) Η μέριμνα για την εξασφάλιση οικονομικών πόρων 
που υποστηρίζουν τη λειτουργία της, και η αποτελε¬ 
σματική διαχείρισή τους. 

στ) Η εξασφάλιση του απαραίτητου και κατάλληλου 
εξοπλισμού για τις τρέχουσες και τις νέες ανάγκες. 

ζ) Η καθιέρωση ικανοποιητικού, για τους χρήστες της 
βιβλιοθήκης, ωραρίου λειτουργίας. 

η) Η σύνδεση και η ανάπτυξη συνεργασιών με άλλες 
βιβλιοθήκες καθώς και με σχετικούς οργανισμούς του 
εσωτερικού και του εξωτερικού, για την καλύτερη εκ¬ 
μετάλλευση των διαθέσιμων πηγών. 

θ) Η στενή συνεργασία της βιβλιοθήκης με το διδακτι¬ 
κό και ερευνητικό προσωπικό, τους σπουδαστές και τη 
διοίκηση του ιδρύματος, για τη συστηματική παρακο¬ 
λούθηση των τρεχουσών και συνεχώς μεταβαλλόμενων 
αναγκών τους. 

ι) Η συστηματική παρακολούθηση και αξιολόγηση των 
προσφερόμενων υπηρεσιών της βιβλιοθήκης. 

ια) Η συνεχής εκπαίδευση και ενημέρωση του προσω¬ 
πικού της βιβλιοθήκης σε σχέση με τις εξελίξεις στην 
βιβλιοθηκονομία, καθώς και τις επιστήμες της πληρο¬ 
φόρησης και της πληροφορικής και στις τεχνολογίες 
που υποστηρίζουν τα προηγούμενα. 

ιβ) Η εφαρμογή των εθνικών και διεθνών προτύπων, 
καθώς και συμβατών συστημάτων οργάνωσης και διοί¬ 
κησης προκειμένου να διευκολύνονται οι συνεργασίες 
και ο συντονισμός με άλλες βιβλιοθήκες της χώρας και 
του εξωτερικού. 

ιγ) Η προβολή και η προώθηση των υπηρεσιών της 
βιβλιοθήκης με την έκδοση ειδικών ενημερωτικών εντύ¬ 
πων, τη δημιουργία ηλεκτρονικών σελίδων στο διαδί¬ 
κτυο και την οργάνωση εκδηλώσεων. 

6. Οι προαναφερόμενοι ενδιάμεσοι στόχοι αποτελούν 
το πλαίσιο της ανάπτυξης των δραστηριοτήτων της 
βιβλιοθήκης σε καθημερινή βάση και τον οδηγό για την 
επιδίωξη του πρωταρχικού της σκοπού. 

7. α) Οι χρήστες της βιβλιοθήκης διακρίνονται σε εσω¬ 
τερικούς και εξωτερικούς. Στο Υλικό της βιβλιοθήκης 
μπορεί επίσης να υπάρξει πρόσβαση, κατόπιν σχετικής 
συμφωνίας και από συνεργαζόμενες βιβλιοθήκες και 
Οργανισμούς. 

β) Εσωτερικοί χρήστες είναι όλα τα ενεργά μέλη της 
κοινότητας του Τ.Ε.Ι. Δυτικής Μακεδονίας. Πιο συγκε¬ 
κριμένα είναι: τα μέλη Ε.Π. και οι λοιπές κατηγορίες 
διδακτικού προσωπικού, οι επίσημα εγγεγραμμένοι 
σπουδαστές (προπτυχιακοί, μεταπτυχιακοί, υπότροφοι 
και οι εξ ανταλλαγών προερχόμενοι), τα μέλη του διοι¬ 
κητικού προσωπικού και του Ε.Τ.Π., άλλες κατηγορίες 
εργαζομένων στο Τ.Ε.Ι. Δυτικής Μακεδονίας και οι Ομό¬ 
τιμοι Καθηγητές. 

γ) Εξωτερικοί χρήστες είναι: οι απόφοιτοι του Τ.Ε.Ι. 
Δυτικής Μακεδονίας, ειδικοί μελετητές σε επιστημονικά 
θέματα, σπουδαστές άλλων ιδρυμάτων Τριτοβάθμιας 


εκπαίδευσης, μέλη της ευρύτερης εκπαιδευτικής, επι¬ 
στημονικής κοινότητας καθώς και εταιρείες και οργα¬ 
νισμοί (όπως εκδοτικοί οργανισμοί, δήμοι, πολιτιστικοί 
οργανισμοί κτλ.) της περιοχής που εδρεύει το Τ.Ε.Ι. 

δ) Η βιβλιοθήκη δέχεται και εξυπηρετεί οποιονδήποτε 
έχει ανάγκη πληροφορίας που αυτή διαθέτει. 

8. Στο Τ.Ε.Ι. Δυτικής Μακεδονίας λειτουργεί τυπογρα¬ 
φική μονάδα που οι αρμοδιότητές της είναι οι εξής: 

α) Η μορφοποίηση, εκτύπωση, αποθήκευση και διακί¬ 
νηση των διδακτικών συγγραμμάτων και σημειώσεων 
του Τ.Ε.Ι.. 

β) Η παραλαβή, αποθήκευση και διακίνηση, μέσω των 
Σχολών, των βιβλίων του εμπορίου προς τους σπου¬ 
δαστές. 

γ) Η μαζική αναπαραγωγή εγγράφων των Διοικητικών 
Υπηρεσιών του Τ.Ε.Ι. και η εκτύπωση των εντύπων που 
είναι αναγκαία για τη λειτουργία τους. 

δ) Η εκτύπωση των εντύπων των χορηγούμενων πτυχί¬ 
ων και κάθε άλλο θέμα που από τη φύση του ανάγεται 
στην αρμοδιότητα του Τμήματος. 

Αρθρο 30 

Κέντρο Υποστήριξης Τεχνολογιών Επικοινωνιών 
και Πληροφορικής. 

Κανόνες δεοντολογίας για τους χρήστες. 

1. Το δίκτυο επικοινωνιών του Τ.Ε.Ι. Δυτικής Μακεδονίας 
αποτελεί ουσιώδες δομικό στοιχείο για τη στήριξη του 
συνόλου των λειτουργιών του Ιδρύματος και συνδέεται 
με το εθνικό δίκτυο έρευνας και τεχνολογίας (ΕΔΕΤ), 
σύμφωνα με τις προδιαγραφές του Πανεπιστημιακού 
Διαδικτύου (ΟυΝθΙ). 

2. Η ενιαία δομημένη καλωδίωση του Ιδρύματος με 
συνεχείς επεκτάσεις, στοχεύει στην κάλυψη των αυ¬ 
ξανόμενων αναγκών για τηλεφωνία και δεδομένα, ενώ 
τα ψηφιακά τηλεφωνικά κέντρα, δίνουν τη δυνατότητα 
περιορισμού και ελέγχου των αλόγιστων τηλεπικοινω¬ 
νιακών δαπανών. 

3. Η πρόσβαση στο Διαδίκτυο με υπερυψηλές ταχύ¬ 
τητες, οι τηλεματικές υπηρεσίες με προεξέχουσες τις 
υπηρεσίες Διαδικτύου, και οι προηγμένες υπηρεσίες 
πληροφόρησης, ικανοποιούν ισότιμα και χωρίς διακρί¬ 
σεις όλα τα μέλη της ακαδημαϊκής κοινότητας (σπου¬ 
δαστές, μέλη Ε.Π., Ε.ΔΙ.Π., ΕΡ.ΔΙ.Π., Ε.Τ.Π., ερευνητές, 
διοικητικό προσωπικό κ.α.), τα οποία μπορούν να τις 
αξιοποιήσουν τόσο στους χώρους του Ιδρύματος, όσο 
και από απόσταση. 

4. Γ ια την εποπτεία και υλοποίηση των ανωτέρω 
λειτουργεί το Κέντρο Υποστήριξης Τεχνολογιών Επι¬ 
κοινωνιών και Πληροφορικής (Κ.Υ.Τ.Ε.Π.) του Τ.Ε.Ι. Δυ¬ 
τικής Μακεδονίας. Το Κ.Υ.Τ.Ε.Π. έχει την εποπτεία της 
λειτουργίας του δικτύου επικοινωνιών (τηλεφωνικό δί¬ 
κτυο και δίκτυο δεδομένων), την αξιόπιστη παροχή και 
υποστήριξη των βασικών και προηγμένων τηλεματικών 
υπηρεσιών και υπηρεσιών διαδικτύου, την τυποποίηση 
και την τεκμηρίωση των διαδικασιών, τη συνεχή παρα¬ 
κολούθηση των συναφών αναγκών του Ιδρύματος και 
την ικανοποίηση των χρηστών του δικτύου επικοινω¬ 
νιών, με την παροχή αντίστοιχων υπηρεσιών. Επίσης, 
το Κ.Υ.Τ.Ε.Π., έχει την ευθύνη της ορθής λειτουργίας 
του δικτυακού κόμβου πρόσβασης και της αξιόπιστης 
λειτουργίας του δικτυακού τόπου του Τ.Ε.Ι. 

5. Στις κύριες δραστηριότητες του Κ.Υ.Τ.Ε.Π. περί- 

λαμβάνονταί: α) Η υποστήριξη της λειτουργίας των 
υπηρεσιών τηλεματικής, β) Η τεχνική υποστήριξη των 
χρηστών, γ) Η διαχείριση του τηλεπικοινωνιακού εξο¬ 
πλισμού και της καλωδιακής υποδομής, δ) Η τεκμηρίωση 
των υπηρεσιών και στοιχείων του δικτύου, ε) Η εκπαί¬ 
δευση του προσωπικού και σπουδαστών του Ιδρύματος 
με σεμινάρια εξοικείωσης στις παρεχόμενες υπηρεσί¬ 
ες ή τη συμμετοχή τους σε βοηθητικές εργασίες του 
Κ.Υ.Τ.Ε.Π.. στ) Η έρευνα και ανάπτυξη μέσω των σχετικών 
διαδικασιών του Ιδρύματος, ζ) Η τεχνική υποστήριξη 
ανάλογων πρωτοβουλιών και άλλων ελληνικών Τ.Ε.Ι. ή 
πανεπιστημίων. 

6. Οι κανόνες οργάνωσης και λειτουργίας του Κ.Υ.Τ.Ε.Π. 
αλλά και οι διαδικασίες που ακολουθούνται εσωτερικά, 
έχουν ως κύριους στόχους τη διασφάλιση: α) της πλη¬ 
ρότητας και ποιότητας των παρεχόμενων υπηρεσιών, 
σύμφωνα με τους εθνικούς και διεθνείς κανόνες τυπο¬ 
ποίησης και διασφάλισης ποιότητας και β) της προστα¬ 
σίας της ιδιωτικής ζωής στον τηλεπικοινωνιακό τομέα 
(απόρρητο επικοινωνιών και δεδομένων προσωπικού 
χαρακτήρα), σύμφωνα με την κείμενη νομοθεσία και 
την ακαδημαϊκή δεοντολογία. 

7. Το Κ.Υ.Τ.Ε.Π. του Τ.Ε.Ι. Δυτικής Μακεδονίας αναλαμ¬ 
βάνει το σύνολο των υποχρεώσεων που αφορούν στην 
οργάνωση και λειτουργία του δικτύου επικοινωνιών του 
Τ.Ε.Ι. Δυτικής Μακεδονίας, δηλαδή την τήρηση των προ¬ 
διαγραφών ενιαίας δομημένης καλωδιακής υποδομής, 
την εγκατάσταση και λειτουργία του ενεργού εξοπλι¬ 
σμού και την ανάπτυξη, εγκατάσταση, λειτουργία και 
συντήρηση των υπηρεσιών του τηλεφωνικού δικτύου 
και του δικτύου δεδομένων. Είναι υπεύθυνο για το συ¬ 
νεχή ανασχεδιασμό και αναβάθμιση του δικτύου επι¬ 
κοινωνιών, σύμφωνα με τις τεχνολογικές εξελίξεις και 
τις τεχνικοοικονομικές δυνατότητες, στο πλαίσιο της 
γενικότερης πολιτικής που χαράσσει η Συνέλευση του 
Τ.Ε.Ι.. Κανένας άλλος δεν έχει το δικαίωμα προσθήκης 
παθητικού ή ενεργού εξοπλισμού στο δίκτυο επικοινω¬ 
νιών του Τ.Ε.Ι. Δυτικής Μακεδονίας χωρίς προηγούμενη 
έγγραφη έγκριση. 

Ειδικότερα οι αρμοδιότητες του Κ.Υ.Τ.Ε.Π. περιλαμβά¬ 
νουν: α) Εγκατάσταση, λειτουργία, παροχή και διαχείρι¬ 
ση δικτυακών υπηρεσιών καθώς και ενσωμάτωση νέων, 
β) Σχεδίασμά της βέλτιστης τοπολογίας και διάρθρωσης 
του εξοπλισμού, γ) Προγραμματισμό και πραγματοποί¬ 
ηση αναβαθμίσεων του δικτύου, δ) Επίβλεψη της λει¬ 
τουργίας του δικτύου, ε) Εγκατάσταση νέων συνδέσεων 
και αλλαγή των χαρακτηριστικών των ήδη ενεργών, στ) 
Αποκατάσταση βλαβών και έκτακτων περιστατικών, που 
αφορούν τον παθητικό και ενεργό εξοπλισμό του τηλε¬ 
φωνικού δικτύου και του δικτύου δεδομένων, ζ) Σύνταξη 
τεχνικών προδιαγραφών για τις δικτυακές επεκτάσεις 
και αναβαθμίσεις, η) Ενημέρωση, εκπαίδευση και τε¬ 
χνική υποστήριξη των χρηστών, θ) Πλήρη και συνεχή 
τεκμηρίωση της υποδομής του δικτύου τηλεματικής 
και των υπηρεσιών του. ι) Διασφάλιση του απορρήτου 
των επικοινωνιών και των προσωπικών δεδομένων, ια) 
Συνεργασία και επικοινωνία με αντίστοιχες υπηρεσίες 
άλλων ακαδημαϊκών δικτύων, ιβ) Παροχή υπηρεσιών τη¬ 
λεματικής σε τρίτους (ερευνητικούς και πανεπιστημια¬ 
κούς φορείς, δημόσιες υπηρεσίες και οργανισμούς) στο 
πλαίσιο εξωτερικά χρηματοδοτούμενων προγραμμάτων, 
ιγ) Συμμετοχή σε ερευνητικά και αναπτυξιακά προγράμ¬ 
ματα τεχνολογιών της πληροφορίας και επικοινωνίας 


(Τ.Π.Ε.) με στόχο την ανάπτυξη εφαρμοσμένης έρευνας, 
την απόκτηση τεχνογνωσίας και την έγκαιρη εισαγωγή 
των Τ.Π.Ε. στην εκπαίδευση. 

8. Το Κ.Υ.Τ.Ε.Π. λειτουργεί ως ανεξάρτητη επιστημο¬ 
νική μονάδα τεχνολογικής αιχμής, η οποία παρέχει πα¬ 
ράλληλα διοικητικές υπηρεσίες βάσης, αλλά και σύγχρο¬ 
νες προηγμένες υπηρεσίες τηλεματικής και υπάγεται 
διοικητικά απ’ ευθείας στο Συμβούλιο του Τ.Ε.Ι., μέσω 
του Αντιπροέδρου Ακαδημαϊκών Υποθέσεων. Για τη λει¬ 
τουργία του Κ.Υ.Τ.Ε.Π. ορίζονται από το Συμβούλιο του 
Τ.Ε.Ι. ανάλογης ειδικότητας: α) Επιστημονικός Υπεύθυνος 
Κ.Υ.Τ.Ε.Π., μέλος Ε.Π. του Ιδρύματος, β) Τεχνικός Υπεύ¬ 
θυνος Κ.Υ.Τ.Ε.Π., από το μόνιμο τεχνικό προσωπικό ή το 
ειδικό επιστημονικό προσωπικό ή τους Επιστημονικούς 
Συνεργάτες καθώς και γ) τριμελής Επιστημονική Επιτρο¬ 
πή Κ.Υ.Τ.Ε.Π., που αποτελείται από τον Τεχνικό Υπεύθυνο 
Κ.Υ.Τ.Ε.Π. και δύο μέλη ΕΠ του Τ.Ε.Ι.. Η Επιστημονική Επι¬ 
τροπή Κ.Υ.Τ.Ε.Π., ύστερα από γνώμη του Επιστημονικού 
Υπεύθυνου, εισηγείται μέσω του Αντιπροέδρου Οικονο¬ 
μικού Προγραμματισμού και Ανάπτυξης στο Συμβούλιο 
του Τ.Ε.Ι., που αποφασίζει σχετικά με τις αρμοδιότητες 
και ευθύνες της αναπτυξιακής πολιτικής και τους ειδι¬ 
κότερους κανόνες λειτουργίας του Κ.Υ.Τ.Ε.Π.. 

9. Το Κ.Υ.Τ.Ε.Π. υποστηρίζεται από εξειδικευμένο μό¬ 
νιμο προσωπικό (διοικητικό και τεχνικό), από ειδικό επι¬ 
στημονικό προσωπικό με σχετικά προς το αντικείμενο 
προσόντα και με σύμβαση ορισμένου χρόνου που μπορεί 
να ανανεώνεται και, κατά περίπτωση ανάλογα με τις 
ανάγκες του και με γνώμονα την παροχή υψηλού επιπέ¬ 
δου υπηρεσιών, από επισκέπτες καθηγητές, συνεργάτες 
του άρθρου 19 του ν. 1404/1983 και μεταπτυχιακούς 
ή και προπτυχιακούς σπουδαστές του Ιδρύματος, στο 
πλαίσιο χρηματοδοτούμενων προγραμμάτων, επιχορη¬ 
γήσεων μέσω σχετικών επιχειρησιακών προγραμμάτων 
της πολιτείας ή ειδικών επιδοτήσεων από τον Ειδικό 
Λογαριασμό του Ιδρύματος. Οι τοποθετήσεις και η επι¬ 
λογή προσωπικού ακολουθούν τις νόμιμες διαδικασίες 
όπως εξειδικεύονται με αποφάσεις του Συμβουλίου του 
Τ.Ε.Ι. ή τις διατάξεις του Κανονισμού Λειτουργίας του 
Ειδικού Λογαριασμού του Ιδρύματος. 

10. Το Κ.Υ.Τ.Ε.Π. λειτουργεί με τους τομείς: 

α) Δικτύου Δεδομένων, 

β) Τηλεφωνικού Δικτύου, 

γ) Παροχής και Υποστήριξης Υπηρεσιών, 

δ) Υποστήριξης Χρηστών και ε) Έρευνας και Ανάπτυ¬ 

ξης. 

Ανάλογα με το αντικείμενο αρμοδιότητας, ο κάθε 
τομέας είναι υπεύθυνος για την ανάπτυξη, παροχή και 
υποστήριξη των υπηρεσιών του τηλεφωνικού δικτύου 
και του δικτύου δεδομένων, την τεχνική υποστήριξη 
χρηστών, την εκπαίδευση, την ενημέρωση, την έρευνα 
και την ανάπτυξη. Οι τομείς καλύπτουν τις πάγιες λει¬ 
τουργίες του Κ.Υ.Τ.Ε.Π., ενώ για το σχεδίασμά επεκτά¬ 
σεων και αναβαθμίσεων της διαχειριζόμενης υποδομής 
(δίκτυο και υπηρεσίες τηλεματικής) συγκροτούνται, για 
κάθε αντικείμενο, έκτακτες ομάδες εργασίας από το 
Συμβούλιο του Τ.Ε.Ι.. 

11. α) Ο Επιστημονικός Υπεύθυνος του Κ.Υ.Τ.Ε.Π. ασκεί 
επίβλεψη των λειτουργιών του Κ.Υ.Τ.Ε.Π., με στόχο τη 
διασφάλιση λειτουργικών, εκπαιδευτικών και ερευνη¬ 
τικών υπηρεσιών υψηλού επιπέδου στην ακαδημαϊκή 
κοινότητα καθώς και των σχετικών υπηρεσιών έρευνας 
και ανάπτυξης. Εισηγείται στο Συμβούλιο του Τ.Ε.Ι. επί 
θεμάτων χάραξης πολιτικής του Κ.Υ.Τ.Ε.Π.. 

β) Ο Τεχνικός Υπεύθυνος του Κ.Υ.Τ.Ε.Π. έχει την επο- 
πτεία του προσωπικού ως προς την παρεχόμενη εργασία 
του, ενημερώνει τους προϊσταμένους των διοικητικών 
μονάδων στις οποίες υπάγεται το προσωπικό για την 
απόδοση, την παρουσία και τα λοιπά διοικητικά θέματα 
που το αφορούν και είναι υπεύθυνος για το συντονισμό 
των διοικητικών, οικονομικών και τεχνικών λειτουργι¬ 
ών του Κ.Υ.Τ.Ε.Π.. Συντονίζει τις δραστηριότητες του 
Κ.Υ.Τ.Ε.Π., αναθέτει αρμοδιότητες στο προσωπικό του 
και επιβλέπει τις μελέτες επέκτασης και συντήρησης. 
Είναι υπόλογος απέναντι στο Συμβούλιο του Τ.Ε.Ι. για 
τη λειτουργία του Κ.Υ.Τ.Ε.Π.. 

γ) Το μόνιμο διοικητικό προσωπικό του Κ.Υ.Τ.Ε.Π. 
υπάγεται διοικητικά στη Διεύθυνση Διοικητικού, ενώ 
το μόνιμο τεχνικό προσωπικό και το ειδικό επιστημονικό 
προσωπικό υπάγονται στην Διεύθυνση Πληροφορικής 
και Τεχνικών Υπηρεσιών. Η στελέχωση του Κ.Υ.Τ.Ε.Π. 
γίνεται με απόφαση του Συμβουλίου του Τ.Ε.Ι.. 

12. α) Το Κ.Υ.Τ.Ε.Π. μπορεί να αναλαμβάνει, στο πλαίσιο 
χρηματοδοτούμενων προγραμμάτων, την παροχή υπη¬ 
ρεσιών και τεχνογνωσίας προς τρίτους (ερευνητικούς 
και πανεπιστημιακούς φορείς, δημόσιες υπηρεσίες και 
οργανισμούς) στο γνωστικό αντικείμενο «μελέτη, σχε- 
διασμός και διαχείριση δικτύων», εφόσον καλύπτει τις 
υποχρεώσεις παροχής υπηρεσιών που έχει προς την 
ακαδημαϊκή κοινότητα του Τ.Ε.Ι.. 

β) Τα χρηματοδοτούμενα προγράμματα από την Ευ- 
ρωπαϊκήΈνωση, τη Γ ενική Γ ραμματείαΈρευνας και Τε¬ 
χνολογίας ή άλλους κρατικούς ή ιδιωτικούς φορείς ή 
νομικά ή φυσικά πρόσωπα, ακολουθούν τον κανονισμό 
λειτουργίας του Ειδικού Λογαριασμού του Τ.Ε.Ι. Δυτικής 
Μακεδονίας. Τα χρηματοδοτούμενα από τον τακτικό 
προϋπολογισμό προγράμματα, που υλοποιούνται στο 
πλαίσιο του τομέα'Ερευνας και Ανάπτυξης του Κ.Υ.Τ.Ε.Π., 
τελούν υπό την εποπτεία και τον έλεγχο του Συμβου¬ 
λίου του Τ.Ε.Ι.. 

13. α) Σε συνεργασία με τη Διεύθυνση Πληροφορι¬ 
κής και Τεχνικών Υπηρεσιών του Τ.Ε.Ι. διασφαλίζεται η 
φυσική προστασία των χώρων (κατανεμητές, δωμάτια 
εξοπλισμού) όπου είναι εγκατεστημένος ο δικτυακός 
εξοπλισμός, και η διαμόρφωση περιβάλλοντος που εξα¬ 
σφαλίζει την εύρυθμη λειτουργία του εξοπλισμού. 

β) Το Κ.Υ.Τ.Ε.Π. λαμβάνει όλα τα δυνατά μέτρα για 
την ασφαλή λειτουργία του δικτύου δεδομένων και 
συγκεκριμένα διασφαλίζει, σύμφωνα με την ισχύουσα 
νομοθεσία και τις αποφάσεις του Συμβουλίου του Τ.Ε.Ι.: 
αα) Το απόρρητο της διακινούμενης πληροφορίας από 
υποκλοπές, ββ) Την αποθηκευμένη πληροφορία, γγ) Την 
ακεραιότητα των συστημάτων των κόμβων του δικτύου 
από μη εξουσιοδοτημένη πρόσβαση. 

γ) Το Κ.Υ.Τ.Ε.Π. λαμβάνει όλα τα δυνατά μέτρα για 
την ασφαλή λειτουργία του τηλεφωνικού δικτύου και 
συγκεκριμένα διασφαλίζει, σύμφωνα με την ισχύουσα 
νομοθεσία και τις αποφάσεις του Συμβουλίου του Τ.Ε.Ι.: 
αα) Το απόρρητο της διακινούμενης πληροφορίας από 
υποκλοπές, ββ) Την αποθηκευμένη πληροφορία, γγ) Το 
απόρρητο λεπτομερών ατομικών στοιχείων, εκτός: 1) 
των ατομικών στοιχείων που αναγράφονται στον κατά¬ 
λογο που συντάσσει και ενημερώνει το Κ.Υ.Τ.Ε.Π., και 2) 
των συνολικών λογαριασμών χρέωσης, που κοινοποιού¬ 
νται στο Συμβούλιο του Τ.Ε.Ι., τους Προϊσταμένους των 
διοικητικών διευθύνσεων καθώς και τους Προϊσταμέ¬ 


νους των Τμημάτων και τους Υπεύθυνους των Τομέων, 
για τα μέλη της ακαδημαϊκής κοινότητας της ευθύνης 
τους. Αναλυτικοί προσωπικοί λογαριασμοί παρέχονται 
κατόπιν αιτήσεως των συνδρομητών, αυστηρά στους 
ίδιους, και δεν υπάρχει δυνατότητα πρόσβασης στα 
σχετικά αρχεία από οποιονδήποτε τρίτο (ανεξαρτήτως 
ιεραρχίας στο Ίδρυμα). 

14. Τα θέματα: α) οργάνωσης και λειτουργίας του 
Κ.Υ.Τ.Ε.Π., β) διατήρησης αρχείων σε έντυπη και ηλε¬ 
κτρονική μορφή με την πλήρη τεκμηρίωση των παρε¬ 
χόμενων υπηρεσιών και του εξοπλισμού του δικτύου 
επικοινωνιών, τα οποία ανανεώνονται με κάθε αλλα¬ 
γή και αναβάθμιση, γ) διαδικασιών που ακολουθεί το 
προσωπικό του Κ.Υ.Τ.Ε.Π., για την εκτέλεση εργασιών 
και υπηρεσιών και την τήρηση εσωτερικών εγχειρι¬ 
δίων με την ονομασία «Διαδικασίες των λειτουργιών 
του Κ.Υ.Τ.Ε.Π.», τα οποία συντηρούνται σε έντυπη και 
ηλεκτρονική μορφή στο αρχείο του Κ.Υ.Τ.Ε.Π., δ) του 
περιεχομένου της τεκμηρίωσης των παρεχόμενων υπη¬ 
ρεσιών και του δικτύου επικοινωνιών του Τ.Ε.Ι. Δυτικής 
Μακεδονίας, ε) της σύνταξης και συντήρησης τευχών 
τεκμηρίωσης των υπηρεσιών (ορθΓαΙίοη πιαπυαίε), στ) 
του κώδικα που ακολουθούν οι κανόνες δεοντολογίας 
που διέπουν την έκδοση ιστοσελίδων στο Διαδίκτυο 
(ΙπΙθιτιθΙ) και το περιεχόμενο του ηλεκτρονικού υλικού 
που βρίσκεται αποθηκευμένο στους εξυπηρετητές του 
Ιδρύματος και κάθε σχετικό θέμα ρυθμίζονται με τον 
«Εσωτερικό Κανονισμό Λειτουργίας του Κ.Υ.Τ.Ε.Π.», ο 
οποίος εγκρίνεται με απόφαση του Συμβουλίου του 
Τ.Ε.Ι.. 

15. Για θέματα που δε ρυθμίζονται από τον παρόντα 
κανονισμό ή τον Εσωτερικό Κανονισμό Λειτουργίας του 
Κ.Υ.Τ.Ε.Π. αποφασίζει το Συμβούλιο του Τ.Ε.Ι. μετά από 
πρόταση του Επιστημονικού Υπεύθυνου του Κ.Υ.Τ.Ε.Π.. 

16. α) Η χρήση των υπηρεσιών της τηλεματικής από τα 
μέλη της ακαδημαϊκής κοινότητας του Τ.Ε.Ι., αποβλέπει 
στην εξυπηρέτηση των μελών της κοινότητας και κατ’ 
επέκταση του έργου του ιδρύματος. Τ α μέλη, συνεπώς, 
οφείλουν: να χρησιμοποιούν τις υπηρεσίες αυτές μόνο 
για νόμιμο σκοπό και χωρίς ιδιοτελή οικονομικά ή άλλα 
οφέλη, να μην προσβάλλουν το κύρος και διαταράσσουν 
το έργο του ιδρύματος καθώς και το κύρος, το έργο και 
την δημόσια ή ιδιωτική ζωή των λοιπών μελών, να μην 
διακινούν ιδέες, κείμενα, εικόνες που προσβάλλουν τη 
δημοκρατία και το πολίτευμα, τα ήθη και την προσωπι¬ 
κότητα του άλλου και να μην παραβιάζουν τα ευαίσθητα 
προσωπικά δεδομένα και τα ανθρώπινα δικαιώματα των 
μελών ή κάθε τρίτου. 

β) Ακόμη τα μέλη δεν μπορούν: να εγκαθιστούν προ¬ 
γράμματα για τα οποία δεν έχουν νόμιμη κατοχή, να 
παράγουν ή να εγκαθιστούν λογισμικό ή συσκευές ή να 
παρεμβαίνουν σε καλωδιακή μεταφορά, που μπορεί να 
προκαλέσουν υποκλοπή ή βλάβη στους υπολογιστές και 
τα προγράμματά τους, τόσο στο Τ.Ε.Ι. όσο και εκτός 
αυτού, να παρέχουν πρόσβαση σε άτομα εκτός της 
ακαδημαϊκής κοινότητας, να καταχωρούν διαφημίσεις 
πραγμάτων ή υπηρεσιών και γενικώς να κάνουν μη νόμι¬ 
μη και συνήθη χρήση των υπηρεσιών της τηλεματικής. 

γ) Για κάθε παράβαση των διατάξεων του παρόντος 
άρθρου, τα μέλη υπέχουν προσωπική ευθύνη, δεν δε¬ 
σμεύουν το Τ.Ε.Ι. και, ανεξαρτήτως ποινικών ή αστικών 
ευθυνών, ελέγχονται πειθαρχικώς για παράβαση κα¬ 
θήκοντος. 

ΚΕΦΑΛΑΙΟ Δ' 

ΛΕΙΤΟΥΡΓΙΚΑ ΘΕΜΑΤΑ 
Αρθρο 31 

Εθιμικά-τελετουργικά θέματα. 

1. Το Τ.Ε.Ι. μετέχει ενεργώς σε όλες τις εορτές και 
εκδηλώσεις που έχουν σχέση με εθνικό ή τοπικό εν¬ 
διαφέρον. Ο τρόπος συμμετοχής, αν δεν προβλέπεται 
διαφορετικά από διατάξεις που εφαρμόζει ο διοργανω¬ 
τής, αποφασίζεται από το Συμβούλιο του Τ.Ε.Ι. και τον 
Πρόεδρο σε συνεργασία με τις αρμόδιες αρχές. 

2. Σε περιπτώσεις επίσημων εμφανίσεων, ο εκπρό¬ 
σωπος του Τ.Ε.Ι. έπεται, από άποψη προβαδίσματος, 
αμέσως μετά το αντίστοιχο όργανο πανεπιστημίου. 

3. Στην αρχή κάθε εξαμήνου και σε συνεργασία με 
τους οικείους σπουδαστικούς συλλόγους, λαμβάνει 
χώρα εκδήλωση υποδοχής και διαβεβαίωσης των πρω¬ 
τοετών σπουδαστών κατά Σχολή και επακολουθεί ενη¬ 
μέρωσή τους για τους σκοπούς και τις προοπτικές του 
Ιδρύματος, όπως επίσης και για τα δικαιώματα και τις 
υποχρεώσεις τους κατά τη διάρκεια των σπουδών. 

4. Μετά την αποπεράτωση των σπουδών τους, οι 
απόφοιτοι του Τ.Ε.Ι. καθομολογούν, σε ειδική τελετή, 
σχετικό όρκο. 

5. Με απόφαση του Συμβουλίου του Τ.Ε.Ι. συνιστάται 
τριμελής Επιτροπή Εθιμοτυπίας, η οποία προκαθορί¬ 
ζει όλες τις σχετικές με την οργάνωση και διεξαγωγή 
των κάθε φύσεως τελετών στο Τ.Ε.Ι. λεπτομέρειες και 
εισηγείται σχετικώς στο Συμβούλιο του Τ.Ε.Ι., το οποίο 
αποφασίζει. 

Αρθρο 32 

Έμβλημα - Σφραγίδα - Τήβεννοι. 

1. Το έμβλμα του Τ.Ε.Ι. Δυτικής Μακεδονίας καθορίζεται 
με απόφαση της Συνέλευσης του ΤΕΙ. 

2. Η κυκλική σφραγίδα του Τ.Ε.Ι. έχει τις διαστάσεις 
και τα στοιχεία που προβλέπονται από το νόμο για τα 
νομικά πρόσωπα δημοσίου δικαίου. Στο μεσαίο κύκλο 
ειδικότερα αναγράφονται: α) στη σφραγίδα του Τ.Ε.Ι. 
η ένδειξη ΤΕΧΝΟΛΟΓΙΚΟ ΕΚΠΑΙΔΕΥΤΙΚΟ ΙΔΡΥΜΑ ΔΥ¬ 
ΤΙΚΗΣ ΜΑΚΕΔΟΝΙΑΣ, β) στις σφραγίδες των Σχολών 
επιπρόσθετα ο τίτλος τους ακόμη και με αρχικά και γ) 
στις σφραγίδες των Τμημάτων επιπρόσθετα ο τίτλος 
της Σχολής και του Τμήματος ακόμη και με αρχικά. 

3. Υπεύθυνοι για τη φύλαξη και τον ορισμό των χρη¬ 
στών ορίζονται ο Γ ενικός Γ ραμματέας του Τ.Ε.Ι για τη 
σφραγίδα της κεντρικής διοίκησης του Τ.Ε.Ι. και οι προ¬ 
ϊστάμενοι των οικείων γραμματειών για τις σφραγίδες 
των Σχολών και των Τμημάτων. 

4. α) Ο Πρόεδρος, οι Αντιπρόεδροι, οι Διευθυντές 
Σχολών και οι Προϊστάμενοι Τμημάτων του Τ.Ε.Ι. φέ¬ 
ρουν τήβεννο κατά τη διάρκεια επισήμων εκδηλώσεων 
εντός του Τ.Ε.Ι.. Οι τήβεννοι διαφέρουν σύμφωνα με 
την ιεραρχία των οργάνων, ενώ η τήβεννος για κάθε 
κατηγορία οργάνων είναι ίδια. Οι τήβεννοι παραμένουν 
στα γραφεία των οργάνων που τους χρησιμοποιούν και 
παραδίδονται για χρήση στα μέλη του Ε.Π. που εκλέ¬ 
γονται κάθε φορά στα οικεία όργανα. 

β) Επίσης φέρουν τήβεννο οι πτυχιούχοι, κατά την 
τελετή της ορκωμοσίας τους, και οι διδάκτορες και 
οι επίτιμοι διδάκτορες κατά την επίσημη τελετή της 
ανακήρυξής τους. Οι τήβεννοι αυτοί τηρούνται από το 
Τμήμα Δημοσίων Σχέσεων του Τ.Ε.Ι.. 


γ) Ο οριστικός προσδιορισμός του τύπου τηβέννου 
κάθε κατηγορίας οργάνων και γενικώς κάθε περίπτωσης 
αποφασίζεται από το Συμβούλιο του Τ.Ε.Ι., αναλόγως με 
όσα ισχύουν στα ιδρύματα της ανώτατης εκπαίδευσης, 
ύστερα από πρόταση της Επιτροπής Εθιμοτυπίας, η 
οποία συνεργάζεται με ειδικό επαγγελματία σχεδιαστή, 
ο οποίος, ύστερα από προκήρυξη εκδήλωσης ενδια¬ 
φέροντος, επιλέγεται και αμείβεται με απόφαση του 
Συμβουλίου του Τ.Ε.Ι.. Τα σχέδια των τηβέννων όλων των 
περιπτώσεων παραμένουν στο αρχείο του Τμήματος 
Δημοσίων Σχέσεων του Τ.Ε.Ι. για την αντικατάσταση 
των τηβέννων που φθείρονται. 

Αρθρο 33 

Χρησιμοποίηση τίτλων. 

1. Ολα τα επίσημα έγγραφα των υπηρεσιών και των 
ακαδημαϊκών μονάδων Σχολής και Τμήματος του Τ.Ε.Ι., 
φέρουν ως επικεφαλίδα τα ακόλουθα στοιχεία: 

Εθνόσημο 

ΕΛΛΗΝΙΚΗ ΔΗΜΟΚΡΑΤΙΑ 

ΤΕΧΝΟΛΟΓΙΚΟ ΕΚΠΑΙΔΕΥΤΙΚΟ ΙΔΡΥΜΑ (Τ.Ε.Ι.) ΔΥΤΙ¬ 
ΚΗΣ ΜΑΚΕΔΟΝΙΑΣ 

ΣΧΟΛΗ... ΤΜΗΜΑ... ΥΠΗΡΕΣΙΑ... ΠΛΗΡΟΦΟΡΙΕΣ... ΤΗ¬ 
ΛΕΦΩΝΟ../ κλπ (Τίθενται το όνομα κάθε Σχολής και 
Τμήματος, υπηρεσίας, αρμόδιου για πληροφορίες, τη¬ 
λέφωνο, φαξ ή ηλεκτρονική διεύθυνση αλληλογραφίας 
κ.λπ. κατά περίπτωση). 

2. Συντμήσεις στους τίτλους Σχολών, Τμημάτων και 
υπηρεσιών των Τ.Ε.Ι. αποφεύγονται στα επίσημα έγ¬ 
γραφα. 

3. Κατά την αλληλογραφία του Τ.Ε.Ι. με το εξωτερικό, 
η επωνυμία του διατυπώνεται στην αγγλική ως: ΪΑ/Ε8Τ 
ΜΑΟΕϋΟΝΙΑ ΙΝδΤΙΤυΤΕ ΟΡ ΤΕΟΗΝΟίΟΘΥ, ΡΑΟυΐ,ΤΥ, 
ΟΕΡΑΗΤΜΕΝΤ κλπ. 

Αρθρο 34 

Χρήση πρωτοκόλλων. 

1. α) Στο Τ.Ε.Ι. τηρούνται «κοινά» και «εμπιστευτικά» 
πρωτόκολλα καταχώρησης εγγράφων. 

β) Σε επίπεδο Τ.Ε.Ι. τηρούνται τα «κοινά» και «εμπιστευ- 
τικά» Γενικά Πρωτόκολλα, στα οποία καταχωρούνται 
όλα τα αντίστοιχα εισερχόμενα στο Τ.Ε.Ι. έγγραφα πριν 
από την εσωτερική τους διανομή στις υπηρεσίες της 
κεντρικής διοίκησης ή τα αντίστοιχα εξερχόμενα καθώς 
και τα έγγραφα που διακινούνται εσωτερικώς από και 
προς την κεντρική διοίκηση του Τ.Ε.Ι.. Τα αντίστοιχα 
εισερχόμενα ή εσωτερικής αλληλογραφίας έγγραφα 
που απευθύνονται σε ακαδημαϊκή μονάδα (Σχολή, Πα¬ 
ράρτημα, Τμήμα-Τομέα) παραδίδονται σε αυτά και πρω- 
τοκολλούνται στα πρωτόκολλά τους. 

γ) Σε επίπεδο Σχολής τηρούνται τα «κοινά» και «εμπι- 
στευτικά» πρωτόκολλα, στα οποία καταχωρούνται όλα 
τα αντίστοιχα εισερχόμενα ή εξερχόμενα έγγραφα της 
Σχολής. 

δ) Σε επίπεδο Τμήματος τηρούνται τα «κοινά» και 
«εμπιστευτικά» πρωτόκολλα, στα οποία καταχωρούνται 
όλα τα αντίστοιχα εισερχόμενα ή εξερχόμενα έγγραφα 
του Τμήματος και των Τομέων του. Τα πρωτόκολλα 
του Τμήματος μπορεί να χωρισθούν σε μερίδες για την 
πρωτοκόλληση εγγράφων ή αιτήσεων και αναφορών 
προς και από τους Τομείς. 

ε) Σε επίπεδο Παραρτήματος τηρούνται τα «κοινά» και 
«εμπιστευτικά» πρωτόκολλα, στα οποία καταχωρούνται 
όλα τα αντίστοιχα εισερχόμενα ή εξερχόμενα έγγραφα 
του Παραρτήματος. 

2. Τα εξερχόμενα έγγραφα της Σχολής και του Τρή¬ 
ματος ή του Παραρτήματος που απευθύνονται στο 
Υπουργείο Εθνικής Παιδείας και Θρησκευμάτων και ανα- 
φέρονται σε άσκηση αρμοδιοτήτων που προβλέπονται 
από το νόμο (όπως έκφραση γνώμης για κάποιο θέμα, 
πρόταση ενέργειας κλπ) ή οποιοδήποτε άλλο θέμα δι¬ 
αβιβάζονται σε αυτό μόνον με έγγραφο του Προέδρου 
του Τ.Ε.Ι. 

3. Για την εσωτερική αλληλογραφία μεταξύ των Το¬ 
μέων, των Τμημάτων, των Σχολών, των Παραρτημάτων 
και των υπηρεσιών του Τ.Ε.Ι. χρησιμοποιούνται ειδικά 
«Υπηρεσιακά Σημειώματα», τα οποία δεν διακινούνται 
μέσω πρωτοκόλλου. Τα σημειώματα αυτά φέρουν το 
έμβλημα και την επωνυμία του Τ.Ε.Ι. και αναλόγως με το 
επίπεδο που ανήκει κάθε ακαδημαϊκή μονάδα, τον τίτλο 
της οικείας Σχολής, Παραρτήματος, Τμήματος ή Τομέα. 

Άρθρο 35 

Κατανομή εξουσίας «υπογραφής» εγγράφων. 

1. α) Έγγραφα που δεσμεύουν κατά οποιονδήποτε 
τρόπο και για οποιοδήποτε θέμα το Τ.Ε.Ι., ανεξαρτή¬ 
τως αν αναφέρονται στην υπηρεσία ή σε ακαδημαϊκή 
μονάδα, υπογράφονται μόνον από τον Πρόεδρο του Τ.Ε.Ι. 
και μόνον τότε δεσμεύουν το Ίδρυμα. Κάθε παράβαση 
αποτελεί πειθαρχικό αδίκημα και οι τυχόν δεσμεύσεις 
βαρύνουν ατομικώς το όργανο που υπέπεσε στην πα¬ 
ράβαση. 

β) Την αρμοδιότητα αυτή ο Πρόεδρος του Τ.Ε.Ι. μπορεί, 
μόνον εγγράφως, να την εκχωρεί κατά περίπτωση και 
όχι γενικώς στους Αντιπροέδρους, σε Διευθυντή Σχο¬ 
λής αν πρόκειται, κατά βάση, για εκπαιδευτικό θέμα, σε 
Διευθυντή Παραρτήματος. 

2. α) Οι Προϊστάμενοι Τμημάτων υπογράφουν «αυτο- 
τελώς» και διακινούν έγγραφα και «υπηρεσιακά σημει¬ 
ώματα» με το διακριτικό τίτλο του Τμήματος, μεταξύ 
των Τμημάτων της ίδιας ή άλλης Σχολής ή και εκτός 
Τ.Ε.Ι. με επιχειρήσεις και υπηρεσίες για εκπαιδευτικά, 
εργαστηριακά, γραμματειακά ή σπουδαστικά π.χ. πρα¬ 
κτική άσκηση, εξεύρεση θέσεων εργασίας κλπ. και άλλα 
θέματα της αρμοδιότητας τους. 

β) Τα έγγραφα του Τμήματος κοινοποιούνται πάντοτε 
στον Διευθυντή της Σχολής για την αποτελεσματικότε¬ 
ρη άσκηση του συντονιστικού ρόλου του. 

3. α) Οι Διευθυντές των Σχολών, εκτός από τα έγγρα¬ 
φα εσωτερικής (εντός της Σχολής) διανομής, υπογρά¬ 
φουν «αυτοτελώς» και διακινούν όλα τα έγγραφα που 
απευθύνονται σε επίπεδο Σχολής εντός του Τ.Ε.Ι. ή και 
εκτός Τ.Ε.Ι. σε άλλες Σχολές ή υπηρεσίες του δημοσίου 
ή ιδιωτικού τομέα ή το εξωτερικό και έχουν ως θέμα 
την παροχή ή ζήτηση πληροφοριών και διασαφήσεων 
και γενικά θέματα που έχουν στόχο την παρακολού¬ 
θηση των εξελίξεων σε εκπαιδευτικό και οργανωτικό 
τομέα, ανταλλαγή εκπαιδευτικών επισκέψεων Ε.Π. και 
ανταλλαγών ή που από τη φύση τους εμπίπτουν στις 
αρμοδιότητες των Διευθυντών Σχολών και δε δημιουρ¬ 
γούν σύγχυση ή εμπλοκή στις αρμοδιότητες άλλων ορ¬ 
γάνων, όπως αυτές καθορίζονται στον Κανονισμό αυτό 
ή ο Πρόεδρος του Τ.Ε.Ι. εκχωρεί σε αυτούς με σχετικές 
εξουσιοδοτικές πράξεις του. 


β) Τα έγγραφα της Σχολής κοινοποιούνται πάντοτε 
στον Πρόεδρο του Τ.Ε.Ι. για την αποτελεσματικότερη 
άσκηση του συντονιστικού ρόλου του. 

4. α) Όλα τα σχέδια εγγράφων Σχολής ή Τμήματος γε¬ 
νικότερου ενδιαφέροντος και επιπέδου Τ.Ε.Ι., μονογρά- 
φονται από τον Διευθυντή της Σχολής, αν προέρχονται 
από Σχολή ή τον Προϊστάμενο του Τμήματος και τον 
Διευθυντή της Σχολής, αν προέρχονται από Τμήμα και 
από τον Γενικό Γραμματέα του Τ.Ε.Ι., σε κάθε περίπτωση, 
σε σημείο του εγγράφου που τίθεται ειδική σφραγίδα 
με ένδειξη ως προς την ημερομηνία, την ιδιότητα και τη 
μονογραφή και υπογράφονται τελικά από τον Πρόεδρο 
ή τον οικείο Αντιπρόεδρο του Τ.Ε.Ι., κατά περίπτωση. 

β) Τα λοιπά υπηρεσιακά έγγραφα που υπογράφει ο 
Πρόεδρος ή Αντιπρόεδρος μονογράφονται κατά τον 
ίδιο τρόπο από τον συντάκτη του εγγράφου, τον αρ¬ 
μόδιο διοικητικό διευθυντή και τον Γενικό Γραμματέα 
του Τ.Ε.Ι.. 

5. Τα θέματα των προηγούμενων παραγράφων 2, 3 
και 4 που αναφέρονται σε Διευθυντή Σχολής ισχύουν 
αναλόγως και για Διευθυντή Παραρτήματος. 

Άρθρο 36 

Εορτολόγιο - Διακοπές. 

1. Κατά τη διάρκεια του χειμερινού και του εαρινού 
εξαμήνου δεν γίνονται μαθήματα και εξετάσεις: 

α) Το χειμερινό εξάμηνο: κατά τις διακοπές των Χρι¬ 
στουγέννων και της Πρωτοχρονιάς, που αρχίζουν την 
23η Δεκεμβρίου και λήγουν την 6η Ιανουάριου και κατά 
την 28η Οκτωβρίου, 17η Νοεμβρίου και 30ή Ιανουάριου, 
οι οποίες αποτελούν αργία για το Τ.Ε.Ι.. 

β) Το εαρινό εξάμηνο: κατά τις διακοπές του Πάσχα, 
που αρχίζουν τη Μεγάλη Δευτέρα και λήγουν την Κυ¬ 
ριακή του Θωμά και κατά τις αργίες της Καθαρής Δευ¬ 
τέρας, της 25ης Μαρτίου, της 1ης Μαΐου και του Αγίου 
Πνεύματος. 

2. Επίσης δεν γίνονται μαθήματα και εξετάσεις: α) 
τα Σάββατα και τις Κυριακές, β) κατά τις διακοπές του 
καλοκαιριού, που αρχίζουν την 6η Ιουλίου και τελειώ¬ 
νουν την 31η Αυγούστου και γ) κατά την τοπική γιορτή 
απελευθέρωσης της πόλης στην οποία εδρεύει το Τ.Ε.Ι., 
Παράρτημα του Τ.Ε.Ι. ή Τμήματα Σχολών του Τ.Ε.Ι. ως 
εξής: 


ΠΟΛΗ 

ΤΟΠΙΚΗ ΓΙΟΡΤΗ 

ΗΜΕΡΟΜΗΝΙΑ 

ΚΟΖΑΝΗ 

ΑΠΕΛΕΥΘΕΡΩΣΗ ΤΗΣ ΠΟΛΗΣ 

11 ΟΚΤΩΒΡΙΟΥ 

ΦΛΩΡΙΝΑ 

ΑΠΕΛΕΥΘΕΡΩΣΗ ΤΗΣ ΠΟΛΗΣ 

08 ΝΟΕΜΒΡΙΟΥ 

ΚΑΣΤΟΡΙΑ 

ΑΠΕΛΕΥΘΕΡΩΣΗ ΤΗΣ ΠΟΛΗΣ 

11 ΝΟΕΜΒΡΙΟΥ 

ΓΡΕΒΕΝΑ 

ΑΠΕΛΕΥΘΕΡΩΣΗ ΤΗΣ ΠΟΛΗΣ 

13 ΟΚΤΩΒΡΙΟΥ 


Άρθρο 37 
Επιτηρήσεις. 

Τα Τμήματα και οι Τομείς έχουν την ευθύνη για την 
ομαλή διεξαγωγή και επιτήρηση των εξετάσεων. Την 
επιτήρηση διενεργούν μέλη Ε.Π., συνεργάτες, μέλη Ε.ΔΙ. 
Π., ΕΡ.ΔΙ.Π. και Ε.Τ.Π.. Οι επιτηρητές και οι σπουδαστές 
εξασφαλίζουν με τη συμπεριφορά τους την ομαλή δι¬ 
εξαγωγή, κατά τρόπο που να υπάρχει αξιοκρατία και 
έλλειψη ενεργειών προσβλητικών για την αξιοπρέπεια 
όλων. 

ΚΕΦΑΛΑΙΟ Ε' 

ΘΕΜΑΤΑ ΠΡΟΣΩΠΙΚΟΥ 
Αρθρο 38 

Δικαιώματα και υποχρεώσεις μελών Ε.Π., Ε.ΔΙ.Π. και 
ΕΡ.ΔΙ.Π.. 

Τα μέλη του Εκπαιδευτικού Προσωπικού (Ε.Π.) του 
Τ.Ε.Ι. είναι δημόσιοι λειτουργοί, απολαμβάνουν λειτουρ¬ 
γικής ανεξαρτησίας κατά την άσκηση των διδακτικών 
και ερευνητικών καθηκόντων τους και έχουν διδακτικό, 
ερευνητικό-επιστημονικό και διοικητικό έργο, δικαιώ¬ 
ματα και λοιπές υποχρεώσεις, σύμφωνα με τον Κανο¬ 
νισμό αυτό και την κείμενη νομοθεσία. Πέραν αυτών 
που προβλέπονται στο νόμο ή τον παρόντα Εσωτερικό 
Κανονισμό, ισχύουν τα ακόλουθα: 

Α'. ΔΙΚΑΙΩΜΑΤΑ - ΥΠΟΧΡΕΩΣΕΙΣ 

Ι.'Ολα τα μέλη Ε.Π. και Ε.ΔΙ.Π. δικαιούνται να διεκδικούν 
εκλογή σε θέση μονομελούς οργάνου διοίκησης ή να 
μετέχουν στα συλλογικά όργανα του Τ.Ε.Ι., σύμφωνα με 
την ισχύουσα νομοθεσία. 

2. Τα μέλη Ε.Π., Ε.ΔΙ.Π. και ΕΡ.ΔΙ.Π. έχουν το δικαίωμα 
να λαμβάνουν γνώση όλων των αποφάσεων των οργά¬ 
νων της ακαδημαϊκής μονάδας στην οποία υπάγονται, 
ύστερα από σχετική αίτηση προς τον Πρόεδρο του 
οικείου οργάνου. 

3. Τα μέλη Ε.Π., Ε.ΔΙ.Π. και ΕΡ.ΔΙ.Π. δικαιούνται να κά¬ 
νουν χρήση των εγκαταστάσεων του Τ.Ε.Ι. (βιβλιοθήκες, 
σπουδαστήρια, εργαστήρια, κ.λ.π.) σύμφωνα με τις δι¬ 
ατάξεις του παρόντος Εσωτερικού Κανονισμού και τις 
αποφάσεις των οικείων οργάνων. 

4. Οι διοικήσεις του Τμήματος και του Τ.Ε.Ι. οφείλουν 
να εξασφαλίζουν την εγκατάσταση σε γραφείο με σχε¬ 
τικό εξοπλισμό για όλα τα μέλη Ε.Π. και Ε.ΔΙ.Π.. 

5. Κάθε μέλος Ε.Π., Ε.ΔΙ.Π. και ΕΡ.ΔΙ.Π.: 

α) Ασκεί διδακτικό έργο, το οποίο συνίσταται στην 
ανάληψη συγκεκριμένων ωρών διδασκαλίας σε μαθήμα¬ 
τα, εργαστήρια, φροντιστήρια, σεμινάρια, στην οργάνω¬ 
ση, επίβλεψη και λειτουργία εργαστηρίων, εργαστηρια¬ 
κών ασκήσεων και εργασιών, στη συγγραφή διδακτικών 
βοηθημάτων και σε ουσιαστική καθοδήγηση και επίβλε¬ 
ψη των σπουδαστών για εκπόνηση εργασιών. 

β) Δέχεται σπουδαστές, για θέματα που σχετίζονται 
με την εκπαιδευτική και ερευνητική διαδικασία, σε ώρες 
που πρέπει να ανακοινώνονται και να μην είναι μόνον 
απογευματινές και συγκεντρωμένες σε μία ημέρα. Οι 
ημέρες και οι ώρες της υποδοχής των σπουδαστών 
αναρτώνται στην αρχή κάθε εξαμήνου στον χώρο των 
ανακοινώσεων και γνωστοποιούνται και από τη γραμ¬ 
ματεία του οικείου Τμήματος ή Τομέα. 

γ) Συμμετέχει ενεργώς στις δραστηριότητες των συλ¬ 
λογικών οργάνων και συμβάλλει στην οργάνωση και σω¬ 
στή λειτουργία των εκπαιδευτικών και των ερευνητικών 
δραστηριοτήτων του Τμήματος και του Τομέα. 

δ) Προσφέρει ερευνητικό έργο σύμφωνα με τον πα¬ 
ρόντα Κανονισμό. 

ε) Υποχρεούται να αναφέρει τον ακριβή τίτλο του 
και την επωνυμία του Τ.Ε.Ι. σε όλες τις επιστημονικές 
παρουσίες και κάθε είδους δημοσιεύσεις. 

6. Οι υποχρεώσεις εκπληρώνονται στο χώρο του Τ.Ε.Ι. 
όπως ο νόμος ορίζει. Οι ώρες της πρόσθετης παρουσίας 
των μελών Ε.Π., Ε.ΔΙ.Π. και ΕΡ.ΔΙ.Π. στο Τ.Ε.Ι. αποτελούν 


ουσιαστική συμμετοχή στις εκπαιδευτικές διαδικασίες 
του. Οι ώρες αυτές δεν επιτρέπεται να είναι λιγότερες 
από τις ώρες εβδομαδιαίας διδακτικής απασχόλησης 
που προβλέπονται υποχρεωτικώς για κάθε βαθμίδα ή 
κατηγορία αυξημένες κατά αριθμό ωρών εβδομαδιαίως, 
που αποφασίζεται από τη Γ.Σ. του Τμήματος. 

7. Τον έλεγχο τήρησης του ωραρίου ασκεί ο Προϊ¬ 
στάμενος του Τμήματος ή ο Διευθυντής του Κ.Ξ.Γ.Φ.Α. 
κατά περίπτωση. Αμφότεροι ενημερώνουν, αν υπάρχουν 
μεμονωμένες ή συνεχόμενες παραβάσεις: α) Ο Προϊ¬ 
στάμενος του Τμήματος τον οικείο Διευθυντή Σχολής 
και αυτός με τη σειρά του τον Αντιπρόεδρο Ακαδημα¬ 
ϊκών Υποθέσεων και Προσωπικού, β) Ο Διευθυντής του 
Κ.Ξ.Γ.Φ.Α. τον ίδιο Αντιπρόεδρο. 

8. Το διδακτικό προσωπικό που προσλαμβάνεται με 
σύμβαση εργασίας ορισμένου χρόνου (συνεργάτες, επι¬ 
σκέπτες καθηγητές, ειδικοί επιστήμονες) έχει δικαιώμα¬ 
τα και υποχρεώσεις ανάλογες προς εκείνες των μελών 
Ε.Π., Ε.ΔΙ.Π. και ΕΡ.ΔΙ.Π., με τους περιορισμούς που θέτει 
η κείμενη νομοθεσία. 

9. Η εκτός Τ.Ε.Ι. απασχόληση των μελών Ε.Π. (π.χ. κατο¬ 
χή δεύτερης θέσης, ανάθεση εντολής διδασκαλίας σε 
άλλο Τ.Ε.Ι. ή πανεπιστήμιο, μερική άσκηση επαγγελματι¬ 
κής δραστηριότητας κ.λ.π.) επιτρέπεται μόνο βάσει της 
εκάστοτε κείμενης νομοθεσίας και κατά τη διάκριση του 
νόμου σε μέλη Ε.Π. πλήρους ή μερικής απασχόλησης. 

ΙΟ.Τα μέλη Ε.Π., Ε.ΔΙ.Π. και ΕΡ.ΔΙ.Π. οφείλουν να απο¬ 
δέχονται τον ορισμό τους ως μελών εισηγητικών επι¬ 
τροπών και εκλεκτορικών σωμάτων στο ίδιο ή άλλο 
Τ.Ε.Ι. και να εκπληρώνουν τις διοικητικές και λοιπές 
υποχρεώσεις τους στο Τμήμα, συμβάλλοντας στην εύ¬ 
ρυθμη λειτουργία του. Εφόσον μετέχουν σε συλλογικά 
όργανα, έχουν καθήκον να παρίστανται σε όλη τη διάρ¬ 
κεια των συνεδριάσεων. Απουσία ή αποχώρηση πριν από 
τη λήξη της συνεδρίασης επιτρέπεται μόνο για σοβαρό 
ανυπαίτιο λόγο, που γνωστοποιείται στον Προεδρεύο- 
ντα/Εννοια παραίτησης από τέτοιες υποχρεώσεις δεν 
νοείται. Παράβαση των υποχρεώσεων αυτών συνιστά 
βαρύ πειθαρχικό παράπτωμα. 

11. Η προθεσμία ανάληψης των καθηκόντων από όσους 
διορίζονται ή εξελίσσονται σε θέσεις Ε.Π., Ε.ΔΙ.Π. και 
ΕΡ.ΔΙ.Π. αρχίζει από την κοινοποίηση της δημοσίευσης 
της οικείας πράξης στην Εφημερίδα της Κυβερνήσεως. 
Εάν εκλεγούν σε θέση Ε.Π., Ε.ΔΙ.Π. και ΕΡ.ΔΙ.Π. σε άλλο 
Τμήμα του Τ.Ε.Ι. ή σε άλλο Τ.Ε.Ι. ή σε πανεπιστήμιο θε¬ 
ωρείται ότι παραιτήθηκαν αυτοδικαίως από τη θέση 
που κατείχαν μέχρι τούδε. Η παραίτηση ισχύει από την 
ημερομηνία ανάληψης νέων καθηκόντων. 

12. Μέλη Ε.Π., Ε.ΔΙ.Π. και ΕΡ.ΔΙ.Π. που αποχωρούν από 
την υπηρεσία αποδίδουν τη χρήση του γραφείου στο 
οποίο στεγάζονταν και παραδίδουν, πριν αποχωρήσουν, 
στον υπεύθυνο του Τομέα τα όργανα και τα υλικά που 
είχαν στη διάθεσή τους. 

Β'. ΜΟΝΙΜΟΠΟΙΗΣΗ ΤΩΝ ΜΕΛΩΝ Ε.Π., Ε.ΔΙ.Π. 

ΚΑΙ ΕΡ.ΔΙ.Π.. 

1. Τα μέλη Ε.Π. των βαθμιδών Επίκουρου Καθηγητή 
και Καθηγητή Εφαρμογών και τα μέλη Ε.ΔΙ.Π. και ΕΡ.ΔΙ. 
Π., μονιμοποιούνται στις θέσεις που κατέχουν σύμφωνα 
με τις διατάξεις των άρθρων 17 παρ. 2,18 παρ. 9 και 18Α 
του ν. 1404/1983. Η κρίση για μονιμοποίηση βασίζεται 
κυρίως στο συνολικό έργο του κρινόμενου. Ως έργο 
αναφέρεται στο νόμο το διδακτικό, το ερευνητικό, το 

διοικητικό και κάθε άλλο έργο στο Τ.Ε.Ι. του μέλους του 
Ε.Π. που ζητά να μονιμοποιηθεί. 

Συνεπώς, το εκλεκτορικό σώμα, κατά τη μονιμοποίηση, 
συνεκτιμά ιδίως εάν ο κρινόμενος: 

α) Είναι συνεπής στο διδακτικό του έργο, έχει εφοδι¬ 
άσει τους σπουδαστές με σημειώσεις, βιβλία και πλού¬ 
σια βιβλιογραφία και σέβεται τις γενικές αρχές που 
αναφέρονται στο άρθρο 2 του παρόντος Εσωτερικού 
Κανονισμού. 

β) Παράγει ερευνητικό έργο μέσα στο Τ.Ε.Ι. ή νομίμως 
εκτός Τ.Ε.Ι. αλλά συνδέοντας, στο βαθμό του δυνατού, 
την ερευνητική αυτή δραστηριότητα με το Τ.Ε.Ι. ή με 
μέλη της ακαδημαϊκής κοινότητάς του, προτείνει ή έχει 
οποτεδήποτε προτείνει ερευνητικά προγράμματα να 
διεξαχθούν στο Τ.Ε.Ι., επιδεικνύει προθυμία συνεργασί¬ 
ας με άλλα μέλη του Ε.Π. ή σπουδαστές σε ερευνητικά 
προγράμματα. 

γ)Έχει ασκήσει καθήκοντα διοίκησης σε Τμήμα ή Το¬ 
μέα ή σε οποιαδήποτε θέση έχει οριστεί και σε κάθε 
περίπτωση δεν έχει δείξει απροθυμία άσκησης τέτοιων 
καθηκόντων, έχει κάνει, γραπτά ή προφορικά, προτάσεις 
διοικητικής βελτίωσης και έχει επιδείξει νόμιμη αντιγρα- 
φειοκρατική διάθεση και συμπεριφορά, που εξυπηρετεί 
την ακαδημαϊκή μονάδα στην οποία ανήκει και τους 
σπουδαστές. 

δ) Έχει κοινωνική παρουσία με οποιονδήποτε τρόπο, 
στο πλαίσιο των αρχών που περιγράφονται στο άρθρο 
2 του παρόντος Εσωτερικού Κανονισμού, συμβάλλοντας 
στην επιτυχία της αποστολής του Τ.Ε.Ι., στην καταξίωση 
του ρόλου του και της υπόστασής του. 

2. Αρνητική κρίση μονιμοποίησης πρέπει να είναι ειδικά 
αιτιολογημένη. 

Γ. ΕΞΕΛΙΞΗ ΤΩΝ ΜΕΛΩΝ Ε.Π.. 

Οι Αναπληρωτές Καθηγητές και οι Μόνιμοι Επίκουροι 
Καθηγητές μπορούν να εξελιχθούν σε ανώτερη βαθμίδα. 
Τα μέλη εκπαιδευτικού προσωπικού εξελίσσονται σύμ¬ 
φωνα με τις διατάξεις της κείμενης νομοθεσίας. 

Δ'. ΣΧΕΣΕΙΣ ΜΕΤΑΞΥ ΤΩΝ ΜΕΛΩΝ Ε.Π., Ε.ΔΙ.Π. ΚΑΙ 
ΕΡ.ΔΙ.Π.. 

1/Οπως και όλα τα μέλη της ακαδημαϊκής κοινότητας 
του Τ.Ε.Ι., τα μέλη Ε.Π. Ε.ΔΙ.Π. και ΕΡ.ΔΙ.Π., διατηρούν 
μεταξύ τους συναδελφικές σχέσεις όπως αρμόζει σε 
δημόσιους λειτουργούς, υποστηρίζουν τις αντίθετες 
απόψεις τους χωρίς φανατισμό, προσωπική αντιδικία 
ή ανεπίτρεπτους χαρακτηρισμούς, αλλά με ψυχραιμία 
και σοβαρότητα και γενικώς λειτουργούν σύμφωνα με 
όσα προβλέπονται στους νόμους και τις ειδικές διατά¬ 
ξεις αλλά και την ακαδημαϊκή δεοντολογία, έχοντας 
πάντοτε υπόψη τους το καλώς νοούμενο συμφέρον του 
Ιδρύματος, της εκπαίδευσης, των σπουδαστών και των 
ιδίων και ευρύτερα του κοινωνικού συνόλου. Συνεκτι- 
μούν τις επιπτώσεις των ενεργειών τους στο Ίδρυμα και 
δέχονται να οδηγούνται οι εντάσεις και διαφωνίες στα 
μονομελή όργανα, κατά ιεραρχική σειρά, για εκτόνωση 
και συναδελφικό διακανονισμό. Αυτό αποτελεί κανόνα 
της ακαδημαϊκής δεοντολογίας που πρέπει να γίνεται 
σεβαστός και με καλή διάθεση αποδεκτός. 

2. Η Συνέλευση του Τ.Ε.Ι. δικαιούται απολύτως, ακόμη 
και αυτεπαγγέλτως, να ασκεί παρέμβαση, αν υπάρχει 
διατάραξη σχέσεων σε μία ακαδημαϊκή μονάδα, για να 
προστατεύσει την εκπαιδευτική διαδικασία και το κύρος 


του Ιδρύματος ή των μελών του και να απαιτήσει την 
τήρηση του γράμματος και του πνεύματος της διάταξης 
της προηγούμενης παραγράφου. Αν οι προτάσεις της 
δεν γίνουν εμπράκτως αποδεκτές από τα εμπλεκόμε¬ 
να μέλη, η Συνέλευση του Τ.Ε.Ι. μπορεί να ζητήσει από 
τον Πρόεδρο του Τ.Ε.Ι. να ασκήσει την πειθαρχική του 
δικαιοδοσία. 

3. Τα όργανα του Τ.Ε.Ι. συμπαρίστανται στα μέλη της 
ακαδημαϊκής κοινότητας με κάθε δυνατό τρόπο, τόσο 
υλικά όσο και ηθικά, σε δύσκολες στιγμές που αντιμετω¬ 
πίζουν ως κοινωνικά άτομα και επιστήμονες. Αρνηση εκ¬ 
δήλωσης συμπαράστασης δικαιολογείται, όταν κατά την 
κρίση μονομελούς ή συλλογικού οργάνου διοίκησης το 
μέλος ενήργησε κατά τρόπο που δεν είναι συμβατός με 
το λειτούργημά του ή θίγει το κύρος του Ιδρύματος. 

Αρθρο 39 

Ειδικό Διδακτικό Προσωπικό. 

1. Οι θέσεις του Ειδικού Διδακτικού Προσωπικού (Ε.ΔΙ. 
Π.) ανήκουν στο Κ.Ξ.Γ.Φ.Α., που αποτελεί ακαδημαϊκή 
μονάδα επιπέδου Τμήματος και υπάγεται στο Συμβούλιο 
του Τ.Ε.Ι.. 

2. Τα μέλη του Ε.ΔΙ.Π. προσφέρουν διδακτικό έργο που 
συνίσταται στη διδασκαλία ξένων γλωσσών και φυσικής 
αγωγής στους σπουδαστές. 

3. Οι ώρες εβδομαδιαίας απασχόλησης των μελών 
του Ε.ΔΙ.Π. ανέρχονται σε δεκαέξι και του Διευθυντή 
του Κ.Ξ.Γ.Φ.Α. σε οκτώ. 

4. Με απόφαση του Συμβουλίου του Τ.Ε.Ι. ύστερα από 
γνώμη της Γ.Σ. του Κ.Ξ.Γ.Φ.Α. ρυθμίζονται τα θέματα 
συμμετοχής των μελών Ε.ΔΙ.Π. αντίστοιχης ειδικότητας 
σε τυχόν προσφερόμενα προγράμματα εκμάθησης της 
ελληνικής γλώσσας σε ξένους κατά την περίοδο των 
θερινών διακοπών. 

5. Ο έλεγχος της απασχόλησης του Ε.ΔΙ.Π. ασκείται 
ιεραρχικά από τον Διευθυντή του Κ.Ξ.Γ.Φ.Α. και από τον 
αρμόδιο Αντιπρόεδρο του Τ.Ε.Ι.. 

6. Το Ε.ΔΙ.Π. δικαιούται αδείας κατά την περίοδο των 
θερινών διακοπών όπως και τα μέλη Ε.Π., με την επιφύ¬ 
λαξη της παραγράφου 4 του παρόντος άρθρου. 

Άρθρο 40 

Εργαστηριακό Διδακτικό Προσωπικό. 

1. Τα μέλη του κλάδου Εργαστηριακού Διδακτικού 
Προσωπικού (ΕΡ.ΔΙ.Π.) επιτελούν στο Τμήμα εργαστη¬ 
ριακό εφαρμοσμένο διδακτικό έργο, που συνίσταται στη 
διεξαγωγή εργαστηριακών και πρακτικών ασκήσεων 
στους γνωστικούς τομείς της μουσικής τέχνης και τε¬ 
χνολογίας και τις εφαρμοσμένες τέχνες. Τα μέλη του 
ΕΡ.ΔΙ.Π. μετέχουν στη Γ.Σ. του Τομέα που ανήκουν και 
εκπροσωπούνται στο σώμα εκλεκτόρων του Τμήματος 
σε ποσοστό 20% επί του συνόλου των μελών Ε.Π. του 
Τμήματος. 

2. Για τα μέλη του ΕΡ.ΔΙ.Π. εφαρμόζονται οι διατάξεις 
του άρθρου 3 παρ.31 του ν.3027/2002 (ΦΕΚ 152 τ.Α’ 28- 
06-2002) και του ΠΔ 35/2003 (ΦΕΚ 35 Α') και οι σχετικές 
διατάξεις που ισχύουν κάθε φορά. 

Αρθρο 41 

Ειδικό Τεχνικό Προσωπικό. 

1. Κάθε μέλος του Ειδικού Τεχνικού Προσωπικού (Ε.Τ.Π.) 
εργάζεται το εβδομαδιαίο ωράριο που προβλέπεται 

από τις οικείες διατάξεις, με βάση τα ειδικά του προ¬ 
σόντα και τον προσδιορισμό των καθηκόντων που του 
ανατέθηκαν.Έχει συνεχές ωράριο εργασίας, εκτός από 
ειδικές περιπτώσεις που καθορίζονται με απόφαση του 
Συμβουλίου του Τμήματος. Ο Υπεύθυνος του Τομέα εί¬ 
ναι υπεύθυνος για τον έλεγχο κατά την εκτέλεση των 
εργασιών που έχουν ανατεθεί στα μέλη του Ε.Τ.Π. Τον 
έλεγχο τήρησης του ωραρίου ασκεί επίσης ο Υπεύθυνος 
του Τομέα, ο οποίος ενημερώνει για κάθε απουσία των 
προϊστάμενο της γραμματείας του Τμήματος. 

2. Ειδικότερα το μέλος του Ε.Τ.Π.: α) Επικουρεί στην 
τεχνική προετοιμασία και την ανάπτυξη των μαθημάτων, 
των πειραμάτων, των φροντιστηρίων και των πρακτικών 
και εργαστηριακών ασκήσεων και το σχετικό με αυτά 
έργο των μελών Ε.Π. κατά την κρίση του διδάσκοντα, β) 
Προγραμματίζει, χειρίζεται και συντηρεί ηλεκτρονικούς 
υπολογιστές και άλλα επιστημονικά όργανα, αναλόγως 
με την ειδικότητά τους, γ) Συμμετέχει σε επιτροπές οι 
οποίες συγκροτούνται με αποφάσεις συλλογικών ορ¬ 
γάνων στις οποίες ανήκει, ε) Είναι υπεύθυνο για την 
καλή συντήρηση των χώρων και των υποδομών του 
εργαστηρίου, σύμφωνα με την ειδικότητα τους στ) Τηρεί 
τα βιβλία συντήρησης του εξοπλισμού και οργάνων και 
βοηθά στη συντήρηση του εξοπλισμού, στην μεταφορά 
συσκευών και μετακομίσεων του εργαστηρίου 

3. Για τη συμπλήρωση του ωραρίου, το έργο των 
μελών Ε.Τ.Π. προσφέρεται και σε εργαστήρια άλλων 
Σχολών ή Τμημάτων του Τ.Ε.Ι.. 

4. Η συμμετοχή των μελών του Ε.Τ.Π. σε εκπαιδευτικά 
προγράμματα ή σεμινάρια, σε συνέδρια στο εσωτερικό 
ή το εξωτερικό, γίνεται στο πλαίσιο των αποφάσεων 
της Συνέλευσης και του Συμβουλίου του Τ.Ε.Ι., μετά από 
πρόταση του Συμβουλίου του Τμήματος και εφόσον 
δεν παρακωλύεται η λειτουργία του οικείου Τομέα ή 
εργαστηρίου. 

5. Το Ε.Τ.Π. μπορεί να συμμετέχει στις επιτηρήσεις σε 
εξετάσεις μαθημάτων του οικείου Τομέα, καθώς και στις 
επιτηρήσεις και επιτροπές κάθε είδους εξετάσεων που 
πραγματοποιούνται στα Τμήματα του Τ.Ε.Ι.. 

6. Για την προκήρυξη των θέσεων, την επιλογή, τη 
μονιμοποίηση και τα λοιπά σχετικά θέματα των μελών 
Ε.Τ.Π. εφαρμόζονται οι ισχύουσες διατάξεις. 

7. Θέσεις Ε.Τ.Π. του Τ.Ε.Ι. μπορούν, με απόφαση του 
Συμβουλίου του Τ.Ε.Ι., να κατανεμηθούν σε Σχολή ή στο 
Τ.Ε.Ι.. Τα καθήκοντά τους ορίζονται με απόφαση του 
Συμβουλίου της Σχολής ή του Τ.Ε.Ι,, κατά περίπτωση, 
στο πλαίσιο των διατάξεων του παρόντος άρθρου, το 
οποίο εφαρμόζεται ανάλογα. 

Άρθρο 42 

Διοικητικό προσωπικό-Γενικός Γραμματέας. 

1. α) Το διοικητικό προσωπικό διέπεται για όλα τα 
υπηρεσιακά και πειθαρχικά θέματα από τις εκάστοτε 
ισχύουσες διατάξεις περί υπαλλήλων Ν.Π.Δ.Δ. και ακο¬ 
λουθεί το ωράριο εργασίας, το οποίο καθορίζεται από 
αυτές. Με απόφαση του Συμβουλίου του Τ.Ε.Ι. καθορίζε¬ 
ται ο τρόπος ελέγχου της καθημερινής παρουσίας του 
διοικητικού προσωπικού στην υπηρεσία του, ο οποίος 
μπορεί να είναι μηχανικός ή με καθημερινά φύλλα πα¬ 
ρουσίας, στα οποία ο εργαζόμενος αναγράφει ιδιοχεί- 
ρως το όνομά του, την ώρα προσέλευσης ή αποχώρησης 
και υπογράφει. Την ευθύνη ελέγχου της παρουσίας των 
διοικητικών υπαλλήλων έχει ο προϊστάμενος της οικείας 


διεύθυνσης, τμήματος, γραμματείας ή υπηρεσίας, ενώ 
έλεγχο μπορεί να ασκεί, σε κάθε περίπτωση, ο Γενικός 
Γραμματέας και ο Πρόεδρος του Τ.Ε.Ι.. 

β) Οι προϊστάμενοι των Γραμματειών των Σχολών 
και των Τμημάτων προΐστανται του προσωπικού των 
γραμματειών τους και είναι υπεύθυνοι έναντι του οι¬ 
κείου Διευθυντή Σχολής ή Προϊσταμένου Τμήματος για 
την αποτελεσματική και εύρυθμη λειτουργία των αντί¬ 
στοιχων γραμματειών, που καλύπτουν διοικητικώς τις 
εργασίες της ακαδημαϊκής μονάδας, των οργάνων της 
και των επιτροπών της, το σχετικό αρχείο και προκειμέ- 
νου για Γραμματεία Τμήματος και όλη την εκπαιδευτική 
διαδικασία και τη μερίδα κάθε σπουδαστή, στην οποία 
περιέχεται κάθε τι που αφορά τον σπουδαστή από την 
ημέρα που εγγράφεται μέχρι τη λήψη του πτυχίου του 
(όπως βαθμολογίες, αντίγραφα πιστοποιητικών, προ- 
σκομιζόμενα έγγραφα ή αιτήσεις κ.λπ). Ακόμη, ενημε¬ 
ρώνουν τα οικεία μονομελή και συλλογικά όργανα για 
κάθε σχετικό νομικό ή διοικητικό θέμα. 

γ) Οι προϊστάμενοι των Διευθύνσεων ή ανεξάρτητων 
τμημάτων της Διοίκησης, της Νομικής Υπηρεσίας και 
των Γραμματειών των Σχολών και των Τμημάτων στο 
τέλος κάθε χρόνου συντάσσουν εκθέσεις υπηρεσιακής 
επίδοσης του οικείου διοικητικού προσωπικού. 

δ) Οι προϊστάμενοι των Γραμματειών των Τμημάτων 
υπογράφουν τα πιστοποιητικά σπουδαστικής κατάστα¬ 
σης και τις βεβαιώσεις σπουδών και διανομής των διδα¬ 
κτικών βοηθημάτων στους σπουδαστές του Τμήματος. 
Προσυπογράφουν τα πιστοποιητικά αποφοίτησης των 
σπουδαστών. 

2. Ο Γενικός Γραμματέας (Γ.Γ.) είναι προϊστάμενος 
του διοικητικού προσωπικού, ανεξαρτήτως βαθμού και 
θέσης. Ο Γ.Γ. έχει τις αρμοδιότητες που προβλέπονται 
στο άρθρο 22 του ν. 1404/1983 και αυτές που του εκχω¬ 
ρεί ο Πρόεδρος του Τ.Ε.Ι.. Ο Γ.Γ. στο τέλος κάθε χρόνου 
συντάσσει εκθέσεις υπηρεσιακής επίδοσης των προϊ¬ 
σταμένων των Διευθύνσεων ή ανεξάρτητων τμημάτων 
της διοίκησης και των προϊσταμένων των Γ ραμματειών 
των Σχολών και των Τμημάτων ως πρώτος κριτής και 
όλου του λοιπού διοικητικού προσωπικού και του Ε.Τ.Π., 
ως δεύτερος κριτής. 

3. Η υπηρεσία φύλαξης του Τ.Ε.Ι. (φύλακες - νυχτοφύ¬ 
λακες - θυρωροί) και το τεχνικό προσωπικό ασφαλείας 
των ηλεκτρομηχανολογικών εγκαταστάσεων του Ιδρύ¬ 
ματος λειτουργεί σε 24ωρη βάση και κατά τις διακοπές 
και αργίες. Το Συμβούλιο του Τ.Ε.Ι. μπορεί με απόφασή 
του να αλλάζει την ώρα έναρξης και λήξης του ωραρίου 
τους ή να περιορίζει τις ώρες εργασίας κατά τις ημέρες 
των διακοπών. 

4. Το προσωπικό φύλαξης, καθαριότητας και εκτέλε¬ 
σης τεχνικών έργων μπορεί να φέρει στολή ή ειδικό 
ένδυμα εργασίας (φόρμα) με το έμβλημα του Τ.Ε.Ι.. Για 
την υλοποίηση της δυνατότητας αυτής, τη δαπάνη, τον 
καθορισμό της στολής ή της φόρμας και κάθε σχετι¬ 
κό θέμα αποφασίζει το Συμβούλιο του Τ.Ε.Ι., το οποίο 
φροντίζει να αναγραφεί για την κάλυψη της δαπάνης 
ειδικός κωδικός στον προϋπολογισμό του Τ.Ε.Ι.. 

Άρθρο 43 

θέματα διοικητικού προσωπικού και Ε.Τ.Π.. 

1. Το διοικητικό προσωπικό μπορεί να συμμετέχει με 
αμοιβή για τη γραμματειακή υποστήριξη και την οικο¬ 
νομική διαχείριση σε ερευνητικά προγράμματα. Λαμβά- 

νεται μέριμνα, ώστε να εναλλάσσεται το προσωπικό σε 
τέτοια καθήκοντα. 

2. Με απόφαση του Συμβουλίου του Τ.Ε.Ι. μπορεί να 
οργανώνονται, επιδοτούμενα ή όχι, προγράμματα διδα¬ 
σκαλίας ξένων γλωσσών, επιμόρφωσης και εξειδίκευσης 
των μελών του διοικητικού προσωπικού και του Ε.Τ.Π. 
είτε αυτοδύναμα είτε σε συνεργασία με άλλους δημό¬ 
σιους ή ιδιωτικούς φορείς, στο πλαίσιο των διατάξεων 
της κείμενης νομοθεσίας. 

3. Τα μέλη του διοικητικού προσωπικού και του Ε.Τ.Π 
μπορούν να οργανώνουν συναντήσεις κατά τη διάρ¬ 
κεια του νόμιμου ωραρίου, για ενημέρωση και συζήτη¬ 
ση θεμάτων σχετικών με το αντικείμενό τους και την 
υπηρεσία τους, χωρίς να παρακωλύεται το έργο του 
Τ.Ε.Ι. και ύστερα από σχετική έγκριση του Συμβουλίου 
του Τ.Ε.Ι., με την οποία καθορίζεται και το ωράριο της 
συνάντησης. 

Άρθρο 44 

Άδειες απουσίας προσωπικού. 

1. Οι θερινές διακοπές όλου του διδακτικού προσωπι¬ 
κού καλύπτουν περίοδο πέντε εβδομάδων, μεταξύ του 
δεύτερου δεκαπενθήμερου του Ιουλίου και της τριακο- 
στής πρώτης Αυγούστου κάθε έτους. Η ακριβής ημερο¬ 
μηνία έναρξης καθορίζεται με απόφαση του Συμβουλίου 
του Τμήματος, ανάλογα με την περάτωση των εξετάσε¬ 
ων του εαρινού εξαμήνου και των λοιπών υποχρεώσεων 
του Τμήματος. Τα μέλη πρέπει να έχουν εκπληρώσει τις 
εκπαιδευτικές τους υποχρεώσεις (διεξαγωγή εξετάσεων 
και κατάθεση βαθμολογίας) καθώς και τις διοικητικές 
του υποχρεώσεις (συμμετοχή σε συλλογικά όργανα και 
επιτροπές). 

2. Εντός του χρόνου των διακοπών, τα μέλη Ε.Π., Ε.ΔΙ. 
Π., ΕΡ.ΔΙ.Π. και Ε.Τ.Π. πρέπει να γνωστοποιούν στον Προ¬ 
ϊστάμενο του Τμήματος τον τόπο διαμονής τους κατά 
τη διάρκεια της απουσίας τους από την έδρα του Τ.Ε.Ι., 
όπου είναι υποχρεωμένα βάσει του νόμου να κατοικούν 
μόνιμα. 

3. Τα μέλη Ε.Τ.Π. λαμβάνουν, κατά το χρονικό διάστη¬ 
μα από δέκα πέντε Ιουλίου έως την τριακοστή πρώτη 
Αυγούστου την ετήσια άδειά τους, με την προϋπόθεση 
ότι δεν παρακωλύεται η λειτουργία του Τομέα όπου ερ¬ 
γάζεται το μέλος. Την άδεια στα μέλη του Ε.Τ.Π. χορηγεί 
ο Προϊστάμενος του Τμήματος, μετά από εισήγηση του 
Υπεύθυνου του Τομέα. 

4. Το Διοικητικό Προσωπικό δικαιούται ετήσιας κα¬ 
νονικής άδειας απουσίας, σύμφωνα με τον Υπαλληλικό 
Κώδικα. Το μεγαλύτερο μέρος της άδειας αυτής χορη¬ 
γείται υποχρεωτικά από δέκα πέντε Ιουλίου έως και 
είκοσι πέντε Αυγούστου. Με απόφαση του Συμβουλίου 
του Τ.Ε.Ι. ορίζονται οι απαραίτητες για τη λειτουργία 
του Τ.Ε.Ι. εξαιρέσεις, ώστε να εξασφαλίζεται ο ελάχιστος 
αναγκαίος αριθμός υπαλλήλων που θα καθιστά λει¬ 
τουργική τη διοίκηση. Ο προγραμματισμός των αδειών 
γίνεται έγκαιρα από τον προϊστάμενο κάθε διοικητικής 
διεύθυνσης ή ανεξάρτητου Τμήματος ή υπηρεσίας σε 
συνεργασία με τους υπαλλήλους, ενώ σε περίπτωση 
διαφωνιών το ζήτημα επιλύει ο Γενικός Γραμματέας 
του Τ.Ε.Ι.. 

5. α) Στα μέλη Ε.Π., Ε.ΔΙ.Π. και ΕΡ.ΔΙ.Π. χορηγείται με 
απόφαση της Γ.Σ. του Τμήματος ή του Κ.Ξ.Γ.Φ.Α., κατά 
περίπτωση, άδεια μέχρι δύο εβδομάδες ανά εξάμηνο, για 
αποδεδειγμένη συμμετοχή σε επιστημονικά συνέδρια, 


σεμινάρια, διδασκαλία σε αντίστοιχα ιδρύματα του εξω¬ 
τερικού ή συμμετοχή σε προγράμματα ανταλλαγών. 

β) Με όμοια απόφαση, που εγκρίνεται από τον Υπουρ¬ 
γό Εθνικής Παιδείας και Θρησκευμάτων, χορηγείται σε 
μέλη Ε.Π. μερικής απασχόλησης άδεια μέχρι ένα εξά¬ 
μηνο ανά διδακτικό έτος, χωρίς πρόσθετες αποδοχές, 
για αποδεδειγμένη διδασκαλία σε αντίστοιχα αναγνω¬ 
ρισμένα ανώτατα τεχνολογικά εκπαιδευτικά ιδρύματα 
του εξωτερικού. 

γ) Στα μέλη Ε.Π., Ε.ΔΙ.Π., ΕΡ.ΔΙ.Π., και Ε.Τ.Π. ύστερα από 
αίτημα του ενδιαφερομένου και γνώμη του Προϊσταμέ¬ 
νου του Τμήματος, μπορεί να χορηγείται ετησίως, ανά¬ 
λογα με τις ανάγκες του Τ μήματος ή του Κ.Ξ.Γ.Φ.Α. και 
για σοβαρούς προσωπικούς λόγους άδεια μέχρι δέκα 
ημερών με απόφαση του Διευθυντή της Σχολής ή του 
Κ.Ξ.Γ.Φ.Α. ή μέχρι δέκα πέντε ημερών, με απόφαση του 
Προέδρου του Τ.Ε.Ι. 

6. α) Οι εκπαιδευτικές και οι άλλες ειδικές άδειες χο¬ 
ρηγούνται στα μέλη του Τ.Ε.Ι. όπως ορίζει η ισχύουσα 
νομοθεσία για κάθε κατηγορία προσωπικού. 

β) Η εκπαιδευτική άδεια στα μέλη Ε.Π., Ε.ΔΙ.Π. και ΕΡ.ΔΙ. 
Π. χορηγείται από τον Πρόεδρο μετά από απόφαση του 
Συμβουλίου του Τ.Ε.Ι. και εισήγηση της Γ.Σ. του Τμή¬ 
ματος, ύστερα από αίτηση του εκπαιδευτικού. Με την 
αίτηση για χορήγηση κατατίθενται και όλα τα στοιχεία 
που συνηγορούν στη χορήγηση της άδειας και αποδει- 
κνύουν το λόγο για τον οποίο ζητείται. Κατά τη διάρκεια 
της άδειας αυτής ο Προϊστάμενος του Τμήματος δικαι¬ 
ούται να ζητά, ετησίως ή και ανά εξάμηνο, ενημέρωση 
από τον εκπαιδευτικό για την πορεία των μεταπτυχια¬ 
κών σπουδών του, την απασχόλησή του στους χώρους 
εφαρμογής ή τη συμμετοχή του στα ερευνητικά έργα, 
κατά περίπτωση. Αν από την ενημέρωση ή από στοιχεία 
που τυχόν υπάρχουν προκύπτει ότι δεν ευοδώνεται, με 
υπαιτιότητα του εκπαιδευτικού, ο σκοπός για τον οποίο 
χορηγήθηκε η εκπαιδευτική άδεια, ο Προϊστάμενος του 
Τμήματος απευθύνεται στη Γ.Σ. και εκθέτει τα στοιχεία 
δικαιούμενος να ζητήσει να μην παραταθεί η άδεια ή 
ακόμη και να ανακληθεί. Στη συνεδρίαση καλείται και 
ο εκπαιδευτικός. 

γ) Στην έκθεση για τις δραστηριότητες και τα αποτε¬ 
λέσματα της εκπαιδευτικής άδειας, που καταθέτει στη 
Γ.Σ. του Τμήματος ο εκπαιδευτικός εντός δύο μηνών 
από τη λήξη της άδειας, προσκομίζει συνημμένα, για 
το αρχείο του Τμήματος, αντίγραφα των τίτλων και 
των διδακτορικών ή λοιπών μεταπτυχιακών πονημά¬ 
των καθώς και κάθε πρόσφορο επιστημονικό έργο που 
αναφέρεται στις εφαρμογές ή την έρευνα που μετείχε, 
κατά περίπτωση. 

Άρθρο 45 

Ορκωμοσία - Ανάληψη Υπηρεσίας. 

1. Οι διοριζόμενοι στο Τ.Ε.Ι., πριν από την ανάληψη 
υπηρεσίας, δίδουν, ενώπιον του Προέδρου ή του νομίμου 
αναπληρωτή του, τον ακόλουθο όρκο: «Ορκίζομαι ότι θα 
φυλάττω πίστη στην πατρίδα, υπακοή στο Σύνταγμα και 
τους νόμους του κράτους και θα εκπληρώνω τιμίως και 
ευσυνειδήτως τα καθήκοντα μου». 

2. Για όσους δεν επιθυμούν να δώσουν όρκο θρησκευ¬ 
τικού τύπου, επιτρέπεται η βεβαίωση του περιεχομέ¬ 
νου του ανωτέρω όρκου με απλή επίκληση της τιμής 
και της συνείδησής τους, ως ακολούθως: «Βεβαιώνω, 
επικαλούμενος την τιμή και τη συνείδησή μου, ότι θα 

φυλάττω πίστη στην πατρίδα, υπακοή στο Σύνταγμα και 
τους νόμους του κράτους και θα εκπληρώνω τιμίως και 
ευσυνειδήτως τα καθήκοντα μου». 

3. Για την ορκωμοσία ή βεβαίωση, σύμφωνα με τις 
προηγούμενες παραγράφους, συντάσσεται σχετικό 
πρωτόκολλο, το οποίο υπογράφεται από τον Πρόεδρο 
ή το νόμιμο αναπληρωτή του και τον διοριζόμενο, ενώ 
για την ανάληψη υπηρεσίας εκδίδεται σχετική διαπι- 
στωτική πράξη του Προέδρου του Τ.Ε.Ι. ή του νόμιμου 
αναπληρωτή του. 

ΚΕΦΑΛΑΙΟ ΣΤ 
ΠΕΙΘΑΡΧΙΚΑ ΘΕΜΑΤΑ 
Α. ΜΕΛΩΝ ΕΚΠΑΙΔΕΥΤΙΚΟΥ ΠΡΟΣΩΠΙΚΟΥ 
Αρθρο 46 

Πειθαρχικά παραπτώματα-Παραγραφή. 

1. Πειθαρχικό παράπτωμα συνιστά κάθε υπαίτια και 
καταλογιστή πράξη ή συμπεριφορά εν γένει μέλους ΕΠ 
εντός ή εκτός του Ιδρύματος εφόσον αντίκειται προς 
τις υποχρεώσεις που απορρέουν από το Σύνταγμα και 
από τις κείμενες διατάξεις ή είναι ασυμβίβαστη προς το 
λειτούργημά τους και θίγει το κύρος του ή το κύρος του 
ΤΕΙ. Πειθαρχικά αδικήματα των μελών Ε.Π., είτε κατέχουν 
τακτική είτε προσωποπαγή θέση, είναι ιδίως: 

α) Η παραβίαση των υποχρεώσεων των μελών Ε.Π., 
όπως αυτές καθορίζονται στην εκάστοτε ισχύουσα νο¬ 
μοθεσία, τις διατάξεις του παρόντος Εσωτερικού Κανο¬ 
νισμού, την ακαδημαϊκή δεοντολογία ή τις αποφάσεις 
της Συνέλευσης του Τ.Ε.Ι., της Γ.Σ. του Τμήματος ή της 
Γ.Σ. του Τομέα ή η επίδειξη, για την εκπλήρωσή τους, 
ανεπάρκειας, αδιαφορίας ή ασύγγνωστης ραθυμίας ή 
κουφότητας. 

β) Η παράβαση καθήκοντος. 

γ) Η μη μόνιμη πραγματική εγκατάσταση και διαμονή, 
τρεις μήνες μετά το διορισμό τους, στον τόπο όπου 
εδρεύει το Τ.Ε.Ι., το Τμήμα ή το Παράρτημα στο οποίο 
ανήκει οργανικά ή η μεταγενέστερη μεταβολή της μό¬ 
νιμης αυτής διαμονής. 

δ) Η μη τήρηση του νόμιμου ωραρίου και εν γένει των 
όρων απασχόλησης των μελών Ε.Π. 

ε) Η κατ’ επανάληψη και συστηματική απουσία, όταν 
μετέχουν σε συλλογικό όργανο διοίκησης . 

στ) Η μη προσέλευση, χωρίς να συντρέχει ασθένεια ή 
απουσία σε εκπαιδευτική άδεια ή άλλος νόμιμος λόγος, 
στις συνεδριάσεις των οικείων εκλεκτορικών σωμάτων 
εκλογής εκπαιδευτικού προσωπικού ή η μη παρουσία σε 
όλη τη διάρκειά τους ή η μη εκπλήρωση των υποχρε- 
ώσεών του που απορρέουν από μία τέτοια συμμετοχή 
(όπως τήρηση δεοντολογίας, αιτιολόγηση, υπογραφή 
πρακτικών κ.λπ.). 

ζ) Η κατά τη διάρκεια του διδακτικού έτους αδικαιο¬ 
λόγητη απουσία χωρίς νόμιμη άδεια. 

η) Η ανακριβής χρήση του ακαδημαϊκού τίτλου. 

θ) μη τήρηση των υποχρεώσεων ή απαγορεύσεων 
που προβλέπονται από τα άρθρα 9, 10 παρ. 4 και 12 
του ν. 2530/1997. 

ι) Η συστηματική παρεκτροπή από τους διαδικαστι¬ 
κούς κανόνες κατά τη διάρκεια συνεδρίασης συλλογικού 
οργάνου. 

ια) Η υπογραφή με την ιδιότητα μονομελούς οργάνου, 


χωρίς ειδική εξουσιοδότηση του Προέδρου, εγγράφου 
που δεσμεύει κατά οποιονδήποτε τρόπο το Τ.Ε.Ι.. 

ιβ) Η μη νόμιμη χρήση υπηρεσιών τηλεματικής του 

Τ.Ε.Ι.. 

2. α) Τα πειθαρχικά αδικήματα παραγράφονται μετά 
δύο έτη από την ημέρα που διαπράχθηκαν. Πειθαρχικό 
αδίκημα, το οποίο αποτελεί και ποινικό αδίκημα, δεν 
παραγράφεται πριν παραγραφεί το ποινικό αδίκημα. 
Για τα αδικήματα αυτά, οι πράξεις της ποινικής διαδι¬ 
κασίας διακόπτουν την παραγραφή του πειθαρχικού 
αδικήματος. 

β) Η κλήση σε απολογία ή η παραπομπή στο Πει¬ 
θαρχικό Συμβούλιο διακόπτουν την παραγραφή. Στις 
περιπτώσεις αυτές, ο συνολικός χρόνος παραγραφής ως 
την έκδοση της πρωτοβάθμιας πειθαρχικής απόφασης 
δεν μπορεί να υπερβεί τα τέσσερα έτη. 

γ) Η παραγραφή του πειθαρχικού αδικήματος διακό¬ 
πτεται επίσης από την τέλεση νέου πειθαρχικού αδι¬ 
κήματος, το οποίο αποσκοπεί στην απόκρυψη ή την 
παρεμπόδιση της πειθαρχικής δίωξης του πρώτου. Στην 
περίπτωση αυτή η παραγραφή του πρώτου αρχίζει όταν 
λήξει ο χρόνος παραγραφής του δεύτερου πειθαρχικού 
αδικήματος. 

δ) Δεν παραγράφεται το πειθαρχικό παράπτωμα για 
το οποίο εκδόθηκε πειθαρχική απόφαση που επιβάλλει 
πειθαρχική ποινή σε πρώτο βαθμό. 

3. Δεν επιτρέπεται δεύτερη δίωξη για το ίδιο πειθαρ¬ 
χικό αδίκημα. 

Άρθρο 47 

Πειθαρχικές ποινές. 

1. α) Πειθαρχικές ποινές είναι: η έγγραφη επίπληξη, 
η περικοπή των κάθε φύσης συνολικών μηνιαίων απο¬ 
δοχών μέχρι τρεις μήνες και σε περίπτωση υποτροπής 
μέχρις έξι μήνες, η προσωρινή παύση ενός μήνα μέχρι 
δώδεκα μήνες, η οριστική παύση. 

β) Γ ια ποινή παύσης κατά μέλους του Ε.Π. που κατέχει 
τακτική θέση, εφαρμόζεται η παρ. 2 του άρθρου 32 του 
ν. 1404/1983. 

γ) Τα αδικήματα της περίπτωσης ζ' της παραγράφου 
1 του προηγούμενου άρθρου μπορεί να τιμωρηθούν με 
την ποινή της οριστικής παύσης, αν η απουσία διήρκεσε 
περισσότερο από τριάντα ημέρες. 

δ) Τα μέλη του Ε.Π. μπορούν επίσης να παυθούν αν 
συντρέχει: 

αα) ποινική καταδίκη για αδικήματα που διέπραξαν 
κατά το χρόνο που είχαν την ιδιότητά τους ή, 
ανεξαρτήτως χρόνου διάπραξης, για αδικήματα 
που αναφέρονται κατωτέρω, στην περίπτωση α' 
της παραγράφου 4 του παρόντος άρθρου, οπότε 
το οικείο Πειθαρχικό Συμβούλιο επιλαμβάνεται με 
αίτημα του Προέδρου του Τ.Ε.Ι. είτε με αίτημα του 
Υπουργού Εθνικής Παιδείας και Θρησκευμάτων. 

ββ) βαρύ πειθαρχικό παράπτωμα, το οποίο θεωρεί¬ 
ται ότι έχει τέτοιον χαρακτήρα εάν επιδεικνύεται 
ασύγγνωστη ραθυμία, κουφότητα, ανεπάρκεια ή 
αδιαφορία για την εκπλήρωση των καθηκόντων 
τους, εφόσον ή οι συνθήκες υπό τις οποίες δια¬ 
πράχθηκαν αυτά και ο βαθμός υπαιτιότητας του 
διωκομένου που διαπιστώνεται μαρτυρούν σε 
αυτόν έλλειψη συνείδησης των βασικών του υπο¬ 
χρεώσεων ως μέλους Ε.Π. ή εκθέτουν σοβαρώς το 
γόητρο των μελών Ε.Π., 

γγ) διαγωγή που απάδει στην αξιοπρέπεια του εκπαι¬ 
δευτικού λειτουργού ανώτατου ιδρύματος και 

δδ) σωματική ή πνευματική ανικανότητα για το λει¬ 
τούργημα, οπότε το Πειθαρχικό Συμβούλιο επι¬ 
λαμβάνεται είτε με αίτηση του ίδιου του μέλους 
του Ε.Π., είτε με αίτημα του Προέδρου ή των Αντι¬ 
προέδρων του Τ.Ε.Ι. είτε με αίτημα του Υπουργού 
Εθνικής Παιδείας και Θρησκευμάτων. 

2. Όταν τιμωρείται με προσωρινή παύση, το μέλος του 
Ε.Π. λαμβάνει κατά την έκτιση της ποινής το ένα τρίτο 
(1/3) από τις κάθε φύσης αποδοχές που θα ελάμβανε. 

3. Κατ’ εξαίρεση, για αδικήματα που θα επέσυραν 
την ποινή της έγγραφης επίπληξης, η δίωξη εναπό¬ 
κειται στη διακριτική εξουσία του οικείου πειθαρχικού 
οργάνου, το οποίο λαμβάνει υπόψη το συμφέρον του 
Ιδρύματος, τις συνθήκες διάπραξής τους και την εν 
γένει προσφορά του μέλους του Ε.Π.. Στις περιπτώσεις 
αυτές η υπόθεση τίθεται στο αρχείο με επίκληση της 
παρούσας διάταξης. 

4. α) Μέλος του Ε.Π. απέχει υποχρεωτικά από την 
άσκηση των καθηκόντων του, αν καταδικάστηκε σε 
στερητική της ελευθερίας ποινή από πρωτόδικο δικα¬ 
στήριο για πράξη σε βαθμό κακουργήματος ή για κλοπή, 
υπεξαίρεση, απάτη, πλαστογραφία, ψευδορκία, ή για 
έγκλημα σχετικά με την υπηρεσία ή κατά της γενε¬ 
τήσιας ελευθερίας ή είναι προσωρινά κρατούμενο για 
οποιοδήποτε έγκλημα και για όσο χρόνο κρατείται. 

β) Η αποχή παύει αν εκδοθεί αθωωτική απόφαση 
ή απαλλακτικό βούλευμα ή, πριν την αθώωση ή την 
απαλλαγή με βούλευμα, μετά την έκδοση της σχετικής 
με τα ανωτέρω αδικήματα πειθαρχικής απόφασης και 
ανάλογα με την πειθαρχική ποινή που θα επιβληθεί. Δεν 
παύει η αποχή αν το μέλος συνεχίζει να είναι προσωρινά 
κρατούμενο. 

γ) Σε περίπτωση αποχής, το μέλος του Ε.Π. λαμβάνει 
το ένα τρίτο (1/3) από τις κάθε φύσης αποδοχές που 
θα ελάμβανε. 

5. Οι πειθαρχικές ποινές που επιβάλλονται πρέπει να 
είναι ανάλογες προς τη βαρύτητα του παραπτώματος, 
τις συνθήκες τέλεσής του και το βαθμό της υπαιτιό¬ 
τητας. 

6. Οι ποινές επιβάλλονται ύστερα από προηγούμε¬ 
νη έγγραφη απολογία των υπαιτίων. Η παραβίαση του 
δικαιώματος του υπαιτίου για προηγούμενη ακρόασή 
του επιφέρει ακυρότητα της πράξης που επιβάλλει πει¬ 
θαρχική ποινή. Τέτοια παραβίαση δεν υπάρχει, εφόσον 
ο υπαίτιος κλητεύθηκε εγγράφως και δεν έδωσε εξη¬ 
γήσεις ή απολογία μέσα στην εύλογη προθεσμία που 
του τάχθηκε. 

7. Για κάθε πειθαρχικό αδίκημα επιβάλλεται μία μόνο 
πειθαρχική ποινή. Για κάθε μέλος Ε.Π. επιβάλλεται 
μία μόνο ποινή με την ίδια πειθαρχική απόφαση. Αν 
το πειθαρχικό όργανο επιλαμβάνεται για περισσότε¬ 
ρα πειθαρχικά αδικήματα, με την πειθαρχική απόφαση 
επιβάλλεται μία μόνο ποινή, κατά την επιμέτρηση της 
οποίας λαμβάνεται υπόψη ο αριθμός και η βαρύτητα 
όλων των αδικημάτων. 

8. α) Διαγράφονται αυτοδικαίως: η ποινή της επί¬ 
πληξης μετά τρία έτη, της περικοπής αποδοχών μετά 
πέντε έτη και οι λοιπές ποινές, εκτός από την ποινή 
της οριστικής παύσης, μετά δέκα έτη, εφόσον κατά το 
αντίστοιχο χρονικό διάστημα το μέλος του Ε.Π. δεν 
τιμωρήθηκε με άλλη ποινή. 


β) Ο πειθαρχικός φάκελος ποινής που διαγράφεται 
αφαιρείται από το προσωπικό μητρώο του μέλους του 
Ε.Π., τίθεται στο αρχείο της υπηρεσίας και δεν επιτρέπε¬ 
ται εφεξής να αποτελεί στοιχείο για κάθε περίπτωση. 

Άρθρο 48 

Μονομελή πειθαρχικά όργανα. 

1. Πειθαρχικώς προϊστάμενοι είναι με ιεραρχική σειρά 
ανώτερου προς κατώτερο: α) ο Πρόεδρος του Τ.Ε.Ι. για 
όλα τα μέλη Ε.Π. του Τ.Ε.Ι., β) οι Αντιπρόεδροι του Τ.Ε.Ι. 
για όλα τα μέλη Ε.Π. του Τ.Ε.Ι. πλην του Προέδρου, γ) 
ο Διευθυντής της Σχολής για τα μέλη Ε.Π. της Σχολής 
και ο Διευθυντής του Παραρτήματος για όλα τα μέλη 
που υπηρετούν στο Παράρτημα, δ) ο Προϊστάμενος του 
Τμήματος για τα μέλη Ε.Π. του Τμήματος και ε) Ο Διευ¬ 
θυντής Κ.Ξ.Γ.Φ.Α. για τα μέλη Ε.ΔΙ.Π. Οι πειθαρχικώς προ¬ 
ϊστάμενοι επιλαμβάνονται αυτεπαγγέλτως και εφόσον 
δεν έχει επιληφθεί ανώτερος ιεραρχικά πειθαρχικώς 
προϊστάμενος. Οι διατάξεις των άρθρων 10 παράγραφος 
2 και 12 παράγραφοι 2 και 3 του ν. 2530/1997 εφαρμόζο¬ 
νται για τα διαδικαστικά θέματα που προβλέπουν. 

2. α) Όλοι οι πειθαρχικώς προϊστάμενοι μπορούν να 
επιβάλουν την ποινή της επίπληξης. Την ποινή της πε¬ 
ρικοπής των μηνιαίων αποδοχών μπορούν να επιβάλουν 
οι εξής με τις ακόλουθες διακρίσεις: 

αα) Ο Πρόεδρος του Τ.Ε.Ι. έως και τις αποδοχές ενός 
μήνα. 

ββ) Ο Αντιπρόεδρος του Τ.Ε.Ι. έως και τα τρία τέταρτα 
των μηνιαίων αποδοχών. 

γγ) Ο Διευθυντής Σχολής ή Παραρτήματος έως και 
το ήμισυ των μηνιαίων αποδοχών. 

δδ) Ο Προϊστάμενος Τμήματος έως και το ένα τέταρτο 
των μηνιαίων αποδοχών. 

β) Αν για το αδίκημα προβλέπεται ποινή παύσης και 
το μέλος του Ε.Π. κατέχει τακτική θέση, εφαρμόζεται η 
παρ. 2 του άρθρου 32 του ν. 1404/1983 με παραπομπή 
της πειθαρχικής υπόθεσης στο οικείο Συμβούλιο από 
τον Πρόεδρο του Τ.Ε.Ι.. 

3. α) Το μέλος Ε.Π. που του επεβλήθη πειθαρχική ποι¬ 
νή δικαιούται, μέσα σε προθεσμία ενός μηνάς από την 
κοινοποίησή της, να ασκήσει προσφυγή 

αα) Ενώπιον του Πειθαρχικού Συμβουλίου του Τ.Ε.Ι., 
σε περίπτωση επιβολής πειθαρχικής ποινής από τον 
Πρόεδρο του ΤΕΙ, 

ββ) Ενώπιον του Προέδρου του Τ.Ε.Ι., σε περίπτω¬ 
ση επιβολής πειθαρχικής ποινής από τους Αντιπροέ¬ 
δρους ή το Διευθυντή της Σχολής, ή του Διευθυντή 
του Κ.Ξ.Γ.Φ.Α. 

γγ) Ενώπιον του Διευθυντή της Σχολής, σε περίπτωση 
επιβολής πειθαρχικής ποινής από τον Προϊστάμενο του 
Τμήματος. 

β) Η απόφαση επί της προσφυγής δεν χειροτερεύει τη 
θέση του προσφεύγοντα. Η προσφυγή κατατίθεται στη 
γραμματεία του Τ.Ε.Ι. ή της ακαδημαϊκής μονάδας που 
προΐσταται το όργανο το οποίο επέβαλε την ποινή, κατά 
περίπτωση. Προσφυγή κατά απόφασης που εκδίδεται 
ύστερα από προσφυγή δεν επιτρέπεται. 

γ) Οι αποφάσεις του Πειθαρχικού Συμβουλίου του Τ.Ε.Ι. 
που επιβάλλουν ποινή περικοπής αποδοχών άνω του 
ενός μήνα ή παύση, μπορούν να προσβληθούν ενώπιον 
του Συμβουλίου της Επικράτειας, μέσα στην προθε¬ 
σμία που προβλέπεται από τις διατάξεις που διέπουν 
τη λειτουργία του. Η προθεσμία άσκησης της προσφυ- 

γης και η άσκησή της αναστέλλουν την εκτέλεση της 
πειθαρχικής απόφασης. Αν έχει επιβληθεί ποινή οριστι¬ 
κής παύσης, το μέλος του Ε.Π. τίθεται, στην περίπτωση 
αυτή και μέχρι να εκδοθεί η απόφαση, υποχρεωτικά σε 
αργία, λαμβάνοντας το ένα τρίτο (1/3) των κάθε φύσης 
αποδοχών που θα ελάμβανε. 

δ) Για την προσβολή των αποφάσεων, οι οποίες αφο¬ 
ρούν μέλη Ε.Π. με τακτική θέση και εκδίδονται σύμ¬ 
φωνα με την παρ. 2 του άρθρου 32 του ν. 1404/1983, 
εφαρμόζονται οι διατάξεις που ισχύουν για το οικείο 
Συμβούλιο. 

Άρθρο 49 

Πειθαρχικό Συμβούλιο. 

1. Στο Τ.Ε.Ι. λειτουργεί Πειθαρχικό Συμβούλιο, το οποίο 
ορίζεται με απόφαση του Προέδρου του Τ.Ε.Ι. και απο- 
τελείταί: 

α) Από τον Πρόεδρο Εφετών Διοικητικών Δικαστηρίων 
ο οποίος ορίζεται αρμοδίως, με τον νόμιμο Αναπληρωτή 
του, του Διοικητικού Εφετείου, που έχει την έδρα του 
στην εδαφική Περιφέρεια του ΤΕΙ, ως Πρόεδρο 

β) Από τον Πρόεδρο και τους Αντιπροέδρους του 
ΤΕΙ. 

γ) Τους Διευθυντές των Σχολών του Τ.Ε.Ι., που αναπλη¬ 
ρώνονται από τους νόμιμους αναπληρωτές τους. 

δ) Δύο μέλη του Ε.Π. του Τ.Ε.Ι. που κατέχουν τακτική 
θέση και βαθμίδα Καθηγητή, που κληρώνονται με τους 
αναπληρωματικούς τους ίδιας θέσης και βαθμίδας, από 
το σύνολο των μελών Ε.Π. του Τ.Ε.Ι. που κατέχει τακτική 
θέση και με θητεία δύο ετών, η οποία αρχίζει την πρώτη 
ημέρα του επόμενου ακαδημαϊκού έτους από αυτό που 
ορίζονται. 

2. Πειθαρχικές ποινές επιβάλλει και το Πειθαρχικό 
Συμβούλιο του Τ.Ε.Ι. Το Πειθαρχικό Συμβούλιο μπορεί να 
επιβάλει όλες τις ποινές και επιλαμβάνεται ύστερα από 
προσφυγή ή παραπομπή, όπου αυτές προβλέπονται. 

α) Αν για το αδίκημα προβλέπεται ποινή προσωρινής ή 
οριστικής παύσης και το μέλος του Ε.Π. κατέχει τακτική 
θέση εφαρμόζεται η παράγραφος 2 του άρθρου 32 του 
Ν. 1404/83 με παραπομπή της πειθαρχικής υπόθεσης 
στο οικείο Συμβούλιο. 

β) Αν πρόκειται για μέλος Ε.Π. με προσωποπαγή θέση 
και κρίνει ότι δεν συντρέχει λόγος επιβολής ποινής 
οριστικής παύσης, μπορεί να επιβάλει άλλη ποινή από 
αυτές που προβλέπονται στην περίπτωση α'της παρα¬ 
γράφου 1 του άρθρου 47. 

3. Μέλη του Πειθαρχικού Συμβουλίου, τα οποία έχουν 
ασκήσει πειθαρχικά καθήκοντα ή έχουν ενεργήσει ένορ¬ 
κη διοικητική εξέταση σε μία υπόθεση, δεν μετέχουν 
στη συνεδρίαση που εισάγεται η υπόθεση αυτή και 
σε περίπτωση που έχουν νόμιμο αναπληρωτή μετέχει 
αυτός. 

4. α) Το Πειθαρχικό Συμβούλιο συνεδριάζει νόμιμα, 
αν παρίστανται τουλάχιστον πέντε μέλη του, μεταξύ 
των οποίων οπωσδήποτε ο Πρόεδρος ή ο αναπληρω¬ 
τής του. 

β) Αν κατά τη συνεδρίαση το σύνολο των μελών του 
Πειθαρχικού Συμβουλίου δεν συμπληρώνει περιττό αριθ¬ 
μό, αποχωρεί με απόφαση του Πειθαρχικού Συμβουλίου, 
κατά σειρά και εφόσον δεν είναι εισηγητής της υπό¬ 
θεσης: αα) ο αναπληρωτής, σε περίπτωση εφαρμογής 
της περίπτωσης α' της προηγούμενης παραγράφου, ββ) 
ο Διευθυντής της Σχολής στην οποία ανήκει το μέλος 


του Ε.Π. που κρίνεται ή ο νόμιμος αναπληρωτής του, γγ) 
Διευθυντής Σχολής ή ο νόμιμος αναπληρωτής του. 

5. Χρέη γραμματέα του Πειθαρχικού Συμβουλίου ασκεί 
διοικητικός υπάλληλος του Τ.Ε.Ι., που ορίζεται από το 
Συμβούλιο του Τ.Ε.Ι.. 

6. α) Ο Πρόεδρος του Πειθαρχικού Συμβουλίου, όταν 
λάβει την προσφυγή ή την παραπομπή, ορίζει ως ειση¬ 
γητή της πειθαρχικής υπόθεσης ένα από τα μέλη του 
Συμβουλίου, στο οποίο και παραδίδεται ο φάκελος. Αν 
η ποινή που προβλέπεται είναι παύση, ενεργείται ανά¬ 
κριση. Ο Πρόεδρος, σε συνεργασία με τον εισηγητή, 
στον οποίο μπορεί να θέσει και σχετική προθεσμία 
ετοιμασίας του φακέλου, όταν κρίνει ότι η υπόθεση 
είναι ώριμη για συζήτηση, την εισάγει στο Πειθαρχικό 
Συμβούλιο, σε χρονικό διάστημα μικρότερο των τριών 
μηνών. Η ημέρα, η ώρα και ο τόπος της συνεδρίασης 
ανακοινώνονται εγγράφως στο διωκόμενο πριν από 
δέκα τουλάχιστον ημέρες. 

β) Το διωκόμενο μέλος Ε.Π. έχει δικαίωμα να παραστεί 
αυτοπροσώπως ή να παρασταθεί δια ή μετά πληρε¬ 
ξουσίου δικηγόρου. Η μη προσέλευση του διωκόμενου 
σε συνεδρίαση για την οποία έχει κληθεί νομίμως, δεν 
εμποδίζει την πρόοδο της διαδικασίας. 

γ) Αν το Πειθαρχικό Συμβούλιο κρίνει ανεπαρκή τα 
αποδεικτικά στοιχεία, αναβάλλει την κρίση της υπόθε¬ 
σης και διατάσσει είτε ένορκη διοικητική εξέταση είτε 
συμπληρωματική ένορκη διοικητική εξέταση ή ανάκρι¬ 
ση. 

δ) Ο διωκόμενος μπορεί με έγγραφη αίτησή του να 
ζητήσει την εξαίρεση μελών του Πειθαρχικού Συμβου¬ 
λίου. Η αίτηση αυτή, που υποβάλλεται δύο τουλάχιστον 
ημέρες πριν από τη συζήτηση της υπόθεσης, πρέπει 
να περιέχει κατά τρόπο σαφή και συγκεκριμένο τους 
λόγους της εξαίρεσης και να συνοδεύεται από τα στοι¬ 
χεία με τα οποία αυτοί αποδεικνύονται. Γ ια την αίτηση 
εξαίρεσης, το Πειθαρχικό Συμβούλιο αποφασίζει αιτι¬ 
ολογημένα με συμμετοχή των νόμιμων αναπληρωτών 
των μελών των οποίων ζητείται η εξαίρεση, εάν υπάρ¬ 
χουν. Αν εξαιρεθεί το τακτικό και το αναπληρωματικό 
του μέλος, το Πειθαρχικό Συμβούλιο συνεδριάζει με 
τα υπόλοιπα μέλη του. Η εξαίρεση αναπληρωματικού 
μέλους μπορεί να ζητηθεί την ημέρα της συνεδρίασης 
στην οποία μετέχει. Στην περίπτωση αυτή, το Πειθαρ¬ 
χικό Συμβούλιο αποφασίζει αμέσως επί της αιτήσεως 
εξαιρέσεως και συνεδριάζει με τα υπόλοιπα μέλη του. 
Δεν μπορούν, σε κάθε περίπτωση, να εξαιρεθούν μέλη 
τακτικά ή αναπληρωματικά περισσότερα από τα απαι- 
τούμενα για να έχει το Πειθαρχικό Συμβούλιο απαρτία. 
Για τον λόγο αυτό, η εξαίρεση των μελών εξετάζεται 
με τη σειρά αναγραφής των ονομάτων στην αίτηση 
εξαίρεσης. 

Αρθρο 50 

Πειθαρχικά θέματα. 

1. Περισσότερα του ενός πειθαρχικά αδικήματα του 
ίδιου μέλους Ε.Π. μπορεί, κατά την κρίση του πειθαρχι¬ 
κού οργάνου, να κρίνονται ενιαίως. Περισσότερα μέλη 
Ε.Π., που διώκονται για το ίδιο ή για συναφή πειθαρχικά 
αδικήματα, μπορεί να κρίνονται ενιαίως. Αν στις περι¬ 
πτώσεις αυτές τα πειθαρχικά όργανα που είναι αρμό¬ 
δια να επιληφθούν είναι διαφορετικά, αρμόδιο για την 
κρίση όργανο είναι μεταξύ περισσότερων πειθαρχικώς 
προϊσταμένων ο ανώτερος ιεραρχικά, και, σε περίπτωση 
ομοιοβάθμων, εκείνος που έχει επιληφθεί πρώτος. 

2. α) Η πειθαρχική διαδικασία είναι αυτοτελής και 
ανεξάρτητη από την ποινική ή άλλη δίκη. Η ποινική δίκη 
δεν αναστέλλει την πειθαρχική διαδικασία. Το πειθαρ¬ 
χικό όργανο όμως μπορεί με απόφαση του, η οποία 
είναι ελευθέριος ανακλητή, να διατάξει, για εξαιρετικούς 
λόγους, την αναστολή της πειθαρχικής διαδικασίας, η 
οποία δεν πρέπει να υπερβαίνει το ένα έτος. Αναστο¬ 
λή δεν επιτρέπεται σε περίπτωση που το πειθαρχικό 
αδίκημα προκάλεσε δημόσιο σκάνδαλο ή θίγει σοβαρά 
το κύρος του Τ.Ε.Ι.. 

β) Το πειθαρχικό όργανο δεσμεύεται από την κρίση 
που περιέχεται σε αμετάκλητη απόφαση ποινικού δι¬ 
καστηρίου ή σε αμετάκλητο απαλλακτικό βούλευμα, 
μόνο ως προς την ύπαρξη ή την ανυπαρξία πραγματι¬ 
κών περιστατικών που στοιχειοθετούν την αντικειμενική 
υπόσταση πειθαρχικού αδικήματος. 

3. α) Σε περίπτωση αποκατάστασης, άρσης με οποιον- 
δήποτε τρόπο του κολασίμου ή μεταβολής των συνεπει¬ 
ών της ποινικής καταδίκης, δεν αίρεται το πειθαρχικώς 
κολάσιμο της πράξης. 

β) Σε περίπτωση εφαρμογής του άρθρου 47 του Συ¬ 
ντάγματος, αίρεται και το πειθαρχικώς κολάσιμο της 
πράξης. 

4. Η πειθαρχική δίωξη αρχίζει με την κλήση του μέλους 
του Ε.Π. σε απολογία από το μονομελές πειθαρχικό όρ¬ 
γανο. Η πειθαρχική διαδικασία ολοκληρώνεται ενώπιον 
του μονομελούς πειθαρχικού οργάνου εντός μηνός και 
ενώπιον του οικείου Πειθαρχικού Συμβουλίου εντός τε- 
τραμήνου από την έναρξη της πειθαρχικής δίωξης. 

5. Αν ένα μονομελές πειθαρχικό όργανο κρίνει ότι το 
πειθαρχικό αδίκημα τιμωρείται με ποινή μεγαλύτερη 
της αρμοδιότητας του, παραπέμπει την υπόθεση στο 
αμέσως ανώτερο μονομελές πειθαρχικό όργανο ή ο 
Πρόεδρος του Τ.Ε.Ι. στο οικείο Πειθαρχικό Συμβούλιο. 
Το παραπεμπτήριο έγγραφο κοινοποιείται στον διω¬ 
κόμενο. Το παραπεμπτήριο έγγραφο δεν ανακαλείται. 
Το παραπεμπτήριο έγγραφο αναφέρει συνοπτικώς το 
αδίκημα και την κρίση ότι απαιτείται επιβολή μεγαλύ¬ 
τερης ποινής. Δεν επιτρέπεται παραπομπή στο οικείο 
Πειθαρχικό Συμβούλιο μετά την έκδοση οριστικής από¬ 
φασης για το ίδιο αδίκημα από οποιοδήποτε μονομελές 
πειθαρχικό όργανο. 

6. α) Πειθαρχική ποινή δεν επιβάλλεται, εάν το μέλος 
Ε.Π. δεν κληθεί προηγουμένως σε απολογία. Η εξέταση 
του διωκόμενου κατά το στάδιο της ένορκης διοικητικής 
εξέτασης ή της πειθαρχικής ανάκρισης δεν αναπληρώ¬ 
νει την κλήση σε απολογία. 

β) Στην κλήση σε απολογία καθορίζεται σαφώς το 
αποδιδόμενο πειθαρχικό παράπτωμα και τάσσεται εύ¬ 
λογη προθεσμία για απολογία. Η προθεσμία αυτή δεν 
μπορεί να είναι βραχύτερη από πέντε ημερολογιακές 
ημέρες, όταν το μέλος Ε.Π. καλείται σε απολογία από 
τον πειθαρχικώς προϊστάμενο και από δέκα όταν καλεί¬ 
ται από το οικείο Πειθαρχικό Συμβούλιο. Η προθεσμία 
για απολογία μπορεί να παραταθεί μία μόνο φορά για 
τρεις ημέρες, μετά από αιτιολογημένη έγγραφη αίτη¬ 
ση του διωκομένου. Εκπρόθεσμη απολογία λαμβάνεται 
υποχρεωτικώς υπόψη, εφόσον υποβάλλεται πριν από 
την έκδοση της απόφασης. Η παράλειψη της κλήσης 
σε απολογία καλύπτεται από την υποβολή εγγράφου 
απολογίας. 

γ) Όταν μετά την κλήση του διωκομένου σε απολο¬ 


γία ακολουθεί παραπομπή σε ανώτερο πειθαρχικώς 
προϊστάμενο ή στο οικείο Πειθαρχικό Συμβούλιο, δεν 
απαιτείται νέα κλήση σε απολογία. 

δ) Μετά την κλήση σε απολογία η υπόθεση, με την 
επιφύλαξη της προηγούμενης περίπτωσης γ', περατού- 
ται με την έκδοση απόφασης. 

ε) Η απολογία υποβάλλεται εγγράφως. Ενώπιον του 
Πειθαρχικού Συμβουλίου επιτρέπεται στο διωκόμενο και 
προφορική συμπληρωματική απολογία. 

στ) Η απολογία παραδίδεται με απόδειξη στο όργανο 
το οποίο καλεί σε απολογία. Μπορεί όμως και να απο¬ 
σταλεί ταχυδρομικώς με συστημένη επιστολή, οπότε το 
εμπρόθεσμο της υποβολής της κρίνεται από το χρόνο 
της ταχυδρόμησης. 

ζ) Πριν από την απολογία, ο διωκόμενος έχει δικαίωμα 
να λάβει γνώση του φακέλου της πειθαρχικής υπόθεσης. 
Το γεγονός ότι έλαβε γνώση αποδεικνύεται με πράξη η 
οποία υπογράφεται από τον υπάλληλο, ο οποίος τηρεί 
το φάκελο και το διωκόμενο ή μόνο από τον πρώτο, αν 
ο δεύτερος αρνηθεί να υπογράψει. 

η) Με την απολογία του, το μέλος Ε.Π. έχει δικαίωμα 
να ζητήσει εύλογη προθεσμία για να υποβάλει έγγραφα 
στοιχεία. Η παροχή της προθεσμίας και η διάρκεια της 
εναπόκεινται στην κρίση του οργάνου το οποίο τον 
καλεί σε απολογία. 

7. Κανόνες και αρχές του ποινικού δικαίου και της 
ποινικής δικονομίας εφαρμόζονται ανάλογα και στο πει¬ 
θαρχικό δίκαιο, εφόσον δεν αντίκεινται στις ρυθμίσεις 
του παρόντος Εσωτερικού Κανονισμού και συνάδουν 
με τη φύση και το σκοπό της πειθαρχικής διαδικασίας. 
Εφαρμόζονται ιδίως οι κανόνες και οι αρχές που αφο¬ 
ρούν: α) Τους λόγους αποκλεισμού της υπαιτιότητας και 
της ικανότητας προς καταλογισμό, β) Τις ελαφρυντικές 
ή επιβαρυντικές περιστάσεις για την επιμέτρηση της 
πειθαρχικής ποινής, γ) Την έμπρακτη μετάνοια, δ) Το 
δικαίωμα σιγής του πειθαρχικώς διωκομένου. ε) Την 
πραγματική και νομική πλάνη, στ) Το τεκμήριο της αθω¬ 
ότητας του πειθαρχικώς διωκομένου. ζ) Την επιείκεια 
υπέρ του πειθαρχικώς διωκομένου. η) Την προστασία 
των δικαιολογημένων συμφερόντων ως λόγο που αίρει 
τον πειθαρχικό χαρακτήρα δυσμενών κρίσεων, εκφρά¬ 
σεων και εκδηλώσεων, εκτός εάν συνιστούν το πει¬ 
θαρχικό παράπτωμα της χαρακτηριστικούς ανάρμοστης 
συμπεριφοράς. 

Αρθρο 51 

Πειθαρχικές διαδικασίες. 

1. α) Προκαταρκτική έρευνα είναι η άτυπη συλλογή 
και καταγραφή στοιχείων για να διαπιστωθεί η τέλεση 
πειθαρχικού παραπτώματος και οι συνθήκες τέλεσής 
του. Προκαταρκτική έρευνα μπορεί να ενεργήσει κάθε 
πειθαρχικώς προϊστάμενος. 

β) Αν αυτός που ενεργεί προκαταρκτική έρευνα κρίνει, 
με βάση τα στοιχεία που έχουν συγκεντρωθεί, ότι δεν 
συντρέχει περίπτωση πειθαρχικής δίωξης, περατώνει 
την έρευνα με αιτιολογημένη έκθεση του. Αν, αντιθέτως, 
αυτός που ενεργεί προκαταρκτική έρευνα κρίνει ότι έχει 
διαπραχθεί πειθαρχικό παράπτωμα, το οποίο τιμωρείται 
με ποινή της αρμοδιότητας του, καλεί το μέλος του 
Ε.Π. σε απολογία. Αν κρίνει, είτε πριν από την κλήση 
του μέλους του Ε.Π. σε απολογία ή μετά την απολογία 
του, ότι δικαιολογείται η επιβολή βαρύτερης ποινής, 
παραπέμπει την υπόθεση στον ανώτερο πειθαρχικώς 

προϊστάμενο. Αν, τέλος, κρίνει ότι το πειθαρχικό παρά¬ 
πτωμα χρειάζεται περαιτέρω έρευνα, ζητά εγγράφως 
την διενέργεια ένορκης διοικητικής εξέτασης από ανώ¬ 
τερο πειθαρχικό όργανο που έχει τέτοιο δικαίωμα. Το 
έγγραφο αυτό αίτημα είναι ταυτόχρονα και έγγραφο 
παραπομπής της υπόθεσης στο όργανο αυτό. 

2. α) Ένορκη διοικητική εξέταση (Ε.Δ.Ε.) ενεργείται 
με μεγάλη φειδώ, μόνο με απόφαση του Προέδρου ή 
των Αντιπροέδρων του Τ.Ε.Ι. ή του οικείου Πειθαρχικού 
Συμβουλίου και αποσκοπεί στη συλλογή στοιχείων για 
τη διαπίστωση της τέλεσης πειθαρχικού παραπτώματος 
και των προσώπων που τυχόν ευθύνονται, καθώς και στη 
διερεύνηση των συνθηκών κάτω από τις οποίες αυτό 
έχει τελεστεί. Η Ε.Δ.Ε. δεν συνιστά έναρξη πειθαρχικής 
δίωξης και ενεργείται, αν στρέφεται κατά συγκεκρι¬ 
μένου μέλους Ε.Π., από μέλος Ε.Π. ίδιας ή ανώτερης 
βαθμίδας που κατέχει τακτική θέση. Αν στρέφεται κατά 
συγκεκριμένου μέλους Ε.Π. ή αν προκύψει κάτι τέτοιο 
κατά την πορεία της εξέτασης, το μέλος εξετάζεται 
τελευταίο και ανωμοτί. 

β) Η ένορκη διοικητική εξέταση ολοκληρώνεται με την 
υποβολή αιτιολογημένης έκθεσης αυτού που την ενήρ- 
γησε. Η έκθεση αυτή υποβάλλεται, με όλα τα στοιχεία 
που συγκεντρώθηκαν, στον πειθαρχικώς προϊστάμενο 
ο οποίος διέταξε τη διενέργεια της εξέτασης. Εφόσον 
με την έκθεση διαπιστώνεται η διάπραξη πειθαρχικού 
παραπτώματος, ο πειθαρχικώς προϊστάμενος υποχρε- 
ούται να ασκήσει πειθαρχική δίωξη. Αν έχει διαταχθεί 
από το Πειθαρχικό Συμβούλιο, αυτό καλεί το μέλος του 
Ε.Π. σε απολογία και εκδικάζει την υπόθεση. 

3. α) Πειθαρχική ανάκριση διεξάγεται υποχρεωτικά 
και μόνο κατά τη διαδικασία ενώπιον του Πειθαρχικού 
Συμβουλίου, εφόσον προβλέπεται ποινή παύσης. Την 
ανάκριση, με απόφαση του Πειθαρχικού Συμβουλίου, 
ενεργεί είτε μέλος Ε.Π. του Τ.Ε.Ι., που ορίζεται από το 
Πειθαρχικό Συμβούλιο, είτε ο εισηγητής της υπόθεσης. 
Κατ’ εξαίρεση δεν είναι υποχρεωτική η ανάκριση στις 
ακόλουθες περιπτώσεις: 

αα) όταν τα πραγματικά περιστατικά που συνιστούν 
την αντικειμενική υπόσταση του πειθαρχικού παραπτώ¬ 
ματος προκύπτουν από το φάκελο κατά τρόπο αναμ¬ 
φισβήτητο, 

ββ) όταν το μέλος Ε.Π. ομολογεί με απολογία του 
κατά τρόπο μη επιδεχόμενο αμφισβήτηση ότι διέπραξε 
το πειθαρχικό παράπτωμα, 

γγ) όταν το μέλος Ε.Π. συλλαμβάνεται επ’ αυτοφώρω 
κατά τη διάπραξη ποινικού αδικήματος που αποτελεί 
συγχρόνως και πειθαρχικό παράπτωμα, 

δδ) όταν έχει προηγηθεί ανάκριση ή προανάκριση, 
σύμφωνα με τις διατάξεις του Κώδικα Ποινικής Δικονο¬ 
μίας, για ποινικό αδίκημα που αποτελεί και πειθαρχικό 
παράπτωμα και το υλικό τους υπάρχει στη διάθεση του 
πειθαρχικώς προϊσταμένου. 

β) Ο εγκαλούμενος δικαιούται μέσα σε τρεις ημέρες 
από την κλήση του για εξέταση να ζητήσει, με έγγραφη 
αίτηση, την εξαίρεση εκείνου που διεξάγει την ανά¬ 
κριση. Στην αίτηση πρέπει να εκτίθενται κατά τρόπο 
σαφή και συγκεκριμένο οι λόγοι της εξαίρεσης και να 
αναφέρονται τα στοιχεία στα οποία θεμελιώνονται οι 
προβαλλόμενοι ισχυρισμοί. Για την αίτηση εξαίρεσης 
αποφασίζει το οικείο Πειθαρχικό Συμβούλιο. Αν διεξάγει 
την ανάκριση ο εισηγητής και ζητείται η εξαίρεση του, 
στη συνεδρίαση μετέχει ο νόμιμος αναπληρωτής του. 


Αν η αίτηση γίνει δεκτή, οι ανακριτικές πράξεις, που 
στο μεταξύ ενεργήθηκαν, είναι άκυρες και επαναλαμ¬ 
βάνονται εξ αρχής. 

γ) Όποιος διεξάγει ανάκριση, δικαιούται να ενεργήσει 
ανακριτικές πράξεις και εκτός της έδρας του. Επίσης δι¬ 
καιούται να ζητήσει την ενέργεια ανακριτικών πράξεων 
και εκτός της έδρας του από οποιαδήποτε διοικητική 
αρχή. 

δ) Η πειθαρχική ανάκριση είναι μυστική. 

ε) Η πειθαρχική ανάκριση μπορεί να επεκταθεί στην 
έρευνα και άλλων παραπτωμάτων του ίδιου μέλους του 
Ε.Π., εφόσον προκύπτουν επαρκή στοιχεία κατά την 
διάρκεια της πραγματοποίησής της. 

στ) Καθήκοντα γραμματέα εκτελεί διοικητικός υπάλ¬ 
ληλος ή μέλος του Ε.Τ.Π. του Τ.Ε.Ι., ο οποίος ορίζεται 
από τον ενεργούντα την ανάκριση. 

ζ) Όταν διεξάγει ανάκριση μέλος του Ε.Π., παραλαμ- 
βάνει από τη γραμματεία του Πειθαρχικού Συμβουλίου 
τον φάκελο της δικογραφίας που έχει ο εισηγητής. 
Μετά το πέρας της ανάκρισης, καταθέτει τον φάκελο 
με όλο το ανακριτικό υλικό και την έκθεσή του στη 
γραμματεία του Πειθαρχικού Συμβουλίου, η οποία τον 
παραδίδει στον εισηγητή. 

4. Η κλήση σε απολογία και κάθε πρόσκληση ή ει¬ 
δοποίηση του διωκόμενου επιδίδονται σε αυτόν προ¬ 
σωπικά ή στην γραμματεία του Τμήματός του. Για την 
επίδοση αυτή συντάσσεται αποδεικτικό. Σε περίπτωση 
άρνησης παραλαβής, αυτός που διενεργεί την επίδοση 
συντάσσει πράξη στην οποία βεβαιώνεται η άρνηση. 

5. Το πειθαρχικό όργανο εκτιμά ελευθέρως τις απο¬ 
δείξεις. Για να μορφώσει την κρίση του, μπορεί να λάβει 
υπόψη του και αποδεικτικά στοιχεία που δεν προκύ¬ 
πτουν από την πειθαρχική διαδικασία αλλά από άλλη 
νόμιμη διαδικασία, εφόσον έλαβε γνώση τους ο διω¬ 
κόμενος. 

6. Συναφή πειθαρχικά παραπτώματα, τα οποία διαπι¬ 
στώνονται κατά την εκτίμηση των αποδείξεων, μπορούν 
να αποτελέσουν αντικείμενο της ίδιας πειθαρχικής κρί¬ 
σης, μόνο εφόσον ο διωκόμενος κληθεί σε απολογία 
και γί αυτά. 

7. Η κρίση πρέπει να στηρίζεται σε αποδεδειγμένα 
πραγματικά γεγονότα και να είναι ειδικώς αιτιολογη¬ 
μένη. 

8. Για τις ανακριτικές πράξεις, εφαρμόζονται ανάλογα 
οι διατάξεις του Υπαλληλικού Κώδικα. 

Αρθρο 52 

Πειθαρχικές αποφάσεις. 

1. Η πειθαρχική απόφαση διατυπώνεται εγγράφως. 

2. α) Στην απόφαση μνημονεύονται: αα) ο τόπος και ο 
χρόνος έκδοσής της, ββ) το ονοματεπώνυμο, η ιδιότητα 
και ο βαθμός του μονομελούς πειθαρχικού οργάνου ή 
των μελών του συλλογικού πειθαρχικού οργάνου, γγ) 
το ονοματεπώνυμο, η ιδιότητα και ο βαθμός του κρινό- 
μενου, δδ) τα πραγματικά περιστατικά και στοιχεία που 
συνιστούν την αντικειμενική και υποκειμενική υπόσταση 
του πειθαρχικού παραπτώματος, προσδιορισμένα κατά 
τόπο και χρόνο, εε) η υποβολή ή όχι απολογίας, στστ) 
η αιτιολογία της απόφασης, ζζ) η γνώμη των μελών του 
συλλογικού οργάνου που μειοψήφησαν και ηη) η απαλ¬ 
λαγή του κρινόμενου ή η ποινή που του επιβάλλεται. 

β) Η παράλειψη των στοιχείων που αναφέρονται στις 
περιπτώσεις αα’, ββ’ και γγ’, εκτός του ονοματεπώνυμου, 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


23959 


δεν συνεπάγεται ακυρότητα της απόφασης, εφόσον 
αυτά προκύπτουν από το φάκελο της υπόθεσης. 

3. Η πειθαρχική απόφαση υπογράφεται από το όργανο 
που την εκδίδει. Όταν αυτή εκδίδεται από συλλογικό 
όργανο, υπογράφεται από τον πρόεδρο και το γραμ¬ 
ματέα. 

4. Η πειθαρχική απόφαση επιδίδεται στο μέλος του 
Ε.Π., σύμφωνα με την παρ. 4 του άρθρου 51. 

5. Η πειθαρχική απόφαση δεν ανακαλείται. Ανάκληση 
της πειθαρχικής απόφασης επιτρέπεται κατ’ εξαίρεση 
με απόφαση του Πειθαρχικού Συμβουλίου, σε περίπτωση 
πρόδηλης παρανομίας και εφόσον αυτή δεν υπόκειται 
πλέον σε προσφυγή. Η αίτηση για ανάκληση της πει¬ 
θαρχικής απόφασης υποβάλλεται μέσα σε αποκλειστική 
προθεσμία ενός μήνα από την ημερομηνία που έληξε η 
προθεσμία προσφυγής κατά της πειθαρχικής απόφασης. 
Αν η απόφαση για την ανάκληση δεν εκδοθεί από το 
Πειθαρχικό Συμβούλιο εντός τριμήνου, λογίζεται ότι το 
αίτημα της ανάκλησης έχει απορριφθεί. 

6. Η τελεσίδικη απόφαση εκτελείται υποχρεωτικώς. 
Παράλειψη εκτέλεσης της ποινής αποτελεί πειθαρχικό 
παράπτωμα. 

7. Σε περίπτωση απόρριψης προσφυγής κατά απόφα¬ 
σης που επιβάλλει την ποινή της οριστικής παύσης, η 
λύση της υπαλληλικής σχέσης επέρχεται αυτοδικαίως 
από την ημερομηνία δημοσίευσης της απόφασης του 
Συμβουλίου της Επικράτειας. 

8. Κατά το χρόνο της προσωρινής παύσης, το μέλος 
Ε.Π. απέχει από κάθε υπηρεσία. Ο χρόνος της προ¬ 
σωρινής παύσης δεν θεωρείται χρόνος πραγματικής 
υπηρεσίας. 

9. α) Η πειθαρχική απόφαση, η οποία επιβάλλει περικο¬ 
πή μηνιαίων αποδοχών εκτελείται από τον εκκαθαριστή 
των αποδοχών του μέλους του Ε.Π.. 

β) Η περικοπή αποδοχών υπολογίζεται στις αποδοχές 
που λαμβάνει το μέλος του Ε.Π. κατά το χρόνο έκδο¬ 
σης της πρωτοβάθμιας πειθαρχικής απόφασης. Όταν 
αυτή ορίζεται έως το ένα τέταρτο των αποδοχών του, 
παρακρατείται εφάπαξ από τις αποδοχές του πρώτου 
μήνα, μετά την τελεσιδικία της απόφασης. Όταν είναι 
μεγαλύτερο, παρακρατείται σε τρεις συνεχείς μηνιαίες 
δόσεις. 

Β. ΛΟΙΠΩΝ ΜΕΛΩΝ 
Άρθρο 53 

Πειθαρχικά θέματα σπουδαστών 

α). Στις περιπτώσεις: αα) προσχεδιασμένης αντιγρα¬ 
φής, πλαστογραφίας και πλαστοπροσωπίας, ββ) βαρύ¬ 
τατης προσβολής μέλους της ακαδημαϊκής κοινότητας, 
γγ) πέρα από κάθε λογική διακινήσεις ιδεών, πρόκλησης 
βανδαλισμών και γενικώς σημαντικών φθορών στην κτι- 
ριακή και υλικοτεχνική υποδομή, επιβάλλεται αποκλει¬ 
σμός από δύο εξεταστικές περιόδους, ο υπολογισμός 
των οποίων αρχίζει μετά την σχετική απόφαση του 
Συμβουλίου του Τ.Ε.Ι.. Σπουδαστής για τον οποίο έχει 
κινηθεί διαδικασία επιβολής κύρωσης, δεν αποκτά το 
πτυχίο του πριν από την ολοκλήρωση της σχετικής 
διαδικασίας. 

β) Ο διδάσκων, ο οποίος διαπιστώνει το αδίκημα της 
παραπάνω υποπερίπτωσης αα', αφού πρώτα καλέσει 
τον ή τους καταγγελόμενους σπουδαστές ή το μέλος 
της ακαδημαϊκής κοινότητας που υπέστη τη βαρύτατη 


προσβολή της παραπάνω υποπερίπτωσης ββ', υποβάλ¬ 
λουν γραπτή καταγγελία στον Προϊστάμενο του Τμή¬ 
ματος στο οποίο ανήκει ο σπουδαστής. Αυτός εισάγει 
το θέμα στη Γ.Σ. του Τμήματος. Η Γ.Σ. του Τμήματος 
αποφασίζει για την απαλλαγή του σπουδαστή ή των 
σπουδαστών ή την επιβολή της ανωτέρω πειθαρχικής 
κύρωσης. Στη συνεδρίαση προσκαλούνται ο καταγγέ- 
λων, ο καταγγελόμενος σπουδαστής και κάθε μέλος 
της ακαδημαϊκής κοινότητας που μπορεί να καταθέσει 
σχετικώς. Σε περίπτωση κύρωσης, η εισήγηση της Γ.Σ. 
διαβιβάζεται στο Συμβούλιο του Τ.Ε.Ι., το οποίο λαμ¬ 
βάνει την τελική απόφαση ενεργώντας ως Πειθαρχικό 
Συμβούλιο, αφού προηγουμένως ακούσει τον ελεγχόμε¬ 
νο πειθαρχικά σπουδαστή. Στο Συμβούλιο του Τ.Ε.Ι. σε 
τέτοιες περιπτώσεις μετέχει, με δικαίωμα ψήφου, και 
ένας εκπρόσωπος των σπουδαστών, που ορίζεται από 
το οικείο σπουδαστικό συμβούλιο στην αρχή κάθε ακα¬ 
δημαϊκού έτους. Ο εκπρόσωπος των σπουδαστών είναι 
επιπλέον του εκπροσώπου των σπουδαστών που μετέ¬ 
χει κατά τις πάγιες διατάξεις στο Συμβούλιο του Τ.Ε.Ι.. 
Επιβολή πειθαρχικής ποινής ερήμην του ελεγχόμενου 
σπουδαστή είναι δυνατή μόνον εάν ο ίδιος αρνηθεί να 
παραστεί στο Συμβούλιο του Τ.Ε.Ι., αφού προηγουμένως 
έχει κληθεί προς τούτο δύο φορές. Η κλήση του γίνεται 
σύμφωνα με την παρ. 4 του άρθρου 51. 

Αρθρο 53 α 

Πειθαρχικά θέματα λοιπών μελών. 

1. Σε περίπτωση παραβίασης των καθηκόντων και υπο¬ 
χρεώσεων των μελών του Ε.ΔΙ.Π. και του ΕΡ.ΔΙ.Π., για 
τα ουσιαστικά και διαδικαστικά θέματα εφαρμόζονται 
αναλόγως οι διατάξεις που ισχύουν για τα μέλη Ε.Π.. 
Χρέη Πειθαρχικού Συμβουλίου εκτελεί το Πειθαρχικό 
Συμβούλιο του άρθρου 49. 

2. Σε περίπτωση παραβίασης των καθηκόντων και 
υποχρεώσεων από συνεργάτες του άρθρου 19 του ν. 
1404/1983, για τα ουσιαστικά και διαδικαστικά θέματα 
εφαρμόζονται αναλόγως οι διατάξεις που ισχύουν για 
τα μέλη Ε.Π.. Χρέη Πειθαρχικού Συμβουλίου εκτελεί το 
Συμβούλιο του Τ.Ε.Ι. Η ποινή της παύσης για τους συ¬ 
νεργάτες αυτούς, νοείται ως καταγγελία της σύμβασής 
τους και επιβάλλεται, ύστερα από προηγούμενη ακρόα¬ 
ση του ελεγχόμενου συνεργάτη, με ειδικώς αιτιολογη¬ 
μένη απόφαση του Συμβουλίου του Τ.Ε.Ι.. Άλλος τύπος 
καταγγελίας δεν απαιτείται. 

3. Για τα μέλη του Διοικητικού Προσωπικού του Τ.Ε.Ι. 
και του Ε.Τ.Π., εφαρμόζονται οι οικείες διατάξεις του 
Υπαλληλικού Κώδικα. 

ΚΕΦΑΛΑΙΟ Ζ' 

ΘΕΜΑΤΑ ΕΡΕΥΝΑΣ 
Αρθρο 54 

Έρευνα-Είδη-Διαδικασίες. 

1) Το ΤΕΙ ενδιαφέρεται, μεριμνά και ενισχύει τη έρευνα, 
διότι αυτή εξασφαλίζει την αναβάθμιση της εκπαίδευ¬ 
σης που παρέχει τη συνεχή βελτίωση του υψηλού επι¬ 
στημονικού επιπέδου των μελών Ε.Π. και την ενίσχυση 
του κύρους του ιδρύματος τόσο στην κοινωνία όσο και 
στην ακαδημαϊκή κοινότητα της χώρας ή διεθνώς. 

2) Η έρευνα είναι ελεύθερη και αποτελεί όχι μόνον 
δικαίωμα αλλά και υποχρέωση των μελών του Ε.Π., ανα¬ 
πτύσσεται στα γνωστικά αντικείμενα των μελών και 

συνδέεται με το γνωστικό αντικείμενο του Τομέα. Δεν 
επιτρέπεται να διεξάγεται έρευνα στο ΤΕΙ με αποκλει¬ 
στικό σκοπό το κέρδος. 

3) Σε ερευνητικό πρόγραμμα μπορούν να έχουν μερική 
συμμετοχή τα μέλη του Ε.Π. που κατέχουν προσωποπα¬ 
γή θέση, τα μέλη Ε.Τ.Π. για εργαστηριακό μέρος και οι 
σπουδαστές, σύμφωνα με το σχεδίασμά του ερευνητι¬ 
κού προγράμματος από τον Συντονιστή του, που είναι 
και Επιστημονικός Υπεύθυνος. 

4) Οι πόροι της έρευνας προέρχονται από επιχορήγη¬ 
ση του Υπουργείου Εθνικής Παιδείας και Θρησκευμάτων 
ή από επιχορήγηση της Γενικής Γραμματείας Έρευνας 
και Τεχνολογίας ή άλλου κρατικού φορέα ή της Ευ¬ 
ρωπαϊκής Ένωσης. Τα αποτελέσματα τέτοιας έρευνας 
ανήκουν στο Τ.Ε.Ι. Επιπλέον οι πόροι της έρευνας προ¬ 
έρχονται και από ιδιωτικούς φορείς ή φυσικά πρόσωπα, 
τα οποία αναθέτουν στο Τ.Ε.Ι. έρευνα και τη χρηματο¬ 
δοτούν. Τα αποτελέσματα τέτοιας έρευνας ανήκουν σε 
αυτόν που την αναθέτει ή και στο Τ.Ε.Ι., ανάλογα με όσα 
θα προβλέπονται στη σχετική σύμβαση. 

5) Η διεξαγωγή ερευνητικού προγράμματος και η απα¬ 
σχόληση σε αυτό των μελών Ε.Π. δεν μπορεί να δυσχε¬ 
ραίνει την εκπαιδευτική διαδικασία ούτε να αποβαίνει 
σε βάρος των λοιπών κυρίων υποχρεώσεων των μελών 
προς το ίδρυμα. 

6) Κάθε πρόγραμμα έρευνας προτείνεται στο Συμβού¬ 
λιο του Τμήματος από μέλος Ε.Π., το οποίο ορίζεται ως 
Συντονιστής του και είναι και ο Επιστημονικός Υπεύθυ¬ 
νος του προγράμματος. Ο Συντονιστής ευθύνεται έναντι 
του Τ.Ε.Ι. για τις συμβατικές υποχρεώσεις και για την 
επιστημονική ποιότητα του προγράμματος. Ένα μέλος 
της επιστημονικής ομάδας του προγράμματος, κατά 
προτίμηση μέλος του Ε.Π. του Τ.Ε.Ι., ορίζεται αναπλη¬ 
ρωτής του Συντονιστή. 

7) α)Έρευνα που εξυπηρετεί πολεμικούς ή ανήθικους 
σκοπούς ή χαρακτηρίζεται απόρρητη από αυτόν που 
την αναθέτει δεν επιτρέπεται. Κατ’ εξαίρεση, έρευνα 
που ωφελεί την άμυνα της χώρας μπορεί να διεξαχθεί 
με ειδική απόφαση του Συμβουλίου του Τ.Ε.Ι. 

β) Έρευνα που στην ουσία αποτελεί έργο συνήθους 
τεχνολογικής μελέτης δεν επιτρέπεται. 

γ) Έρευνα που δεσμεύει με οικονομικές υποχρεώ¬ 
σεις το Τ.Ε.Ι. και ειδικότερα με καταβολή χρημάτων 
δεν επιτρέπεται. Η αναλογική συμμετοχή του Τ.Ε.Ι. στην 
έρευνα συνίσταται στη χρήση των εγκαταστάσεων, στη 
διοικητική και υλικοτεχνική της στήριξη και στο επι- 
στημονικό-ερευνητικό προσωπικό που στελεχώνει την 
ερευνητική ομάδα. 

8) Η συμφωνία με ιδιωτικούς φορείς ή φυσικά πρόσω¬ 
πα περιλαμβάνει απαραιτήτως τον όρο ότι σε σχετικές 
διαφημίσεις τους δεν μπορούν να περιλαμβάνονται η 
επωνυμία και το έμβλημα του Τ.Ε.Ι. 

9) Με βάση τις ισχύουσες διατάξεις περί Ειδικών Λο¬ 
γαριασμών για τη χρηματοδότηση ΕρευνητικώνΈργων 
και σχετικών Υπηρεσιών ή δραστηριοτήτων που εκτε- 
λούνται στα Ανώτατα Εκπαιδευτικά Ιδρύματα ή Τεχνο¬ 
λογικά Εκπαιδευτικά Ιδρύματα προβλέπεται, στο πλαί¬ 
σιο του Ειδικού Λογαριασμού, η δυνατότητα και άλλων 
πλην της έρευνας έργων-προγραμμάτων εκπαιδευτικών, 
επιμορφωτικών, αναπτυξιακών καθώς και έργων συνεχι¬ 
ζόμενης κατάρτισης και έργων για την παροχή επιστη¬ 


μονικών, τεχνολογικών και καλλιτεχνικών υπηρεσιών, 
την εκπόνηση ειδικών μελετών, την εκτέλεση δοκιμών, 
μετρήσεων εργαστηριακών εξετάσεων και αναλύσεων, 
την παροχή γνωμοδοτήσεων, τη σύνταξη προδιαγραφών 
για λογαριασμό τρίτων, ως και άλλων σχετικών υπηρε¬ 
σιών ή δραστηριοτήτων που συμβάλλουν στη σύνδεση 
της εκπαίδευσης και της έρευνας με την παραγωγή και 
εκτελούνται ή παρέχονται από το επιστημονικό προσω¬ 
πικό των Πανεπιστημίων ή Τ.Ε.Ι. ή και με τη συνεργασία 
άλλων ειδικών επιστημόνων. 

10) Για χρήση εγκαταστάσεων από ερευνητικά προ¬ 
γράμματα που υλοποιούνται εκτός του Ειδικού Λογα¬ 
ριασμού, απαιτείται ειδική απόφαση του Συμβουλίου του 
Τ.Ε.Ι., που εκδίδεται ύστερα από γνώμη του Συμβουλίου 
του Τμήματος. 

11) α) Η έρευνα ενισχύεται από ίδιους πόρους και 
δυνάμεις του Τ.Ε.Ι. και από οικονομικές επιχορηγήσεις 
ανάλογα με τις δυνατότητες που έχει ο Ειδικός Λογα¬ 
ριασμός του Τ.Ε.Ι.. 

β) Συνιστάται στο Τ.Ε.Ι. πενταμελής Επιτροπή Έρευ¬ 
νας (Ε.Ε.), με Πρόεδρο τον Αντιπρόεδρο Οικονομικού 
Προγραμματισμού και Ανάπτυξης και μέλη που υπο¬ 
δεικνύονται από την Επιτροπή Διαχείρισης του Ειδικού 
Λογαριασμού (Ε.Δ.Ε.Λ.), στην οποία επίσης μετέχουν. Η 
Ε.Ε. συγκροτείται με απόφαση του Προέδρου του Τ.Ε.Ι. 
με τριετή θητεία και υπάγεται απευθείας στο Συμβούλιο 
του Τ.Ε.Ι.. Στην απόφαση συγκρότησης προβλέπεται η 
γραμματειακή υποστήριξη της Ε.Ε. Με απόφασή της η 
Ε.Ε καθορίζει τον τρόπο δράσης της. Η Ε.Ε. μπορεί στο 
πλαίσιο της αρμοδιότητάς της να ζητά γνώμες ή κρίσεις 
από μέλη του Ε.Π. του Τ.Ε.Ι. ή άλλων Τ.Ε.Ι. ή από μέλη 
Δ.Ε.Π. πανεπιστημίων ή άλλους επιστήμονες. 

γ) Η Ε.Ε ασχολείται με κάθε θέμα που αφορά την 
έρευνα και ιδίως: 

αα) δέχεται προτάσεις για ερευνητικά προγράμματα 
έρευνας από Συμβούλιο Τμήματος, τα αξιολογεί 
και τα παραπέμπει στην Ε.Δ.Ε.Λ. με σχετική εισή¬ 
γηση, στην οποία περιλαμβάνεται και πρόταση για 
το ύψος της σχετικής επιδότησής τους. Πρόταση 
προγράμματος έρευνας που δεν προωθείται από 
Συμβούλιο Τμήματος μπορεί να κατατεθεί από μέ¬ 
λος Ε.Π. στην Ε.Ε, η οποία το αξιολογεί, ύστερα 
από γνώμη του Συμβουλίου του Τμήματος και το 
προωθεί σύμφωνα με όσα αναφέρονται και για τα 
άλλα ερευνητικά προγράμματα, 

ββ) τηρεί πλήρες αρχείο ερευνητικών προγραμμά¬ 
των και προτάσεων ερευνητικών προγραμμάτων 
έρευνας, 

γγ) παρακολουθεί την πορεία των ερευνητικών προ¬ 
γραμμάτων έχοντας το δικαίωμα να ζητά ετησί- 
ως ενημερωτικό σημείωμα από τον Συντονιστή 
του προγράμματος και ενημερώνει σχετικώς την 
Ε.Δ.Ε.Λ., η οποία ακολούθως ενημερώνει το Συμ¬ 
βούλιο του Τ.Ε.Ι., 

δδ) μπορεί να εισηγείται στην Ε.Δ.Ε.Λ. και αυτή στο 
Συμβούλιο του Τ.Ε.Ι. τη διακοπή, αναβολή ή τροπο¬ 
ποίηση του σχεδιασμού ερευνητικού προγράμμα¬ 
τος, το οποίο δεν έχει την αναμενόμενη χρονικώς 
πορεία ή επιστημονική ποιότητα ή έχει αδικαιο¬ 
λόγητη υπέρβαση προϋπολογισμού ή προκαλεί 
απασχόληση που δυσχεραίνει υπέρμετρα τα λοιπά 
καθήκοντα και υποχρεώσεις των μελών του Ε.Π., 

εε) εισηγείται στην Ε.Δ.Ε βάση τις ισχύουσες διατάξεις 
περί Ειδικών Λογαριασμών για τη χρηματοδότη¬ 
ση Ερευνητικών Έργων και σχετικών Υπηρεσιών 
ή δραστηριοτήτων που εκτελούνται στα Ανώτατα 
Εκπαιδευτικά Ιδρύματα ή Τεχνολογικά Εκπαιδευ¬ 
τικά Ιδρύματα προβλέπεται, στο πλαίσιο του Ειδι¬ 
κού Λογαριασμού, η δυνατότητα και άλλων πλην 
της έρευνας έργων-προγραμμάτων εκπαιδευτικών, 
επιμορφωτικών, αναπτυξιακών καθώς και έργων 
συνεχιζόμενης κατάρτισης και έργων για την πα¬ 
ροχή επιστημονικών, τεχνολογικών και καλλιτε¬ 
χνικών υπηρεσιών, την εκπόνηση ειδικών μελετών, 
την εκτέλεση δοκιμών, μετρήσεων εργαστηριακών 
εξετάσεων και αναλύσεων, την παροχή γνωμοδο¬ 
τήσεων, τη σύνταξη προδιαγραφών για λογαρια¬ 
σμό τρίτων, ως και άλλων σχετικών υπηρεσιών ή 
δραστηριοτήτων που συμβάλλουν στη σύνδεση της 
εκπαίδευσης και της έρευνας με την παραγωγή και 
εκτελούνται ή παρέχονται από το επιστημονικό 
προσωπικό των Πανεπιστημίων ή Τ.Ε.Ι. ή και με 
τη συνεργασία άλλων ειδικών επιστημόνων,.Λ. τα 
θέματα, σχετικά με τα αποτελέσματα των ερευνη¬ 
τικών προγραμμάτων και την αξιοποίησή τους. 

δ) Η τελική απόφαση για τη διενέργεια ερευνητικού 
προγράμματος έρευνας ανήκει στο Συμβούλιο του Τ.Ε.Ι., 
ύστερα από ειδική πρόταση της Ε.Δ.Ε.Λ., στην οποία 
περιλαμβάνεται και τεκμηριωμένη πρόταση για το ύψος 
της σχετικής επιδότησής του από τον Ειδικό λογαρια¬ 
σμό του Τ.Ε.Ι.. 

ΚΕΦΑΛΑΙΟ Η' 

ΣΠΟΥΔΑΣΤΙΚΑ ΘΕΜΑΤΑ 
Αρθρο 55 

Δικαιώματα - Υποχρεώσεις. 

1. Κύριο κριτήριο επιτυχίας της αποστολής του Τ.Ε.Ι. 
αποτελεί η παροχή στους σπουδαστές σπουδών υψηλού 
επιπέδου και η ανάπτυξη των επιστημονικών και επαγ¬ 
γελματικών ικανοτήτων και δεξιοτήτων τους, που θα 
συντελέσουν αποφασιστικά στην κοινωνική ένταξη και 
καταξίωσή τους, την επαγγελματική τους αποκατάστα¬ 
ση και στην ολοκλήρωση της προσωπικότητάς τους. 

2. Οι σπουδαστές είναι μέλη της ακαδημαϊκής κοινό¬ 
τητας. Η ανάπτυξη της σωστής σχέσης μεταξύ διδάσκο¬ 
ντα και διδασκομένου, επιβάλλει στους σπουδαστές να 
επιδεικνύουν τον απαιτούμενο σεβασμό για την αποτε¬ 
λεσματική επιτυχία της διδασκαλίας, της έρευνας και 
του ελέγχου των γνώσεών τους. Ανάλογος σεβασμός 
προς τους διδασκόμενους πρέπει να επιδεικνύεται από 
τους διδάσκοντες. 

3. Οι σπουδαστές ασκούν ελεύθερα τα συνδικαλιστικά 
τους δικαιώματα. Για την προβολή των απόψεων των 
σπουδαστικών συλλόγων διατίθεται συγκεκριμένος χώ¬ 
ρος του Ιδρύματος. Βασικά δικαιώματά τους είναι το 
δικαίωμα στη μάθηση και η ελεύθερη διακίνηση των 
ιδεών, με ταυτόχρονο σεβασμό της ελευθερίας των 
μελών και των χώρων του Τ.Ε.Ι.. 

4. Η σπουδαστική ιδιότητα αποκτάται με την εγγραφή 
στο Τμήμα και διατηρείται μέχρι την απόκτηση του 
πτυχίου. Για την αναστολή της ιδιότητας και τις συ- 
νέπειές της ή την απώλειά της εφαρμόζεται η κείμενη 
νομοθεσία. Η εγγραφή γίνεται μέσα σε προθεσμίες που 
ανακοινώνει η Γραμματεία του Τμήματος. Με την ανα¬ 
κοίνωση γίνονται γνωστά και τα έγγραφα που πρέπει 
να προσκομίσει ο σπουδαστής κατά την εγγραφή. Η 


εγγραφή ανανεώνεται ανά εξάμηνο, κατά την πρώτη 
εβδομάδα έναρξης των μαθημάτων του εξαμήνου, με 
ειδική έντυπη δήλωση των μαθημάτων. Στους σπουδα¬ 
στές χορηγείται κατά την εγγραφή βιβλιάριο σπουδών, 
σπουδαστική ταυτότητα και δελτίο σπουδαστικού εισι¬ 
τηρίου («πάσο»). Οι σπουδαστές, προκειμένου να έχουν 
πρόσβαση σε συγκεκριμένες υπηρεσίες ή στις εξετά¬ 
σεις, επιδεικνύουν τις σπουδαστικές τους ταυτότητες, 
όποτε συναλλάσσονται με τη Γραμματεία και τις άλλες 
λειτουργικές μονάδες του Τ.Ε.Ι.. 

5. Οι Γραμματείες δέχονται τους σπουδαστές τουλάχι¬ 
στον τρεις φορές την εβδομάδα, επί δίωρα, προκειμένου 
να παρέχουν τις αναγκαίες πληροφορίες, να δέχονται 
αιτήσεις κ.τλ. 

6. Οι σπουδαστές δικαιούνται να συμμετέχουν σε αμει- 
βόμενες ερευνητικές δραστηριότητες του Ιδρύματος. 

7. Η ανάδειξη των εκπροσώπων των σπουδαστών, 
όπου προβλέπεται τέτοια εκπροσώπηση σύμφωνα με 
την ισχύουσα νομοθεσία, γίνεται σύμφωνα με διαδικα¬ 
σίες που αποφασίζουν τα συνδικαλιστικά σπουδαστι¬ 
κά όργανα, τηρουμένων των διατάξεων του νόμου, του 
Εσωτερικού Κανονισμού και των οικείων καταστατικών 
των συλλόγων τους. Οι εκπρόσωποι νομιμοποιούνται με 
έγγραφη υπόδειξή τους από το Δ.Σ. του σπουδαστικού 
συλλόγου, που φέρει τη σφραγίδα του συλλόγου και τις 
υπογραφές του Προέδρου και του Γραμματέα του. 

8. Αντικατάσταση των εκπροσώπων των σπουδαστών 
στα όργανα διοίκησης πριν από τη λήξη της θητείας 
τους γίνεται με έγγραφο από το Δ.Σ. του Σπουδαστικού 
Συλλόγου του Τ.Ε.Ι. το αργότερο μία ημέρα πριν από τη 
συνεδρίαση των οργάνων. 

Αρθρο 56 

Σπουδαστική Μέριμνα. 

1. Στους σπουδαστές παρέχονται, σύμφωνα με τις 
προϋποθέσεις της κείμενης νομοθεσίας: α) Διδακτικά 
βιβλία και βοηθήματα, β) Στέγαση, γ) Σίτιση, δ) Υγειο¬ 
νομική περίθαλψη, ε) Διευκολύνσεις για μετακινήσεις 
με βάση δελτίο σπουδαστικού εισιτηρίου («πάσο»), στ) 
Υποτροφίες, βραβεία, άτοκα δάνεια και οικονομικές ενι¬ 
σχύσεις, ζ) Διευκολύνσεις, για όσους εργάζονται. 

2. Οι μεταπτυχιακοί σπουδαστές έχουν όλα τα προ¬ 
νόμια και τις διευκολύνσεις των εδαφίων γ’, δ’, ε’, και 
στ’ της παραγράφου 1 του παρόντος άρθρου, με ανά¬ 
λογη εφαρμογή των όρων και των προϋποθέσεων του 
νόμου. 

3. α) Τα απαιτούμενα για κάθε περίπτωση παροχής 
δικαιολογητικά υποβάλλονται από τους ενδιαφερομέ¬ 
νους στην αρμόδια κεντρική διοικητική υπηρεσία, μέσα 
στην προθεσμία που αυτή ορίζει. 

β) Η οικεία υπηρεσία ανακοινώνει εγκαίρως τα σχετικά 
δικαιολογητικά που πρέπει να προσκομίζονται. 

γ) Οι αποφάσεις για τον καθορισμό των σπουδαστών 
που δικαιούνται παροχών λαμβάνονται ύστερα από 
εφαρμογή σταθερών κριτηρίων για όλους τους σπου¬ 
δαστές και με χρήση λογισμικού, το οποίο επεξεργάζε¬ 
ται τα σχετικά στοιχεία χωρίς παρεμβολή ανθρώπινου 
παράγοντα στην επεξεργασία τους. 

4. Οι σπουδαστές που δεν δικαιούνται να έχουν δω¬ 
ρεάν σίτιση, μπορούν να σιτίζονται στο εστιατόριο με 
μειωμένο τιμολόγιο, όπως προβλέπεται ειδικώς στη 
σύμβαση του Τ.Ε.Ι. με τον ανάδοχο των υπηρεσιών του 
εστιατορίου. 

5. Στον προϋπολογισμό του Τ.Ε.Ι. προβλέπεται ειδικός 

κωδικός για την πραγματοποίηση εκπαιδευτικών εκ¬ 
δρομών, για την ομαδική μεταφορά σπουδαστών στην 
ύπαιθρο, σε νοσηλευτήρια και αλλού, για τη διενέργεια 
πρακτικών ασκήσεων και την πραγματοποίηση εκπαι¬ 
δευτικών επισκέψεων, ακόμη και σε ημέρες διακοπών. 
Τον εκπαιδευτικό χαρακτήρα των εκδρομών βεβαιώνει 
το οικείο Τμήμα, ορίζοντας παράλληλα τα μέλη Ε.Π. 
που θα συμμετάσχουν ως συνοδοί και μέλη άλλων κα¬ 
τηγοριών προσωπικού ως βοηθοί συνοδών, καθώς και 
κάθε χρήσιμη λεπτομέρεια για την πραγματοποίηση της 
άσκησης ή της εκδρομής. Με απόφαση του Συμβουλίου 
του Τ.Ε.Ι. καθορίζεται η ανάλογη οικονομική ενίσχυση 
των ανωτέρω εκδηλώσεων. 

6. Οι σπουδαστές διευκολύνονται σε θέματα άσκησης, 
δυνατοτήτων μεταπτυχιακών σπουδών και απασχόλη¬ 
σης μέσω του Τμήματος Σπουδών, Πρακτικής Ασκησης 
και Σταδιοδρομίας της Διεύθυνσης Συντονισμού Σπου¬ 
δών και Σπουδαστικής Μέριμνας. 

Άρθρο 57 
Οδηγός σπουδών. 

1. Με απόφαση της Γ.Σ. του Τμήματος τον Απρίλιο 
κάθε έτους εγκρίνεται ο «Οδηγός Σπουδών» του Τμήμα¬ 
τος και διανέμεται το επόμενο ακαδημαϊκό έτος στους 
νέους σπουδαστές κατά την εγγραφή τους. Αν δεν 
υφίστανται ουσιώδεις αλλαγές διανέμεται ο Οδηγός 
Σπουδών που υπάρχει. 

2. Ο Οδηγός Σπουδών περιλαμβάνει ιδίως: α) το πρό¬ 
γραμμα σπουδών, το ακαδημαϊκό ημερολόγιο, τα θέμα¬ 
τα πρακτικής άσκησης και γενικώς τα θέματα της εκ¬ 
παιδευτικής διαδικασίας και του ισχύοντος Κανονισμού 
Σπουδών, β) τον Ειδικό Εσωτερικό Οδηγό Λειτουργίας 
του Τμήματος, αν υπάρχει, διαφορετικά λειτουργικές 
πληροφορίας, γ) τη διαδικασία χορήγησης κοινωνικών 
παροχών προς τους σπουδαστές (υποτροφίες, δάνεια, 
διδακτικά βιβλία και βοηθήματα κ.λ.π.), δ) πληροφορίες 
για τη διοίκηση του Τ.Ε.Ι., της Σχολής και του Τμήματος, 
ε) τα ονοματεπώνυμα και την ιδιότητα του διδακτικού 
προσωπικού του Τμήματος, στ) τα ονοματεπώνυμα των 
Ομότιμων Καθηγητών και όσων διετέλεσαν Καθηγητές 
και βρίσκονται στη ζωή, ζ) πληροφορίες για τη λειτουρ¬ 
γία των σπουδαστηρίων, εργαστηρίων, υπηρεσιών και 
βιβλιοθηκών του Τμήματος ή της Βιβλιοθήκης του Τ.Ε.Ι. 
και η) κάθε άλλη πληροφορία που κρίνει αναγκαία η 
Γ.Σ. του Τμήματος. 

Αρθρο 58 

Χρήση εγκαταστάσεων και μέσων. 

1. Όλοι οι σπουδαστές έχουν δικαίωμα στη χρήση 
των εγκαταστάσεων και των μέσων του Ιδρύματος στο 
πλαίσιο της ολοκλήρωσης των δραστηριοτήτων του 
προγράμματος σπουδών. Μετά το πέρας του χρόνου 
που διατίθεται, σύμφωνα με το πρόγραμμα σπουδών, 
για τη χρήση των εγκαταστάσεων και μέσων οι σπου¬ 
δαστές είναι υποχρεωμένοι να παραδίδουν τις εγκα¬ 
ταστάσεις και τα μέσα στην ίδια καλή κατάσταση που 
τους διατέθηκαν. 

2. Όλοι οι σπουδαστές έχουν δικαίωμα να χρησιμοποι¬ 
ούν τις υπηρεσίες της Βιβλιοθήκης, όπου με την επίδειξη 
της σπουδαστικής ταυτότητας μπορούν να δανείζονται 
Υλικό για συγκεκριμένο χρονικό διάστημα. Η επιστρο¬ 
φή του Υλικού που δανείζεται ο σπουδαστής αποτελεί 


προϋπόθεση λήψης του πτυχίου, εκτός αν αποφασίσει 
διαφορετικά, κατά περίπτωση, το Συμβούλιο του Τ.Ε.Ι.. 

3. Η χρήση των χώρων του Ιδρύματος από σπουδα- 
στικούς συλλόγους ή από ομάδες σπουδαστών για 
συνελεύσεις ή συγκεντρώσεις αποτελεί δικαίωμα των 
σπουδαστών, εκτός αν παρακωλύεται η εκπαιδευτι¬ 
κή διαδικασία. Για τη χρήση πρέπει προηγουμένως 
να ενημερώνεται και να εγκρίνει ο Προϊστάμενος του 
Τμήματος, του οποίου χρησιμοποιείται η αντίστοιχη 
αίθουσα. Για σπουδαστικές εκδηλώσεις σε χώρους οι 
οποίοι είναι στην αρμοδιότητα του Διευθυντή Σχολής 
ή του Προέδρου απαιτείται προηγουμένως η έγκριση 
του αντίστοιχου οργάνου. 

Αρθρο 59 

Καθομολόγηση-Πτυχίο-Πιστοποιητικά. 

1. α) Σπουδαστής που ολοκλήρωσε επιτυχώς όλες τις 
προϋποθέσεις που προβλέπονται στην παρ. 5 του άρ¬ 
θρου 27 του ν. 1404/1983 και ειδικότερα από την χρονο¬ 
λογία που κατέθεσε στο πρωτόκολλο του Τ μήματος και 
την τελευταία προϋπόθεση, ανακηρύσσεται πτυχιούχος 
και δίνει την προβλεπόμενη καθομολόγηση για να λάβει 
πτυχίο. Η καθομολόγηση (ορκωμοσία) γίνεται ενώπιον 
του Προέδρου του Τ.Ε.Ι., του Διευθυντή της Σχολής, ο 
οποίος αν δεν παρίσταται ο Πρόεδρος του Τ.Ε.Ι. ενεργεί 
και ως εκπρόσωπος, του Προϊσταμένου του Τμήματος 
και μελών της εκπαιδευτικής κοινότητας. Η ορκωμοσία 
δεν αποτελεί συστατικό τύπο της επιτυχούς αποπερά¬ 
τωσης των σπουδών, είναι όμως αναγκαία προϋπόθεση 
για τη χορήγηση του έγγραφου πτυχιακού τίτλου. Πριν 
από την ορκωμοσία μπορεί να δίνεται στους αποφοί¬ 
τους σχετική βεβαίωση για την επιτυχή περάτωση των 
σπουδών τους. Η ορκωμοσία γίνεται σε ειδική τελετή και 
σε τόπο και ημέρα που ορίζονται από τον Προϊστάμενο 
του οικείου Τμήματος. 

β) Γ ια όσους δεν επιθυμούν να δώσουν κατά την κα¬ 
θομολόγηση όρκο θρησκευτικού τύπου, επιτρέπεται βε¬ 
βαίωση του περιεχομένου του όρκου με απλή επίκληση 
της τιμής και της συνείδησης τους. 

γ) Γ ια να ορκισθεί ο πτυχιούχος πρέπει να καταθέσει 
στη Γ ραμματεία του Τ μήματος τα σπουδαστικά βιβλιά¬ 
ρια σπουδών και περίθαλψης που του έχουν χορηγηθεί, 
το δελτίο σπουδαστικού εισιτηρίου («πόσο») και απλή 
βεβαίωση της Βιβλιοθήκης ότι δεν υπάρχει εκκρεμότητά 
του σε αυτή. 

2. Το πτυχίο (σε μεμβράνη ή χαρτί) υπογράφεται από 
τον Πρόεδρο του Τ.Ε.Ι., τον Προϊστάμενο του Τμήμα¬ 
τος και τον Γραμματέα του Τμήματος και σφραγίζεται 
με τη σφραγίδα του Τ.Ε.Ι. ανάγλυφα. Κάθε πτυχιούχος 
δικαιούται να λάβει δωρεάν δύο πιστοποιητικά απο¬ 
φοίτησης, αντίγαραφα πτυχίων και ένα πιστοποιητικό 
τελικής αναλυτικής βαθμολογίας των μαθημάτων του 
Προγράμματος Σπουδών και της πτυχιακής εργασίας. 
Προκειμένου να χορηγηθούν η μεμβράνη του πτυχίου 
και, σε μετέπειτα χρόνους, πιστοποιητικό ότι ο ενδια¬ 
φερόμενος είναι πτυχιούχος ή πιστοποιητικό τελικής 
αναλυτικής βαθμολογίας των μαθημάτων του Προ¬ 
γράμματος Σπουδών και της πτυχιακής εργασίας, ο 
πτυχιούχος πρέπει να καταθέσει στη γραμματεία του 
Τμήματος σχετικό παράβολο του Δημοσίου, η αξία του 
οποίου ορίζεται από το Συμβούλιο του Τ.Ε.Ι.. 

3. Ο τύπος του περιεχομένου του πτυχίου καθορίζεται 
σύμφωνα με την κείμενη νομοθεσία 

ΚΕΦΑΛΑΙΟ Θ' 

ΜΕΤΑΠΤΥΧΙΑΚΕΣ ΣΠΟΥΔΕΣ 
Αρθρο 60 

Διάρθρωση των σπουδών. 

1. Οι μεταπτυχιακές σπουδές στα Τμήματα του Τ.Ε.Ι. 
διεξάγονται σύμφωνα με όσα προβλέπονται στη Συμ¬ 
φωνία με το Πανεπιστήμιο, με το οποίο συμπράττουν ή 
συνδιοργανώνουν Προγράμματα Μεταπτυχιακών Σπου¬ 
δών. Τα ειδικότερα θέματα, που έχουν σχέση με την 
οργάνωση μεταπτυχιακών σπουδών, προκήρυξη αριθμού 
θέσεων και επιλογή μεταπτυχιακών σπουδαστών, διάρ¬ 
κεια μεταπτυχιακών σπουδών, οργάνωση διδασκαλίας, 
κατανομή διδακτικού έργου σε εξάμηνα, αξιολόγηση 
των μεταπτυχιακών σπουδαστών, κρίση και καθομολό¬ 
γηση υποψηφίων διδακτόρων και άλλα σχετικά θέμα¬ 
τα, ρυθμίζονται από τον Κανονισμό Σπουδών του Τ.Ε.Ι., 
κατά τρόπο ανάλογο με τις διατάξεις που ισχύουν για 
τα Προγράμματα Μεταπτυχιακών Σπουδών στα Πανε¬ 
πιστήμια. 

2. Όταν αρχίσει η αυτοδύναμη εφαρμογή προγραμ¬ 
μάτων μεταπτυχιακών σπουδών, τα σχετικά θέματα θα 
ρυθμίζονται ελευθέρως από τον Κανονισμό Σπουδών, 
στο πλαίσιο πάντοτε των παγιωμένων ακαδημαϊκών 
κανόνων. 

ΚΕΦΑΛΑΙΟ Ι' 

ΤΙΜΗΤΙΚΟΙ ΤΙΤΛΟΙ 
Άρθρο 61 

Ομότιμοι Καθηγητές. 

1. Το Συμβούλιο του Τ.Ε.Ι., ύστερα από πρόταση της 
Γενικής Συνέλευσης του οικείου Τμήματος, απονέμει 
τον τίτλο του Ομότιμου Καθηγητή Τ.Ε.Ι σε Καθηγητή 
του Ιδρύματος μετά την έξοδό του από την υπηρεσία, 
συνεκτιμώντας το έργο του, για την εκπαιδευτική και 
ερευνητική δραστηριότητά του και την προσφορά του 
στο Ίδρυμα. Απαιτείται σύμφωνη γνώμη του προτεινό- 
μενου. 

2. Οι Ομότιμοι Καθηγητές αναγνωρίζονται τιμητικά 
ως Καθηγητές του Ιδρύματος σε οποιεσδήποτε εκδη¬ 
λώσεις αυτού, αλλά δεν μπορούν να είναι μέλη συλλο¬ 
γικών οργάνων του Τ.Ε.Ι. Καλούνται να συμμετέχουν 
στην ακαδημαϊκή ζωή ως διδάσκοντες μεταπτυχιακών 
μαθημάτων, μετά από αιτιολογημένη απόφαση της Γ.Σ. 
του Τμήματος, ως μέλη επιτροπών, ως μέλη ερευνητι¬ 
κών ομάδων ή για διεξαγωγή σεμιναρίων ή διαλέξεων. 
Σε περίπτωση συμμετοχής σε ερευνητική ομάδα, αν το 
ερευνητικό πρόγραμμα διευθύνεται από Ομότιμο Καθη¬ 
γητή και εφόσον απαιτείται η απασχόληση προσωπικού 
και χρήση χώρων και οργάνων του Τ.Ε.Ι., απαιτείται η 
προηγούμενη έγκριση της Γ.Σ. του Τμήματος. 

3. Με απόφαση της Γ.Σ. του Τμήματος και εφόσον οι 
συνθήκες το επιτρέπουν, μπορεί να διατίθεται στους 
Ομότιμους Καθηγητές γραφείο και να παρέχονται δι¬ 
ευκολύνσεις της κατά τα ανωτέρω δραστηριότητάς 
τους. 

4. Ο τίτλος του Ομότιμου Καθηγητή αφαιρείται με 
την ίδια διαδικασία, όταν συντρέχουν ιδιαίτερα σοβαροί 
λόγοι, οι οποίοι αναφέρονται στην απόφαση. 


Άρθρο 62 

Επίτιμοι Διδάκτορες. 

1. Η Γ.Σ. του Τμήματος, με πλειοψηφία των 3/4 τουλά¬ 
χιστον του συνολικού αριθμού των μελών της, μπορεί 
να προτείνει στο Συμβούλιο του Τ.Ε.Ι. την απονομή του 
τίτλου του Επίτιμου Διδάκτορα σε Έλληνα ή αλλοδαπό 
που είτε διέπρεψε ή διαπρέπει στην επιστήμη, την τέχνη 
ή τα γράμματα είτε προσέφερε ή προσφέρει πολύτιμες 
υπηρεσίες στο έθνος, την παιδεία, την κοινωνία, την 
ειρήνη και στη δημοκρατία και τους θεσμούς της. Η 
απόφαση λαμβάνεται μετά από αιτιολογημένη πρόταση 
δύο τουλάχιστον μελών Ε.Π. ενός Τομέα και εκφράζεται 
ως ψήφισμα της Γ.Σ. του Τμήματος. Το ψήφισμα της 
Γ.Σ. εγκρίνεται από το Συμβούλιο του Τ.Ε.Ι. με πλει¬ 
οψηφία των 3/4 τουλάχιστον του συνολικού αριθμού 
των μελών του, ύστερα από γνώμη του Συμβουλίου της 
οικείας Σχολής. Η αναγόρευση γίνεται με επισημότητα 
σε τελετή που νοείται ως δημόσια συνεδρίαση της Γ.Σ. 
του Τμήματος και συμμετέχουν σε αυτή ο Πρόεδρος 
του Τ.Ε.Ι. ή ο Αντιπρόεδρος που αυτός ορίζει, ο Διευ¬ 
θυντής της Σχολής, ο Προϊστάμενος του Τμήματος και 
ένα από τα μέλη Ε.Π. του Τομέα που είχαν προτείνει 
την απονομή του τίτλου. Η παρουσία των μελών της 
ακαδημαϊκής κοινότητας και κοινού είναι ελεύθερη. Ο 
Προϊστάμενος του Τμήματος διαβάζει το ψήφισμα και 
την έγκριση του Συμβουλίου του Τ.Ε.Ι. και τα επιδίδει 
στον Επίτιμο Διδάκτορα σε δύο ξεχωριστές περγαμη¬ 
νές μαζί με μετάλλιο που φέρει το έμβλημα του Τ.Ε.Ι. 
Ακολουθεί ομιλία του μέλους Ε.Π. του Τομέα και του 
Επίτιμου Διδάκτορα. Η τελετή μπορεί να περιλαμβάνει, 
κατά την κρίση του Προέδρου του Τ.Ε.Ι. και σύντομο 
καλλιτεχνικό πρόγραμμα. 

2. Ο τίτλος του Επίτιμου Διδάκτορα θεωρείται εξαι¬ 
ρετικά τιμητικός και απονέμεται με φειδώ. Ο τίτλος 
αφαιρείται μόνο για σοβαρούς λόγους και με την ίδια 
διαδικασία που ισχύει για την απονομή, η οποία εφαρ¬ 
μόζεται αναλόγως. 

ΚΕΦΑΛΑΙΟ ΙΑ' 

ΕΚΔΗΛΩΣΕΙΣ-ΣΥΝΕΡΓ ΑΣΙΕΣ-ΑΣΥΛΟ- 
ΤΕΛΙΚΕΣ ΔΙΑΤΑΞΕΙΣ 

Αρθρο 63 

Θέματα πολιτιστικού, εθιμοτυπικού και 
τελετουργικού χαρακτήρα. 

1. Το Τ.Ε.Ι. θεωρεί την οργάνωση πολιτιστικών εκδη¬ 
λώσεων που αποβλέπουν στη γενικότερη ανάπτυξη 
των μελών της ακαδημαϊκής κοινότητας ως απαραί¬ 
τητο συμπλήρωμα της εκπαιδευτικής δραστηριότητάς 
του. Για το λόγο αυτόν οργανώνει ή ενθαρρύνει τους 
σπουδαστές του ή και άλλους φορείς της ακαδημαϊκής 
κοινότητας να προβαίνουν στην οργάνωση πολιτιστι¬ 
κών εκδηλώσεων, όπως π.χ. θεατρικών παραστάσεων, 
μουσικών και αθλητικών εκδηλώσεων, καλλιτεχνικών 
εκθέσεων κ.λ.π., που προάγουν την καλλιέργεια των 
μελών του και των μελών της τοπικής κοινωνίας. 

2. Οι δαπάνες για την οργάνωση των ανωτέρω εκ¬ 
δηλώσεων μπορεί να βαρύνουν ολικώς ή μερικώς τον 
προϋπολογισμό του Ιδρύματος, ύστερα από απόφαση 
του Συμβουλίου του Τ.Ε.Ι.. 

3. Το Ίδρυμα συμμετέχει σε εκδηλώσεις εθιμοτυπικού 
και τελετουργικού χαρακτήρα, όπου η παρουσία του 

επιβάλλεται από τοπικούς, εθνικούς και κοινωνικούς 
λόγους. Στις περιπτώσεις που η συμμετοχή αυτή απαιτεί 
δαπάνες, οι δαπάνες αυτές μπορεί να βαρύνουν τον 
προϋπολογισμό του Ιδρύματος, ύστερα από απόφαση 
του Συμβουλίου του Τ.Ε.Ι.. 

Άρθρο 64 

Συνεργασίες με εκπαιδευτικά Ιδρύματα. 

1. Το Τ.Ε.Ι. για την καλύτερη αξιοποίηση του δυναμικού 
του σε προσωπικό και μέσα αλλά και για την ευρύτερη 
επιτυχία της αποστολής του επιδιώκει τη συνεργασία 
με τεχνολογικά ιδρύματα ή πανεπιστήμια του εσωτερι¬ 
κού και του εξωτερικού σε εκπαιδευτικό και ερευνητικό 
επίπεδο. Οι συμφωνίες συνεργασίας δεν επιτρέπεται να 
παραβιάζουν τις αρχές λειτουργίας του Ιδρύματος. Για 
την επιτυχή πραγματοποίηση των συνεργασιών αυτών 
παρέχεται κάθε αναγκαία διοικητική, υλικοτεχνική, επι¬ 
στημονική ή άλλη υποστήριξη από τα όργανα και το 
ανθρώπινο δυναμικό του Τ.Ε.Ι., μέσα στο πλαίσιο των 
αρμοδιοτήτων τους. 

2. Οι συγκεκριμένες συμφωνίες μεταξύ του Τ.Ε.Ι. και 
των άλλων ιδρυμάτων για συνεργασία, εγκρίνονται από 
το Συμβούλιο του Τ.Ε.Ι. και υπογράφονται από τον Πρό¬ 
εδρο και τους εκπροσώπους των άλλων ιδρυμάτων, 
ανεξάρτητα αν η συμφωνία έχει εφαρμογή σε επίπεδο 
Τ.Ε.Ι., Σχολής ή Τμήματος. 

Άρθρο 65 

Ακαδημαϊκές ελευθερίες και άσυλο. 

1. Για την κατοχύρωση της ακαδημαϊκής ελευθερίας, 
της ελεύθερης επιστημονικής αναζήτησης και της ελεύ¬ 
θερης διακίνησης των ιδεών, ισχύει το Ακαδημαϊκό Άσυ¬ 
λο. Το Ακαδημαϊκό Άσυλο καλύπτει όλους τους χώρους 
του Τ.Ε.Ι. και συνίσταται στην απαγόρευση επέμβασης 
της δημόσιας δύναμης στους χώρους αυτούς χωρίς την 
πρόσκληση ή άδεια του αρμοδίου οργάνου του Τ.Ε.Ι., 
σύμφωνα με τις διατάξεις του άρθρου 2 του ν. 1404/1983. 
Το Ακαδημαϊκό Άσυλο δεν πρέπει να συνδυάζεται με την 
παρακώλυση των δικαιωμάτων και υποχρεώσεων των 
μελών της ακαδημαϊκής κοινότητας και των οργάνων 
του Ιδρύματος και είναι ασυμβίβαστο με οποιεσδήποτε 
διακρίσεις, που βασίζονται σε ιδεολογικές, κοινωνικές, 
φυλετικές ή γενετικές προκαταλήψεις, τον διαχωρισμό 
φύλων και γενικά διακρίσεις που παραβιάζουν τα συ¬ 
νταγματικά δικαιώματα του πολίτη. 

2. Η διαφύλαξη του Ακαδημαϊκού Ασύλου είναι καθή¬ 
κον όλων των μελών της ακαδημαϊκής κοινότητας και 
διασφαλίζεται με την ελεύθερη βούληση και τη δημο¬ 
κρατική ευαισθησία τους. 


Άρθρο 66 

Ειδικοί Εσωτερικοί Οδηγοί Λειτουργίας. 

Τα Τμήματα μπορούν να εξειδικεύουν τις διατάξεις 
του παρόντος Εσωτερικού Κανονισμού, με βάση τις 
ιδιαιτερότητές τους και τα ειδικά λειτουργικά προβλή¬ 
ματα που τυχόν αντιμετωπίζουν και να συντάσσουν 
«Ειδικούς Εσωτερικούς Οδηγούς Λειτουργίας» τους. Οι 
Ειδικοί Εσωτερικοί Οδηγοί Λειτουργίας Τμήματος είναι 
συμβατοί με τον παρόντα Εσωτερικό Κανονισμό και δεν 
μπορούν να προβλέπουν αντίθετα τα θέματα που αυτός 
ρυθμίζει, συντάσσονται από το Συμβούλιο του Τμήμα¬ 
τος και εγκρίνονται τελικά από το Συμβούλιο του Τ.Ε.Ι. 
Αν κατά την εφαρμογή τους προκαλούν προβλήματα 
λειτουργίας στο Τμήμα, τη Σχολή ή το Τ.Ε.Ι., μπορεί 
να ανακαλούνται ολικώς ή μερικώς με απόφαση του 
Συμβουλίου του Τ.Ε.Ι.. 

Αρθρο 67 

Γ ενικές και Ειδικές Διατάξεις. Ερμηνεία διατάξεων. 

1. Από την έναρξη ισχύος του παρόντος Εσωτερικού 
Κανονισμού καταργείται, ως προς το Τ.Ε.Ι. Δυτικής Μα¬ 
κεδονίας, ο Εσωτερικός Κανονισμός που ισχύει σήμε¬ 
ρα ενιαίως για τα Τ.Ε.Ι. καθώς και κάθε απόφαση της 
Συνέλευσης ή άλλου οργάνου του Τ.Ε.Ι., η οποία είναι 
αντίθετη προς τις διατάξεις του παρόντος ή αφορά 
θέματα που ρυθμίζονται διαφορετικά με τον παρόντα 
Εσωτερικό Κανονισμό. 

2. Η Συνέλευση του Τ.Ε.Ι. Δυτικής Μακεδονίας είναι 
αρμόδια για την τροποποίηση και κατάργηση διατάξεων 
αυτού του Εσωτερικού Κανονισμού, τηρούμενης της υπό 
του νόμου προβλεπόμενης διαδικασίας. Η αρμοδιότητα 
για την επίλυση τυχόν ερμηνευτικών ζητημάτων που 
τυχόν θα ανακύψουν από την εφαρμογή του παρόντος 
Εσωτερικού Κανονισμού ή λεπτομερειών που θα κριθούν 
αναγκαίες για την εφαρμογή του ανήκει επίσης στη 
Συνέλευση του Τ.Ε.Ι. 

Άρθρο 68 
Ισχύς. 

Η ισχύς του παρόντος εσωτερικού κανονισμού αρχίζει 
από τη δημοσίευσή του στην Εφημερίδα της Κυβερ- 
νήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Νοεμβρίου 2005 

Ο ΥΦΥΠΟΥΡΓΟΣ 

Σ. ΤΑΛΙΑΔΟΥΡΟΣ 

ΘΕΣΣΑΛΟΝΙΚΗ - Βασ Όλγας 227 (2310) 423 956 ΛΑΡΙΣΑ -Διοικητήριο 

ΠΕΙΡΑΙΑΣ -Ευριπίδου 63 (210) 4135228 ΚΕΡΚΥΡΑ - Σαμαρά 13 

ΠΑΤΡΑ - Κόρινθου 327 (2610) 638 109 

(2610) 638 110 ΗΡΑΚΛΕΙΟ - Πεδιάδος 2 

ΙΩΑΝΝΙΝΑ -Διοικητήριο (26510) 87215 ΛΕΣΒΟΣ - Πλ. Κωνσταντινουπόλεως 1 

ΚΟΜΟΤΗΝΗ - Δημοκρατίας 1 (25310) 22 858 

ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚαπό 1 μέχρι 16 σελίδες σε 1 Θυτο, προσαυξανόμενη κατά 0,20 Θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 

Τεύχος Περίοδος ΕίΙΠΟ 

Α' Ετήσιο 150 

Α 3μηνιαίο 40 

Α' Μηνιαίο 15 

Β' Ετήσιο 300 

Β' 3μηνιαίο 80 

Β' Μηνιαίο 30 

Γ Ετήσιο 50 

Δ' Ετήσιο 220 

Δ' 3μηνιαίο 60 

• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-ΓΟίπ και μέχρι 100 σελίδες σε 5 θυτο προσαυξανόμενη κατά 
1 βυιΌ ανά 50 σελίδες. 

• Η τιμή πώλησης σε μορφή οά-τοπτ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 Θυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210-4071010, ίεχ : 210-4071010 Ιπίετηεΐ: ΗΜρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από ΤΟ ΙπΙθγπθΙ 

Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


* Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυ¬ 
δρομικά έξοδα. 

* Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή προ¬ 
σαυξάνεται πέραν του ποσού της ετήσιας συνδρομής έτους 2005, κατά 25 βυιΌ ανά έτος παλαιότητας και ανά τεύχος, για δε το τεύ¬ 
χος Α.Ε. & Ε.Π.Ε., κατά 30 βυιΌ. 

* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπρα¬ 
ξης (διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβΓΠβί, με την καταβολή των αντίστοιχων πο¬ 
σών συνδρομής και ΤΑΠ ΕΤ . 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της συνδρο¬ 
μής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 



Τεύχος Περίοδος ΕΙΙΠΟ 

Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


(2410) 597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 





















